

ΚΑΝΟΝΙΣΜΟΣ

ΑΓΟΡΑΣ ΕΞΙΣΟΡΡΟΠΗΣΗΣ

Σεπτέμβριος 2020

Έκδοση 3.0

# ΠΕΡΙΕΧΟΜΕΝΑ

[ΠΕΡΙΕΧΟΜΕΝΑ i](#_Toc52378524)

[ΤΜΗΜΑ Ι 1](#_Toc52378525)

[ΓΕΝΙΚΕΣ ΔΙΑΤΑΞΕΙΣ 1](#_Toc52378526)

[ΚΕΦΑΛΑΙΟ 1 1](#_Toc52378527)

[ΣΚΟΠΟΣ ΤΟΥ ΚΑΝΟΝΙΣΜΟΥ ΑΓΟΡΑΣ ΕΞΙΣΟΡΡΟΠΗΣΗΣ 1](#_Toc52378528)

[Άρθρο 1. Αγορά Εξισορρόπησης 1](#_Toc52378529)

[Άρθρο 2. Κανονισμός Αγοράς Εξισορρόπησης 1](#_Toc52378530)

[Άρθρο 3. Ορισμοί 3](#_Toc52378531)

[ΚΕΦΑΛΑΙΟ 2 15](#_Toc52378532)

[ΣΥΜΒΑΣΕΙΣ ΚΑΙ ΔΙΑΔΙΚΑΣΙΑ ΕΓΓΡΑΦΗΣ ΣΤΟ ΜΗΤΡΩΟ ΔΙΑΧΕΙΡΙΣΤΗ ΤΟΥ ΕΣΜΗΕ 15](#_Toc52378533)

[Άρθρο 4. Μητρώο Διαχειριστή του ΕΣΜΗΕ 15](#_Toc52378534)

[Άρθρο 5. Σύμβαση Παροχής Υπηρεσιών Εξισορρόπησης και Σύμβαση Συμβαλλόμενου Μέρους με Ευθύνη Εξισορρόπησης 16](#_Toc52378535)

[Άρθρο 6. Επίλυση διαφορών 17](#_Toc52378536)

[Άρθρο 7. Λύση της Σύμβασης Παροχής Υπηρεσιών Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης 18](#_Toc52378537)

[Άρθρο 8. Διαδικασία εγγραφής στα Μητρώα Παρόχων Υπηρεσιών Εξισορρόπησης και Συμβαλλόμενων Μερών με Ευθύνη Εξισορρόπησης 21](#_Toc52378538)

[Άρθρο 9. Απόρριψη αίτησης εγγραφής στο Μητρώο Διαχειριστή του ΕΣΜΗΕ 22](#_Toc52378539)

[ΚΕΦΑΛΑΙΟ 3 22](#_Toc52378540)

[ΜΗΤΡΩΑ ΤΩΝ ΟΝΤΟΤΗΤΩΝ 22](#_Toc52378541)

[Άρθρο 10. Οντότητες 22](#_Toc52378542)

[Άρθρο 11. Μητρώο Μονάδων Παραγωγής Αγοράς Εξισορρόπησης 23](#_Toc52378543)

[Άρθρο 12. Μητρώο Χαρτοφυλακίων Κατανεμόμενων Μονάδων ΑΠΕ 24](#_Toc52378544)

[Άρθρο 13. Μητρώο Χαρτοφυλακίων Κατανεμόμενου Φορτίου 24](#_Toc52378545)

[ΚΕΦΑΛΑΙΟ 4 25](#_Toc52378546)

[ΣΥΣΤΗΜΑ ΑΓΟΡΑΣ ΕΞΙΣΟΡΡΟΠΗΣΗΣ 25](#_Toc52378547)

[Άρθρο 14. Περιγραφή του Συστήματος Αγοράς Εξισορρόπησης 25](#_Toc52378548)

[Άρθρο 15. Πρόσβαση στο Σύστημα Αγοράς Εξισορρόπησης 26](#_Toc52378549)

[Άρθρο 16. Πιστοποίηση Συστήματος Αγοράς Εξισορρόπησης 26](#_Toc52378550)

[Άρθρο 17. Επικοινωνία μεταξύ του Διαχειριστή του ΕΣΜΗΕ και των Συμμετεχόντων 27](#_Toc52378551)

[Άρθρο 18. Υποστήριξη Συμμετεχόντων 28](#_Toc52378552)

[Άρθρο 19. Τήρηση Αρχείου 28](#_Toc52378553)

[Άρθρο 20. Δημοσίευση Πληροφοριών από τον Διαχειριστή του ΕΣΜΗΕ 28](#_Toc52378554)

[ΚΕΦΑΛΑΙΟ 5 28](#_Toc52378555)

[Διαχείριση Υδάτινων Πόρων 28](#_Toc52378556)

[Άρθρο 21. Γενικές Υποχρεώσεις για τη Διαχείριση Υδάτινων Πόρων 28](#_Toc52378557)

[Άρθρο 22. Δηλώσεις Δωδεκάμηνης Προβλεπόμενης Χρήσης Νερών 30](#_Toc52378558)

[Άρθρο 23. Δηλώσεις Εβδομαδιαίας Διαχείρισης Υποχρεωτικών Νερών 31](#_Toc52378559)

[Άρθρο 24. Δηλώσεις Ημερήσιας Διαχείρισης Υποχρεωτικών Νερών 31](#_Toc52378560)

[ΚΕΦΑΛΑΙΟ 6 33](#_Toc52378561)

[ΔΙΑΦΟΡΑ 33](#_Toc52378562)

[Άρθρο 25. Τέλος Αγοράς Εξισορρόπησης 33](#_Toc52378563)

[Άρθρο 26. Ανωτέρα Βία 33](#_Toc52378564)

[Άρθρο 27. Ειδοποιήσεις 34](#_Toc52378565)

[Άρθρο 28. Διαφάνεια – Εμπιστευτικότητα 35](#_Toc52378566)

[Άρθρο 29. Εκχώρηση και Ανάθεση 36](#_Toc52378567)

[Άρθρο 30. Εφαρμοστέο δίκαιο και δικαιοδοσία 36](#_Toc52378568)

[Άρθρο 31. Γλώσσα και Νόμισμα 37](#_Toc52378569)

[Άρθρο 32. Παραίτηση 37](#_Toc52378570)

[Άρθρο 33. Σύνολο της συμφωνίας 37](#_Toc52378571)

[Άρθρο 34. Ειδικές περιπτώσεις 37](#_Toc52378572)

[ΤΜΗΜΑ ΙΙ 38](#_Toc52378573)

[ΔΙΑΔΙΚΑΣΙΑ ΕΝΟΠΟΙΗΜΕΝΟΥ ΠΡΟΓΡΑΜΜΑΤΙΣΜΟΥ 38](#_Toc52378574)

[ΚΕΦΑΛΑΙΟ 7 38](#_Toc52378575)

[ΓΕΝΙΚΕΣ ΔΙΑΤΑΞΕΙΣ 38](#_Toc52378576)

[Άρθρο 35. Πεδίο εφαρμογής 38](#_Toc52378577)

[Άρθρο 36. Γενικές διατάξεις για τη Διαδικασία Ενοποιημένου Προγραμματισμού 38](#_Toc52378578)

[Άρθρο 37. Διαβίβαση πληροφοριών στον Διαχειριστή του ΕΣΜΗΕ στο πλαίσιο της ΔΕΠ 39](#_Toc52378579)

[ΚΕΦΑΛΑΙΟ 8 41](#_Toc52378580)

[ΥΠΟΧΡΕΩΣΕΙΣ ΤΟΥ ΔΙΑΧΕΙΡΙΣΤΗ ΕΣΜΗΕ 41](#_Toc52378581)

[Άρθρο 38. Υποχρεώσεις του Διαχειριστή του ΕΣΜΗΕ 41](#_Toc52378582)

[Άρθρο 39. Ζωνική Πρόβλεψη Φορτίου 42](#_Toc52378583)

[Άρθρο 40. Ζωνική Πρόβλεψη Μονάδων ΑΠΕ 42](#_Toc52378584)

[Άρθρο 41. Καθορισμός Ζωνικών / Συστημικών Αναγκών Ισχύος Εξισορρόπησης 43](#_Toc52378585)

[ΚΕΦΑΛΑΙΟ 9 43](#_Toc52378586)

[ΥΠΟΧΡΕΩΣΕΙΣ ΠΑΡΟΧΩΝ ΥΠΗΡΕΣΙΩΝ ΕΞΙΣΟΡΡΟΠΗΣΗΣ 43](#_Toc52378587)

[Άρθρο 42. Γενικές Υποχρεώσεις Παρόχων Υπηρεσιών Εξισορρόπησης 43](#_Toc52378588)

[Άρθρο 43. Διαθέσιμη Ισχύς 44](#_Toc52378589)

[Άρθρο 44. Δηλώσεις Τεχνοοικονομικών Στοιχείων 44](#_Toc52378590)

[Άρθρο 45. Διαδικασία Υποβολής Δήλωσης Τεχνοοικονομικών Στοιχείων 46](#_Toc52378591)

[Άρθρο 46. Αποδοχή και Απόρριψη Δήλωσης Τεχνοοικονομικών Στοιχείων από τον Διαχειριστή του ΕΣΜΗΕ 47](#_Toc52378592)

[Άρθρο 47. Δηλώσεις μη Διαθεσιμότητας 47](#_Toc52378593)

[Άρθρο 48. Δηλώσεις Μείζονος Βλάβης 47](#_Toc52378594)

[Άρθρο 49. Αποδοχή και Απόρριψη Δηλώσεων μη Διαθεσιμότητας και Δηλώσεων Μείζονος Βλάβης 48](#_Toc52378595)

[ΚΕΦΑΛΑΙΟ 10 49](#_Toc52378596)

[ΠΡΟΣΦΟΡΕΣ ΙΣΧΥΟΣ ΕΞΙΣΟΡΡΟΠΗΣΗΣ ΣΤΗ ΔΕΠ 49](#_Toc52378597)

[Άρθρο 50. Υποβολή Προσφορών Ισχύος Εξισορρόπησης στη ΔΕΠ 49](#_Toc52378598)

[Άρθρο 51. Περιεχόμενο των Προσφορών Ισχύος Εξισορρόπησης 50](#_Toc52378599)

[Άρθρο 52. Τροποποίηση και Αποδοχή των Προσφορών Ισχύος Εξισορρόπησης 51](#_Toc52378600)

[Άρθρο 53. Συνέπειες μη υποβολής Προσφορών Ισχύος Εξισορρόπησης 51](#_Toc52378601)

[ΚΕΦΑΛΑΙΟ 11 52](#_Toc52378602)

[ΠΡΟΣΦΟΡΕΣ ΕΝΕΡΓΕΙΑΣ ΕΞΙΣΟΡΡΟΠΗΣΗΣ ΣΤΗ ΔΕΠ 52](#_Toc52378603)

[Άρθρο 54. Υποβολή Προσφορών Ενέργειας Εξισορρόπησης στη ΔΕΠ 52](#_Toc52378604)

[Άρθρο 55. Περιεχόμενο Προσφορών Ενέργειας Εξισορρόπησης ΔΕΠ 53](#_Toc52378605)

[Άρθρο 56. Τροποποίηση και Αποδοχή των Προσφορών Ενέργειας Εξισορρόπησης ΔΕΠ 54](#_Toc52378606)

[Άρθρο 57. Συνέπειες μη υποβολής Προσφορών Ενέργειας Εξισορρόπησης ΔΕΠ 55](#_Toc52378607)

[ΚΕΦΑΛΑΙΟ 12 55](#_Toc52378608)

[ΕΚΤΕΛΕΣΗ ΤΗΣ ΔΙΑΔΙΚΑΣΙΑΣ ΕΝΟΠΟΙΗΜΕΝΟΥ ΠΡΟΓΡΑΜΜΑΤΙΣΜΟΥ 55](#_Toc52378609)

[Άρθρο 58. Δεδομένα Διαδικασίας Ενοποιημένου Προγραμματισμού 55](#_Toc52378610)

[Άρθρο 59. Μεθοδολογία και Αλγόριθμος Βελτιστοποίησης της Διαδικασίας Ενοποιημένου Προγραμματισμού 57](#_Toc52378611)

[Άρθρο 60. Αποτελέσματα της Διαδικασίας Ενοποιημένου Προγραμματισμού 60](#_Toc52378612)

[Άρθρο 61. Εποπτεία των Αποτελεσμάτων της Διαδικασίας Ενοποιημένου Προγραμματισμού 61](#_Toc52378613)

[ΤΜΗΜΑ ΙΙΙ 62](#_Toc52378614)

[ΑΓΟΡΑ ΕΝΕΡΓΕΙΑΣ ΕΞΙΣΟΡΡΟΠΗΣΗΣ 62](#_Toc52378615)

[ΚΕΦΑΛΑΙΟ 13 62](#_Toc52378616)

[ΓΕΝΙΚΕΣ ΔΙΑΤΑΞΕΙΣ 62](#_Toc52378617)

[Άρθρο 62. Πεδίο Εφαρμογής 62](#_Toc52378618)

[Άρθρο 63. Γενικές διατάξεις 62](#_Toc52378619)

[Άρθρο 64. Αρμοδιότητες του Διαχειριστή του ΕΣΜΗΕ 63](#_Toc52378620)

[Άρθρο 65. Εντολές Κατανομής 64](#_Toc52378621)

[Άρθρο 66. Υποχρεώσεις των Παρόχων Υπηρεσιών Εξισορρόπησης στο πλαίσιο της Αγοράς Ενέργειας Εξισορρόπησης 65](#_Toc52378622)

[Άρθρο 67. Υποβολή Προσφορών Ενέργειας Εξισορρόπησης στην Αγορά Ενέργειας Εξισορρόπησης 67](#_Toc52378623)

[ΚΕΦΑΛΑΙΟ 14 68](#_Toc52378624)

[ΔΙΑΔΙΚΑΣΙΑ ΧΕΙΡΟΚΙΝΗΤΗΣ ΕΑΣ 68](#_Toc52378625)

[Άρθρο 68. Δεδομένα Εισόδου της Διαδικασίας χειροκίνητης ΕΑΣ 68](#_Toc52378626)

[Άρθρο 69. Διαδικασία Εκτέλεσης της Διαδικασίας χειροκίνητης ΕΑΣ 69](#_Toc52378627)

[Άρθρο 70. Άμεση Ενεργοποίηση χειροκίνητης ΕΑΣ 70](#_Toc52378628)

[Άρθρο 71. Εντολές Κατανομής χειροκίνητης ΕΑΣ 71](#_Toc52378629)

[Άρθρο 72. Περιεχόμενο των Εντολών Κατανομής χειροκίνητης ΕΑΣ 72](#_Toc52378630)

[ΚΕΦΑΛΑΙΟ 15 72](#_Toc52378631)

[ΔΙΑΔΙΚΑΣΙΑ ΑΥΤΟΜΑΤΗΣ ΕΑΣ 72](#_Toc52378632)

[Άρθρο 73. Ενεργοποίηση της Ενέργειας Εξισορρόπησης αυτόματης ΕΑΣ 72](#_Toc52378633)

[ΤΜΗΜΑ IV 74](#_Toc52378634)

[ΕΚΚΑΘΑΡΙΣΗ ΑΓΟΡΑΣ ΕΞΙΣΟΡΡΟΠΗΣΗΣ 74](#_Toc52378635)

[ΚΕΦΑΛΑΙΟ 16 74](#_Toc52378636)

[ΓΕΝΙΚΕΣ ΔΙΑΤΑΞΕΙΣ 74](#_Toc52378637)

[Άρθρο 74. Περίοδος Εκκαθάρισης Αποκλίσεων 74](#_Toc52378638)

[Άρθρο 75. Λογαριασμοί Αγοράς Εξισορρόπησης 74](#_Toc52378639)

[Άρθρο 76. Αντικείμενο Εκκαθάρισης Αγοράς Εξισορρόπησης 74](#_Toc52378640)

[Άρθρο 77. Απαιτούμενα στοιχεία για τη εκτέλεση της Εκκαθάρισης Αγοράς Εξισορρόπησης 76](#_Toc52378641)

[Άρθρο 78. Σύμβαση με τον Φορέα Εκκαθάρισης 77](#_Toc52378642)

[Άρθρο 79. Υποχρεώσεις των Διαχειριστών Δικτύου Διανομής στο πλαίσιο της διαδικασίας Εκκαθάρισης Αγοράς Εξισορρόπησης 77](#_Toc52378643)

[Άρθρο 80. Οικονομική ουδετερότητα του Διαχειριστή του ΕΣΜΗΕ 78](#_Toc52378644)

[Άρθρο 81. Τεχνική Απόφαση «Εκκαθάριση Αγοράς Εξισορρόπησης». 78](#_Toc52378645)

[ΚΕΦΑΛΑΙΟ 17 78](#_Toc52378646)

[ΑΠΩΛΕΙΕΣ ΤΟΥ ΣΥΣΤΗΜΑΤΟΣ ΜΕΤΑΦΟΡΑΣ 78](#_Toc52378647)

[Άρθρο 82. Διαχείριση Απωλειών ΕΣΜΗΕ 78](#_Toc52378648)

[Άρθρο 83. Πρόβλεψη Απωλειών ΕΣΜΗΕ 79](#_Toc52378649)

[ΚΕΦΑΛΑΙΟ 18 79](#_Toc52378650)

[ΕΚΚΑΘΑΡΙΣΗ ΕΝΕΡΓΕΙΑΣ ΕΞΙΣΟΡΡΟΠΗΣΗΣ ΚΑΙ ΑΠΟΚΛΙΣΕΩΝ 79](#_Toc52378651)

[Άρθρο 84. Υπολογισμός Ενέργειας Εξισορρόπησης και Αποκλίσεων 79](#_Toc52378652)

[Άρθρο 85. Τιμές Ενέργειας Εξισορρόπησης χειροκίνητης ΕΑΣ 83](#_Toc52378653)

[Άρθρο 86. Υπολογισμός χρεώσεων και πιστώσεων για Ενέργεια Εξισορρόπησης 84](#_Toc52378654)

[Άρθρο 87. Υπολογισμός χρεώσεων και πιστώσεων για ενέργεια εκτός Εξισορρόπησης 87](#_Toc52378655)

[Άρθρο 88. Υπολογισμός Τιμής Αποκλίσεων 88](#_Toc52378656)

[Άρθρο 89. Υπολογισμός Χρεώσεων και Πιστώσεων από την Εκκαθάριση Αποκλίσεων 89](#_Toc52378657)

[ΚΕΦΑΛΑΙΟ 19 90](#_Toc52378658)

[ΕΚΚΑΘΑΡΙΣΗ ΙΣΧΥΟΣ ΕΞΙΣΟΡΡΟΠΗΣΗΣ 90](#_Toc52378659)

[Άρθρο 90. Υπολογισμός παρασχεθείσας ποσότητας Ισχύος Εξισορρόπησης 90](#_Toc52378660)

[Άρθρο 91. Υπολογισμός Αποζημίωσης Ισχύος Εξισορρόπησης 93](#_Toc52378661)

[ΚΕΦΑΛΑΙΟ 20 96](#_Toc52378662)

[ΛΟΓΑΡΙΑΣΜΟΙ ΠΡΟΣΑΥΞΉΣΕΩΝ 96](#_Toc52378663)

[Άρθρο 92. Λογαριασμός Προσαυξήσεων του Διαχειριστή του ΕΣΜΗΕ 96](#_Toc52378664)

[Άρθρο 93. Λογαριασμός Προσαυξήσεων Απωλειών ΕΣΜΗΕ ΛΠ-1 96](#_Toc52378665)

[Άρθρο 94. Λογαριασμός Προσαυξήσεων Ισχύος Εξισορρόπησης ΛΠ-2 96](#_Toc52378666)

[Άρθρο 95. Λογαριασμός Προσαυξήσεων Οικονομικής Ουδετερότητας ΛΠ-3 97](#_Toc52378667)

[ΚΕΦΑΛΑΙΟ 21 99](#_Toc52378668)

[ΧΡΕΩΣΕΙΣ ΜΗ ΣΥΜΜΟΡΦΩΣΗΣ 99](#_Toc52378669)

[Άρθρο 96. Συνέπειες μη υποβολής Προσφορών Ενέργειας Εξισορρόπησης 99](#_Toc52378670)

[Άρθρο 97. Συνέπειες σημαντικής απόκλισης στα Καταχωρημένα Χαρακτηριστικά 100](#_Toc52378671)

[Άρθρο 98. Συνέπειες μη υποβολής Προσφορών Ισχύος Εξισορρόπησης 101](#_Toc52378672)

[Άρθρο 99. Συνέπειες σημαντικής απόκλισης από τις Εντολές Κατανομής 102](#_Toc52378673)

[Άρθρο 100. Συνέπειες σημαντικών συστηματικών αποκλίσεων της ζήτησης 103](#_Toc52378674)

[Άρθρο 101. Συνέπειες σημαντικών συστηματικών αποκλίσεων της παραγωγής των Χαρτοφυλακίων Μονάδων ΑΠΕ 104](#_Toc52378675)

[Άρθρο 102. Συνέπειες συστηματικής πρόκλησης μη εφικτού Προγράμματος Αγοράς 106](#_Toc52378676)

[Άρθρο 103. Διαχείριση του ποσού των Χρεώσεων μη Συμμόρφωσης 107](#_Toc52378677)

[ΚΕΦΑΛΑΙΟ 22 108](#_Toc52378678)

[ΔΙΑΔΙΚΑΣΙΑ ΕΚΚΑΘΑΡΙΣΗΣ ΤΗΣ ΑΓΟΡΑΣ ΕΞΙΣΟΡΡΟΠΗΣΗΣ 108](#_Toc52378679)

[Άρθρο 104. Διαδικασία Εκκαθάρισης Αγοράς Εξισορρόπησης 108](#_Toc52378680)

[Άρθρο 105. Περιεχόμενο αποτελεσμάτων Εκκαθάρισης που κοινοποιούνται στους Συμμετέχοντες 111](#_Toc52378681)

[Άρθρο 106. Τιμολόγηση Χρεώσεων μη Συμμόρφωσης 112](#_Toc52378682)

[ΚΕΦΑΛΑΙΟ 23 112](#_Toc52378683)

[ΔΙΑΧΕΙΡΙΣΗ ΥΠΕΡΗΜΕΡΙΑΣ 112](#_Toc52378684)

[Άρθρο 107. Ενέργειες του Διαχειριστή του ΕΣΜΗΕ και του Φορέα Εκκαθάρισης σε περίπτωση υπερημερίας 112](#_Toc52378685)

[ΚΕΦΑΛΑΙΟ 24 115](#_Toc52378686)

[ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΚΚΑΘΑΡΙΣΗ ΤΗΣ ΑΓΟΡΑΣ ΕΞΙΣΟΡΡΟΠΗΣΗΣ ΣΕ ΠΕΡΙΠΤΩΣΗ ΠΟΥ ΔΕΝ ΛΕΙΤΟΥΡΓΕΙ ΦΟΡΕΑΣ ΕΚΚΑΘΑΡΙΣΗΣ 115](#_Toc52378687)

[Άρθρο 108. Εφαρμογή Ειδικών Διατάξεων 115](#_Toc52378688)

[Άρθρο 109. Λογαριασμοί του Διαχειριστή του ΕΣΜΗΕ 115](#_Toc52378689)

[Άρθρο 110. Τιμολόγηση και Διακανονισμός 116](#_Toc52378690)

[Άρθρο 111. Ενέργειες του Διαχειριστή σε περίπτωση υπερημερίας Συμμετέχοντα 116](#_Toc52378691)

[Άρθρο 112. Παροχή Εγγυήσεων 118](#_Toc52378692)

[ΤΜΗΜΑ V 119](#_Toc52378693)

[ΜΕΤΑΒΑΤΙΚΕΣ ΔΙΑΤΑΞΕΙΣ 119](#_Toc52378694)

[ΚΕΦΑΛΑΙΟ 25 119](#_Toc52378695)

[ΜΕΤΑΒΑΤΙΚΕΣ ΔΙΑΤΑΞΕΙΣ ΓΙΑ ΤΙΣ ΧΡΕΩΣΕΙΣ ΜΗ ΣΥΜΜΟΡΦΩΣΗΣ 119](#_Toc52378696)

[Άρθρο 113. Έναρξη εφαρμογής των Χρεώσεων μη Συμμόρφωσης 119](#_Toc52378697)

[ΚΕΦΑΛΑΙΟ 26 119](#_Toc52378698)

[ΜΕΤΑΒΑΤΙΚΕΣ ΔΙΑΤΑΞΕΙΣ ΓΙΑ ΤΙΣ ΑΠΕ 119](#_Toc52378699)

[Άρθρο 114. Έναρξη υποχρεώσεων εξισορρόπησης των Μονάδων ΑΠΕ με Υποχρέωση Συμμετοχής στην Αγορά με ΣΕΔΠ 119](#_Toc52378700)

[Άρθρο 115. Επεξήγηση συμβόλων 120](#_Toc52378701)

[Άρθρο 116. Υπολογισμός των Αποκλίσεων Παραγωγής για Μονάδες ΑΠΕ με Υποχρέωση Συμμετοχής στην Αγορά με ΣΕΔΠ 120](#_Toc52378702)

[Άρθρο 117. Υπολογισμός Χρεώσεων και Πιστώσεων από την Εκκαθάριση Αποκλίσεων για Μονάδες ΑΠΕ με Υποχρέωση Συμμετοχής στην Αγορά με ΣΕΔΠ 120](#_Toc52378703)

[ΚΕΦΑΛΑΙΟ 27 122](#_Toc52378704)

[ΜΕΤΑΒΑΤΙΚΕΣ ΔΙΑΤΑΞΕΙΣ ΓΙΑ ΤΗΝ ΑΓΟΡΑ ΕΞΙΣΟΡΡΟΠΗΣΗΣ 122](#_Toc52378705)

[Άρθρο 118. Υποβολή Προσφορών Ενέργειας Εξισορρόπησης στην Αγορά Ενέργειας Εξισορρόπησης 122](#_Toc52378706)

[Άρθρο 119. Εκτέλεση της Διαδικασίας Ενοποιημένου Προγραμματισμού 122](#_Toc52378707)

[Άρθρο 120. Εγγραφή στο Μητρώο Διαχειριστή του ΕΣΜΗΕ κατά την έναρξη λειτουργίας της Αγοράς Εξισορρόπησης 123](#_Toc52378708)

[ΚΕΦΑΛΑΙΟ 29 124](#_Toc52378709)

[ΕΝΑΡΞΗ ΙΣΧΥΟΣ ΤΩΝ ΔΙΑΤΑΞΕΩΝ ΤΟΥ ΚΑΝΟΝΙΣΜΟΥ ΑΓΟΡΑΣ ΕΞΙΣΟΡΡΟΠΗΣΗΣ 124](#_Toc52378710)

[Άρθρο 121. Έναρξη ισχύος των διατάξεων του Κανονισμού Αγοράς Εξισορρόπησης 124](#_Toc52378711)

[ΠΑΡΑΡΤΗΜΑ Ι I](#_Toc52378712)

[ΚΑΤΑΛΟΓΟΣ ΤΕΧΝΙΚΩΝ ΑΠΟΦΑΣΕΩΝ I](#_Toc52378713)

[ΠΑΡΑΡΤΗΜΑ ΙΙ II](#_Toc52378714)

[ΚΑΤΑΛΟΓΟΣ ΜΕΘΟΔΟΛΟΓΙΩΝ & ΕΙΔΙΚΩΝ ΕΓΚΡΙΣΕΩΝ II](#_Toc52378715)

[ΠΑΡΑΡΤΗΜΑ III IV](#_Toc52378716)

[ΚΑΤΑΛΟΓΟΣ ΑΚΡΟΝΥΜΙΩΝ IV](#_Toc52378717)

# ΤΜΗΜΑ Ι

# ΓΕΝΙΚΕΣ ΔΙΑΤΑΞΕΙΣ

## ΚΕΦΑΛΑΙΟ 1

## ΣΚΟΠΟΣ ΤΟΥ ΚΑΝΟΝΙΣΜΟΥ ΑΓΟΡΑΣ ΕΞΙΣΟΡΡΟΠΗΣΗΣ

### Αγορά Εξισορρόπησης

1. Η Αγορά Εξισορρόπησης διέπεται από την κείμενη νομοθεσία και μεταξύ άλλων, από τις αρχές και τις διατάξεις των ν. 4001/2011 και 4425/2016 και τον Κανονισμό (ΕΕ) 2017/2195, όπως κάθε φορά ισχύουν.
2. Η Αγορά Εξισορρόπησης περιλαμβάνει την Αγορά Ισχύος Εξισορρόπησης, την Αγορά Ενέργειας Εξισορρόπησης και την Εκκαθάριση Αποκλίσεων.
3. Οι Πάροχοι Υπηρεσιών Εξισορρόπησης υποβάλλουν Προσφορές Ενέργειας Εξισορρόπησης και Προσφορές Ισχύος Εξισορρόπησης στην Αγορά Εξισορρόπησης για τις Οντότητες Υπηρεσιών Εξισορρόπησης που εκπροσωπούν.
4. Στο πλαίσιο της Αγοράς Εξισορρόπησης, ο Διαχειριστής του ΕΣΜΗΕ εκτελεί τη Διαδικασία Ενοποιημένου Προγραμματισμού (ΔΕΠ) για την ένταξη (συγχρονισμό) ή απένταξη (αποσυγχρονισμό) Οντοτήτων Υπηρεσιών Εξισορρόπησης και για τη δέσμευση Ισχύος Εξισορρόπησης, όπως περιγράφεται στο ΤΜΗΜΑ ΙΙ του παρόντος Κανονισμού.
5. Ο Διαχειριστής του ΕΣΜΗΕ λειτουργεί την Αγορά Ενέργειας Εξισορρόπησης για την ενεργοποίηση των Προσφορών Ενέργειας Εξισορρόπησης χειροκίνητης ΕΑΣ και αυτόματης ΕΑΣ και εκδίδει Εντολές Κατανομής χειροκίνητης ΕΑΣ και αυτόματης ΕΑΣ προς τις Οντότητες Υπηρεσιών Εξισορρόπησης, όπως περιγράφεται στο ΤΜΗΜΑ ΙΙΙ του παρόντος Κανονισμού.
6. Η Αγορά Εξισορρόπησης λειτουργεί καθ’ όλη τη διάρκεια του έτους, για κάθε ημερολογιακή ημέρα.

### Κανονισμός Αγοράς Εξισορρόπησης

1. Ο Κανονισμός της Αγοράς Εξισορρόπησης εκδίδεται κατ’ εξουσιοδότηση των διατάξεων των άρθρων 17 και 18 του ν. 4425/2016.
2. Σκοπός του Κανονισμού Αγοράς Εξισορρόπησης είναι να καθορίσει τους όρους και τις προϋποθέσεις λειτουργίας της Αγοράς Εξισορρόπησης και ιδίως να:
3. ορίσει τους Συμμετέχοντες στην Αγορά Εξισορρόπησης, και να περιγράψει την αντίστοιχη διαδικασία εγγραφής,
4. ορίσει λεπτομερώς τους κανόνες και τις προϋποθέσεις υπό τις οποίες οι Συμμετέχοντες μπορούν να συμμετέχουν στην Αγορά Εξισορρόπησης, συμπεριλαμβανομένων των δικαιωμάτων και υποχρεώσεών τους, καθώς επίσης και να ορίσει τις διαδικασίες επίλυσης διαφορών μεταξύ των Συμμετεχόντων και του Διαχειριστή του ΕΣΜΗΕ,
5. ορίσει τα δικαιώματα και τις υποχρεώσεις του Διαχειριστή του ΕΣΜΗΕ προς τους Συμμετέχοντες, όσον αφορά τη συμμετοχή τους στην Αγορά Εξισορρόπησης.
6. περιγράψει τη διεπαφή μεταξύ της Αγοράς Εξισορρόπησης, της Αγοράς Επόμενης Ημέρας και της Ενδοημερήσιας Αγοράς, συμπεριλαμβανομένης της ανταλλαγής πληροφοριών μεταξύ του Χρηματιστηρίου Ενέργειας και του Διαχειριστή του ΕΣΜΗΕ,
7. ορίσει λεπτομερώς τους κανόνες επικύρωσης των Προσφορών Ενέργειας Εξισορρόπησης και των Προσφορών Ισχύος Εξισορρόπησης από τον Διαχειριστή του ΕΣΜΗΕ,
8. περιγράψει τα δεδομένα εισόδου, τη λειτουργία και τα αποτελέσματα της Διαδικασίας Ενοποιημένου Προγραμματισμού,
9. περιγράψει τη διεπαφή μεταξύ της Διαδικασίας Ενοποιημένου Προγραμματισμού και της Αγοράς Ενέργειας Εξισορρόπησης,
10. περιγράψει τα δεδομένα εισόδου, τη λειτουργία και τα αποτελέσματα της Αγοράς Ενέργειας Εξισορρόπησης,
11. ορίσει τους λογαριασμούς που τηρούνται από τον Διαχειριστή του ΕΣΜΗΕ για τους σκοπούς της Εκκαθάρισης της Αγοράς Εξισορρόπησης,
12. καθορίσει τις κυρώσεις για τους Συμμετέχοντες, σε περίπτωση μη συμμόρφωσης με τις διατάξεις του παρόντος Κανονισμού,
13. ορίσει τη διαδικασία Εκκαθάρισης της Αγοράς Εξισορρόπησης,
14. ορίσει τη διαδικασία ανταλλαγής πληροφοριών με τους λοιπούς εμπλεκόμενους φορείς,
15. εξειδικεύσει τις υποχρεώσεις παροχής στοιχείων και πληροφοριών και παρακολούθησης της Αγοράς Εξισορρόπησης για τον Διαχειριστή του ΕΣΜΗΕ, και
16. ορίσει τις διαδικασίες για την προστασία των εμπορικά ευαίσθητων πληροφοριών.
17. Εκτός εάν ορίζεται διαφορετικά, οι όροι με κεφαλαία που χρησιμοποιούνται στον παρόντα Κανονισμό έχουν τις έννοιες που ορίζονται στο Άρθρο 3 του παρόντος Κανονισμού.
18. O παρών Κανονισμός τροποποιείται κατόπιν εισήγησης του Διαχειριστή του ΕΣΜΗΕ, η οποία εγκρίνεται από τη ΡΑΕ ύστερα από δημόσια διαβούλευση που διενεργεί η Αρχή, και δημοσιεύεται στην Εφημερίδα της Κυβερνήσεως σύμφωνα με τα οριζόμενα στο εδάφιο (ιστ) της παρ. 2 του άρθρου 17 του ν. 4425/2016. Η διαδικασία τροποποίησης μπορεί και να εκκινεί με πρωτοβουλία της ΡΑΕ. Το νέο κείμενο του Κανονισμού, όπως κάθε φορά τροποποιείται, δημοσιοποιείται σε κωδικοποιημένη μορφή στο διαδικτυακό τόπο του Διαχειριστή του ΕΣΜΗΕ. Στο σώμα του κωδικοποιημένου κειμένου επισημαίνονται οι ως άνω κωδικοποιούμενες τροποποιήσεις, οι όροι ισχύος τους και κάθε άλλο σημείο που διευκολύνει την ενημέρωση του κοινού. Η κωδικοποίηση αυτή έχει άτυπο χαρακτήρα και σε καμία περίπτωση δεν υπερισχύει των δημοσιευμένων στο ΦΕΚ ως άνω εγκεκριμένων από τη ΡΑΕ κειμένων.
19. Κάθε τροποποίηση του παρόντος Κανονισμού διέπει αυτόματα τη συναφθείσα Σύμβαση Παροχής Υπηρεσιών Εξισορρόπησης που ισχύει μεταξύ του Διαχειριστή του ΕΣΜΗΕ και του εγγεγραμμένου Παρόχου Υπηρεσιών Εξισορρόπησης, και τη συναφθείσα Σύμβαση Συμβαλλομένου Μέρους με Ευθύνη Εξισορρόπησης που ισχύει μεταξύ του Διαχειριστή του ΕΣΜΗΕ και του εγγεγραμμένου Συμβαλλομένου Μέρους με Ευθύνη Εξισορρόπησης, χωρίς να χρειάζεται ο εγγεγραμμένος Πάροχος Υπηρεσιών Εξισορρόπησης / το εγγεγραμμένο Συμβαλλόμενο Μέρος με Ευθύνη Εξισορρόπησης να προβεί σε οποιαδήποτε ενέργεια, αλλά χωρίς να θίγεται το δικαίωμα του εγγεγραμμένου Παρόχου Υπηρεσιών Εξισορρόπησης ή του εγγεγραμμένου Συμβαλλομένου Μέρους με Ευθύνη Εξισορρόπησης να ζητήσει τη λύση της Σύμβασης Παροχής Υπηρεσιών Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης, σύμφωνα με το Άρθρο 7 του παρόντος Κανονισμού.
20. Ο Κανονισμός Αγοράς Εξισορρόπησης συμπληρώνεται από μεθοδολογίες, παραμέτρους και άλλες ειδικές εγκρίσεις που προβλέπονται σε αυτόν, και αποφασίζονται από τη Ρυθμιστική Αρχή Ενέργειας (ΡΑΕ), μετά από εισήγηση του Διαχειριστή του ΕΣΜΗΕ και δημοσιεύονται στην Εφημερίδα της Κυβερνήσεως, σύμφωνα με το άρθρο 18, παρ. 4 του ν. 4425/2016.
21. Για την αποτελεσματική εφαρμογή των προβλεπόμενων στον Κανονισμό Αγοράς Εξισορρόπησης, ο Διαχειριστής του ΕΣΜΗΕ δύναται να εκδίδει Τεχνικές Αποφάσεις, με τις οποίες ρυθμίζονται τεχνικά θέματα λεπτομερειακού χαρακτήρα που δεν έχουν ρυθμιστικό περιεχόμενο. Οι Τεχνικές Αποφάσεις εκδίδονται μετά από δημόσια διαβούλευση και αναρτώνται στην ιστοσελίδα του Διαχειριστή του ΕΣΜΗΕ. Ο Διαχειριστής του ΕΣΜΗΕ αποστέλλει στη ΡΑΕ τα σχέδια των Τεχνικών Αποφάσεων που τίθενται σε δημόσια διαβούλευση και τις εγκεκριμένες Τεχνικές Αποφάσεις. Σε περίπτωση αντιφάσεων μεταξύ των διατάξεων του παρόντος Κανονισμού και των αντίστοιχων Τεχνικών Αποφάσεων, οι διατάξεις του παρόντος Κανονισμού υπερισχύουν.
22. Οι Τεχνικές Αποφάσεις τροποποιούνται με απόφαση του Διαχειριστή του ΕΣΜΗΕ, είτε με πρωτοβουλία του, είτε μετά από αίτημα της ΡΑΕ ή τρίτων προσώπων που έχουν έννομο συμφέρον, κατ` εφαρμογή της διαδικασίας του προηγούμενου εδαφίου.
23. Ο Διαχειριστής του ΕΣΜΗΕ υποβάλλει στη ΡΑΕ, πριν από τη θέση σε λειτουργία του υποδείγματος- στόχου της Ευρωπαϊκής Ένωσης για την εγχώρια αγορά ηλεκτρικής ενέργειας, τις μεθοδολογίες, παραμέτρους και άλλες ειδικές εγκρίσεις που προβλέπονται στον παρόντα Κανονισμό, οι οποίες εγκρίνονται σύμφωνα με το άρθρο 18 παρ. 4 του ν. 4425/2016.
24. Οι Συμμετέχοντες ευθύνονται έναντι του Διαχειριστή του ΕΣΜΗΕ για την έγκαιρη και άρτια εκπλήρωση των υποχρεώσεών τους που απορρέει από τον παρόντα Κανονισμό, καθώς για την ακρίβεια και πληρότητα των στοιχείων και δεδομένων που υποβάλλουν στο Διαχειριστή του ΕΣΜΗΕ. Η ευθύνη αυτή περιλαμβάνει κάθε πράξη ή παράλειψη των οργάνων που τους αντιπροσωπεύουν, των βοηθών εκπλήρωσης, των προστηθέντων τους, ιδίως των προσώπων που χρησιμοποιούν για την εκπλήρωση των υποχρεώσεών τους από τον παρόντα Κανονισμό.
25. Ο Διαχειριστής του ΕΣΜΗΕ δεν υπέχει ευθύνη έναντι των Συμμετεχόντων για την εκτέλεση των ενεργειών που περιλαμβάνονται στον παρόντα Κανονισμό, παρά μόνο για δόλο ή βαρεία αμέλεια. Ο Διαχειριστής ΕΣΜΗΕ λαμβάνει τα κατάλληλα μέτρα για την πρόληψη λειτουργικών προβλημάτων στα συστήματα που διαχειρίζεται και επιδιώκει την αποκατάσταση βλαβών ή δυσλειτουργιών το συντομότερο δυνατόν.

### Ορισμοί

Πέραν των ορισμών που προβλέπονται στην κείμενη νομοθεσία και ιδίως στο ν. 4425/2016 και στο ν. 4001/2011, στην ενωσιακή νομοθεσία, καθώς και τον Κανονισμό Λειτουργίας Αγοράς Επόμενης Ημέρας και Ενδοημερήσιας Αγοράς, στον Κανονισμό Εκκαθάρισης Θέσεων Αγοράς Εξισορρόπησης και στον Κώδικα Διαχείρισης ΕΣΜΗΕ για τις ανάγκες εφαρμογής του παρόντος Κανονισμού οι παρακάτω όροι έχουν την εξής έννοια, όπως μπορεί να αναφέρονται σε ενικό ή πληθυντικό αριθμό.

1. Αγορά Ενέργειας Εξισορρόπησης: Έχει την έννοια της περίπτωσης (ιβ) του άρθρου 5 του ν. 4425/2016, δηλαδή η αγορά στην οποία προσφέρεται από τους Συμμετέχοντες ηλεκτρική ενέργεια που χρησιμοποιείται από τον Διαχειριστή του ΕΣΜΗΕ, με σκοπό τη διατήρηση της συχνότητας του Συστήματος σε ένα προκαθορισμένο εύρος, καθώς και του ισοζυγίου παραγωγής και ζήτησης ηλεκτρικής ενέργειας, τηρουμένων των προγραμμάτων ανταλλαγής ηλεκτρικής ενέργειας με γειτονικές χώρες.
2. Αγορά Εξισορρόπησης: Έχει την έννοια της περίπτωσης (ι) του άρθρου 5 του ν. 4425/2016, δηλαδή η Αγορά Ηλεκτρικής Ενέργειας, η οποία περιλαμβάνει τις Αγορές Ισχύος Εξισορρόπησης και Ενέργειας Εξισορρόπησης και τη διαδικασία Εκκαθάρισης Αποκλίσεων.
3. Αγορά Επόμενης Μέρας: Έχει την έννοια της περίπτωσης (ζ) του άρθρου 5 του ν. 4425/2016, δηλαδή η Αγορά Ηλεκτρικής Ενέργειας, στην οποία πραγματοποιούνται συναλλαγές αγοράς και πώλησης ηλεκτρικής ενέργειας με υποχρέωση φυσικής παράδοσης την επόμενη ημέρα (Ημέρα Εκπλήρωσης Φυσικής Παράδοσης) και στην οποία δηλώνονται οι συναλλαγές που διενεργούνται επί Ενεργειακών Χρηματοπιστωτικών Μέσων με φυσική παράδοση.
4. Αγορά Ισχύος Εξισορρόπησης: Έχει την έννοια της περίπτωσης (ια) του άρθρου 5 του ν. 4425/2016, δηλαδή η αγορά στην οποία προσφέρεται ισχύς για την κάλυψη των απαιτήσεων εφεδρείας του Συστήματος η οποία (ισχύς) διατηρείται από τους Συμμετέχοντες για προκαθορισμένη χρονική διάρκεια.
5. Αγοραία Χρονική Μονάδα: Έχει την έννοια της περίπτωσης 19 του άρθρου 2 του Κανονισμού (ΕΕ) 543/2013, δηλαδή η χρονική περίοδος για την οποία είναι καθορισμένη η αγοραία τιμή ή η συντομότερη δυνατή κοινή χρονική περίοδος για δύο ζώνες προσφοράς, εάν είναι διαφορετικές οι οικείες αγοραίες χρονικές μονάδες.
6. Άδεια Εμπορίας: Η άδεια που χορηγείται για την άσκηση της δραστηριότητας εμπορίας ηλεκτρικής ενέργειας.
7. Άδεια Παραγωγής: Η άδεια που χορηγείται για την άσκηση της δραστηριότητας παραγωγής ηλεκτρικής ενέργειας.
8. Άδεια Προμήθειας: Η άδεια που χορηγείται για την άσκηση της δραστηριότητας προμήθειας ηλεκτρικής ενέργειας.
9. Άδεια Φορέα Σωρευτικής Εκπροσώπησης ΑΠΕ: Η άδεια που χορηγείται για την άσκηση της δραστηριότητας εκπροσώπησης παραγωγών ηλεκτρικής ενέργειας από ΑΠΕ σύμφωνα με το άρθρο 13 του ν. 4001/2011.
10. Άμεσο Εκκαθαριστικό Μέλος: Το Εκκαθαριστικό Μέλος κατά την έννοια του Κανονισμού Εκκαθάρισης Θέσεων Αγοράς Εξισορρόπησης το οποίο συμμετέχει στις διαδικασίες εκκαθάρισης του Φορέα Εκκαθάρισης και ευθύνεται για την εκπλήρωση των υποχρεώσεων που προκύπτουν από τις Θέσεις που εκπροσωπεί σύμφωνα με τον Κανονισμό Εκκαθάρισης Θέσεων Αγοράς Εξισορρόπησης.
11. Ανοδική Ενέργεια Εξισορρόπησης: Η Ενέργεια Εξισορρόπησης που αντιστοιχεί σε μεγαλύτερη παραγόμενη ενέργεια ή μικρότερη καταναλισκόμενη ενέργεια σε σχέση με το Πρόγραμμα Αγοράς.
12. Ανώτατο Όριο Προσφοράς Ισχύος Εξισορρόπησης: Το ανώτατο όριο τιμής Προσφοράς Ισχύος Εξισορρόπησης που επιβάλλεται για τεχνικούς λόγους, σύμφωνα με το Άρθρο 51 του παρόντος Κανονισμού.
13. Ανώτατο Όριο Προσφοράς Ενέργειας Εξισορρόπησης: Το ανώτατο όριο τιμής Προσφοράς Ενέργειας Εξισορρόπησης που επιβάλλεται για τεχνικούς λόγους, σύμφωνα με το Άρθρο 55 του παρόντος Κανονισμού.
14. Ανώτατη Στάθμη Ασφαλείας Ταμιευτήρα: Η μέγιστη στάθμη ανά ταμιευτήρα, πέραν της οποίας, ο κάτοχος των Κατανεμόμενων υδροηλεκτρικών Μονάδων Παραγωγής που συνδέονται με τον ταμιευτήρα δύναται να υποβάλλει δηλώσεις υποχρεωτικών εγχύσεων υδάτινων πόρων για τις ως άνω Μονάδες για την αποφυγή υπερχείλισης.
15. Ανωτέρα Βία: Έχει την έννοια που αναφέρεται στο Άρθρο 26 του παρόντος Κανονισμού.
16. Απόκλιση: Έχει την έννοια της περίπτωσης 8 του άρθρου 2 του Κανονισμού (ΕΕ) 2017/2195, δηλαδή η ποσότητα ενέργειας που υπολογίζεται για ένα Συμβαλλόμενο Μέρος με Ευθύνη Εξισορρόπησης και αντιπροσωπεύει τη διαφορά μεταξύ της κατανεμημένης ποσότητας που αποδίδεται στον συγκεκριμένο Συμβαλλόμενο Μέρος με Ευθύνη Εξισορρόπησης και της τελικής θέσης (Πρόγραμμα Αγοράς) του εν λόγω υπόχρεου, συμπεριλαμβανομένης κάθε προσαρμογής αποκλίσεων που εφαρμόζεται στο Συμβαλλόμενο Μέρος με Ευθύνη Εξισορρόπησης, εντός δεδομένης Περιόδου Εκκαθάρισης Αποκλίσεων.
17. Αρχική Εκκαθάριση: Έχει την έννοια της Εκκαθάρισης που προβλέπεται στο Άρθρο 104 παράγραφος 2 του παρόντος Κανονισμού.
18. Αυτοπαραγωγός: Έχει την έννοια της περίπτωσης (ε) της παραγράφου 3 του άρθρου 2 του ν. 4001/2011, δηλαδή ο παραγωγός, ο οποίος παράγει ηλεκτρική ενέργεια κυρίως για δική του χρήση και διοχετεύει τυχόν πλεόνασμα της ενέργειας αυτής στο Σύστημα Μεταφοράς ή στο Δίκτυο Διανομής.
19. Αυτοπρομηθευόμενος Πελάτης: Έχει την έννοια του πρώτου εδαφίου της περίπτωσης (ιε) του άρθρου 5 του ν. 4425/2016, δηλαδή το φυσικό ή νομικό πρόσωπο το οποίο επιλέγει να προμηθεύεται ενέργεια απευθείας από τις Αγορές Ενέργειας προς ιδία αποκλειστική χρήση.
20. Αυτόματη Ρύθμιση Παραγωγής (ΑΡΠ): Η αυτόματη διαδικασία ελέγχου φορτίου - συχνότητας η οποία έχει ως στόχο να μειώσει το σφάλμα ελέγχου αποκατάστασης συχνότητας στο μηδέν σύμφωνα με τα οριζόμενα στον Κανονισμό (ΕΕ) 2017/1485.
21. Βεβαίωση Παραγωγής ΑΠΕ: Η βεβαίωση που προβλέπεται στο ν. 4685/2020.
22. Βηματική Συνάρτηση Ενδιάμεσου Φορτίου: Είναι το επίπεδο παραγωγής από την κατάσταση συγχρονισμού έως την κατάσταση ελάχιστης παραγωγής κάθε Κατανεμόμενη Μονάδα Παραγωγής, το οποίο καθορίζεται σε βήματα σύμφωνα με την Τεχνική Απόφαση ΔΕΠ. Ισχύει για κάθε μία από τις καταστάσεις εκκίνησης (θερμή, ενδιάμεση, ψυχρή). Εκφράζεται σε MW.
23. Γενικό Εκκαθαριστικό Μέλος: Το Εκκαθαριστικό Μέλος κατά την έννοια του Κανονισμού Εκκαθάρισης Θέσεων Αγοράς Εξισορρόπησης το οποίο συμμετέχει στις διαδικασίες εκκαθάρισης του Φορέα Εκκαθάρισης και ευθύνεται για την εκπλήρωση των υποχρεώσεων που προκύπτουν από τις Θέσεις συμβεβλημένων με αυτό Συμμετεχόντων ή του Διαχειριστή του ΕΣΜΗΕ στην Αγορά Εξισορρόπησης σύμφωνα με τον ανωτέρω Κανονισμό.
24. Δηλωμένα Χαρακτηριστικά: Τα χαρακτηριστικά που προσδιορίζονται ως συνδυασμός των κάτωθι τεχνικών και λειτουργικών στοιχείων της Οντότητας Υπηρεσιών Εξισορρόπησης και αποτελούν τις πραγματικές τεχνικές δυνατότητες της Οντότητας Υπηρεσιών Εξισορρόπησης για συγκεκριμένη Περίοδο και Ημέρα Κατανομής: (α) Καταχωρημένα Χαρακτηριστικά, (β) Δήλωση Τεχνοοικονομικών Στοιχείων, (γ) Δήλωση μη Διαθεσιμότητας (ολική ή μερική), και (δ) Δήλωση Μείζονος Βλάβης.
25. Δηλώσεις Μείζονος Βλάβης: Οι δηλώσεις που υποβάλλουν οι Πάροχοι Υπηρεσιών Εξισορρόπησης σύμφωνα με το Άρθρο 48 του παρόντος Κανονισμού.
26. Δηλώσεις μη Διαθεσιμότητας: Οι δηλώσεις που υποβάλλουν οι Πάροχοι Υπηρεσιών Εξισορρόπησης σύμφωνα με το Άρθρο 47 του παρόντος Κανονισμού για κάθε Ημέρα Κατανομής κατά την οποία υφίσταται μειωμένη Διαθέσιμη Ισχύς για μια Οντότητα Υπηρεσιών Εξισορρόπησης.
27. Δηλώσεις Τεχνοοικονομικών Στοιχείων: Οι δηλώσεις που υποβάλλουν οι Πάροχοι Υπηρεσιών Εξισορρόπησης για κάθε Ημέρα Κατανομής σύμφωνα με το Άρθρο 44 του παρόντος Κανονισμού σχετικά με τα Τεχνοοικονομικά στοιχεία των Οντοτήτων Υπηρεσιών Εξισορρόπησης που εκπροσωπούν.
28. Διαδικασία Ενοποιημένου Προγραμματισμού (ΔΕΠ): Έχει την έννοια της περίπτωσης 19 του άρθρου 2 του Κανονισμού (ΕΕ) 2017/2195, δηλαδή είναι η επαναλαμβανόμενη διαδικασία η οποία χρησιμοποιεί τουλάχιστον προσφορές διαδικασίας ενοποιημένου προγραμματισμού, οι οποίες περιέχουν εμπορικά δεδομένα, σύνθετα τεχνικά δεδομένα μεμονωμένων εγκαταστάσεων ηλεκτροπαραγωγής ή εγκαταστάσεων ζήτησης, και περιλαμβάνει ρητώς ως εισερχόμενα σε αυτήν τα χαρακτηριστικά εκκίνησης, την πλέον πρόσφατη ανάλυση της επάρκειας για την περιοχή ελέγχου και τα όρια επιχειρησιακής ασφάλειας.
29. Διαζωνικός Διάδρομος: Η εικονική διασύνδεση μεταξύ δύο Ζωνών Προσφορών η οποία χρησιμοποιείται για την μοντελοποίηση της ροής μεταξύ των Ζωνών Προσφορών.
30. Διαθέσιμη Ισχύς: Η ισχύς της Οντότητας Υπηρεσιών Εξισορρόπησης που ορίζεται σύμφωνα με το Άρθρο 43 του παρόντος Κανονισμού.
31. Διαχειριστής ΑΠΕ και Εγγυήσεων Προέλευσης (ΔΑΠΕΕΠ): Η ανώνυμη εταιρεία που προβλέπεται στο άρθρο 118 του ν. 4001/2011.
32. Διακανονισμός ή Χρηματικός Διακανονισμός: Η διαδικασία που εφαρμόζει ο Φορέας Εκκαθάρισης για την εκπλήρωση των χρηματικών υποχρεώσεων και την είσπραξη των αντιστοίχων απαιτήσεων που προκύπτουν από την Εκκαθάριση Θέσεων και των Χρεώσεων μη Συμμόρφωσης σύμφωνα με τον παρόντα Κανονισμό και τους όρους του Κανονισμού Εκκαθάρισης Θέσεων Αγοράς Εξισορρόπησης.
33. Διαχειριστής Δικτύου Διανομής: Έχει την έννοια της περίπτωσης (ι) της παραγράφου 3 του άρθρου 2 του ν. 4001/2011, δηλαδή το νομικό πρόσωπο που ασκεί, κατά τις διατάξεις του ν. 4001/2011, καθήκοντα Διαχειριστή Δικτύου Διανομής Ηλεκτρικής Ενέργειας ή Φυσικού Αερίου, περιλαμβανομένων των Διαχειριστών των Κλειστών Δικτύων Διανομής Ηλεκτρικής Ενέργειας ή Φυσικού Αερίου.
34. Διαχειριστής του Ελληνικού Δικτύου Διανομής Ηλεκτρικής Ενέργειας (ΔΕΔΔΗΕ): Η ανώνυμη εταιρεία που προβλέπεται στο άρθρο 123 του ν. 4001/2011.
35. Διαχειριστής του ΕΣΜΗΕ: Η ανώνυμη εταιρεία που προβλέπεται στο άρθρο 97 του ν. 4001/2011.
36. Διορθωτική Εκκαθάριση: Έχει την έννοια της Εκκαθάρισης που προβλέπεται στο Άρθρο 104 παράγραφος 3 του παρόντος Κανονισμού.
37. Δοκιμαστική Λειτουργία: Το καθεστώς στο οποίο εντάσσεται μια Οντότητα Υπηρεσιών Εξισορρόπησης που είναι εγγεγραμμένη στο Μητρώο Διαχειριστή του ΕΣΜΗΕ κατά τη διάρκεια δοκιμών ή λειτουργικών ελέγχων.
38. Δοκιμές Παραλαβής: Το καθεστώς στο οποίο εντάσσεται μια προεγγεγραμμένη Οντότητα Υπηρεσιών Εξισορρόπησης κατά τη διάρκεια δοκιμών ή λειτουργικών ελέγχων που εκτελούνται στο πλαίσιο της σύνδεσής τους στο ΕΣΜΗΕ, σύμφωνα τη σύμβαση σύνδεσης και τις αντίστοιχες διατάξεις του Κώδικα Διαχείρισης ΕΣΜΗΕ, προκειμένου να εγγραφεί στο Μητρώο Διαχειριστή του ΕΣΜΗΕ.
39. Εκκαθάριση Αποκλίσεων: Έχει την έννοια της περίπτωσης 9 του άρθρου 2 του Κανονισμού (ΕΕ) 2017/2195, δηλαδή ο μηχανισμός οικονομικής εκκαθάρισης για την επιβολή χρεώσεων ή την καταβολή πληρωμών στα Συμβαλλόμενα Μέρη με Ευθύνη Εξισορρόπησης για τις Αποκλίσεις τους.
40. Εκκαθάριση Θέσεων: Οι διαδικασίες της γνωστοποίησης των Θέσεων από το Διαχειριστή του ΕΣΜΗΕ στο Φορέα Εκκαθάρισης και οριστικοποίησης αυτών από τον Φορέα Εκκαθάρισης, του υπολογισμού των καθαρών χρηματικών υποχρεώσεων και απαιτήσεων από αυτές, της αποτίμησης των ασφαλειών, του υπολογισμού των απαιτήσεων παροχής Περιθωρίου Ασφάλισης και κάλυψης αυτού, της ανακοίνωσης των αποτελεσμάτων της στα Εκκαθαριστικά Μέλη, η διαχείριση του Κεφαλαίου Εκκαθάρισης, η διαχείριση των περιπτώσεων υπερημερίας των Εκκαθαριστικών Μελών ως και κάθε άλλο συναφές θέμα διαχείρισης πιστωτικού κινδύνου σύμφωνα με τους όρους του Κανονισμού Εκκαθάρισης Θέσεων Αγοράς Εξισορρόπησης.
41. Εκκαθάριση της Αγοράς Εξισορρόπησης: Ο υπολογισμός με διαφανή τρόπο των ποσοτήτων Ενέργειας Εξισορρόπησης και Ισχύος Εξισορρόπησης και των σχετικών Αποκλίσεων και ο υπολογισμός της χρηματικής αξίας των χρεώσεων και πιστώσεων των Συμμετεχόντων, όπως αναλυτικά αναφέρεται στο Άρθρο 76 του παρόντος Κανονισμού.
42. Εκκαθαριστικό Μέλος: Επιχείρηση κατά την έννοια του Κανονισμού Εκκαθάρισης Θέσεων Αγοράς Εξισορρόπησης Θέσεων Αγοράς Εξισορρόπησης που συμμετέχει στο Σύστημα του Φορέα Εκκαθάρισης για την εκκαθάριση των Θέσεων που εκπροσωπεί και ευθύνεται έναντι του Φορέα Εκκαθάρισης για την εκπλήρωση των χρηματικών υποχρεώσεων που απορρέουν από τις σχετικές Θέσεις σύμφωνα με τους όρους του ν. 4425/2016 και κατά τα ειδικότερα προβλεπόμενα στον ανωτέρω Κανονισμό.
43. Εκπρόσωπος Φορτίου: Τα Συμβαλλόμενα Μέρη με Ευθύνη Εξισορρόπησης που εκπροσωπούν Οντότητες οι οποίες απορροφούν ενέργεια από το ΕΣΜΗΕ ή το Δίκτυο Διανομής ηλεκτρικής ενέργειας, εκτός από τους Φορείς Σωρευτικής Εκπροσώπησης Απόκρισης Ζήτησης.
44. Έμπορος: Το φυσικό ή νομικό πρόσωπο που ασκεί την ενεργειακή δραστηριότητα της Εμπορίας ηλεκτρικής ενέργειας, σύμφωνα με τις διατάξεις του ν. 4001/2011.
45. Ελάχιστη Διαθέσιμη Ισχύς: Είναι η ισχύς που ορίζεται σύμφωνα με το Άρθρο 43 του παρόντος Κανονισμού.
46. Ελάχιστη Στάθμη Ασφαλείας Ταμιευτήρα: Η ελάχιστη στάθμη ανά ταμιευτήρα, πέραν της οποίας, ο κάτοχος των Κατανεμόμενων υδροηλεκτρικών Μονάδων Παραγωγής που συνδέονται με τον ταμιευτήρα δύναται να υποβάλλει δηλώσεις περιορισμού μέγιστης ημερήσιας έγχυσης ενέργειας για τις ως άνω Μονάδες.
47. Ελάχιστος χρόνος λειτουργίας: Είναι ο ελάχιστος χρόνος λειτουργίας, σύμφωνα με τα Καταχωρημένα Χαρακτηριστικά της Οντότητας Υπηρεσιών Εξισορρόπησης, μετά από εκκίνηση και μέχρι την επόμενη σβέση.
48. Ελάχιστος χρόνος εκτός λειτουργίας: Είναι ο ελάχιστος χρόνος λειτουργίας, σύμφωνα με τα Καταχωρημένα Χαρακτηριστικά της Οντότητας Υπηρεσίας Εξισορρόπησης, μετά από σβέση και μέχρι την επόμενη εκκίνηση.
49. Ενέργεια Εξισορρόπησης: Η ενέργεια που παρέχεται από Πάροχο Υπηρεσιών Εξισορρόπησης και χρησιμοποιείται από το Διαχειριστή του ΕΣΜΗΕ για να προβεί σε εξισορρόπηση, δηλαδή κάλυψης των ανισοζυγίων παραγωγής/ζήτησης. Διακρίνεται σε ανοδική και καθοδική Ενέργεια Εξισορρόπησης.
50. Εντολές (Αγοράς/ Πώλησης) με Αποδοχή Τιμής και Προτεραιότητα Εκτέλεσης: Οι εντολές (αγοράς/ πώλησης) με αποδοχή τιμής και προτεραιότητα εκτέλεσης είναι Ωριαίες Υβριδικές Εντολές (αγοράς/ πώλησης) ενός βήματος που υποβάλλονται με τιμή ίση με την (μέγιστη/ ελάχιστη) αποδεκτή τιμή στην Αγορά Επόμενης Ημέρας και στην Ενδοημερήσια Αγορά (Ενδοημερήσιες Δημοπρασίες), ήτοι στην αντίστοιχη Ανώτατη/ Κατώτατη Τιμή Εντολής Αγοράς, η οποία εφαρμόζεται σε κάθε μία από τις ως άνω Αγορές.
51. Εντολή Κατανομής: Η εντολή που εκδίδει ο Διαχειριστής του ΕΣΜΗΕ με την οποία καθορίζει την παραγωγή ενεργού ισχύος, την μείωση ή αύξηση της ενεργού ισχύος, τον συγχρονισμό ή αποσυγχρονισμό, την παροχή εφεδρειών και λοιπών Επικουρικών Υπηρεσιών και γενικά τον τρόπο λειτουργίας των Οντοτήτων Υπηρεσιών Εξισορρόπησης.
52. Επικουρική Υπηρεσία: Έχει την έννοια της περίπτωσης (ιζ) της παραγράφου 3 του άρθρου 2 του ν. 4001/2011, δηλαδή κάθε υπηρεσία που είναι αναγκαία για τη διαχείριση συστήματος μεταφοράς ή δικτύου διανομής, όπως η ρύθμιση της τάσης, η ρύθμιση της συχνότητας, η παροχή εφεδρειών, η παροχή άεργου ισχύος, η επανεκκίνηση του Συστήματος Μεταφοράς, μετά από διακοπή και η παρακολούθηση της διακύμανσης του φορτίου.
53. Εφεδρεία Αποκατάστασης Συχνότητας (ΕΑΣ): Έχει την έννοια του σημείου 7 του άρθρου 3 του Κανονισμού (ΕΕ) 2017/1485, δηλαδή η εφεδρεία ενεργού ισχύος που είναι διαθέσιμη για να αποκαταστήσει τη συχνότητα του συστήματος στην ονομαστική συχνότητα και, για συγχρονισμένη περιοχή που αποτελείται από περισσότερες από μία περιοχές ελέγχου φορτίου-συχνότητας, για να αποκαταστήσουν το ισοζύγιο ισχύος στην προγραμματισμένη τιμή. Διακρίνεται σε ΕΑΣ με αυτόματη και χειροκίνητη ενεργοποίηση (αυτόματη και χειροκίνητη ΕΑΣ).
54. Εφεδρεία Διατήρησης Συχνότητας (ΕΔΣ): Έχει την έννοια του σημείου 6 του άρθρου 3 του Κανονισμού (ΕΕ) 2017/1485, δηλαδή η εφεδρεία ενεργού ισχύος που είναι διαθέσιμη για τη συγκράτηση της συχνότητας του συστήματος μετά την εμφάνιση ανισορροπίας ισοζυγίου ισχύος.
55. Έτος Αξιοπιστίας: Η χρονική περίοδος από 1η Οκτωβρίου ενός ημερολογιακού έτους έως την 30η Σεπτεμβρίου του επόμενου ημερολογιακού έτους.
56. Ζώνη Προσφορών: Έχει την έννοια της περίπτωσης 3 του άρθρου 2 του Κανονισμού (ΕΕ) 543/2013, δηλαδή η μεγαλύτερη γεωγραφική περιοχή εντός της οποίας οι συμμετέχοντες στην αγορά έχουν τη δυνατότητα να ανταλλάσσουν ενέργεια χωρίς εκχώρηση δυναμικότητας. Οι Ζώνες Προσφορών εγκρίνονται με απόφαση της ΡΑΕ, κατόπιν εισήγησης του Διαχειριστή Συστήματος Μεταφοράς, ύστερα από εκπόνηση σχετικής μελέτης κατά τα προβλεπόμενα στον Κώδικα Διαχείρισης ΕΣΜΗΕ.
57. Ημέρα Εκπλήρωσης Φυσικής Παράδοσης: Έχει την έννοια της περίπτωσης (στ) του άρθρου 5 του ν. 4425/2016, δηλαδή η ημέρα κατά την οποία παραδίδονται οι ποσότητες ενέργειας που αποτέλεσαν αντικείμενο συναλλαγής στις Αγορές Ηλεκτρικής Ενέργειας.
58. Ημέρα Κατανομής: Έχει την έννοια που προβλέπεται στο Άρθρο 36 του παρόντος Κανονισμού, δηλαδή η ημέρα στην οποία αναφέρεται η ΔΕΠ, η οποία συμπίπτει με την Ημέρα Εκπλήρωσης Φυσικής Παράδοσης της Αγοράς Επόμενης Ημέρας και της Ενδοημερήσιας Αγοράς. Η Ημέρα Κατανομής D αρχίζει την 01: 00 ΕΕΤ της ημερολογιακής ημέρας D και λήγει την 01:00 ΕΕΤ της ημερολογιακής ημέρας D+1.
59. Ημερομηνία Καταγγελίας: Η ημερομηνία που αναφέρεται στο Άρθρο 7, παράγραφος 3 του παρόντος Κανονισμού.
60. Θέσεις: Οι χρηματικές απαιτήσεις και οι αντίστοιχες υποχρεώσεις που προκύπτουν για τους Συμμετέχοντες και τον Διαχειριστή ΕΣΜΗΕ σε σχέση με την Αγορά Εξισορρόπησης, μη περιλαμβανομένων των Χρεώσεων μη Συμμόρφωσης, όπως υπολογίζονται από τον Διαχειριστή ΕΣΜΗΕ σύμφωνα με το Άρθρο 76 του παρόντος Κανονισμού και καταχωρίζονται στο Σύστημα του Φορέα Εκκαθάρισης βάσει των σχετικών γνωστοποιήσεων του Διαχειριστή του ΕΣΜΗΕ σύμφωνα με τους όρους του Κανονισμού Εκκαθάρισης Θέσεων Αγοράς Εξισορρόπησης.
61. Ισχύς Εξισορρόπησης: Η ποσότητα ισχύος που έχει συμφωνήσει να διατηρεί ένας Πάροχος Υπηρεσιών Εξισορρόπησης σε κάθε Περίοδο Κατανομής και σε σχέση με την οποία ο Πάροχος Υπηρεσιών Εξισορρόπησης έχει συμφωνήσει να υποβάλλει στον Διαχειριστή του ΕΣΜΗΕ προσφορές για αντίστοιχη ποσότητα Ενέργειας Εξισορρόπησης κατά τη διάρκεια της σύμβασης.
62. Καθοδική Ενέργεια Εξισορρόπησης: Η Ενέργεια Εξισορρόπησης που αντιστοιχεί σε μικρότερη παραγόμενη ενέργεια ή μεγαλύτερη καταναλισκόμενη ενέργεια σε σχέση με το Πρόγραμμα Αγοράς.
63. Κανονισμός Εκκαθάρισης Θέσεων Αγοράς Εξισορρόπησης: Ο Κανονισμός που εκδίδεται από το Φορέα Εκκαθάρισης και εγκρίνεται από τη ΡΑΕ σύμφωνα με το άρθρο 13 παρ. 2 του ν. 4425/2016.
64. Καταναλωτής: Έχει την έννοια της περίπτωσης (ιδ) του άρθρου 2 του ν. 4001/2011, δηλαδή ο Πελάτης ηλεκτρικής ενέργειας εξαιρουμένων των Διαχειριστών Συστημάτων και Δικτύων Διανομής Φυσικού Αερίου και Διαχειριστών Συστημάτων Μεταφοράς ή Δικτύων Διανομής Ηλεκτρικής Ενέργειας.
65. Κατανεμόμενη Μονάδα Παραγωγής: Η μονάδα παραγωγής ηλεκτρικής ενέργειας, για την οποία βρίσκεται σε ισχύ άδεια παραγωγής, είναι εγκατεστημένη στην ηπειρωτική χώρα ή στα διασυνδεδεμένα ηλεκτρικά με αυτήν νησιά, έχει πραγματοποιηθεί και ενεργοποιηθεί η σύνδεση στο ΕΣΜΗΕ, έχει κατατεθεί άδεια λειτουργίας και έχει εγκατεστημένη ισχύ άνω των 5 MW, για την οποία ο Διαχειριστής του ΕΣΜΗΕ δύναται να εκδίδει Εντολές Κατανομής, εφόσον δεν είναι Μονάδα ΑΠΕ, Μονάδα Εφεδρείας Εκτάκτων Αναγκών, καθώς και μόνο κατά το χρονικό διάστημα για το οποίο δεν ισχύει ή δεν εφαρμόζεται Σύμβαση Επικουρικών Υπηρεσιών ή Σύμβαση Συμπληρωματικής Ενέργειας Συστήματος σύμφωνα με τον Κώδικα Διαχείρισης ΕΣΜΗΕ.
66. Κατανεμόμενες Μονάδες Παραγωγής με Εναλλακτικό Καύσιμο: Οι Κατανεμόμενες Μονάδες Παραγωγής που έχουν την υποχρέωση ή την δυνατότητα λειτουργίας τόσο με πρωτεύον όσο και με εναλλακτικό καύσιμο.
67. Κατανεμόμενες Μονάδες ΣΗΘΥΑ: Οι μονάδες μερικής συμπαραγωγής με εγκατεστημένη ισχύ μεγαλύτερη των 35 MWe οι οποίες με σχετική απόφαση της ΡΑΕ έχουν χαρακτηρισθεί ως Κατανεμόμενες Μονάδες ΣΗΘΥΑ.
68. Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων: Κατανεμόμενες Μονάδες Παραγωγής συνδυασμένου κύκλου στις οποίες οι αεριοστρόβιλοι και ο ατμοστρόβιλος βρίσκονται σε διαφορετικούς άξονες και συνδέονται με διακριτές γεννήτριες.
69. Κατάσταση Έκτακτης Ανάγκης: Η κατάσταση που περιγράφεται στον Κώδικα Διαχείρισης ΕΣΜΗΕ.
70. Καταχωρημένα Χαρακτηριστικά: Τα τεχνικά και λειτουργικά στοιχεία των εγκαταστάσεων των Οντοτήτων Υπηρεσιών Εξισορρόπησης που παραμένουν σταθερά για όλες τις Ημέρες Κατανομής, εκτός εάν τροποποιηθούν από τους Παρόχους Υπηρεσιών Εξισορρόπησης. Υποβάλλονται σύμφωνα με τα οριζόμενα στον Κώδικα Διαχείρισης ΕΣΜΗΕ.
71. Κατώτατο Όριο Προσφοράς Ενέργειας Εξισορρόπησης: Το κατώτατο όριο τιμής Προσφοράς Ενέργειας Εξισορρόπησης που επιβάλλεται για τεχνικούς λόγους, σύμφωνα με το Άρθρο 55 του παρόντος Κανονισμού.
72. Κατώτατο Όριο Προσφοράς Ισχύος Εξισορρόπησης: Το κατώτατο όριο τιμής Προσφοράς Ισχύος Εξισορρόπησης σύμφωνα με το Άρθρο 51 του παρόντος Κανονισμού.
73. Κεντρικός Αντισυμβαλλόμενος: Έχει την έννοια του σημείου 42 του Άρθρου 2 του Κανονισμού (ΕΕ) 2015/1222, δηλαδή μια ή περισσότερες οντότητες που έχουν επιφορτιστεί με τη σύναψη συμβάσεων με τους συμμετέχοντες στην αγορά, με την ανανέωση των συμβάσεων που προκύπτουν από τη διαδικασία αντιστοίχισης, καθώς και με την οργάνωση της μεταβίβασης των καθαρών θέσεων που προκύπτουν από την κατανομή της δυναμικότητας με άλλους κεντρικούς αντισυμβαλλομένους ή πράκτορες μεταβίβασης.
74. Κώδικας Διαχείρισης ΕΣΜΗΕ: Ο Κώδικας που ορίζεται στο άρθρο 96 του ν. 4001/2011.
75. Μέγιστη Διαθέσιμη Ισχύς: Είναι η ισχύς που ορίζεται σύμφωνα με το Άρθρο 43 του παρόντος Κανονισμού.
76. Μέγιστη Διαθέσιμη Ισχύς σε λειτουργία ΑΡΠ: Είναι η Μέγιστη Διαθέσιμη Ισχύς όταν η Οντότητα Υπηρεσιών Εξισορρόπησης είναι σε λειτουργία ΑΡΠ. Εκφράζεται σε MW. Η Μέγιστη Διαθέσιμη Ισχύς σε λειτουργία ΑΡΠ είναι μικρότερη ή ίση από την Μέγιστη Διαθέσιμη Ισχύ.
77. Μέγιστη Καθαρή Ισχύς: Η μέγιστη ισχύς την οποία η Οντότητα Υπηρεσιών Εξισορρόπησης μπορεί να διατηρήσει για οποιοδήποτε χρονικό διάστημα, εφόσον λειτουργεί υπό συνθήκες ISO, δεν υπάρχουν περιορισμοί εξοπλισμού ή τεχνικοί περιορισμοί ή περιορισμοί που προέρχονται από το θεσμικό ή οικονομικό πλαίσιο που διέπει τη λειτουργία της Οντότητας και έχουν ληφθεί υπόψη η εσωτερική υπηρεσία και οποιοδήποτε βοηθητικό φορτίο.
78. Μέγιστη Καθαρή Ισχύς σε λειτουργία ΑΡΠ: Είναι η Μέγιστη Καθαρή Ισχύς όταν η Οντότητα Υπηρεσιών Εξισορρόπησης είναι σε λειτουργία Αυτόματης Ρύθμισης Παραγωγής (ΑΡΠ). Εκφράζεται σε MW. Η Μέγιστη Καθαρή Ισχύς σε λειτουργία ΑΡΠ δεν μπορεί να είναι μεγαλύτερη από την Μέγιστη Καθαρή Ισχύ.
79. Μέγιστη συνεισφορά σε ΕΔΣ: Είναι η τεχνική ικανότητα της Οντότητας Υπηρεσιών Εξισορρόπησης να προσφέρει Εφεδρεία Διατήρησης της Συχνότητας, όπως αυτή προκύπτει από τις δοκιμές και προσδιορίζεται στα Καταχωρημένα Χαρακτηριστικά. Ορίζεται διακριτά για ανοδική και καθοδική Εφεδρεία Διατήρησης της Συχνότητας. Εκφράζεται σε MW.
80. Μέγιστη συνεισφορά σε αυτόματη ΕΑΣ: Είναι η τεχνική ικανότητα της Οντότητας Υπηρεσιών Εξισορρόπησης να προσφέρει αυτόματη Εφεδρεία Αποκατάστασης Συχνότητας, όπως αυτή προκύπτει από τις δοκιμές και προσδιορίζεται στα Καταχωρημένα Χαρακτηριστικά. Ορίζεται διακριτά για ανοδική και καθοδική αυτόματη Εφεδρεία Αποκατάστασης της Συχνότητας. Εκφράζεται σε MW.
81. Μέγιστη συνεισφορά σε χειροκίνητη ΕΑΣ: Είναι η τεχνική ικανότητα της Οντότητας Υπηρεσιών Εξισορρόπησης να προσφέρει χειροκίνητη Εφεδρεία Αποκατάστασης Συχνότητας, όπως αυτή προκύπτει από τις δοκιμές και προσδιορίζεται στα Καταχωρημένα Χαρακτηριστικά. Ορίζεται διακριτά για ανοδική και καθοδική χειροκίνητη Εφεδρεία Αποκατάστασης της Συχνότητας. Εκφράζεται σε MW.
82. Μητρώο Διαχειριστή του ΕΣΜΗΕ: Το Μητρώο που προβλέπεται στο Άρθρο 4 του παρόντος Κανονισμού.
83. Μητρώο Μονάδων Παραγωγής Αγοράς Εξισορρόπησης: Το Μητρώο που προβλέπεται στο Άρθρο 11 του παρόντος Κανονισμού.
84. Μητρώο Παρόχων Υπηρεσιών Εξισορρόπησης: Το Μητρώο που προβλέπεται στο Άρθρο 5του παρόντος Κανονισμού.
85. Μητρώο Συμβαλλόμενων Μερών με Ευθύνη Εξισορρόπησης: Το Μητρώο που προβλέπεται στο Άρθρο 5 του παρόντος Κανονισμού.
86. Μητρώο Χαρτοφυλακίων Κατανεμόμενων Μονάδων ΑΠΕ: Το Μητρώο που προβλέπεται στο Άρθρο 12 του παρόντος Κανονισμού.
87. Μητρώο Χαρτοφυλακίων Κατανεμόμενου Φορτίου: Το Μητρώο που προβλέπεται στο Άρθρο 13 του παρόντος Κανονισμού.
88. Μονάδα ΑΠΕ: η μονάδα παραγωγής ηλεκτρικής ενέργειας από Ανανεώσιμες Πηγές Ενέργειας (ΑΠΕ) κατά την έννοια του ν. 3468/2006.
89. Μονάδες ΑΠΕ με Υποχρέωση Συμμετοχής στην Αγορά: Οι Μονάδες ΑΠΕ για τις οποίες έχει συναφθεί Σύμβαση Ενίσχυσης Διαφορικής Προσαύξησης κατά τα οριζόμενα στο ν. 4414/2016, καθώς και οι Μονάδες ΑΠΕ που καταλαμβάνονται από τα προβλεπόμενα του άρθρου 3, παράγραφος 19 και του άρθρου 12Α του ν. 4414/2016.
90. Μονάδες ΑΠΕ χωρίς Υποχρέωση Συμμετοχής στην Αγορά: Οι Μονάδες ΑΠΕ για τις οποίες έχει συναφθεί Σύμβαση Ενίσχυσης Σταθερής Τιμής κατά τα οριζόμενα στο ν. 4414/2016, καθώς και οι Μονάδες ΑΠΕ για τις οποίες έχει συναφθεί Σύμβαση πώλησης ηλεκτρικής ενέργειας κατά τα προβλεπόμενα στο άρθρο 12 του ν. 3468/2006 ή αντίστοιχη σύμβαση αγοραπωλησίας ηλεκτρικής ενέργειας πριν την θέση σε ισχύ του ν. 3468/2006.
91. Οντότητες με Ευθύνη Εξισορρόπησης: Οι οντότητες που εκπροσωπούνται από τα Συμβαλλόμενα Μέρη με Ευθύνη Εξισορρόπησης σύμφωνα με το Άρθρο 10 του παρόντος Κανονισμού.
92. Οντότητες Υπηρεσιών Εξισορρόπησης: Οι μονάδες ή χαρτοφυλάκια που είναι σε θέση να παρέχουν Υπηρεσίες Εξισορρόπησης στο Διαχειριστή του ΕΣΜΗΕ και εκπροσωπούνται από τους Παρόχους Υπηρεσιών Εξισορρόπησης σύμφωνα με το Άρθρο 10 του παρόντος Κανονισμού.
93. Οριστική Εκκαθάριση: Έχει την έννοια της Εκκαθάρισης που προβλέπεται στο Άρθρο 104 παράγραφοι 4 έως 6 του παρόντος Κανονισμού.
94. Παραγωγός: Ο κάτοχος Άδειας Παραγωγής ή σχετικής εξαίρεσης από την υποχρέωση λήψης Άδειας Παραγωγής.
95. Πάροχος Υπηρεσιών Εξισορρόπησης (Balancing Service Provider – BSP): Έχει την έννοια του σημείου 8 του άρθρου 23 του Κανονισμού (ΕΕ) 2017/2195, δηλαδή ο Συμμετέχων στην αγορά με μονάδες ή χαρτοφυλάκια που είναι σε θέση να παρέχει Υπηρεσίες Εξισορρόπησης στο Διαχειριστή του ΕΣΜΗΕ.
96. Περίοδος Εκκαθάρισης Αποκλίσεων: Η χρονική μονάδα για την οποία υπολογίζεται η Απόκλιση των Συμβαλλόμενων Μερών με Ευθύνη Εξισορρόπησης.
97. Περίοδος Κατανομής: Έχει την έννοια που προβλέπεται στο Άρθρο 36 του παρόντος Κανονισμού, δηλαδή η περίοδος, η διάρκεια της οποίας ορίζεται σε μισή ώρα. Η πρώτη Περίοδος Κατανομής της Ημέρας Κατανομής D είναι η 01:00 – 01:30 ΕΕΤ.
98. Πράκτορας Μεταβίβασης: Έχει την έννοια του σημείου 43 του Άρθρου 2 του Κανονισμού (ΕΕ) 2015/1222, δηλαδή μια ή περισσότερες οντότητες που έχουν επιφορτιστεί με τη μεταβίβαση καθαρών θέσεων μεταξύ διαφορετικών Κεντρικών Αντισυμβαλλόμενων.
99. Πρόγραμμα Αγοράς: Το καθαρό ενεργειακό πρόγραμμα (καθαρή θέση) που προκύπτει από όλες τις συναλλαγές της οντότητας στην αγορά χονδρικής (δηλ. συναλλαγές στην Ενεργειακή Χρηματοπιστωτική Αγορά, στην Αγορά Επόμενης Ημέρας, ή Ενδοημερήσιας Αγοράς), όπως ορίζεται στον Κανονισμό Λειτουργίας Αγοράς Επόμενης Ημέρας και Ενδοημερήσιας Αγοράς.
100. Πρόγραμμα ΔΕΠ: Το ενδεικτικό πρόγραμμα παραγωγής/κατανάλωσης για κάθε Οντότητα Υπηρεσιών Εξισορρόπησης και για κάθε Περίοδο Κατανομής της Ημέρας Κατανομής όπως προκύπτει από την επίλυση της ΔΕΠ.
101. Προμηθευτής: Το φυσικό ή νομικό πρόσωπο που ασκεί την ενεργειακή δραστηριότητα της Προμήθειας ηλεκτρικής ενέργειας, σύμφωνα με τις διατάξεις του Ν. 4001/2011.
102. Προμηθευτής Καθολικής Υπηρεσίας: Ο Προμηθευτής ηλεκτρικής ενέργειας που ορίζεται σύμφωνα με το άρθρο 58 του Ν. 4001/2011.
103. Προμηθευτής Τελευταίου Καταφυγίου: Ο Προμηθευτής ηλεκτρικής ενέργειας που ορίζεται σύμφωνα με το άρθρο 57 του Ν. 4001/2011.
104. Προσαρμοσμένη Εντολή Κατανομής: Η Εντολή Κατανομής τροποποιημένη ώστε να λαμβάνεται υπόψη η διαθεσιμότητα των Οντοτήτων Υπηρεσίας Εξισορρόπησης σύμφωνα με τα οριζόμενα στη «Μεθοδολογία Υπολογισμού Ενεργοποιημένης Ενέργειας Εξισορρόπησης».
105. Προσαύξηση Ελλείμματος Ενέργειας Εξισορρόπησης: Η τιμή η οποία καθορίζεται με Απόφαση της ΡΑΕ και η οποία προσαυξάνει την Τιμή ανοδικής Ενέργειας Εξισορρόπησης χειροκίνητης ΕΑΣ στην περίπτωση που για μια Περίοδο Εκκαθάρισης Αποκλίσεων εγχύθηκε ενέργεια από Συμβεβλημένες Μονάδες Παραγωγής ή Συμπληρωματική Ενέργεια από Έκτακτες Εισαγωγές ή έγιναν Περικοπές Φορτίων.
106. Προσφορά Ενέργειας Εξισορρόπησης: Η προσφορά Ενέργειας Εξισορρόπησης αντιστοιχεί στην πρόθεση παροχής ανοδικής ή καθοδικής Ενέργειας Εξισορρόπησης σε σχέση με το Πρόγραμμα Αγοράς που αφορά την αντίστοιχη Οντότητα Υπηρεσιών Εξισορρόπησης. Οι Προσφορές Ενέργειας Εξισορρόπησης περιγράφονται στο Άρθρο 54 του παρόντος Κανονισμού.
107. Προσφορά Ισχύος Εξισορρόπησης: Η προσφορά Ισχύος Εξισορρόπησης αντιστοιχεί στην πρόθεση παροχής εφεδρειών για τα προϊόντα Ισχύος Εξισορρόπησης. Οι Προσφορές Ισχύος Εξισορρόπησης περιγράφονται στο Άρθρο 50 του παρόντος Κανονισμού.
108. Ρυθμός Ανόδου: Είναι ο ρυθμός αύξησης της ενεργού ισχύος σε MW/λεπτό μίας Οντότητας Υπηρεσιών Εξισορρόπησης, που ισχύει όταν η Οντότητα είναι ενταγμένη και εκτός της φάσης εκκίνησης ή σβέσης.
109. Ρυθμός Καθόδου: Είναι ο ρυθμός μείωσης της ενεργού ισχύος σε MW/λεπτό μίας Οντότητας Υπηρεσιών Εξισορρόπησης, που ισχύει όταν η Οντότητα είναι ενταγμένη και εκτός της φάσης εκκίνησης ή σβέσης.
110. Ρυθμός Ανόδου σε λειτουργία ΑΡΠ: Είναι ο ρυθμός αύξησης της ενεργού ισχύος σε MW/λεπτό μίας Οντότητας Υπηρεσιών Εξισορρόπησης, όταν είναι σε λειτουργία ΑΡΠ.
111. Ρυθμός Καθόδου σε λειτουργία ΑΡΠ: είναι ο ρυθμός αύξησης της ενεργού ισχύος σε MW/λεπτό μιας Οντότητας Υπηρεσιών Εξισορρόπησης, όταν είναι σε λειτουργίας ΑΡΠ.
112. Συμβαλλόμενο Μέρος με Ευθύνη Εξισορρόπησης (Balance Responsible Party – BRP): Έχει την έννοια του σημείου 7 του άρθρου 23 του Κανονισμού (ΕΕ) 2017/2195, δηλαδή ο Συμμετέχων στην αγορά ή επιλεγμένος εκπρόσωπός του που είναι υπεύθυνος για τις Αποκλίσεις του.
113. Σύμβαση Παροχής Υπηρεσιών Εξισορρόπησης: Η σύμβαση που συνάπτεται με τον Διαχειριστή του ΕΣΜΗΕ με την εγγραφή των Συμμετεχόντων στο Μητρώο Παρόχων Υπηρεσιών Εξισορρόπησης, σύμφωνα με το Άρθρο 5του παρόντος Κανονισμού.
114. Σύμβαση Συμβαλλόμενου Μέρους με Ευθύνη Εξισορρόπησης: Η σύμβαση που συνάπτεται με τον Διαχειριστή του ΕΣΜΗΕ με την εγγραφή των Συμμετεχόντων στο Μητρώο Συμβαλλόμενων Μερών με Ευθύνη Εξισορρόπησης, σύμφωνα με το Άρθρο 5 του παρόντος Κανονισμού.
115. Σύμβαση Συναλλαγών Διαχειριστή ΕΣΜΗΕ: Η σύμβαση μεταξύ του Διαχειριστή του ΕΣΜΗΕ και των εγγεγραμμένων στο Μητρώο Διαχειριστή του ΕΣΜΗΕ που συνάπτεται σύμφωνα με τις διατάξεις του Κώδικα Διαχείρισης ΕΣΜΗΕ.
116. Συμβεβλημένες Μονάδες Παραγωγής: Οι Κατανεμόμενες Μονάδες Παραγωγής που έχουν συνάψει Συμβάσεις Συμπληρωματικής Ενέργειας Συστήματος ή Συμβάσεις Επικουρικών Υπηρεσιών με τον Διαχειριστή του ΕΣΜΗΕ σύμφωνα με τον Κώδικα Διαχείρισης ΕΣΜΗΕ.
117. Συμμετέχων: Ο συμμετέχων στην Αγορά Εξισορρόπησης, είτε ως Πάροχος Υπηρεσιών Εξισορρόπησης, είτε ως Συμβαλλόμενο Μέρος με Ευθύνη Εξισορρόπησης.
118. Συμπληρωματική Εκκαθάριση: Η Διορθωτική ή Οριστικές Εκκαθαρίσεις.
119. Συμπληρωματική Ενέργεια από Έκτακτες Εισαγωγές: Έχει την του Κώδικα Διαχείρισης ΕΣΜΗΕ, δηλαδή η ποσότητα ενεργού ισχύος εισαγωγών, η οποία παρέχεται με ευθύνη του Διαχειριστή του Συστήματος στο Σύστημα, προκειμένου να καλύπτονται οι ανάγκες σε Συμπληρωματική Ενέργεια Συστήματος.
120. Σύστημα Αγοράς Εξισορρόπησης: Το σύστημα το οποίο εκτελεί όλες τις διαδικασίες και όλους τους απαραίτητους υπολογισμούς και καταγράφει όλα τα δεδομένα και τα αποτελέσματα της Αγοράς Εξισορρόπησης όσον αφορά την ΔΕΠ, την Αγορά Ενέργειας Εξισορρόπησης και την Εκκαθάριση της Αγοράς Εξισορρόπησης. Το Σύστημα Αγοράς Εξισορρόπησης περιγράφεται στο Άρθρο 14 του παρόντος Κανονισμού.
121. Σχέδιο Έκτακτης Ανάγκης: Έχει την έννοια του Σχεδίου το οποίο συντάσσεται σύμφωνα τα οριζόμενα στο άρθρο 73 του ν. 4001/2011.
122. Τεχνικές Αποφάσεις: Οι τεχνικές αποφάσεις που προβλέπονται στο άρθρο 18 του ν. 4425/2016 και στο Παράρτημα Ι του παρόντος Κανονισμού.
123. Τεχνικά Ελάχιστη Παραγωγή: Η ελάχιστη ισχύς την οποία η Οντότητα Υπηρεσιών Εξισορρόπησης μπορεί να διατηρήσει για οποιοδήποτε χρονικό διάστημα, εφόσον λειτουργεί υπό συνθήκες ISO, δεν υπάρχουν περιορισμοί εξοπλισμού ή τεχνικοί περιορισμοί ή περιορισμοί που προέρχονται από το θεσμικό ή οικονομικό πλαίσιο που διέπει τη λειτουργία της Οντότητας και έχουν ληφθεί υπόψη η εσωτερική υπηρεσία και οποιοδήποτε βοηθητικό φορτίο.
124. Τεχνικά Ελάχιστη Παραγωγή σε λειτουργία ΑΡΠ: Η Τεχνικά Ελάχιστη Παραγωγή όταν η Οντότητα Υπηρεσιών Εξισορρόπησης είναι σε λειτουργία Αυτόματης Ρύθμισης Παραγωγής (ΑΡΠ). Εκφράζεται σε MW. Η Τεχνικά Ελάχιστη Παραγωγή σε λειτουργία ΑΡΠ δύναται να είναι μεγαλύτερη ή ίση από την Τεχνικά Ελάχιστη Παραγωγή.
125. Τιμή ανοδικής Ενέργειας Εξισορρόπησης χειροκίνητης ΕΑΣ: Η τιμή η οποία υπολογίζεται σύμφωνα με το Άρθρο 85 του παρόντος Κανονισμού, με την οποία αποζημιώνονται οι Πάροχοι Υπηρεσιών Εξισορρόπησης που παρέχουν ανοδική Ενέργεια Εξισορρόπησης χειροκίνητης ΕΑΣ.
126. Τιμή Αποκλίσεων: Η τιμή η οποία υπολογίζεται σύμφωνα με το Άρθρο 88 του παρόντος Κανονισμού με την οποία χρεοπιστώνονται τα Συμβαλλόμενα Μέρη με Ευθύνη Εξισορρόπησης για τις Αποκλίσεις που τους αναλογούν.
127. Τιμή καθοδικής Ενέργειας Εξισορρόπησης χειροκίνητης ΕΑΣ: Η τιμή η οποία υπολογίζεται σύμφωνα με το Άρθρο 85 του παρόντος Κανονισμού, με την οποία αποζημιώνονται οι Πάροχοι Υπηρεσιών Εξισορρόπησης που παρέχουν καθοδική Ενέργεια Εξισορρόπησης χειροκίνητης ΕΑΣ.
128. Υπηρεσίες Εξισορρόπησης: Έχουν την έννοια της περίπτωσης 3 του άρθρου 2 του Κανονισμού (ΕΕ) 2017/2195, δηλαδή Ενέργεια Εξισορρόπησης ή Ισχύς Εξισορρόπησης ή και τα δύο.
129. Φορέας Εκκαθάρισης: Έχει την έννοια της περίπτωσης (ιστ) του άρθρου 5 του ν. 4425/2016.
130. Φορέας Σωρευτικής Εκπροσώπησης ΑΠΕ: Έχει την έννοια της περίπτωσης 22 του άρθρου 2 του ν. 4414/2016.
131. Φορέας Σωρευτικής Εκπροσώπησης ΑΠΕ Τελευταίου Καταφυγίου: Έχει την έννοια της περίπτωσης 23 του άρθρου 2 του ν. 4414/2016.
132. Φορέας Σωρευτικής Εκπροσώπησης Απόκρισης Ζήτησης: Έχει την έννοια του δεύτερου εδαφίου της περίπτωσης (ιε) του άρθρου 5 του ν. 4425/2016.
133. Φορτίο Αναφοράς Χαρτοφυλακίου Κατανεμόμενου Φορτίου: Το φορτίο που υπολογίζεται από τον Διαχειριστή του ΕΣΜΗΕ και αντιστοιχεί στην ηλεκτρική ενέργεια που θα καταναλωνόταν από το Χαρτοφυλάκιο Κατανεμόμενου Φορτίου σε περίπτωση που δεν είχε λάβει Εντολή Κατανομής για ενεργοποίηση Προσφοράς Ενέργειας Εξισορρόπησης.
134. Φυσικό Δικαίωμα Μεταφοράς Ηλεκτρικής Ενέργειας: Το δικαίωμα που δίνεται στον κάτοχο για τη φυσική παράδοση μιας συγκεκριμένης ποσότητας ηλεκτρικής ενέργειας εντός ορισμένου χρονικού πλαισίου μεταξύ δύο ζωνών προσφοράς και προς μια κατεύθυνση.
135. Χαρτοφυλάκιο Κατανεμόμενου Φορτίου: Το χαρτοφυλάκιο φορτίων, που περιλαμβάνει ένα ή περισσότερα φορτία τα οποία συνδέονται σε συγκεκριμένη Ζώνη Προσφορών και τα οποία, με βάση την τεχνική τους ικανότητα, προσφέρουν Υπηρεσίες Εξισορρόπησης στον Διαχειριστή του ΕΣΜΗΕ. Ένα Χαρτοφυλάκιο Κατανεμόμενου Φορτίου εκπροσωπείται από έναν ΦοΣΕ Απόκρισης Ζήτησης. Χαρτοφυλάκιο Κατανεμόμενου Φορτίου που περιλαμβάνει ένα μόνο φορτίο μπορεί να εκπροσωπείται από έναν Καταναλωτή. Κάθε υδροηλεκτρική μονάδα με δυνατότητα άντλησης αποτελεί διακριτό Χαρτοφυλάκιο Κατανεμόμενου Φορτίου και εκπροσωπείται από ένα Παραγωγό.
136. Χαρτοφυλάκιο μη Κατανεμόμενου Φορτίου: Το χαρτοφυλάκιο φορτίων, που περιλαμβάνει ένα ή περισσότερα φορτία τα οποία συνδέονται σε συγκεκριμένη Ζώνη Προσφορών και τα οποία δεν προσφέρουν Υπηρεσίες Εξισορρόπησης στον Διαχειριστή του ΕΣΜΗΕ. Κάθε Χαρτοφυλάκιο μη Κατανεμόμενου Φορτίου εκπροσωπείται από έναν Προμηθευτή ή από έναν Καταναλωτή.
137. Χαρτοφυλάκιο Μονάδων ΑΠΕ χωρίς Υποχρέωση Συμμετοχής στην Αγορά: Το Χαρτοφυλάκιο των Μονάδων ΑΠΕ για τις οποίες είτε έχει συναφθεί Σύμβαση Ενίσχυσης Σταθερής Τιμής κατά τα οριζόμενα στο ν. 4414/2016, είτε έχει συναφθεί Σύμβαση πώλησης ηλεκτρικής ενέργειας κατά τα προβλεπόμενα στο άρθρο 12 του ν. 3468/2006 ή αντίστοιχη σύμβαση αγοραπωλησίας ηλεκτρικής ενέργειας πριν την θέση σε ισχύ του ν. 3468/2006, οι οποίες συνδέονται σε μια συγκεκριμένη Ζώνη Προσφορών. Τα Χαρτοφυλάκια Μονάδων ΑΠΕ χωρίς Υποχρέωση Συμμετοχής στην Αγορά εκπροσωπούνται από τον ΔΑΠΕΕΠ. Ο ΔΑΠΕΕΠ έχει την ευθύνη εξισορρόπησης για τα Χαρτοφυλάκια Μονάδων ΑΠΕ χωρίς Υποχρέωση Συμμετοχής στην Αγορά.
138. Χαρτοφυλάκιο Κατανεμόμενων Μονάδων ΑΠΕ: Το χαρτοφυλάκιο Μονάδων ΑΠΕ, που περιλαμβάνει μία ή περισσότερες Μονάδες ΑΠΕ με Υποχρέωση Συμμετοχής στην αγορά οι οποίες συνδέονται σε συγκεκριμένη Ζώνη Προσφορών και οι οποίες, με βάση την τεχνική τους ικανότητα, προσφέρουν Υπηρεσίες Εξισορρόπησης στον Διαχειριστή του ΕΣΜΗΕ. Ένα Χαρτοφυλάκιο Κατανεμόμενων ΑΠΕ εκπροσωπείται από έναν Παραγωγό ΑΠΕ ή από έναν ΦοΣΕ ΑΠΕ.
139. Χαρτοφυλάκιο μη Κατανεμόμενων Μονάδων ΑΠΕ: Το χαρτοφυλάκιο Μονάδων ΑΠΕ, που περιλαμβάνει μία ή περισσότερες Μονάδες ΑΠΕ με Υποχρέωση Συμμετοχής στην Αγορά οι οποίες συνδέονται σε συγκεκριμένη Ζώνη Προσφορών και οι οποίες δεν προσφέρουν Υπηρεσίες Εξισορρόπησης στον Διαχειριστή του ΕΣΜΗΕ. Ένα Χαρτοφυλάκιο μη Κατανεμόμενων ΑΠΕ εκπροσωπείται από έναν Παραγωγό ΑΠΕ ή από έναν ΦοΣΕ ΑΠΕ.
140. Χρεώσεις μη Συμμόρφωσης: Οι χρεώσεις που προβλέπονται στο ΚΕΦΑΛΑΙΟ 21 του παρόντος Κανονισμού.
141. Χρηματιστήριο Ενέργειας: Η ανώνυμη εταιρεία που διαχειρίζεται μία ή και περισσότερες Αγορές Ενέργειας ή και Ενεργειακές Χρηματοπιστωτικές Αγορές.

## ΚΕΦΑΛΑΙΟ 2

## ΣΥΜΒΑΣΕΙΣ ΚΑΙ ΔΙΑΔΙΚΑΣΙΑ ΕΓΓΡΑΦΗΣ ΣΤΟ ΜΗΤΡΩΟ ΔΙΑΧΕΙΡΙΣΤΗ ΤΟΥ ΕΣΜΗΕ

### Μητρώο Διαχειριστή του ΕΣΜΗΕ

1. Ο Διαχειριστής του ΕΣΜΗΕ τηρεί το Μητρώο Διαχειριστή του ΕΣΜΗΕ, το οποίο αποτελείται από τα ακόλουθα επιμέρους Μητρώα:
2. το Μητρώο Παρόχων Υπηρεσιών Εξισορρόπησης, σύμφωνα με το Άρθρο 5 του παρόντος Κανονισμού,
3. το Μητρώο Συμβαλλόμενων Μερών με Ευθύνη Εξισορρόπησης, σύμφωνα με το Άρθρο 5 του παρόντος Κανονισμού,
4. το Μητρώο Μονάδων Παραγωγής Αγοράς Εξισορρόπησης, σύμφωνα με το Άρθρο 11 του παρόντος Κανονισμού,
5. το Μητρώο Χαρτοφυλακίων Κατανεμόμενων Μονάδων ΑΠΕ, σύμφωνα με το Άρθρο 12 του παρόντος Κανονισμού και,
6. το Μητρώο Χαρτοφυλακίων Κατανεμόμενου Φορτίου, σύμφωνα με το Άρθρο 13 του παρόντος Κανονισμού,
7. Με την εγγραφή τους στο Μητρώο Διαχειριστή του ΕΣΜΗΕ, οι εγγραφόμενοι αποδέχονται ρητά και ανεπιφύλακτα τις διατάξεις του παρόντος Κανονισμού και του Κώδικα Διαχείρισης ΕΣΜΗΕ και τις εκδιδόμενες σύμφωνα με αυτούς Μεθοδολογίες, παραμέτρους και άλλες ειδικές εγκρίσεις, Τεχνικές Αποφάσεις και Εγχειρίδια, όπως εκάστοτε τροποποιούνται και ισχύουν και υποχρεούνται να συμμορφώνονται με το περιεχόμενό τους.
8. Για την εγγραφή στο Μητρώο Διαχειριστή του ΕΣΜΗΕ, οι ενδιαφερόμενοι υποβάλλουν αίτηση εγγραφής σύμφωνα με τη διαδικασία που ορίζεται στο Άρθρο 8 του παρόντος και στην Τεχνική Απόφαση «Διαδικασίες εγγραφής στο Μητρώο Διαχειριστή του ΕΣΜΗΕ».
9. Μαζί με την αίτηση εγγραφής, οι ενδιαφερόμενοι καταβάλλουν τέλος εγγραφής, τόσο για την εγγραφή τους στα Μητρώα που ορίζονται στο Άρθρο 5, όσο και για την εγγραφή κάθε Οντότητας Υπηρεσιών Εξισορρόπησης που εκπροσωπούν στα Μητρώα που ορίζονται στο Άρθρο 11, στο Άρθρο 12 και στο Άρθρο 13 του παρόντος Κανονισμού. Το τέλος εγγραφής καθορίζεται με απόφαση της ΡΑΕ, μετά από εισήγηση του Διαχειριστή του ΕΣΜΗΕ. Από την καταβολή του τέλους για την εγγραφή τους εξαιρούνται ο ΔΑΠΕΕΠ, ο Προμηθευτής Τελευταίου Καταφυγίου και ο Προμηθευτής Καθολικής Υπηρεσίας.
10. Ο Διαχειριστής του ΕΣΜΗΕ δεν ευθύνεται για την πληρότητα, ορθότητα και αλήθεια των στοιχείων του Μητρώου Διαχειριστή του ΕΣΜΗΕ που παρέχονται από τους Συμμετέχοντες. Οι Συμμετέχοντες φέρουν προς τούτο αποκλειστική ευθύνη.

### Σύμβαση Παροχής Υπηρεσιών Εξισορρόπησης και Σύμβαση Συμβαλλόμενου Μέρους με Ευθύνη Εξισορρόπησης

1. Τα φυσικά ή νομικά πρόσωπα, εφόσον δύνανται να παρέχουν Υπηρεσίες Εξισορρόπησης, που φέρουν μία ή περισσότερες από τις ακόλουθες ιδιότητες, εγγράφονται στο Μητρώο Παρόχων Υπηρεσιών Εξισορρόπησης που τηρείται από τον Διαχειριστή του ΕΣΜΗΕ:
2. Παραγωγός, κάτοχος Άδειας Παραγωγής ή σχετικής Εξαίρεσης, εφόσον έχει στην κατοχή του μονάδα παραγωγής ηλεκτρικής ενέργειας, για την οποία βρίσκεται σε ισχύ άδεια παραγωγής, είναι εγκατεστημένη στην ηπειρωτική χώρα ή στα διασυνδεδεμένα ηλεκτρικά με αυτήν νησιά, και έχει εγκατεστημένη ισχύ άνω των 5 MW,
3. Παραγωγός ΑΠΕ, κάτοχος Άδειας Παραγωγής ή Βεβαίωσης Παραγωγής ΑΠΕ ή σχετικής Εξαίρεσης, για Μονάδες ΑΠΕ με Υποχρέωση Συμμετοχής στην Αγορά, εφόσον έχει στην κατοχή του Μονάδα ΑΠΕ και εφόσον δεν εκπροσωπείται από ΦοΣΕ ΑΠΕ,
4. Αυτοπαραγωγός,
5. Φορέας Σωρευτικής Εκπροσώπησης (ΦοΣΕ) ΑΠΕ, κάτοχος Άδειας ΦοΣΕ ΑΠΕ για Μονάδες ΑΠΕ με Υποχρέωση Συμμετοχής στην Αγορά,
6. ΦοΣΕ Απόκρισης Ζήτησης, κάτοχος σχετικής άδειας, καθώς και
7. Καταναλωτής, περιλαμβανομένου του Αυτοπρομηθευόμενου Πελάτη, ο οποίος παρέχει υπηρεσίες απόκρισης ζήτησης, εφόσον δεν εκπροσωπείται από ΦοΣΕ Απόκρισης Ζήτησης.

Για τους Παραγωγούς της περίπτωσης (α), η εγγραφή στο Μητρώο Παρόχων Υπηρεσιών Εξισορρόπησης είναι υποχρεωτική.

1. Για την εγγραφή στο Μητρώο Παρόχων Υπηρεσιών Εξισορρόπησης, πρέπει να πληρούνται οι όροι και προϋποθέσεις, όπως περιγράφονται στους «Όρους και Προϋποθέσεις Παρόχων Υπηρεσιών Εξισορρόπησης», οι οποίοι εγκρίνονται με απόφαση της ΡΑΕ, μετά από εισήγηση του Διαχειριστή, σύμφωνα με το άρθρο 18, παρ. 4 του ν. 4425/2016.
2. Με την εγγραφή τους στο Μητρώο Παρόχων Υπηρεσιών Εξισορρόπησης, τα φυσικά ή νομικά πρόσωπα της παραγράφου 1 του παρόντος Άρθρου (Πάροχοι Υπηρεσιών Εξισορρόπησης) συνάπτουν Σύμβαση Παροχής Υπηρεσιών Εξισορρόπησης με τον Διαχειριστή του ΕΣΜΗΕ, το περιεχόμενο της οποίας ταυτίζεται με τον παρόντα Κανονισμό. Η Σύμβαση Παροχής Υπηρεσιών Εξισορρόπησης θεωρείται συναφθείσα από τα μέρη από την εγγραφή στο Μητρώο Παρόχων Υπηρεσιών Εξισορρόπησης και δεν υπόκειται σε κανέναν άλλον τύπο.
3. Τα φυσικά ή νομικά πρόσωπα, που φέρουν μία ή περισσότερες από τις ακόλουθες ιδιότητες, εγγράφονται υποχρεωτικά στο Μητρώο Συμβαλλόμενων Μερών με Ευθύνη Εξισορρόπησης που τηρείται από τον Διαχειριστή του ΕΣΜΗΕ:
4. Παραγωγός, κάτοχος Άδειας Παραγωγής ή σχετικής Εξαίρεσης, εφόσον έχει στην κατοχή του μονάδα παραγωγής ηλεκτρικής ενέργειας, για την οποία βρίσκεται σε ισχύ άδεια παραγωγής, είναι εγκατεστημένη στην ηπειρωτική χώρα ή στα διασυνδεδεμένα ηλεκτρικά με αυτήν νησιά, και έχει εγκατεστημένη ισχύ άνω των 5MW,
5. Παραγωγός ΑΠΕ, κάτοχος Άδειας Παραγωγής ή Βεβαίωσης Παραγωγής ΑΠΕ ή σχετικής Εξαίρεσης, για Μονάδες ΑΠΕ με Υποχρέωση Συμμετοχής στην Αγορά, εφόσον έχει στην κατοχή του Μονάδα ΑΠΕ και εφόσον δεν εκπροσωπείται από ΦοΣΕ ΑΠΕ,
6. Αυτοπαραγωγός,
7. ΦοΣΕ ΑΠΕ, κάτοχος Άδειας ΦοΣΕ ΑΠΕ, για Μονάδες ΑΠΕ με Υποχρέωση Συμμετοχής στην Αγορά, περιλαμβανομένου του Φορέα Σωρευτικής Εκπροσώπησης Τελευταίου Καταφυγίου (ΦοΣΕΤεΚ) ΑΠΕ,
8. ΦοΣΕ Απόκρισης Ζήτησης, κάτοχος σχετικής άδειας,
9. Καταναλωτής, περιλαμβανομένου του Αυτοπρομηθευόμενου Πελάτη, ο οποίος παρέχει υπηρεσίες απόκρισης ζήτησης, εφόσον δεν εκπροσωπείται από ΦοΣΕ Απόκρισης Ζήτησης,
10. Προμηθευτής, κάτοχος Άδειας Προμήθειας, περιλαμβανομένου του Προμηθευτή Τελευταίου Καταφυγίου και του Προμηθευτή Καθολικής Υπηρεσίας,
11. Αυτοπρομηθευόμενος Πελάτης,
12. Έμπορος, κάτοχος Άδειας Εμπορίας, και
13. ο ΔΑΠΕΕΠ, ο οποίος είναι ο διαχειριστής του Χαρτοφυλακίου Μονάδων ΑΠΕ χωρίς Υποχρέωση Συμμετοχής στην Αγορά.
14. Για την εγγραφή στο Μητρώο Συμβαλλόμενων Μερών με Ευθύνη Εξισορρόπησης, πρέπει να πληρούνται οι όροι και προϋποθέσεις που προβλέπονται στους «Όρους και Προϋποθέσεις Συμβαλλόμενων Μερών με Ευθύνη Εξισορρόπησης», οι οποίοι εγκρίνονται με απόφαση της ΡΑΕ, μετά από εισήγηση του Διαχειριστή, σύμφωνα με το άρθρο 18, παρ. 4 του ν. 4425/2016.
15. Με την εγγραφή τους στο Μητρώο Συμβαλλόμενων Μερών με Ευθύνη Εξισορρόπησης, τα φυσικά ή νομικά πρόσωπα της παραγράφου 4 του παρόντος Άρθρου (Συμβαλλόμενα Μέρη με Ευθύνη Εξισορρόπησης) συνάπτουν Σύμβαση Συμβαλλόμενων Μερών με Ευθύνη Εξισορρόπησης με τον Διαχειριστή του ΕΣΜΗΕ, το περιεχόμενο της οποίας ταυτίζεται με τον παρόντα Κανονισμό. Η Σύμβαση Συμβαλλόμενου Μέρους με Ευθύνη Εξισορρόπησης θεωρείται συναφθείσα από τα μέρη από την εγγραφή στο Μητρώο Συμβαλλόμενων Μερών με Ευθύνη Εξισορρόπησης και δεν υπόκειται σε κανέναν άλλον τύπο.

### Επίλυση διαφορών

1. Εφόσον μεταξύ των μερών της Σύμβασης Παροχής Υπηρεσιών Εξισορρόπησης/ Συμβαλλόμενου Μέρους με Ευθύνη Εξισορρόπησης υπάρχει μια διαφορά, ο Διαχειριστής του ΕΣΜΗΕ και ο εγγεγραμμένος Πάροχος Υπηρεσιών Εξισορρόπησης/ το εγγεγραμμένο Συμβαλλόμενο Μέρος με Ευθύνη Εξισορρόπησης οφείλουν αρχικά να επιδιώξουν φιλική διευθέτηση με αμοιβαία διαβούλευση σύμφωνα με την παράγραφο 2. Για το σκοπό αυτό, το μέρος που εγείρει τη διαφορά αποστέλλει ειδοποίηση στο άλλο μέρος, αναφέροντας:
2. τη Σύμβαση Παροχής Υπηρεσιών Εξισορρόπησης ή τη Σύμβαση Συμβαλλομένου Μέρους με Ευθύνη Εξισορρόπησης μεταξύ των Μερών,
3. το λόγο της διαφοράς, και
4. αίτημα για μελλοντική συνάντηση, με σκοπό τη φιλική διευθέτηση της διαφοράς.
5. Τα μέρη συνέρχονται εντός είκοσι (20) εργασίμων ημερών από την κοινοποίηση της ειδοποίησης. Τα μέρη οφείλουν να διαπραγματεύονται με καλή πίστη και σύμφωνα με τα συναλλακτικά ήθη για τη διευθέτηση της διαφοράς. Τα αποτελέσματα των διαπραγματεύσεων αποτυπώνονται σε έκθεση που υπογράφεται από τους εκπροσώπους και είναι δεσμευτική για τα μέρη.
6. Εάν δεν επιτευχθεί συμφωνία ή εάν δεν ληφθεί απάντηση εντός τριάντα (30) εργασίμων ημερών από την ημερομηνία του ανωτέρω αιτήματος συνάντησης, οποιοδήποτε από τα μέρη δύναται να παραπέμψει το ζήτημα προς επίλυση σύμφωνα με την παράγραφο 4 του παρόντος Άρθρου.
7. Σε περίπτωση μη επίλυσης της διαφοράς με τη διαδικασία της φιλικής διευθέτησης, τα μέρη μπορούν να παραπέμπουν τη διαφορά στη ΡΑΕ είτε μέσω της διαδικασίας καταγγελίας βάσει του άρθρου 34 του ν. 4001/2011, είτε βάσει της παραγράφου 8 του άρθρου 5 του Κανονισμού 2017/2195, είτε για την επίλυσή της μέσω διαιτησίας, σύμφωνα με τις διατάξεις του άρθρου 37 του ν. 4001/2011 και του κανονισμού διαιτησίας της ΡΑΕ, ή σε άλλο διαιτητικό όργανο ή στα αρμόδια δικαστήρια. Για την επίλυση κάθε διαφοράς που αναφέρεται στην ερμηνεία ή στην εφαρμογή του παρόντος Κανονισμού εφαρμόζεται το ελληνικό δίκαιο.
8. Η προσφυγή σε φιλική διευθέτηση, διαιτησία ή δικαστική επίλυση δυνάμει του παρόντος Άρθρου, δεν απαλλάσσει τα μέρη από την εκτέλεση των υποχρεώσεων τους σύμφωνα με τον παρόντα Κανονισμό και τη Σύμβαση Παροχής Υπηρεσιών Εξισορρόπησης του εγγεγραμμένου Παρόχου Υπηρεσιών Εξισορρόπησης ή τη Σύμβαση Συμβαλλομένου Μέρους με Ευθύνη Εξισορρόπησης του εγγεγραμμένου Συμβαλλομένου Μέρους με Ευθύνη Εξισορρόπησης.
9. Το παρόν Άρθρο ισχύει και μετά τη λύση της Σύμβασης Παροχής Υπηρεσιών Εξισορρόπησης του εγγεγραμμένου Παρόχου Υπηρεσίας Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης του εγγεγραμμένου Συμβαλλομένου Μέρους με Ευθύνη Εξισορρόπησης.

### Λύση της Σύμβασης Παροχής Υπηρεσιών Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης

1. Η Σύμβαση Παροχής Υπηρεσιών Εξισορρόπησης/Σύμβαση Συμβαλλομένου Μέρους με Ευθύνη Εξισορρόπησης λύεται με καταγγελία από ένα από τα μέρη, σύμφωνα με τις διατάξεις του παρόντος Άρθρου.
2. Κάθε Πάροχος Υπηρεσιών Εξισορρόπησης/Συμβαλλόμενο Μέρος με Ευθύνη Εξισορρόπησης δικαιούται να καταγγείλει τη Σύμβαση Παροχής Υπηρεσιών Εξισορρόπησης/Σύμβαση Συμβαλλομένου Μέρους με Ευθύνη Εξισορρόπησης οποτεδήποτε, εφόσον:
3. ο Πάροχος Υπηρεσιών Εξισορρόπησης/Συμβαλλόμενο Μέρος με Ευθύνη Εξισορρόπησης δεν έχει ανεξόφλητες (ληξιπρόθεσμες ή μη) υποχρεώσεις έναντι του Διαχειριστή του ΕΣΜΗΕ ή του Φορέα Εκκαθάρισης, απορρέουσες από τον παρόντα Κανονισμό ή τον Κώδικα Διαχείρισης ΕΣΜΗΕ ή τον Κανονισμό Εκκαθάρισης Θέσεων Αγοράς Εξισορρόπησης κατά την Ημερομηνία Καταγγελίας που ορίζεται στην παράγραφο 3 του παρόντος Άρθρου, ή, εφόσον στην Αγορά Εξισορρόπησης δεν λειτουργεί Φορέας Εκκαθάρισης, δεν έχει ανεξόφλητες (ληξιπρόθεσμες ή μη) υποχρεώσεις έναντι του Διαχειριστή του ΕΣΜΗΕ, απορρέουσες από τον παρόντα Κανονισμό ή τον Κώδικα Διαχείρισης ΕΣΜΗΕ κατά την Ημερομηνία Καταγγελίας που ορίζεται στην παράγραφο 3 του παρόντος Άρθρου, και
4. ο Πάροχος Υπηρεσιών Εξισορρόπησης/Συμβαλλόμενο Μέρος με Ευθύνη Εξισορρόπησης δεν έχει υποχρέωση συμμετοχής στην Αγορά Εξισορρόπησης, με βάση τον παρόντα Κανονισμό.
5. Στην περίπτωση της παραγράφου 2 του παρόντος Άρθρου και υπό τις εκεί αναφερόμενες προϋποθέσεις, η καταγγελία κοινοποιείται εγγράφως, με δικαστικό επιμελητή και τίθεται σε ισχύ και παράγει τα αποτελέσματά της μετά την πάροδο τριάντα (30) εργασίμων ημερών από την κοινοποίησή της στον Διαχειριστή του ΕΣΜΗΕ, ή μετά την πάροδο της τασσόμενης από τον καταγγέλλοντα προθεσμίας, η οποία σε καμία περίπτωση δεν μπορεί να υπολείπεται των τριάντα (30) εργασίμων ημερών από την κοινοποίηση («Ημερομηνία Καταγγελίας»). Η καταγγελία τίθεται σε ισχύ εφόσον ο καταγγέλλων προσκομίσει βεβαίωση του Φορέα Εκκαθάρισης από την οποία προκύπτει ότι κατά την Ημερομηνία Καταγγελίας δεν έχει ληξιπρόθεσμες ή μη υποχρεώσεις έναντι του Φορέα Εκκαθάρισης απορρέουσες από τον παρόντα Κανονισμό. Εφόσον στην Αγορά Εξισορρόπησης δεν λειτουργεί Φορέας Εκκαθάρισης, η καταγγελία τίθεται σε ισχύ, κατά τα οριζόμενα στο πρώτο εδάφιο της παρούσας παραγράφου.
6. Ο Διαχειριστής του ΕΣΜΗΕ καταγγέλλει τη Σύμβαση Παροχής Υπηρεσιών Εξισορρόπησης/Σύμβαση Συμβαλλομένου Μέρους με Ευθύνη Εξισορρόπησης στις ακόλουθες περιπτώσεις:
7. εάν ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης δεν πληροί τις προϋποθέσεις για τη νόμιμη άσκηση δραστηριότητας ηλεκτρικής ενέργειας ή/και τις προϋποθέσεις συμμετοχής στην Αγορά Εξισορρόπησης, ή
8. εάν ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης παραβιάζει τις υποχρεώσεις του έναντι του Φορέα Εκκαθάρισης, ή του έχει επιβληθεί μέτρο με βάση τον Κανονισμό Εκκαθάρισης Θέσεων Αγοράς Εξισορρόπησης, ιδίως επιβολή περιορισμών στη συμμετοχή του στις διαδικασίες Εκκαθάρισης Θέσεων και Χρηματικού Διακανονισμού που διεξάγονται από το Φορέα Εκκαθάρισης, αναστολή της ιδιότητας του Εκκαθαριστικού Μέλους ή διαγραφή, ή, σε περίπτωση που στην Αγορά Εξισορρόπησης δεν λειτουργεί Φορέας Εκκαθάρισης, δεν έχει προσκομίσει εγγυήσεις σύμφωνα με το Άρθρο 112 του παρόντος Κανονισμού, ή έχει ληξιπρόθεσμες οικονομικές υποχρεώσεις έναντι του Διαχειριστή του ΕΣΜΗΕ απορρέουσες από τον παρόντα Κανονισμό, ή
9. εάν ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης δεν έχει προσκομίσει εγγυήσεις για τις χρεώσεις που προβλέπονται σύμφωνα με τον Κώδικα Διαχείρισης ΕΣΜΗΕ ή έχει ληξιπρόθεσμες οικονομικές υποχρεώσεις έναντι του Διαχειριστή του ΕΣΜΗΕ απορρέουσες από τον Κώδικα Διαχείρισης ΕΣΜΗΕ, ή
10. Εάν ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης δεν διατηρεί την ιδιότητα του Εκκαθαριστικού Μέλους ή δεν συμβάλλεται με Γενικό Εκκαθαριστικό Μέλος για την εκκαθάριση των χρηματικών απαιτήσεων και υποχρεώσεων που τον αφορούν, σύμφωνα με τα προβλεπόμενα στον Κανονισμό Εκκαθάρισης Θέσεων Αγοράς Εξισορρόπησης.
11. Ο Διαχειριστής του ΕΣΜΗΕ δύναται να καταγγείλει τη Σύμβαση Παροχής Υπηρεσιών Εξισορρόπησης / Σύμβαση Συμβαλλομένου Μέρους με Ευθύνη Εξισορρόπησης στις ακόλουθες περιπτώσεις:
12. εάν ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης κατ’ επανάληψη παραβιάζει τις υποχρεώσεις του που απορρέουν από τον παρόντα Κανονισμό ή τη Σύμβαση Παροχής Υπηρεσιών Εξισορρόπησης / Σύμβαση Συμβαλλομένου Μέρους με Ευθύνη Εξισορρόπησης, ή τον Κώδικα Διαχείρισης ΕΣΜΗΕ ή
13. Εάν στον εγγεγραμμένο Πάροχο Υπηρεσιών Εξισορρόπησης/στο εγγεγραμμένο Συμβαλλόμενο Μέρος με Ευθύνη Εξισορρόπησης έχει επιβληθεί μέτρο της διαγραφής με βάση τον Κανονισμό Χρηματιστηρίου Ενέργειας.
14. Στις περιπτώσεις των παραγράφων 4 και 5 του παρόντος Άρθρου, η καταγγελία κοινοποιείται εγγράφως με δικαστικό επιμελητή και τίθεται σε ισχύ και παράγει τα αποτελέσματά της από την κοινοποίηση.
15. Η Σύμβαση Παροχής Υπηρεσιών Εξισορρόπησης/Σύμβαση Συμβαλλομένου Μέρους με Ευθύνη Εξισορρόπησης λύεται αυτοδίκαια σε περίπτωση λύσης της Σύμβασης Συναλλαγών Διαχειριστή του ΕΣΜΗΕ, που προβλέπεται στον Κώδικα Διαχείρισης ΕΣΜΗΕ.
16. Η λύση της Σύμβασης Παροχής Υπηρεσιών Εξισορρόπησης/Συμβαλλόμενου Μέρους με Ευθύνη Εξισορρόπησης με Αυτοπρομηθευόμενους Πελάτες ή Καταναλωτές, οι εγκαταστάσεις των οποίων είναι συνδεδεμένες στο ΕΣΜΗΕ συνεπάγεται και τη διακοπή παροχής ηλεκτρικής ενέργειας στις εγκαταστάσεις αυτές. Σε περίπτωση λύσης της Σύμβασης Παροχής Υπηρεσιών Εξισορρόπησης/ Συμβαλλόμενου Μέρους με Ευθύνη Εξισορρόπησης με Αυτοπρομηθευόμενους Πελάτες ή Καταναλωτές, οι εγκαταστάσεις των οποίων είναι συνδεδεμένες στο Δίκτυο Διανομής, ο Διαχειριστής του ΕΣΜΗΕ ενημερώνει στον αρμόδιο Διαχειριστή Δικτύου Διανομής, προκειμένου να προβεί στις ενέργειες διακοπής παροχής ηλεκτροδότησης που προβλέπονται σύμφωνα με τον Κώδικα Διαχείρισης Δικτύου Διανομής.
17. Ο εγγεγραμμένος Πάροχος Υπηρεσιών Εξισορρόπησης/εγγεγραμμένο Συμβαλλόμενο Μέρος με Ευθύνη Εξισορρόπησης του οποίου λύεται η Σύμβαση Παροχής Υπηρεσιών Εξισορρόπησης/Σύμβασης Συμβαλλομένου Μέρους με Ευθύνη Εξισορρόπησης εξακολουθεί να ευθύνεται έναντι του Διαχειριστή του ΕΣΜΗΕ και του Φορέα Εκκαθάρισης, σύμφωνα με τις διατάξεις του παρόντος Κανονισμού, του Κανονισμού Εκκαθάρισης Θέσεων Αγοράς Εξισορρόπησης και του Κώδικα Διαχείρισης ΕΣΜΗΕ, για υποχρεώσεις του που γεννήθηκαν πριν από την καταγγελία.
18. Στις περιπτώσεις της παραγράφου 4 του παρόντος Άρθρου, από τη λύση της Σύμβασης Παροχής Υπηρεσιών Εξισορρόπησης/Σύμβασης Συμβαλλομένου Μέρους με Ευθύνη Εξισορρόπησης και τη διαγραφή από το Μητρώο Διαχειριστή του ΕΣΜΗΕ καθίστανται ληξιπρόθεσμες και άμεσα απαιτητές όλες οι υποχρεώσεις του διαγραφέντος από τον παρόντα Κανονισμό.
19. Ο Διαχειριστής του ΕΣΜΗΕ υποχρεούται να γνωστοποιήσει την καταγγελία ή την αυτοδίκαιη λύση της Σύμβασης Παροχής Υπηρεσιών Εξισορρόπησης/Σύμβασης Συμβαλλομένου Μέρους με Ευθύνη Εξισορρόπησης στη ΡΑΕ, στο Χρηματιστήριο Ενέργειας, στον Φορέα Εκκαθάρισης, καθώς και οποιοδήποτε άλλο πρόσωπο κρίνεται αναγκαίο, το συντομότερο δυνατόν.

### Διαδικασία εγγραφής στα Μητρώα Παρόχων Υπηρεσιών Εξισορρόπησης και Συμβαλλόμενων Μερών με Ευθύνη Εξισορρόπησης

1. Ο ενδιαφερόμενος που επιθυμεί να εγγραφεί στο Μητρώο Διαχειριστή του ΕΣΜΗΕ, υποβάλλει στον Διαχειριστή του ΕΣΜΗΕ τα ακόλουθα:
2. Αίτηση εγγραφής με την οποία δηλώνει ότι αποδέχεται ρητά και ανεπιφύλακτα τον παρόντα Κανονισμό, τον Κώδικα Διαχείρισης ΕΣΜΗΕ και τις εκδιδόμενες σύμφωνα με αυτούς Μεθοδολογίες, παραμέτρους, ειδικές εγκρίσεις, Τεχνικές Αποφάσεις και Εγχειρίδια, όπως εκάστοτε τροποποιούνται και ισχύουν και υποχρεούνται να συμμορφώνονται με το περιεχόμενό τους, περιλαμβανομένης της εκπλήρωσης των χρηματικών υποχρεώσεών τους που απορρέουν από αυτούς,
3. Υπεύθυνη δήλωση του ενδιαφερόμενου ή του νόμιμου εκπροσώπου του, στην οποία αναγράφονται τα έγγραφα που επισυνάπτονται στην Αίτηση Εγγραφής,
4. Τα νομιμοποιητικά έγγραφα του ενδιαφερόμενου που αποδεικνύουν τη νόμιμη σύσταση και λειτουργία του, καθώς και τη νόμιμη εκπροσώπηση του αιτούντος από τον υπογράφοντα την αίτηση και τις ανωτέρω δηλώσεις,
5. Βεβαίωση από το Φορέα Εκκαθάρισης ότι έχει δημιουργηθεί Λογαριασμός Εκκαθάρισης για τον Συμμετέχοντα ως Άμεσο Εκκαθαριστικό Μέλος, ή ότι έχει δημιουργηθεί Λογαριασμός Εκκαθάρισης από Γενικό Εκκαθαριστικό Μέλος για τον Συμμετέχοντα ή Εγγυήσεις, σύμφωνα με το Άρθρο 112 σε περίπτωση που για την Αγορά Εξισορρόπησης δεν λειτουργεί, για οποιονδήποτε λόγο, Φορέας Εκκαθάρισης για την Αγορά Εξισορρόπησης,
6. Εγγυήσεις, σύμφωνα με τον Κώδικα Διαχείρισης ΕΣΜΗΕ,
7. Άδεια Παραγωγής, ή Βεβαίωση Παραγωγής ΑΠΕ, ή Άδεια Προμήθειας, ή Άδεια Εμπορίας, ή Άδεια Σωρευτικής Εκπροσώπησης ΑΠΕ ή άδεια άσκησης της δραστηριότητας Σωρευτικής Εκπροσώπησης Απόκρισης Ζήτησης, ανάλογα με την ιδιότητα του ενδιαφερόμενου. Σε περίπτωση που ο ενδιαφερόμενος έχει περισσότερες Ιδιότητες, προσκομίζει την κατάλληλη άδεια για κάθε μια ιδιότητά του,
8. Για τους Παραγωγούς ΑΠΕ, Αντίγραφο της Σύμβασης Λειτουργικής Ενίσχυσης Διαφορικής Προσαύξησης (ΣΕΔΠ) ή βεβαίωση του ΔΑΠΕΕΠ αναφορικά με το καθεστώς λειτουργίας των μονάδων ΑΠΕ και ΣΗΘΥΑ που εμπίπτουν στις διατάξεις της παρ. 19 του Άρθ. 3 του ν. 4414/2016.
9. Ο Διαχειριστής του ΕΣΜΗΕ εγγράφει τον αιτούντα Συμμετέχοντα στο Μητρώο Διαχειριστή του ΕΣΜΗΕ εντός δεκαπέντε (15) εργάσιμων ημερών από την ημέρα υποβολής της αντίστοιχης πλήρους αίτησης. Με την εγγραφή, ο Διαχειριστής του ΕΣΜΗΕ εκδίδει σχετική βεβαίωση προς τον ενδιαφερόμενο. Αντίγραφο της βεβαίωσης κοινοποιείται στη ΡΑΕ, στον Διαχειριστή του Δικτύου Διανομής, στον Φορέα Εκκαθάρισης και στο Χρηματιστήριο Ενέργειας.
10. Λεπτομέρειες σχετικά με την εγγραφή στο Μητρώο Παρόχων Υπηρεσιών Εξισορρόπησης και στο Μητρώο Συμβαλλόμενων Μερών με Ευθύνη Εξισορρόπησης εξειδικεύονται στην Τεχνική Απόφαση «Διαδικασίες εγγραφής στο Μητρώο Διαχειριστή του ΕΣΜΗΕ».

### Απόρριψη αίτησης εγγραφής στο Μητρώο Διαχειριστή του ΕΣΜΗΕ

1. Ο Διαχειριστής του ΕΣΜΗΕ δύναται να απορρίψει την αίτηση εγγραφής στο Μητρώο Διαχειριστή του ΕΣΜΗΕ, όταν:
2. ο αιτών δεν έχει υποβάλει πλήρη αίτηση, ή δεν έχει καταβάλει το τέλος εγγραφής, σύμφωνα με το Άρθρο 4 του παρόντος Κανονισμού,
3. ο αιτών έχει στο παρελθόν παραβιάσει τις υποχρεώσεις του που απορρέουν από παλαιότερη Σύμβαση Παροχής Υπηρεσιών Εξισορρόπησης ή Σύμβαση Συμβαλλόμενου Μέρους με Ευθύνη Εξισορρόπησης ή Σύμβαση Συναλλαγών Διαχειριστή του ΕΣΜΗΕ, με αποτέλεσμα την καταγγελία της Σύμβασης, εκτός αν οι περιστάσεις που οδήγησαν στην καταγγελία έχουν παύσει να υφίστανται,
4. η σύναψη Σύμβασης Παροχής Υπηρεσιών Εξισορρόπησης ή Σύμβασης Συμβαλλόμενου Μέρους με Ευθύνη Εξισορρόπησης με τον αιτούντα Συμμετέχοντα αποτελεί λόγο παραβίασης εκ μέρους του Διαχειριστή του ΕΣΜΗΕ των υποχρεώσεων του σύμφωνα με την κείμενη νομοθεσία οποιουδήποτε όρου οιασδήποτε υποχρεωτικής νομικής ή κανονιστικής υποχρέωσης,
5. ο αιτών έχει ληξιπρόθεσμες ανεξόφλητες οικονομικές υποχρεώσεις έναντι του Διαχειριστή του ΕΣΜΗΕ από οποιαδήποτε αιτία,
6. δεν εκπληρώνονται οι σχετικές απαιτήσεις, όπως προβλέπονται στο παρόντα Κανονισμό και τον Κώδικα Διαχείρισης του ΕΣΜΗΕ.
7. Ο Διαχειριστής του ΕΣΜΗΕ αιτιολογεί την απόρριψη της αίτησης. Η απόρριψη κοινοποιείται στη ΡΑΕ, στον Διαχειριστή του Δικτύου Διανομής, στον Φορέα Εκκαθάρισης και στο Χρηματιστήριο Ενέργειας.
8. Ο αιτών δύναται να υποβάλλει ένσταση εντός δέκα (10) εργάσιμων ημερών από την κοινοποίηση της ανωτέρω απόρριψης, επί της οποίας ο Διαχειριστής του ΕΣΜΗΕ αποφαίνεται εντός δέκα (10) εργάσιμων ημερών. Η ανωτέρω ένσταση και απόφαση επ’ αυτής κοινοποιούνται στη ΡΑΕ, στον Διαχειριστή του Δικτύου Διανομής, στον Φορέα Εκκαθάρισης και στο Χρηματιστήριο Ενέργειας.
9. Σε περίπτωση απόρριψης της αίτησης ο Διαχειριστής του ΕΣΜΗΕ επιστρέφει ποσοστό 80% του τέλους εγγραφής που καταβλήθηκε για την εγγραφή στα Μητρώα που ορίζονται στο Άρθρο 5.

## ΚΕΦΑΛΑΙΟ 3

## ΜΗΤΡΩΑ ΤΩΝ ΟΝΤΟΤΗΤΩΝ

### Οντότητες

1. Οι Οντότητες που συμμετέχουν στην Αγορά Εξισορρόπησης κατηγοριοποιούνται σε Οντότητες Υπηρεσιών Εξισορρόπησης και σε Οντότητες με Ευθύνη Εξισορρόπησης. Οι Οντότητες Υπηρεσιών Εξισορρόπησης εκπροσωπούνται από τους Παρόχους Υπηρεσιών Εξισορρόπησης, ενώ οι Οντότητες με Ευθύνη Εξισορρόπησης εκπροσωπούνται από τα Συμβαλλόμενα Μέρη με Ευθύνη Εξισορρόπησης.
2. Οι Οντότητες Υπηρεσιών Εξισορρόπησης έχουν το δικαίωμα να παρέχουν Ενέργεια Εξισορρόπησης και/ή Ισχύ Εξισορρόπησης και περιλαμβάνουν τις ακόλουθες κατηγορίες:
3. Κατανεμόμενη Μονάδα Παραγωγής.
4. Χαρτοφυλάκιο Κατανεμόμενων Μονάδων ΑΠΕ,
5. Χαρτοφυλάκιο Κατανεμόμενου Φορτίου.
6. Οι Συμβεβλημένες Μονάδες Παραγωγής συγκαταλέγονται επίσης στις Οντότητες, αλλά δεν αναφέρονται στην παράγραφο 2 του παρόντος Άρθρου, καθώς δεν συμμετέχουν στις διαδικασίες της Αγοράς Εξισορρόπησης. Οι Συμβεβλημένες Μονάδες Παραγωγής παρέχουν πρόσθετες υπηρεσίες σε οποιαδήποτε κατάσταση δύναται να οδηγήσει στη μη κάλυψη του φορτίου και/ή των απαιτήσεων εφεδρείας κατά τη διάρκεια της ΔΕΠ, κατόπιν σύναψης σχετικής σύμβασης, σύμφωνα με τα οριζόμενα στον Κώδικα Διαχείρισης ΕΣΜΗΕ.
7. Οντότητες με Ευθύνη Εξισορρόπησης είναι οι οντότητες που αναλαμβάνουν την ευθύνη των αποκλίσεων που προκαλούν και περιλαμβάνουν τις Οντότητες Υπηρεσιών Εξισορρόπησης που αναφέρονται στην παράγραφο 2 του παρόντος Άρθρου, καθώς και οι ακόλουθες:
8. Χαρτοφυλάκιο μη Κατανεμόμενων Μονάδων ΑΠΕ,
9. Χαρτοφυλάκιο μη Κατανεμόμενου Φορτίου,
10. Χαρτοφυλάκιο Μονάδων ΑΠΕ χωρίς Υποχρέωση Συμμετοχής στην Αγορά,
11. Χαρτοφυλάκια Εισαγωγών και Χαρτοφυλάκια Εξαγωγών, μη περιλαμβανομένων των Διασυνοριακών Φυσικών Παραδόσεων που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας.
12. Οι Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας δηλώνονται στο Διαχειριστή του ΕΣΜΗΕ σύμφωνα με τα προβλεπόμενα στον Κώδικα Διαχείρισης ΕΣΜΗΕ και τη σύμβαση που συνάπτεται μεταξύ του Διαχειριστή του ΕΣΜΗΕ και του Πράκτορα Μεταβίβασης.

### Μητρώο Μονάδων Παραγωγής Αγοράς Εξισορρόπησης

1. Ο Διαχειριστής του ΕΣΜΗΕ τηρεί Μητρώο Μονάδων Παραγωγής Αγοράς Εξισορρόπησης στο οποίο εγγράφονται οι Κατανεμόμενες Μονάδες Παραγωγής εφόσον έχουν ολοκληρώσει επιτυχώς τις σχετικές δοκιμές προεπιλογής, οι οποίες περιγράφονται στους «Όρους και Προϋποθέσεις Παρόχων Υπηρεσιών Εξισορρόπησης».
2. Οι πληροφορίες που περιέχονται στο Μητρώο Μονάδων Παραγωγής Αγοράς Εξισορρόπησης, καθώς και τυχόν δικαιολογητικά που απαιτούνται για την εγγραφή σε αυτό, περιγράφονται αναλυτικά στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ».
3. Ο Παραγωγός υποχρεούται να ενημερώνει άμεσα τον Διαχειριστή του ΕΣΜΗΕ σχετικά με κάθε τροποποίηση των στοιχείων της Κατανεμόμενης Μονάδας Παραγωγής που εγγράφονται στο Μητρώο Μονάδων Παραγωγής Αγοράς Εξισορρόπησης.
4. Για τη θέση μιας μονάδας παραγωγής ηλεκτρικής ενέργειας σε κατάσταση Δοκιμών Παραλαβής ή για τη διενέργεια δοκιμών προεπιλογής, για την οποία βρίσκεται σε ισχύ άδεια παραγωγής, είναι εγκατεστημένη στην ηπειρωτική χώρα ή στα διασυνδεδεμένα ηλεκτρικά με αυτήν νησιά, και έχει εγκατεστημένη ισχύ άνω των 5 MW, απαιτείται η προεγγραφή της στο Μητρώο Μονάδων Παραγωγής Αγοράς Εξισορρόπησης.
5. Λεπτομέρειες σχετικά με την προεγγραφή περιγράφονται στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ».
6. Οι Κατανεμόμενες Μονάδες Παραγωγής διαγράφονται από το Μητρώο Μονάδων Παραγωγής σε περίπτωση οριστικής παύσης λειτουργίας τους, η οποία προκύπτει από αντίστοιχη απόφαση της ΡΑΕ.
7. Για τις Κατανεμόμενες Μονάδες Αυτοπαραγωγών, τις Κατανεμόμενες Μονάδες ΣΗΘΥΑ, τις Κατανεμόμενες Μονάδες Παραγωγής με Εναλλακτικό Καύσιμο και τις Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων εφαρμόζονται οι διατάξεις του παρόντος Κανονισμού που αφορούν στις Κατανεμόμενες Μονάδες Παραγωγής, εκτός αν ρητά αναφέρεται διαφορετικά.

### Μητρώο Χαρτοφυλακίων Κατανεμόμενων Μονάδων ΑΠΕ

1. Ο Διαχειριστής του ΕΣΜΗΕ τηρεί Μητρώο Χαρτοφυλακίων Κατανεμόμενων Μονάδων ΑΠΕ στο οποίο εγγράφονται Χαρτοφυλάκια Κατανεμόμενων Μονάδων ΑΠΕ, τα οποία έχουν ολοκληρώσει επιτυχώς τις σχετικές δοκιμές προεπιλογής, οι οποίες περιγράφονται στους «Όρους και Προϋποθέσεις Παρόχων Υπηρεσιών Εξισορρόπησης».
2. Οι πληροφορίες που περιέχονται στο Μητρώο Χαρτοφυλακίων Κατανεμόμενων Μονάδων ΑΠΕ, καθώς και τυχόν δικαιολογητικά που απαιτούνται για την εγγραφή σε αυτό, περιγράφονται αναλυτικά στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ».
3. Κάθε Παραγωγός ΑΠΕ / ΦοΣΕ ΑΠΕ υποχρεούται να ενημερώνει άμεσα τον Διαχειριστή του Συστήματος για κάθε μεταβολή που αφορά τα στοιχεία που τηρούνται στο Μητρώο Χαρτοφυλακίων Κατανεμόμενων Μονάδων ΑΠΕ.
4. Για τη θέση ενός Χαρτοφυλακίου Μονάδων ΑΠΕ σε κατάσταση Δοκιμών Παραλαβής ή για τη διενέργεια δοκιμών προεπιλογής απαιτείται η προεγγραφή του στο Μητρώο Χαρτοφυλακίων Κατανεμόμενων Μονάδων ΑΠΕ.
5. Λεπτομέρειες σχετικά με την προεγγραφή περιγράφονται στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ».

### Μητρώο Χαρτοφυλακίων Κατανεμόμενου Φορτίου

1. Ο Διαχειριστής του ΕΣΜΗΕ τηρεί Μητρώο Χαρτοφυλακίων Κατανεμόμενου Φορτίου στο οποίο εγγράφονται Χαρτοφυλάκια Κατανεμόμενου Φορτίου, τα οποία έχουν ολοκληρώσει επιτυχώς τις σχετικές δοκιμές προεπιλογής, οι οποίες περιγράφονται στους «Όρους και Προϋποθέσεις Παρόχων Υπηρεσιών Εξισορρόπησης».
2. Οι πληροφορίες που περιέχονται στο Μητρώο Χαρτοφυλακίων Κατανεμόμενου Φορτίου, καθώς και τυχόν δικαιολογητικά που απαιτούνται για την εγγραφή σε αυτό, περιγράφονται αναλυτικά στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ».
3. Κάθε ΦοΣΕ Απόκρισης Ζήτησης και κάθε Καταναλωτής που συμμετέχει στην Αγορά Εξισορρόπησης ως Πάροχος Υπηρεσιών Εξισορρόπησης υποχρεούται να ενημερώνει άμεσα τον Διαχειριστή του ΕΣΜΗΕ για κάθε μεταβολή που αφορά τα στοιχεία που τηρούνται στο Μητρώο Χαρτοφυλακίων Κατανεμόμενου Φορτίου.
4. Κάθε Κατανεμόμενη υδροηλεκτρική Μονάδα Παραγωγής με δυνατότητα άντλησης αποτελεί ένα διακριτό Χαρτοφυλάκιο Κατανεμόμενου Φορτίου. Οι Παραγωγοί που εκπροσωπούν τις ανωτέρω Μονάδες υποχρεούνται να ενημερώνουν άμεσα τον Διαχειριστή του ΕΣΜΗΕ για κάθε μεταβολή που αφορά τα στοιχεία που τηρούνται στο Μητρώο Χαρτοφυλακίων Κατανεμόμενου Φορτίου.
5. Για τη θέση ενός Χαρτοφυλακίου Φορτίου με δυνατότητα απόκρισης ζήτησης σε κατάσταση Δοκιμών Παραλαβής ή για τη διενέργεια δοκιμών προεπιλογής απαιτείται η προεγγραφή του στο Μητρώο Χαρτοφυλακίων Κατανεμόμενου Φορτίου.
6. Λεπτομέρειες σχετικά με την προεγγραφή περιγράφονται στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ».

## ΚΕΦΑΛΑΙΟ 4

## ΣΥΣΤΗΜΑ ΑΓΟΡΑΣ ΕΞΙΣΟΡΡΟΠΗΣΗΣ

### Περιγραφή του Συστήματος Αγοράς Εξισορρόπησης

1. Το Σύστημα Αγοράς Εξισορρόπησης εκτελεί όλες τις διαδικασίες και όλους τους απαραίτητους υπολογισμούς και καταγράφει όλα τα δεδομένα και τα αποτελέσματα της Αγοράς Εξισορρόπησης όσον αφορά την ΔΕΠ, την Αγορά Ενέργειας Εξισορρόπησης και την Εκκαθάριση Αγοράς Εξισορρόπησης. Το Σύστημα Αγοράς Εξισορρόπησης περιλαμβάνει τα ακόλουθα υποσυστήματα:
2. το Μητρώο Διαχειριστή του ΕΣΜΗΕ,
3. το Σύστημα Υποβολής Δηλώσεων Φυσικών Δικαιωμάτων Μεταφοράς του Διαχειριστή του ΕΣΜΗΕ,
4. το Σύστημα Υποβολής Προσφορών Αγοράς Εξισορρόπησης,
5. το Σύστημα Διαχείρισης Πληροφοριών Κατανομής, συμπεριλαμβανομένου: του Μηχανισμού Πρόβλεψης Φορτίου / Πρόβλεψης Εγχύσεων ΑΠΕ / Καθορισμού Απαιτήσεων Εφεδρειών, της διεπαφής με το Χρηματιστήριο Ενέργειας για την απόκτηση των Προγραμμάτων Αγοράς όλων των Οντοτήτων, της μηχανής επίλυσης της Διαδικασίας Ενοποιημένου Προγραμματισμού και της μηχανής επίλυσης της Αγοράς Ενέργειας Εξισορρόπησης, του μηχανισμού για την έκδοση των Εντολών Κατανομής σε πραγματικό χρόνο και της διεπαφής με το Σύστημα Εποπτικού Ελέγχου και Απόκτησης Δεδομένων (SCADA),
6. το Σύστημα Εκκαθάρισης Αγοράς Εξισορρόπησης, το οποίο πραγματοποιεί όλους τους υπολογισμούς και τις διεργασίες της Εκκαθάρισης, καθώς και τη διεπαφή με τον Φορέα Εκκαθάρισης, και
7. το Σύστημα Επικοινωνίας των Συμμετεχόντων και τις βάσεις δεδομένων που απαιτούνται για τη λειτουργία όλων των ανωτέρω.
8. Ο Διαχειριστής του ΕΣΜΗΕ διαχειρίζεται και συντηρεί το Σύστημα Αγοράς Εξισορρόπησης. Το Σύστημα Αγοράς Εξισορρόπησης πρέπει να είναι πλήρως συμβατό με τις λειτουργίες που προβλέπονται στον παρόντα Κανονισμό.
9. Ο Διαχειριστής του ΕΣΜΗΕ λαμβάνει τα κατάλληλα μέτρα για τη πρόληψη λειτουργικών προβλημάτων στο Σύστημα Αγοράς Εξισορρόπησης και επιδιώκει την αποκατάσταση των βλαβών ή δυσλειτουργιών στο συντομότερο δυνατόν. Ο Διαχειριστής του ΕΣΜΗΕ δεν ευθύνεται έναντι των Συμμετεχόντων για ζημίες τους λόγω τυχόν απρόβλεπτων βλαβών ή δυσλειτουργιών του Συστήματος Αγοράς Εξισορρόπησης ακόμα και προσωρινών, ή λόγω απώλειας δεδομένων του Συστήματος Αγοράς Εξισορρόπησης ή λόγω οποιασδήποτε δόλιας χρήσης του Συστήματος Αγοράς Εξισορρόπησης ή δεδομένων του από τρίτους.
10. Το Σύστημα Αγοράς Εξισορρόπησης υποστηρίζει τις κοινά αποδεκτές αρχές καλής πρακτικής συναλλαγών, βασίζεται σε σύγχρονες, κατάλληλες και αξιόπιστες τεχνολογίες πληροφοριών και επικοινωνιών και συμμορφώνεται με αυστηρές προδιαγραφές αδιάλειπτης λειτουργίας, αυξημένης αξιοπιστίας και ακεραιότητας πληροφοριών.
11. Οι βάσεις δεδομένων του Συστήματος Αγοράς Εξισορρόπησης προστατεύονται μέσω κατάλληλου συστήματος ασφαλείας, το οποίο δεν επιτρέπει την πρόσβαση μη εξουσιοδοτημένων προσώπων σε διαβαθμισμένες πληροφορίες. Το ίδιο το Σύστημα παρέχει προστασία κατά της διαγραφής πληροφοριών από τις βάσεις δεδομένων.

### Πρόσβαση στο Σύστημα Αγοράς Εξισορρόπησης

1. Ο Διαχειριστής του ΕΣΜΗΕ παρέχει την προβλεπόμενη πρόσβαση στο Σύστημα Αγοράς Εξισορρόπησης εάν πληρούνται οι ακόλουθες προϋποθέσεις:
2. ο εγγεγραμμένος Πάροχος Υπηρεσιών Εξισορρόπησης / το εγγεγραμμένο Συμβαλλόμενο Μέρος με Ευθύνη Εξισορρόπησης έχει εκπληρώσει τις απαιτήσεις επαλήθευσης ταυτότητας. Οι απαιτήσεις αυτές δύνανται να περιλαμβάνουν, μεταξύ άλλων, την υποχρέωση παροχής ηλεκτρονικού πιστοποιητικού για σκοπούς υπογραφής, κρυπτογράφησης ή άλλης τεχνολογίας επαλήθευσης της ταυτότητας, και
3. ο(οι) εκπρόσωπος(-οι) του εγγεγραμμένου Παρόχου Υπηρεσιών Εξισορρόπησης / Συμβαλλόμενου Μέρους με Ευθύνη Εξισορρόπησης, για τον(-ους) οποίο(-υς) έχει(-ουν) δημιουργηθεί ο(ι) λογαριασμός(-οί) χρήστη στο Σύστημα Αγοράς Εξισορρόπησης, έχει(-ουν) επιτύχει στη δοκιμή ελέγχου καταλληλότητας η οποία διεξάγεται από τον Διαχειριστή του ΕΣΜΗΕ σχετικά με την ορθή χρήση του Συστήματος Αγοράς Εξισορρόπησης.
4. Ο Διαχειριστής του ΕΣΜΗΕ επιβεβαιώνει τη δημιουργία του(-ων) λογαριασμού(-ών) χρήστη ή ενημερώνει τον εγγεγραμμένο Πάροχο Υπηρεσιών Εξισορρόπησης / το Συμβαλλόμενο Μέρος με Ευθύνη Εξισορρόπησης για την απόρριψη του αιτήματος του, το αργότερο πέντε (5) εργάσιμες ημέρες μετά την ολοκλήρωση της δοκιμής ελέγχου καταλληλότητας από τον(-ους) εκπρόσωπο(-ώπους) του εγγεγραμμένου Παρόχου Υπηρεσιών Εξισορρόπησης / Συμβαλλόμενου Μέρους με Ευθύνη Εξισορρόπησης. Η επιβεβαίωση ή η απόρριψη αποστέλλεται μέσω οποιουδήποτε μέσου στον ορισμένο εκπρόσωπο του εγγεγραμμένου Παρόχου Υπηρεσιών Εξισορρόπησης / Συμβαλλόμενου Μέρους με Ευθύνη Εξισορρόπησης.
5. Εάν οι προϋποθέσεις που αναφέρονται στην παράγραφο 1 του παρόντος Άρθρου δεν πληρούνται, ο Διαχειριστής του ΕΣΜΗΕ ενημερώνει σχετικά με την απόρριψη τον εγγεγραμμένο Πάροχο Υπηρεσιών Εξισορρόπησης / Συμβαλλόμενο Μέρος με Ευθύνη Εξισορρόπησης και δεν χορηγεί πρόσβαση στο Σύστημα Αγοράς Εξισορρόπησης.

### Πιστοποίηση Συστήματος Αγοράς Εξισορρόπησης

1. Ο Διαχειριστής του ΕΣΜΗΕ εξασφαλίζει ότι το Σύστημα Αγοράς Εξισορρόπησης πιστοποιείται από ανεξάρτητη ελεγκτική εταιρεία, η οποία πιστοποιεί τη συμβατότητα με τις λειτουργίες και τις διαδικασίες που περιλαμβάνονται στον παρόντα Κανονισμό και προβαίνει είτε:
2. σε πλήρη έλεγχο, είτε
3. σε επί μέρους έλεγχο των αλλαγών και του αντίκτυπου αυτών επί του υπολοίπου του Συστήματος Αγοράς Εξισορρόπησης.

Η πιστοποίηση πραγματοποιείται κάθε φορά που το Σύστημα Αγοράς Εξισορρόπησης τροποποιείται σημαντικά. Ο Διαχειριστής του ΕΣΜΗΕ δημοσιεύει την πιστοποίηση ελέγχου στον ιστότοπό του.

1. Ο Διαχειριστής του ΕΣΜΗΕ καθορίζει κάθε φορά την απαίτηση για πλήρη έλεγχο ή μερικό έλεγχο κατά την κρίση του.

### Επικοινωνία μεταξύ του Διαχειριστή του ΕΣΜΗΕ και των Συμμετεχόντων

1. Η επικοινωνία μεταξύ του Διαχειριστή του ΕΣΜΗΕ και των Συμμετεχόντων, στην οποία περιλαμβάνονται και όλες οι κοινοποιήσεις ή υποβολές οι οποίες προβλέπονται από τις διατάξεις του παρόντος Κανονισμού, πραγματοποιούνται με ηλεκτρονικά μέσα μέσω του Συστήματος Αγοράς Εξισορρόπησης. Σε περίπτωση που δεν είναι εφικτή η επικοινωνία μέσω του Συστήματος Αγοράς Εξισορρόπησης για οποιοδήποτε λόγο, είτε σε επείγοντα περιστατικά, η επικοινωνία μπορεί να γίνεται με άλλα μέσα, όπως τηλέφωνο, ηλεκτρονικό ταχυδρομείο ή τηλεομοιοτυπία κατά την κρίση του Διαχειριστή του ΕΣΜΗΕ.
2. Ο Διαχειριστής του ΕΣΜΗΕ θεσπίζει κατάλληλα πρωτόκολλα διασύνδεσης για τους Συμμετέχοντες, ώστε να επικοινωνούν με το Σύστημα Αγοράς Εξισορρόπησης, χρησιμοποιώντας τα κατάλληλα διεθνή πρότυπα και καθιστά αυτά τα πρωτόκολλα διασύνδεσης διαθέσιμα σε όλα τα πρόσωπα που το ζητούν. Οι Συμμετέχοντες υποχρεούνται να θέτουν σε λειτουργία συστήματα κατάλληλα για αποτελεσματική επικοινωνία με το Σύστημα Αγοράς Εξισορρόπησης που διαχειρίζεται ο Διαχειριστής του ΕΣΜΗΕ.
3. Το Σύστημα Αγοράς Εξισορρόπησης εκδίδει αυτομάτως αποδεικτικά λήψης επικοινωνίας που αποστέλλονται απευθείας στους Συμμετέχοντες μέσω του Συστήματος Επικοινωνίας Συμμετεχόντων.
4. Σε περίπτωση ολικής ή μερικής διακοπής λειτουργίας του Συστήματος Επικοινωνίας Συμμετεχόντων, ο Διαχειριστής του ΕΣΜΗΕ ενημερώνει αμέσως όλους τους Συμμετέχοντες, αποστέλλοντας σχετική ειδοποίηση με τη χρήση οποιωνδήποτε κατάλληλων μέσων, καθορίζοντας τη διαδικασία που πρέπει να ακολουθείται για περαιτέρω επικοινωνία και τον αναμενόμενο χρόνο που απαιτείται για την αποκατάσταση της διακοπής λειτουργίας. Αμέσως μετά την αποκατάσταση της διακοπής λειτουργίας, ο Διαχειριστής του ΕΣΜΗΕ ενημερώνει ηλεκτρονικά όλους τους Συμμετέχοντες.
5. Σε κάθε περίπτωση, η επικοινωνία μέσω του Συστήματος Επικοινωνίας Συμμετεχόντων έχει προτεραιότητα, εφόσον δεν αντιμετωπίζει διακοπή λειτουργίας. Στην περίπτωση αυτή, εφαρμόζονται οι διατάξεις των Καταστάσεων Έκτακτης Ανάγκης, όπως ορίζονται στον Κώδικα Διαχείρισης ΕΣΜΗΕ.
6. Κάθε Συμμετέχων συμμορφώνεται με συγκεκριμένα πρότυπα για την επικοινωνία με τον Διαχειριστή του ΕΣΜΗΕ. Τα εν λόγω πρότυπα πρέπει να ισχύουν για την ικανότητα λειτουργίας, την αξιοπιστία και την ασφάλεια των δικών του κέντρων επικοινωνιών και του κατάλληλου εξοπλισμού υπολογιστών και δικτύωσης δεδομένων. Ο εξοπλισμός πρέπει να χρησιμοποιείται από τους Συμμετέχοντες μόνο για τις επικοινωνίες με το Σύστημα Αγοράς Εξισορρόπησης.
7. Κάθε Συμμετέχων είναι υπεύθυνος για την εξασφάλιση και τη συντήρηση τηλεφώνου, τηλεομοιοτυπίας και ηλεκτρονικού ταχυδρομείου, με δικά του έξοδα.
8. Ο Διαχειριστής του ΕΣΜΗΕ δεν ευθύνεται έναντι των Συμμετεχόντων για την έγκαιρη διαβίβαση προσφορών, δηλώσεων ή άλλων στοιχείων από τους Συμμετέχοντες ή για τεχνικές βλάβες στα συστήματα και εξοπλισμό που χρησιμοποιούν οι Συμμετέχοντες για την επικοινωνία τους με το Σύστημα Αγοράς Εξισορρόπησης.

### Υποστήριξη Συμμετεχόντων

Ο Διαχειριστής του ΕΣΜΗΕ ενημερώνει τους Συμμετέχοντες σχετικά με το Σύστημα Αγοράς Εξισορρόπησης και τους παρέχει υποστήριξη και οδηγίες ώστε να μπορούν να αποκτήσουν κατάλληλο συμβατό σύστημα για την επικοινωνία τους με το Σύστημα Αγοράς Εξισορρόπησης.

### Τήρηση Αρχείου

1. Ο Διαχειριστής του ΕΣΜΗΕ τηρεί αρχείο όλων των πληροφοριών που χρησιμοποιούνται για την εκτέλεση των αρμοδιοτήτων του από τον παρόντα Κανονισμό, για τουλάχιστον πέντε (5) έτη. Ο Διαχειριστής του ΕΣΜΗΕ παρέχει αντίγραφο των πληροφοριών στους Συμμετέχοντες που αυτές αφορούν, σε επεξεργάσιμη μορφή, κατόπιν αιτήματός τους.
2. Όλα τα δεδομένα που παράγονται από το Σύστημα Αγοράς Εξισορρόπησης αποτελούν ιδιοκτησία του Διαχειριστή του ΕΣΜΗΕ.

### Δημοσίευση Πληροφοριών από τον Διαχειριστή του ΕΣΜΗΕ

O Διαχειριστής του ΕΣΜΗΕ δημοσιεύει στην ιστοσελίδα του στο τέλος κάθε ημερολογιακού μήνα πληροφορίες σχετικά με τη λειτουργία της Αγοράς Εξισορρόπησης κατά τον προηγούμενο ημερολογιακό μήνα, οι οποίες περιλαμβάνουν τουλάχιστον τα εξής:

1. τη συνολική ηλεκτρική ενέργεια και το μέγιστο συνολικό φορτίο του ΕΣΜΗΕ ανά Ημέρα Κατανομής,
2. τις ζωνικές Αποκλίσεις ανά Περίοδο Εκκαθάρισης Αποκλίσεων,
3. σημαντικά συμβάντα του ΕΣΜΗΕ,
4. συγκεντρωτικές πληροφορίες σχετικά με παραβάσεις Εντολών Κατανομής από Παρόχους Υπηρεσιών Εξισορρόπησης.

## ΚΕΦΑΛΑΙΟ 5

## Διαχείριση Υδάτινων Πόρων

### Γενικές Υποχρεώσεις για τη Διαχείριση Υδάτινων Πόρων

1. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής, περιλαμβανομένων των Κατανεμόμενων υδροηλεκτρικών Μονάδων Παραγωγής με δυνατότητα άντλησης, υποβάλλουν στον Διαχειριστή του ΕΣΜΗΕ τις εξής δηλώσεις διαχείρισης υδάτινων πόρων:
2. Δηλώσεις δωδεκάμηνης προβλεπόμενης χρήσης νερών,
3. Δηλώσεις εβδομαδιαίας διαχείρισης υποχρεωτικών νερών και
4. Ημερήσιες δηλώσεις υποχρεωτικών εγχύσεων υδάτινων πόρων.
5. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής υποχρεούνται:
6. να υποβάλλουν στον Διαχειριστή του ΕΣΜΗΕ ετήσιες καμπύλες αποθεμάτων ταμιευτήρων τελευταίων δέκα (10) ετών σε μηνιαία βάση. Για τους νέους σταθμούς Κατανεμόμενων υδροηλεκτρικών Μονάδων Παραγωγής, δεδομένου ότι υπάρχουν περιορισμένα ιστορικά στοιχεία στάθμης, υποχρεούνται να υποβάλλουν τις εκτιμώμενες καμπύλες λαμβάνοντας υπόψη τυχόν διαθέσιμα ιστορικά στοιχεία.
7. να ενημερώνουν τον Διαχειριστή του ΕΣΜΗΕ για τη στάθμη του ταμιευτήρα της Κατανεμόμενης υδροηλεκτρικής Μονάδας Παραγωγής και την αναμενόμενη μεταβολή αυτής, καθώς και για την παροχή ύδατος στον ταμιευτήρα της Κατανεμόμενης υδροηλεκτρικής Μονάδας Παραγωγής (στιγμιαία ή μέση για συγκεκριμένη περίοδο), την προηγούμενη της Ημέρας Κατανομής ή εκτάκτως, όπως κρίνεται αναγκαίο από τον Διαχειριστή του ΕΣΜΗΕ.
8. να λαμβάνουν υπόψη την υφιστάμενη στάθμη των σχετικών υδάτινων αποθεμάτων, προβλέψεις για την εξέλιξη των αποθεμάτων αυτών, τις υποχρεώσεις τους για ύδρευση, άρδευση και οικολογική παροχή, και να μεριμνούν για τη συνεχή διατήρηση της Ελάχιστης Στάθμης Ασφαλείας Ταμιευτήρα, κατά τον προγραμματισμό της λειτουργίας των Μονάδων αυτών, και ιδίως κατά την υποβολή των δηλώσεων διαχείρισης υδάτινων πόρων και κατά την υποβολή των Δηλώσεων Τεχνοοικονομικών Στοιχείων, στις οποίες συμπεριλαμβάνεται για τις εν λόγω Μονάδες Παραγωγής το στοιχείο της μέγιστης ημερήσιας έγχυσης ενέργειας.
9. να ενημερώνουν τον Διαχειριστή του ΕΣΜΗΕ αναφορικά με την προβλεπόμενη μεταβολή των στοιχείων που επηρεάζουν τη διαχείριση των υποχρεωτικών νερών, το συντομότερο δυνατό μετά την επέλευση του γεγονότος έκτακτης ανάγκης.
10. να ενημερώνουν, σε εβδομαδιαία βάση, τον Διαχειριστή του ΕΣΜΗΕ αναφορικά με την ημερήσια ποσότητα των υδάτων σε κυβικά μέτρα και την αντιστοιχούσα σε αυτή ενέργεια σε MWh, η οποία διήλθε από τον υπερχειλιστή για κάθε ταμιευτήρα.
11. Το ύψος της Ανώτατης Στάθμης Ασφαλείας Ταμιευτήρα και της Ελάχιστης Στάθμης Ασφαλείας Ταμιευτήρα καθορίζονται για κάθε Κατανεμόμενη υδροηλεκτρική Μονάδα Παραγωγής από τη ΡΑΕ μετά από πρόταση του σχετικού Παρόχου Υπηρεσιών Εξισορρόπησης και γνώμη του Διαχειριστή του ΕΣΜΗΕ.
12. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής που συνδέονται με ταμιευτήρα δύνανται:
13. να υποβάλλουν δηλώσεις υποχρεωτικών εγχύσεων υδάτινων πόρων για τις ως άνω Μονάδες για την αποφυγή υπερχείλισης μόνο όταν η στάθμη του σχετικού ταμιευτήρα προβλέπεται να είναι ίση ή μεγαλύτερη από την Ανώτατη Στάθμη Ασφαλείας Ταμιευτήρα.
14. να υποβάλλουν δηλώσεις περιορισμού μέγιστης ημερήσιας έγχυσης ενέργειας για τις ως άνω Μονάδες μόνο όταν η στάθμη του σχετικού ταμιευτήρα προβλέπεται να είναι ίση ή μικρότερη από την Ελάχιστη Στάθμη Ασφαλείας Ταμιευτήρα.
15. Μετά την παρέλευση κάθε Ημέρας Κατανομής ο Διαχειριστής του ΕΣΜΗΕ δημοσιοποιεί άμεσα την ποσότητα ενέργειας που εγχύθηκε από κάθε Κατανεμόμενη υδροηλεκτρική Μονάδα Παραγωγής για κάθε Περίοδο Εκκαθάρισης Αποκλίσεων της Ημέρας Κατανομής.
16. Ο Διαχειριστής του ΕΣΜΗΕ υποβάλλει στη ΡΑΕ, σε μηνιαία βάση, αναφορά στην οποία περιλαμβάνονται οι υποβληθείσες αιτήσεις τροποποίησης της δήλωσης εβδομαδιαίας διαχείρισης υποχρεωτικών νερών στην οποία περιλαμβάνονται οι λόγοι για τους οποίους υποβλήθηκαν, η σχετική τεκμηρίωση που υπέβαλαν οι Πάροχοι Υπηρεσιών Εξισορρόπησης, η αποδοχή ή απόρριψη αυτών από τον Διαχειριστή του ΕΣΜΗΕ, και κάθε άλλη σχετική πληροφορία.
17. Ο Διαχειριστής του ΕΣΜΗΕ αποστέλλει στη ΡΑΕ μέχρι το τέλος του επόμενου μήνα, αναφορά στην οποία θα περιλαμβάνονται κατ’ ελάχιστον τα ακόλουθα στοιχεία σε ημερήσιο επίπεδο και ανά Κατανεμόμενη υδροηλεκτρική Μονάδας Παραγωγής:
18. επίπεδο στάθμης αντίστοιχου ταμιευτήρα,
19. καμπύλες αποθεμάτων ταμιευτήρων,
20. συνολική εγχεόμενη ενέργεια,
21. δηλώσεις υποχρεωτικών εγχύσεων υδάτινων πόρων και διακριτά τις ποσότητες εξαιτίας υπερχείλισης,
22. ενέργεια άντλησης.
23. Ο Διαχειριστής του ΕΣΜΗΕ ενημερώνει το Χρηματιστήριο Ενέργειας σχετικά με τις δηλώσεις υποχρεωτικών εγχύσεων υδάτινων πόρων σύμφωνα με τα οριζόμενα στον Κανονισμό Λειτουργίας της Αγοράς Επόμενης Ημέρας και Ενδοημερήσιας Αγοράς.
24. Λεπτομέρειες όσον αφορά την διαχείριση υδάτινων πόρων δύνανται να καθορίζονται στην Τεχνική Απόφαση «Διαδικασία Ενοποιημένου Προγραμματισμού».

### Δηλώσεις Δωδεκάμηνης Προβλεπόμενης Χρήσης Νερών

1. Η δήλωση δωδεκάμηνης προβλεπόμενης χρήσης νερών αναφέρεται στο ερχόμενο δωδεκάμηνο και υποβάλλεται σε κυλιόμενη βάση, έως πέντε (5) ημέρες πριν την έναρξη του πρώτου μήνα στον οποίο αφορά. Η δήλωση δωδεκάμηνης προβλεπόμενης χρήσης νερών υποβάλλεται στον Διαχειριστή του ΕΣΜΗΕ συνοδευόμενη από τεκμηρίωση περί της μεγιστοποίησης της αξίας των υδάτινων πόρων και του συνολικού οφέλους που συνεπάγεται για τον τομέα της ηλεκτρικής ενέργειας η χρήση των Κατανεμόμενων υδροηλεκτρικών Μονάδων Παραγωγής.
2. Στη δήλωση δωδεκάμηνης προβλεπόμενης χρήσης νερών καθορίζονται για κάθε μήνα του επόμενου δωδεκαμήνου, αθροιστικά για όλες τις Περιόδους Κατανομής των Ημερών Κατανομής του μήνα, αθροιστικά για όλες τις Κατανεμόμενες υδροηλεκτρικές Μονάδες Παραγωγής κάθε Παρόχου Υπηρεσιών Εξισορρόπησης, και για τρία (3) υδρολογικά σενάρια (υψηλών, χαμηλών και ενδιάμεσων συνολικών εισροών) τα εξής:
3. το πρόγραμμα προβλεπόμενης έγχυσης ενέργειας λόγω υποχρεωτικών λειτουργιών,
4. το πρόγραμμα προβλεπόμενης πρόσθετης παραγωγής ενέργειας,
5. οι αναμενόμενες εισροές ύδατος στους ταμιευτήρες, και
6. τα προβλεπόμενα αποθέματα νερού στους ταμιευτήρες στο τέλος του μήνα.
7. Εντός ενός (1) μηνός από την παρέλευση κάθε Έτους Αξιοπιστίας, οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής υποβάλλουν στον Διαχειριστή του ΕΣΜΗΕ και στη ΡΑΕ απολογιστική έκθεση περί της διαχείρισης των υδάτινων πόρων κατά το προηγούμενο Έτος Αξιοπιστίας. Στην έκθεση αυτή περιλαμβάνονται:
8. τα απολογιστικά στοιχεία της παραγράφου 1 του παρόντος Άρθρου,
9. αντιπαραβολή με τις αντίστοιχες δηλώσεις δωδεκάμηνης προβλεπόμενης χρήσης νερών και τεκμηρίωση των αποκλίσεων και
10. τεκμηρίωση περί της μεγιστοποίησης της αξίας των υδάτινων πόρων και του συνολικού οφέλους για τον τομέα της ηλεκτρικής ενέργειας από τη χρήση των Κατανεμόμενων υδροηλεκτρικών Μονάδων Παραγωγής.

### Δηλώσεις Εβδομαδιαίας Διαχείρισης Υποχρεωτικών Νερών

1. Η δήλωση εβδομαδιαίας διαχείρισης υποχρεωτικών νερών υποβάλλεται από τους αντίστοιχους Παρόχους Υπηρεσιών Εξισορρόπησης έως την 12:00 ΕΕΤ ώρα κάθε Πέμπτης και αναφέρεται στην περίοδο που άρχεται από το ερχόμενο Σάββατο και για συνολικά επτά (7) Ημέρες Κατανομής. Στη δήλωση εβδομαδιαίας διαχείρισης υποχρεωτικών νερών καθορίζεται για κάθε Κατανεμόμενη υδροηλεκτρική Μονάδα Παραγωγής, και για κάθε Περίοδο Κατανομής των επτά Ημερών Κατανομής αναφοράς της δήλωσης, η εκτιμώμενη ποσότητα ενέργειας που εγχέεται υποχρεωτικά και η οποία αντιστοιχεί στις εξής υποχρεωτικές λειτουργίες:
2. ύδρευσης,
3. άρδευσης, και
4. οικολογικής παροχής.
5. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής υποχρεούνται, σε εβδομαδιαία βάση, να τεκμηριώνουν τις δηλώσεις ποσότητας ενέργειας για υποχρεωτικές λειτουργίες, υποβάλλοντας στοιχεία σχετικά με τις λειτουργίες αυτές καθώς και σχετικά με το ισοζύγιο εισροών-εκροών στους ταμιευτήρες. Η τεκμηρίωση αυτή γίνεται τόσο προϋπολογιστικά, όσο και απολογιστικά, και δημοσιεύεται στον ιστότοπο του Διαχειριστή του ΕΣΜΗΕ. Η δήλωση εβδομαδιαίας διαχείρισης υποχρεωτικών νερών κάθε Κατανεμόμενης υδροηλεκτρικής Μονάδας Παραγωγής είναι δεσμευτική και δεν μπορεί να τροποποιηθεί για τις ποσότητες ενέργειας που αντιστοιχούν στο στοιχείο (γ) της παραγράφου 1 του παρόντος Άρθρου.
6. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής δύνανται να υποβάλλουν αίτηση τροποποίησης δήλωσης εβδομαδιαίας διαχείρισης υποχρεωτικών νερών όσον αφορά στα στοιχεία της παραγράφου 1 του παρόντος Άρθρου για λόγους έκτακτης ανάγκης, οι οποίοι περιλαμβάνουν περιπτώσεις που διαπιστώνεται παραβίαση της Ανώτατης Στάθμης Ασφαλείας Ταμιευτήρα, άλλους λόγους ασφάλειας, ή για ειδικές εργασίες και απαιτήσεις τρίτων. Το αίτημα τροποποίησης τεκμηριώνεται πλήρως από τον Πάροχο Υπηρεσιών Εξισορρόπησης. Ο Διαχειριστής του ΕΣΜΗΕ δύναται να ζητήσει εκ των υστέρων πρόσθετες πληροφορίες εάν κατά την κρίση του η αιτιολόγηση δεν είναι πλήρης. Ο Διαχειριστής του ΕΣΜΗΕ ενημερώνει τους Συμμετέχοντες το συντομότερο δυνατόν στις περιπτώσεις τροποποίησης της δήλωσης εβδομαδιαίας διαχείρισης υποχρεωτικών νερών.

### Δηλώσεις Ημερήσιας Διαχείρισης Υποχρεωτικών Νερών

1. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής υποχρεούνται να ενημερώνουν τον Διαχειριστή του ΕΣΜΗΕ αναφορικά με την προβλεπόμενη μεταβολή των στοιχείων που επηρεάζουν τη διαχείριση των υποχρεωτικών νερών, το συντομότερο δυνατό μετά την επέλευση του γεγονότος. Συγκεκριμένα, υποχρεούνται να ενημερώνουν τον Διαχειριστή του ΕΣΜΗΕ για τα εξής:
2. για τη στάθμη του ταμιευτήρα της Κατανεμόμενης υδροηλεκτρικής Μονάδας Παραγωγής και την αναμενόμενη μεταβολή αυτής, ιδίως όταν διαπιστώνεται ή προβλέπεται παραβίαση της Ανώτατης Στάθμης Ασφαλείας Ταμιευτήρα,
3. για την παροχή ύδατος στον ταμιευτήρα της Κατανεμόμενης υδροηλεκτρικής Μονάδας Παραγωγής (στιγμιαία ή μέση για συγκεκριμένη περίοδο),
4. για λήψη τυχόν αναγκαίων μέτρων για την ασφάλεια των φραγμάτων των ταμιευτήρων σε περιπτώσεις που παρατηρούνται υψηλές παροχές ύδατος,
5. για τη διαφοροποίηση των αρδευτικών αναγκών,
6. για ειδικές εργασίες και απαιτήσεις τρίτων ή
7. για άλλους λόγους ασφάλειας (Ανωτέρα Βία).
8. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής υποχρεούνται να υποβάλλουν στον Διαχειριστή ΕΣΜΗΕ ημερήσιες δηλώσεις υποχρεωτικών εγχύσεων υδάτινων πόρων μέχρι τις 09:30 ΕΕΤ της προηγούμενης Ημέρας Κατανομής. Επιπλέον, υποχρεούνται να υποβάλλουν στον Διαχειριστή ΕΣΜΗΕ ημερήσιες δηλώσεις υποχρεωτικών εγχύσεων υδάτινων πόρων το συντομότερο δυνατό μετά την επέλευση γεγονότος που επηρεάζει τη διαχείριση των υποχρεωτικών νερών.
9. Παρέκκλιση της ημερήσιας δήλωσης υποχρεωτικών εγχύσεων υδάτινων πόρων από την αντίστοιχη δήλωση εβδομαδιαίας διαχείρισης υποχρεωτικών νερών επιτρέπεται μόνο στις παρακάτω περιπτώσεις:
10. διαφοροποίηση των αναγκών ύδρευσης,
11. διαφοροποίηση των αναγκών άρδευσης,
12. αποφυγή υπερχείλισης,
13. ειδικές εργασίες και απαιτήσεις τρίτων και
14. άλλοι λόγοι ασφάλειας (Ανωτέρα Βία).
15. Κάθε παρέκκλιση της ημερήσιας δήλωσης υποχρεωτικών εγχύσεων υδάτινων πόρων από την δήλωση εβδομαδιαίας διαχείρισης υποχρεωτικών νερών τεκμηριώνεται πλήρως από τον Πάροχο Υπηρεσιών Εξισορρόπησης. Ο Διαχειριστής του ΕΣΜΗΕ δύναται να ζητήσει εκ των υστέρων πρόσθετες πληροφορίες εάν κατά την κρίση του η αιτιολόγηση δεν είναι πλήρης. Ο Διαχειριστής του ΕΣΜΗΕ ενημερώνει τους Συμμετέχοντες το συντομότερο δυνατόν στις περιπτώσεις τροποποίησης της δήλωσης εβδομαδιαίας διαχείρισης υποχρεωτικών νερών.
16. Σε περίπτωση που υποβληθεί τροποποιημένη ημερήσια δήλωση υποχρεωτικών εγχύσεων υδάτινων πόρων κατά την διάρκεια της Ημέρα Κατανομής την οποία αφορά η δήλωση, ο Διαχειριστής του ΕΣΜΗΕ:
17. ανάλογα με το μέγεθος της μεταβολής αποφασίζει αν απαιτείται εκτέλεση κατ' απαίτηση ΔΕΠ,
18. εντάσσει τις τροποποιημένες ημερήσιες δηλώσεις υποχρεωτικών εγχύσεων υδάτινων πόρων στην Αγορά Ενέργειας Εξισορρόπησης, και
19. έχει την δυνατότητα να κατανείμει τις πρόσθετες ποσότητες εντός της Ημέρας Κατανομής έτσι ώστε να διασφαλίζεται η λειτουργία του ΕΣΜΗΕ και να μη διαταράσσεται κατά το δυνατό η λειτουργία της Αγοράς Εξισορρόπησης.

## ΚΕΦΑΛΑΙΟ 6

## ΔΙΑΦΟΡΑ

### Τέλος Αγοράς Εξισορρόπησης

1. Οι δαπάνες που σχετίζονται με τις υποχρεώσεις του Διαχειριστή του ΕΣΜΗΕ σύμφωνα με τον παρόντα Κανονισμό και θεωρούνται εύλογες, αποδοτικές και αναλογικές, καθώς και ποσοστό απόδοσης επί αυτών, ανακτώνται από τον Διαχειριστή μέσω Τέλους Αγοράς Εξισορρόπησης, το οποίο καταβάλλεται από κάθε Πάροχο Υπηρεσιών Εξισορρόπησης και κάθε Συμβαλλόμενο Μέρος με Ευθύνη Εξισορρόπησης.
2. Το Τέλος Αγοράς Εξισορρόπησης καθορίζεται ετησίως, τουλάχιστον δύο μήνες πριν από την έναρξη κάθε έτους, μετά από πρόταση του Διαχειριστή του ΕΣΜΗΕ και έγκριση της ΡΑΕ. Ο καθορισμός του Τέλους Αγοράς Εξισορρόπησης για κάθε έτος μπορεί να λαμβάνει υπόψη διορθώσεις που αφορούν προηγούμενα έτη, εφόσον αυτό απαιτείται.
3. Το Τέλος Αγοράς Εξισορρόπησης δύναται να περιλαμβάνει τις ακόλουθες συνιστώσες:
4. Πάγιο Κόστος συμμετοχής στην Αγορά Εξισορρόπησης ανά Συμμετέχοντα. Το κόστος αυτό καταβάλλεται σε μηνιαία βάση και δύναται να διαφοροποιείται ανά κατηγορία Συμμετέχοντα.
5. Αναλογικό Τέλος Εξισορρόπησης, ανά Συμμετέχοντα, σύμφωνα με την επόμενη παράγραφο. Το κόστος αυτό καταβάλλεται σε μηνιαία βάση.
6. Το Αναλογικό Τέλος Εξισορρόπησης χρεώνεται στα Συμβαλλόμενα Μέρη με Ευθύνη Εξισορρόπησης με βάση τη μηνιαία ποσότητα ενέργειας αποκλίσεων και στους Παρόχους Υπηρεσιών Εξισορρόπησης με βάση τη μηνιαία ποσότητα Ενέργειας Εξισορρόπησης που ενεργοποιήθηκε.
7. Τα Τέλη Αγοράς Εξισορρόπησης εισπράττονται μηνιαίως από τον Φορέα Εκκαθάρισης και αποδίδονται στον Διαχειριστή του ΕΣΜΗΕ.

### Ανωτέρα Βία

1. Ως γεγονότα Ανωτέρας Βίας για την εφαρμογή του παρόντος Κανονισμού νοούνται γεγονότα, τα οποία επηρεάζουν την εκτέλεση των υποχρεώσεων που απορρέουν από τον παρόντα Κανονισμό και εκφεύγουν, από τον έλεγχο του μέρους που πλήττεται από αυτά και τα οποία ήταν αδύνατο να προβλεφθούν ή προληφθούν, παρόλη την επιμέλεια την οποία θα έδειχνε κάθε συνετός συμβαλλόμενος.
2. Εάν οποιοδήποτε μέρος δεν είναι σε θέση να εκπληρώνει οποιαδήποτε από τις υποχρεώσεις του σύμφωνα με τον παρόντα Κανονισμό λόγω γεγονότος Ανωτέρας Βίας, αναστέλλεται για την περίοδο της Ανωτέρας Βίας η εκπλήρωση των αμοιβαίων απαιτήσεων και υποχρεώσεων που απορρέουν από την αντίστοιχη Σύμβαση Παροχής Υπηρεσιών Εξισορρόπησης ή τη Σύμβαση Συμβαλλομένου Μέρους με Ευθύνη Εξισορρόπησης.
3. Σε περίπτωση επέλευσης γεγονότος Ανωτέρας Βίας, ο Διαχειριστής του ΕΣΜΗΕ ή ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης, ο οποίος επικαλείται γεγονός Ανωτέρας Βίας, έχει τις ακόλουθες υποχρεώσεις:
4. υποχρεούται να αποστείλει το συντομότερο δυνατό στο άλλο μέρος ειδοποίηση, στην οποία περιγράφεται η φύση του γεγονότος Ανωτέρας Βίας και την πιθανή διάρκειά του και να συνεχίσει να δίνει σχετικές αναφορές με εύλογη συχνότητα κατά τη διάρκεια της περιόδου του γεγονότος Ανωτέρας Βίας.
5. καταβάλλει κάθε δυνατή προσπάθεια, ώστε να περιορίσει τις συνέπειες του γεγονότος Ανωτέρας Βίας. το συντομότερο δυνατόν μετά την επέλευση του γεγονότος που συνιστά Ανωτέρα Βία,
6. συνεργάζεται με το άλλο μέρος προκειμένου να εξευρεθεί ο καλύτερος τρόπος για να συνεχίσουν τις δραστηριότητές τους κατά το μέτρο του δυνατού σύμφωνα με τον παρόντα Κανονισμό.
7. Εάν το γεγονός Ανωτέρας Βίας εξακολουθεί για χρονικό διάστημα μεγαλύτερο των έξι (6) μηνών, ο Διαχειριστής του ΕΣΜΗΕ ή ο εγγεγραμμένος Πάροχος Υπηρεσιών Εξισορρόπησης/εγγεγραμμένο Συμβαλλόμενο Μέρος με Ευθύνη Εξισορρόπησης που πλήττεται από το γεγονός Ανωτέρας Βίας μπορεί, με ειδοποίηση στο άλλο μέρος να καταγγείλει μονομερώς τη Σύμβαση Παροχής Υπηρεσιών Εξισορρόπησης ή τη Σύμβαση Συμβαλλομένου Μέρους με Ευθύνη Εξισορρόπησης, αντιστοίχως. Η καταγγελία παράγει αποτελέσματα δέκα (10) εργάσιμες ημέρες, αφότου δοθεί η ειδοποίηση ή σε οποιαδήποτε μεταγενέστερη ημερομηνία που ορίζεται στην Ειδοποίηση Καταγγελίας.

### Ειδοποιήσεις

1. Εκτός από την επικοινωνία μέσω του Συστήματος Αγοράς Εξισορρόπησης όπως περιγράφεται στο Άρθρο 17 ή εάν άλλως ορίζεται στον παρόντα Κανονισμό, κάθε ειδοποίηση ή άλλη επικοινωνία στο πλαίσιο ή σε σχέση με τον παρόντα Κανονισμό, διενεργείται με αυτοπρόσωπη παράδοση, ή μέσω ταχυδρομείου, ή τηλεομοιοτυπίας ή ηλεκτρονικού ταχυδρομείου και απευθύνεται στον εκπρόσωπο του άλλου μέρους, όπως αυτός ορίζεται στη Σύμβαση Παροχής Υπηρεσιών Εξισορρόπησης/Σύμβαση Συμβαλλομένου Μέρους με Ευθύνη Εξισορρόπησης ή όπως κοινοποιείται από τον εγγεγραμμένο Συμμετέχοντα.
2. Ειδικά για την επικοινωνία που αφορά (i) τη σύναψη της Σύμβασης Παροχής Υπηρεσιών Εξισορρόπησης/Σύμβασης Συμβαλλομένου Μέρους με Ευθύνη Εξισορρόπησης σύμφωνα με το Άρθρο 5, η επικοινωνία γίνεται μόνο με αυτοπρόσωπη παράδοση ή μέσω ταχυδρομείου, έναντι αποδείξεως παραλαβής ή (ii) την καταγγελία της, σύμφωνα με το Άρθρο 7, με επίδοση με δικαστικό επιμελητή.
3. Όλες οι ειδοποιήσεις και λοιπές επικοινωνίες θεωρείται ότι έχουν περιέλθει στο μέρος στο οποίο απευθύνονται, ως εξής:
4. στην περίπτωση αυτοπρόσωπης παράδοσης ή μέσω ταχυδρομείου, κατά το χρόνο της παράδοσης,
5. στην περίπτωση τηλεομοιοτυπίας, κατά το χρόνο που αναφέρεται στο αποδεικτικό παράδοσης της συσκευής τηλεομοιοτυπίας του αποστολέα,
6. στην περίπτωση ηλεκτρονικού ταχυδρομείου, κατά το χρόνο αποστολής του ηλεκτρονικού μηνύματος, που αναφέρεται στο αποδεικτικό αποστολής.
7. Εάν μια ειδοποίηση ή άλλη ανακοίνωση έχει παραληφθεί εκτός των εργασίμων ωρών μίας εργάσιμης ημέρας, θεωρείται ότι έχει παραληφθεί κατά την έναρξη των εργασίμων ωρών της επόμενης εργάσιμης ημέρας.

### Διαφάνεια – Εμπιστευτικότητα

1. Ο Διαχειριστής του ΕΣΜΗΕ συμμορφώνεται με όλους τους κανόνες που ορίζονται από την κείμενη νομοθεσία σχετικά με τη διαφάνεια και τη δημοσίευση πληροφοριών για τις συναλλαγές που πραγματοποιούνται στο πλαίσιο της Αγοράς Εξισορρόπησης, και ιδίως, με τις διατάξεις του:
2. Κανονισμού (ΕΕ) 1227/2011 του Ευρωπαϊκού Κοινοβουλίου και του Συμβουλίου της 25ης Οκτωβρίου 2011 για την ακεραιότητα και τη διαφάνεια στη χονδρική αγορά ενέργειας,
3. Εκτελεστικού Κανονισμού (ΕΕ) 1348/2014 της Επιτροπής της 17ης Δεκεμβρίου 2014 σχετικά με την αναφορά δεδομένων για την εφαρμογή του άρθρου 8 παράγραφοι 2 και 6 του Κανονισμού (ΕΕ) 1227/2011 του Ευρωπαϊκού Κοινοβουλίου και του Συμβουλίου για την ακεραιότητα και τη διαφάνεια στη χονδρική αγορά ενέργειας,
4. Κανονισμού (ΕΕ) 543/2013 της Επιτροπής της 14ης Ιουνίου 2013 σχετικά με την υποβολή και δημοσίευση δεδομένων στις αγορές ηλεκτρικής ενέργειας και για την τροποποίηση του παραρτήματος I του Κανονισμού (ΕΚ) αριθ. 714/2009 του Ευρωπαϊκού Κοινοβουλίου και του Συμβουλίου,
5. Κανονισμού (ΕΕ) 2017/2195 της Επιτροπής της 23ης Νοεμβρίου 2017 σχετικά με τον καθορισμό κατευθυντήριας γραμμής για την εξισορρόπηση ηλεκτρικής ενέργειας, ή
6. οποιασδήποτε άλλης σχετικής κανονιστικής πράξης ή νόμου.
7. Ο Διαχειριστής του ΕΣΜΗΕ παρέχει σε τρίτους, και ιδίως στους Συμμετέχοντες, μετά από σχετικό αιτιολογημένο αίτημα, πληροφορίες που αφορούν τις συναλλαγές που πραγματοποιούνται στο πλαίσιο της Αγοράς Εξισορρόπησης, εφόσον:
8. η παροχή αυτή δεν αντίκειται σε διάταξη νόμου,
9. οι πληροφορίες δεν συνιστούν εμπορικά ευαίσθητες πληροφορίες και η παροχή τους δεν περιέχει αθέμιτα εμπορικά ή ανταγωνιστικά πλεονεκτήματα σε τρίτους και ιδίως στους εγγεγραμμένους Συμμετέχοντες και
10. ο τρίτος, περιλαμβανομένων και των Εγγεγραμμένων Συμμετεχόντων δεσμεύονται από υποχρέωση εμπιστευτικότητας.
11. Δεν θεωρούνται εμπιστευτικές γενικές πληροφορίες σχετικά με τη λειτουργία του Συστήματος καθώς και πληροφορίες που αφορούν στατιστικά δεδομένα.
12. Με την επιφύλαξη της παραγράφου 3 του παρόντος Άρθρου, ο Διαχειριστής του ΕΣΜΗΕ και κάθε εγγεγραμμένος Πάροχος Υπηρεσιών Εξισορρόπησης/εγγεγραμμένο Συμβαλλόμενο Μέρος με Ευθύνη Εξισορρόπησης, που είναι αποδέκτης εμπιστευτικών πληροφοριών σε σχέση με τον παρόντα Κανονισμό, διαφυλάσσει την εμπιστευτικότητα των πληροφοριών αυτών και δεν αποκαλύπτει, αναφέρει, δημοσιεύει, γνωστοποιεί, μεταφέρει ή χρησιμοποιεί, άμεσα ή έμμεσα, οποιοδήποτε τμήμα των εμπιστευτικών πληροφοριών για σκοπό διαφορετικό από αυτόν για τον οποίο του γνωστοποιήθηκαν.
13. Με την επιφύλαξη της παραγράφου 3 του παρόντος Άρθρου, ο Διαχειριστής του ΕΣΜΗΕ ή ο εγγεγραμμένος Πάροχος Υπηρεσιών Εξισορρόπησης/το εγγεγραμμένο Συμβαλλόμενο Μέρος με Ευθύνη Εξισορρόπησης μπορεί να γνωστοποιεί εμπιστευτικές πληροφορίες άλλου μέρους:
14. στον βαθμό που προβλέπεται από τον παρόντα Κανονισμό ή τον Κανονισμό Εκκαθάρισης Θέσεων Αγοράς Εξισορρόπησης,
15. στο βαθμό που απαιτείται για να συμμορφώνεται με την εφαρμοστέα εθνική ή ευρωπαϊκή νομοθεσία, όπως προβλέπεται στην παράγραφο 1 του παρόντος Άρθρου,
16. στο βαθμό που απαιτείται από αρμόδια δικαστήρια ή Αρχές κατά τη διάρκεια διαδικασίας ενώπιον τους, στην οποία ο αποδέκτης λαμβάνει μέρος,
17. εφόσον απαιτηθεί για την ορθή εκπλήρωση της αποστολής του και των υποχρεώσεών του σύμφωνα με την ισχύουσα νομοθεσία και τον παρόντα Κανονισμό, ή
18. εφόσον απαιτείται για απόκτηση αδειών ή εγκρίσεων από την αρμόδια Αρχή.
19. Επιπλέον, οι υποχρεώσεις που απορρέουν από το παρόν Άρθρο δεν εφαρμόζονται:
20. εάν το μέρος που λαμβάνει τις πληροφορίες μπορεί να αποδείξει ότι κατά τη χρονική στιγμή της γνωστοποίησης, οι πληροφορίες αυτές ήταν ήδη διαθέσιμες στο κοινό,
21. εάν το μέρος που λαμβάνει την πληροφορία, προσκομίσει αποδείξεις ότι, από τη στιγμή της κοινοποίησης, οι εν λόγω πληροφορίες έχουν νομίμως ληφθεί από τρίτο μέρος ή έχουν καταστεί διαθέσιμες στο κοινό,
22. σε εμπιστευτικές πληροφορίες που γνωστοποιούνται, σύμφωνα με τις νομικές και κανονιστικές ρυθμίσεις, σε συγκεντρωτική μορφή, από την οποία κανένα συγκεκριμένο πληροφοριακό στοιχείο που αφορά συγκεκριμένο Συμμετέχοντα στην Αγορά Εξισορρόπησης δεν μπορεί να συναχθεί,
23. σε πληροφορίες των οποίων η δημοσίευση προβλέπεται ρητά από τον παρόντα Κανονισμό.
24. Οι υποχρεώσεις εμπιστευτικότητας του παρόντος Άρθρου παραμένουν σε ισχύ για καθ’ όλη τη διάρκεια και για περίοδο πέντε (5) ετών από τη λύση της Σύμβασης Παροχής Υπηρεσιών Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης.
25. Η σύναψη Σύμβασης Παροχής Υπηρεσιών Εξισορρόπησης ή Σύμβασης Συμβαλλομένου Μέρους με Ευθύνη Εξισορρόπησης και η ανταλλαγή εμπιστευτικών πληροφοριών δεν θεμελιώνουν οποιοδήποτε δικαίωμα σε διπλώματα ευρεσιτεχνίας, γνώση ή οποιαδήποτε άλλη μορφή πνευματικής ιδιοκτησίας όσον αφορά τις πληροφορίες ή τα εργαλεία που τίθενται στη διάθεση ή αποστέλλονται από ένα μέρος στο άλλο δυνάμει του παρόντος Κανονισμού.

### Εκχώρηση και Ανάθεση

Εγγεγραμμένος Συμμετέχων δεν δύναται να εκχωρήσει ή να αναθέσει οποιοδήποτε από τα δικαιώματα ή τις υποχρεώσεις που απορρέουν από τη Σύμβαση Παροχής Υπηρεσιών Εξισορρόπησης ή τη Σύμβαση Συμβαλλομένου Μέρους με Ευθύνη Εξισορρόπησης ή τον παρόντα Κανονισμό σε τρίτους. Ειδικά, επιτρέπεται η ανάθεση της Εκκαθάρισης Θέσεων που μπορεί να κατέχουν τα παραπάνω πρόσωπα σε Εκκαθαριστικό Μέλος σε σχέση με τις χρηματικές υποχρεώσεις και τις αντίστοιχες απαιτήσεις εκ των σχετικών Θέσεων σύμφωνα με τον Κανονισμό Εκκαθάρισης Θέσεων Αγοράς Εξισορρόπησης.

### Εφαρμοστέο δίκαιο και δικαιοδοσία

1. Ο παρών Κανονισμός διέπεται από και ερμηνεύεται σύμφωνα με το Ελληνικό δίκαιο.
2. Αρμόδια για την επίλυση οποιασδήποτε διαφοράς που ενδέχεται να προκύψει από ή σε σχέση με τον παρόντα Κανονισμό, ορίζονται τα Δικαστήρια των Αθηνών.

### Γλώσσα και Νόμισμα

1. Εφόσον ο παρών Κανονισμός μεταφραστεί στα αγγλικά, σε περίπτωση ασυμφωνίας μεταξύ του ελληνικού κειμένου και της απόδοσης στην αγγλική γλώσσα, το ελληνικό κείμενο υπερισχύει του αγγλικού.
2. Για την εφαρμογή των διατάξεων του παρόντος Κανονισμού, όλα τα χρηματικά ποσά αναφέρονται σε Ευρώ.

### Παραίτηση

H παράλειψη ή καθυστέρηση άσκησης οποιουδήποτε δικαιώματος, εξουσίας ή ένδικου βοηθήματος ή μεμονωμένη ή μερική άσκηση ενός τέτοιου δικαιώματος, εξουσίας ή ένδικου βοηθήματος που προβλέπεται από το νόμο ή από τον παρόντα Κανονισμό δεν συνιστά παραίτηση από αυτό ή άλλο δικαίωμα, εξουσία ή ένδικο βοήθημα.

### Σύνολο της συμφωνίας

1. Ο παρών Κανονισμός, η Σύμβαση Παροχής Υπηρεσιών Εξισορρόπησης, η Σύμβαση Συμβαλλομένου Μέρους με Ευθύνη Εξισορρόπησης, ο Κώδικας Διαχείρισης ΕΣΜΗΕ και η Σύμβαση Συναλλαγών ΕΣΜΗΕ αποτελούν το σύνολο της συμφωνίας μεταξύ του Διαχειριστή του ΕΣΜΗΕ και κάθε εγγεγραμμένου στο Μητρώο Διαχειριστή ΕΣΜΗΕ.
2. Εάν οποιαδήποτε διάταξη του παρόντος Κανονισμού ή της Σύμβασης Παροχής Υπηρεσιών Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης ή του Κώδικα Διαχείρισης ΕΣΜΗΕ ή της Σύμβασης Συναλλαγών Διαχειριστή του ΕΣΜΗΕ κηρυχθεί άκυρη, μη εκτελεστή ή παράνομη από τα αρμόδια δικαστήρια ή σύμφωνα με διαιτησία ή με διαταγή αρμόδιας Αρχής, αυτή η ακυρότητα, μη εκτελεστότητα ή έλλειψη νομιμότητας δεν θίγει ούτε επηρεάζει τις εναπομένουσες διατάξεις του παρόντος Κανονισμού, της Σύμβασης Παροχής Υπηρεσιών Εξισορρόπησης ή της Σύμβασης Συμβαλλομένου Μέρους με Ευθύνη Εξισορρόπησης ή του Κώδικα Διαχείρισης ΕΣΜΗΕ ή της Σύμβασης Συναλλαγών Διαχειριστή του ΕΣΜΗΕ, που θα συνεχίσουν να βρίσκονται σε πλήρη ισχύ και να παράγουν έννομα αποτελέσματα.

### Ειδικές περιπτώσεις

1. Σχετικά με τις Καταστάσεις Έκτακτης Ανάγκης εφαρμόζονται οι διατάξεις του Κώδικα Διαχείρισης ΕΣΜΗΕ και του Σχεδίου Έκτακτης Ανάγκης Φυσικού Αερίου.
2. Σε περίπτωση που η λειτουργία της Αγοράς Εξισορρόπησης είναι αδύνατη, ιδίως λόγω Κατάστασης Έκτακτης Ανάγκης, ή βλάβης του Συστήματος Αγοράς Εξισορρόπησης ή των λοιπών ηλεκτρονικών συστημάτων του Διαχειριστή του ΕΣΜΗΕ, ο Διαχειριστής του ΕΣΜΗΕ εφαρμόζει τους «Κανόνες για την αναστολή και την αποκατάσταση των δραστηριοτήτων της αγοράς», που εγκρίνονται από τη ΡΑΕ, μετά από εισήγηση του Διαχειριστή ΕΣΜΗΕ σύμφωνα με τα οριζόμενα στην παρ. 4 του άρθρου 18 του ν. 4425/2016.

# ΤΜΗΜΑ ΙΙ

# ΔΙΑΔΙΚΑΣΙΑ ΕΝΟΠΟΙΗΜΕΝΟΥ ΠΡΟΓΡΑΜΜΑΤΙΣΜΟΥ

## ΚΕΦΑΛΑΙΟ 7

## ΓΕΝΙΚΕΣ ΔΙΑΤΑΞΕΙΣ

### Πεδίο εφαρμογής

Το παρόν τμήμα παρουσιάζει:

1. την ανταλλαγή πληροφοριών μεταξύ αφενός της Αγοράς Επόμενης Ημέρας και της Ενδοημερήσιας Αγοράς, και αφετέρου της Αγοράς Εξισορρόπησης,
2. τη διαδικασία και τις προϋποθέσεις υποβολής Δήλωσης Ολικής ή Μερικής μη Διαθεσιμότητας από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν,
3. τη διαδικασία υποβολής Δηλώσεων Τεχνοοικονομικών Στοιχείων από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν,
4. τη διαδικασία υποβολής Προσφορών Ενέργειας Εξισορρόπησης ΔΕΠ από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν,
5. τη διαδικασία υποβολής Προσφορών Ισχύος Εξισορρόπησης από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν, και
6. λεπτομέρειες σχετικά με την εκτέλεση της Διαδικασίας Ενοποιημένου Προγραμματισμού (ΔΕΠ).

### Γενικές διατάξεις για τη Διαδικασία Ενοποιημένου Προγραμματισμού

1. Η ΔΕΠ αποσκοπεί (α) στην δέσμευση της βραχυπρόθεσμης αναγκαίας Ισχύος Εξισορρόπησης και (β) στην επίτευξη ενός προγράμματος που ικανοποιεί τους τεχνικούς περιορισμούς του ΕΣΜΗΕ και των Οντοτήτων Υπηρεσιών Εξισορρόπησης βάσει εκ των προτέρων εκτίμησης τυχόν Αποκλίσεων του ΕΣΜΗΕ.
2. Το σύνολο των διαδικασιών και ενεργειών που αφορούν τη ΔΕΠ αναφέρονται σε συγκεκριμένη Ημέρα Κατανομής D.
3. Η Ημέρα Κατανομής στην οποία αναφέρεται η ΔΕΠ συμπίπτει με την Ημέρα Εκπλήρωσης Φυσικής Παράδοσης της Αγοράς Επόμενης Ημέρας και της Ενδοημερήσιας Αγοράς. Η Ημέρα Κατανομής D αρχίζει την 01:00 ΕΕΤ της ημερολογιακής ημέρας D και λήγει την 01:00 ΕΕΤ της ημερολογιακής ημέρας D+1.
4. Η Ημέρα Κατανομής αποτελείται από επιμέρους Περιόδους Κατανομής. Η διάρκεια της κάθε Περιόδου Κατανομής ορίζεται σε μισή ώρα. Η πρώτη Περίοδος Κατανομής της Ημέρας Κατανομής D είναι η 01:00 – 01:30 ΕΕΤ.
5. Η ΔΕΠ εκτελείται σε τρείς προγραμματισμένες χρονικές στιγμές:
6. μία (ΔΕΠ1), η οποία εκτελείται στις 16:45 ΕΕΤ της ημερολογιακής ημέρας D-1 και αφορά όλες τις Περιόδους Κατανομής της Ημέρας Κατανομής D,
7. μία (ΔΕΠ2), η οποία εκτελείται στις 00:00 ΕΕΤ της ημερολογιακής ημέρας D και αφορά όλες τις Περιόδους Κατανομής της Ημέρας Κατανομής D, και
8. μία (ΔΕΠ3), η οποία εκτελείται στις 12:00 ΕΕΤ της ημερολογιακής ημέρας D και αφορά τις τελευταίες είκοσι τέσσερις (24) Περιόδους Κατανομής της Ημέρας Κατανομής D.
9. Ο Διαχειριστής του ΕΣΜΗΕ μπορεί να εκτελέσει τη ΔΕΠ οποτεδήποτε για όλες ή για ορισμένες Περιόδους Κατανομής («κατ’ απαίτηση ΔΕΠ»), σε περίπτωση επέλευσης γεγονότος, το οποίο επηρεάζει σημαντικά τον προγραμματισμό των Οντοτήτων Υπηρεσιών Εξισορρόπησης και την κατανομή της Ισχύος Εξισορρόπησης. Ως τέτοια γεγονότα θεωρούνται ενδεικτικά, οι σημαντικές μεταβολές της ζωνικής Πρόβλεψης Φορτίου ή της ζωνικής Πρόβλεψης Μονάδων ΑΠΕ, ή της διαθεσιμότητας πόρων ή των συνθηκών του ΕΣΜΗΕ.
10. Στη ΔΕΠ χρησιμοποιούνται τα εξής προϊόντα:
11. ανοδική και καθοδική Ενέργεια Εξισορρόπησης χωρίς να γίνεται διάκριση σε χειροκίνητη ΕΑΣ και αυτόματη ΕΑΣ·
12. τα ακόλουθα προϊόντα Ισχύος Εξισορρόπησης:
13. Ανοδική και καθοδική ΕΔΣ,
14. Ανοδική και καθοδική αυτόματη ΕΑΣ, και
15. Ανοδική και καθοδική χειροκίνητη ΕΑΣ.
16. Η υποβολή των Προσφορών Ισχύος Εξισορρόπησης και των Προσφορών Ενέργειας Εξισορρόπησης ΔΕΠ των Παρόχων Υπηρεσιών Εξισορρόπησης στη ΔΕΠ, για την Ημέρα Κατανομής D, ξεκινάει στις 14:00 ΕΕΤ της ημερολογιακής ημέρας D-1 και ολοκληρώνεται στις 16:45 ΕΕΤ της ημερολογιακής ημέρας D-1. Σε αυτό το διάστημα, οι Πάροχοι Υπηρεσιών Εξισορρόπησης μπορούν να υποβάλλουν Προσφορές, για τις Οντότητες Υπηρεσιών Εξισορρόπησης που εκπροσωπούν, όσες φορές επιθυμούν. Μόνο οι τελευταίες επικυρωμένες Προσφορές λαμβάνονται υπόψη στην εκτέλεση της ΔΕΠ.
17. Η ώρα 16:45 ΕΕΤ ορίζεται ως Λήξη Προθεσμίας Υποβολής Προσφορών της ΔΕΠ.
18. Ο Διαχειριστής του ΕΣΜΗΕ καταρτίζει χρονοδιάγραμμα των δραστηριοτήτων οι οποίες διέπουν τις ενέργειες που απαιτούνται για την εκτέλεση της ΔΕΠ και περιλαμβάνει τις ενέργειες που απαιτούνται κατά τις ημερολογιακές ημέρες D και D-1. Το εν λόγω χρονοδιάγραμμα δημοσιεύεται στον ιστότοπο του Διαχειριστή του ΕΣΜΗΕ.
19. Λεπτομέρειες σχετικά με τη ΔΕΠ περιγράφονται στην Τεχνική Απόφαση «Διαδικασία Ενοποιημένου Προγραμματισμού».

### Διαβίβαση πληροφοριών στον Διαχειριστή του ΕΣΜΗΕ στο πλαίσιο της ΔΕΠ

1. Το Χρηματιστήριο Ενέργειας διαβιβάζει στον Διαχειριστή του ΕΣΜΗΕ για κάθε Αγοραία Χρονική Μονάδα κάθε Ημέρας Κατανομής, το αργότερο 15 λεπτά μετά την τελευταία Προθεσμία Υποβολής Προσφορών στην Τοπική Ενδοημερήσια Δημοπρασία, ή στη Συμπληρωματική Περιφερειακή Δημοπρασία Ενδοημερήσιας Αγοράς ή στις Συνεχείς Ενδοημερήσιες Συναλλαγές, τις ακόλουθες πληροφορίες:
2. Τις Προγραμματισμένες Ανταλλαγές Ενέργειας και τις αντίστοιχες τιμές των αγορών, για κάθε Διαζωνικό Διάδρομο, όπως υπολογίστηκαν στα αποτελέσματα της Αγοράς Επόμενης Ημέρας και της Ενδοημερήσιας Αγοράς..
3. Τα Προγράμματα Αγοράς, ήτοι το αλγεβρικό άθροισμα των ποσοτήτων ενέργειας των αποδεκτών Εντολών της Αγοράς Επόμενης Ημέρας και της Ενδοημερήσιας Αγοράς ανά Αγοραία Χρονική Μονάδα της Ημέρας Κατανομής για κάθε μία από τις ακόλουθες Οντότητες:
4. Κατανεμόμενες Μονάδες Παραγωγής σε κανονική λειτουργία,
5. Κατανεμόμενες Μονάδες Παραγωγής σε Δοκιμαστική Λειτουργία,
6. μονάδες παραγωγής σε κατάσταση Δοκιμών Παραλαβής,
7. Χαρτοφυλάκια Κατανεμόμενων Μονάδων ΑΠΕ ανά Ζώνη Προσφορών σε κανονική λειτουργία,
8. Χαρτοφυλάκια Κατανεμόμενων Μονάδων ΑΠΕ ανά Ζώνη Προσφορών σε Δοκιμαστική Λειτουργία,
9. Χαρτοφυλάκια μη Κατανεμόμενων Μονάδων ΑΠΕ ανά Ζώνη Προσφορών σε κανονική λειτουργία,
10. Χαρτοφυλάκια μη Κατανεμόμενων Μονάδων ΑΠΕ ανά Ζώνη Προσφορών σε Δοκιμαστική Λειτουργία ή σε κατάσταση Δοκιμών Παραλαβής,
11. Χαρτοφυλάκιο Μονάδων ΑΠΕ χωρίς Υποχρέωση Συμμετοχής στην Αγορά ανά Ζώνη Προσφορών,
12. Χαρτοφυλάκια Φορτίου ανά Ζώνη Προσφορών,
13. Φορτίο άντλησης από Κατανεμόμενες υδροηλεκτρικές Μονάδες Παραγωγής με δυνατότητα άντλησης.
14. Τα Προγράμματα Αγοράς που αφορούν στις Απώλειες ΕΣΜΗΕ ανά Ζώνη Προσφορών, όπως υπολογίστηκαν στα αποτελέσματα της Αγοράς Επόμενης Ημέρας και της Ενδοημερήσιας Αγοράς.
15. Οι Διαχειριστές Δικτύου Διανομής ενημερώνουν, το συντομότερο δυνατό, τον Διαχειριστή του ΕΣΜΗΕ σε περίπτωση αποσύνδεσης:
16. οποιουδήποτε στοιχείου του Δικτύου Διανομής τους που ενδέχεται να επηρεάσει την κανονική λειτουργία του ΕΣΜΗΕ σε πραγματικό χρόνο,
17. οποιουδήποτε φορτίου που συνδέεται στο Δίκτυο Διανομής τους, το οποίο ενδέχεται να επηρεάσει την ζωνική Πρόβλεψη Φορτίου που εκτελείται από τον Διαχειριστή του ΕΣΜΗΕ στο πλαίσιο λειτουργίας της Αγοράς Εξισορρόπησης, και
18. οποιασδήποτε Μονάδας ΑΠΕ που συνδέεται στο Δίκτυο Διανομής τους, η οποία ενδέχεται να επηρεάσει την ζωνική Πρόβλεψη Μονάδων ΑΠΕ που εκτελείται από τον Διαχειριστή του ΕΣΜΗΕ στο πλαίσιο λειτουργίας της Αγοράς Εξισορρόπησης.
19. Οι Διαχειριστές Δικτύου Διανομής ενημερώνουν άμεσα και αιτιολογημένα τον Διαχειριστή του ΕΣΜΗΕ σε περίπτωση που σχεδιάζουν να προβούν σε περικοπή φορτίου ή σε χειρισμούς του Δικτύου τους, οι οποίες αναμένεται να προκαλέσουν μείωση του φορτίου που υπερβαίνει τα δέκα (10) MW σε ορισμένο Σημείο Σύνδεσης στο ΕΣΜΗΕ.
20. Οι Εκπρόσωποι Φορτίου που έχουν υποβάλει Εντολή Αγοράς στις Αγορές Ηλεκτρικής Ενέργειας που διαχειρίζεται το Χρηματιστήριο Ενέργειας έχουν υποχρέωση να ενημερώνουν άμεσα τον Διαχειριστή του ΕΣΜΗΕ για κάθε πιθανή μεταβολή στις ποσότητες ενέργειας που αντιστοιχούν στους μετρητές φορτίου που εκπροσωπούν. Οι Εκπρόσωποι Φορτίου που δεν έχουν υποβάλει Εντολή Αγοράς στις Αγορές Ηλεκτρικής Ενέργειας που διαχειρίζεται το Χρηματιστήριο Ενέργειας για μετρητές ενέργειας που εκπροσωπούν κατά την υπόψη Ημέρα Κατανομής σύμφωνα με τον Πίνακα Αντιστοίχισης Μετρητών και Εκπροσώπων Φορτίου σύμφωνα με τον Κώδικα Διαχείρισης ΕΣΜΗΕ, έχουν υποχρέωση να ενημερώνουν τον Διαχειριστή του ΕΣΜΗΕ για το συνολικό φορτίο που αναμένουν να απορροφηθεί από τους μετρητές αυτούς για κάθε Περίοδο Κατανομής της Ημέρας Κατανομής.
21. Οι Παραγωγοί ΑΠΕ ή/και ΦοΣΕ ΑΠΕ οι οποίοι εκπροσωπούν Χαρτοφυλάκια Μονάδων ΑΠΕ, υποβάλλουν προβλέψεις εγχύσεων για κάθε Περίοδο Κατανομής της Ημέρας Κατανομής το αργότερο δύο (2) ώρες πριν από την εκτέλεση κάθε προγραμματισμένης ΔΕΠ.

## ΚΕΦΑΛΑΙΟ 8

## ΥΠΟΧΡΕΩΣΕΙΣ ΤΟΥ ΔΙΑΧΕΙΡΙΣΤΗ ΕΣΜΗΕ

### Υποχρεώσεις του Διαχειριστή του ΕΣΜΗΕ

1. Στο πλαίσιο της ΔΕΠ, ο Διαχειριστής του ΕΣΜΗΕ καταρτίζει και στη συνέχεια δημοσιεύει στον ιστότοπό του έως τις 09:30 ΕΕΤ της ημερολογιακής ημέρας D-1, τις ακόλουθες προβλέψεις για κάθε Περίοδο Κατανομής της Ημέρας Κατανομής D:
2. τη ζωνική Πρόβλεψη Φορτίου,
3. τη ζωνική Πρόβλεψη Μονάδων ΑΠΕ,
4. τις ζωνικές και συστημικές ανοδικές και καθοδικές ανάγκες του ΕΣΜΗΕ σε ΕΔΣ, σε αυτόματη ΕΑΣ και σε χειροκίνητη ΕΑΣ.
5. Οι παραπάνω προβλέψεις επικαιροποιούνται από τον Διαχειριστή του ΕΣΜΗΕ και δημοσιεύονται στον ιστότοπό του σε τρεις προγραμματισμένες χρονικές περιόδους:
6. στο πλαίσιο της ΔΕΠ1 στις 13:30 ΕΕΤ της ημερολογιακής ημέρας D-1,
7. στο πλαίσιο της ΔΕΠ2 στις 21:00 ΕΕΤ της ημερολογιακής ημέρας D-1, και
8. στο πλαίσιο της ΔΕΠ3 στις 09:00 ΕΕΤ της ημερολογιακής ημέρας D.
9. Ο Διαχειριστής του ΕΣΜΗΕ τηρεί αρχεία για τα δεδομένα και τις παραμέτρους που χρησιμοποιούνται για τις παραπάνω προβλέψεις, καθώς και για τα αποτελέσματα αυτών των προβλέψεων για κάθε ημερολογιακό έτος.
10. Ο Διαχειριστής του ΕΣΜΗΕ δεν ευθύνεται για την ακρίβεια των προβλέψεων που πραγματοποιεί στο πλαίσιο των υποχρεώσεών του από τον παρόντα Κανονισμό.
11. Ο Διαχειριστής του ΕΣΜΗΕ δημοσιεύει στατιστικά στοιχεία σχετικά με την ακρίβεια των ανωτέρω προβλέψεων, εντός δύο (2) μηνών από το τέλος κάθε ημερολογιακού έτους. Τα ως άνω στοιχεία κοινοποιούνται στη ΡΑΕ.
12. Ο Διαχειριστής του ΕΣΜΗΕ προσδιορίζει τη διαζωνική ισχύ μεταφοράς μεταξύ των εσωτερικών Ζωνών Προσφορών και προσδιορίζει τις αποκλίσεις στα προγράμματα εισαγωγών/εξαγωγών στις διασυνδέσεις για την επίλυση της ΔΕΠ.
13. Ο Διαχειριστής του ΕΣΜΗΕ δημοσιεύει στον ιστότοπό του τη διαθεσιμότητα των Κατανεμόμενων Μονάδων Παραγωγής βάσει των Δηλώσεων μη Διαθεσιμότητάς τους τρεις (3) ώρες πριν από την εκτέλεση κάθε προγραμματισμένης ΔΕΠ.
14. Ο Διαχειριστής του ΕΣΜΗΕ υπολογίζει τους περιορισμούς μέγιστης ημερήσιας έγχυσης ενέργειας από Κατανεμόμενες Μονάδες με καύσιμο Φυσικό Αέριο για το σύνολο των Κατανεμόμενων Μονάδων Φυσικού Αερίου ή για επιμέρους ομάδες των Κατανεμόμενων Μονάδων Φυσικού αερίου σε συνέχεια αποστολής από τον ΔΕΣΦΑ των ποσοτήτων μέγιστης ημερήσιας κατανάλωσης Φυσικού Αερίου.
15. Ο Διαχειριστής του ΕΣΜΗΕ εκτελεί τη ΔΕΠ, ανακοινώνει σε κάθε Πάροχο Υπηρεσιών Εξισορρόπησης τα αποτελέσματα της ΔΕΠ που αφορούν τις Οντότητες Υπηρεσιών Εξισορρόπησης που αυτός εκπροσωπεί και δημοσιεύει τα αποτελέσματα της ΔΕΠ στον ιστότοπό του.
16. Ο Διαχειριστής του ΕΣΜΗΕ αποστέλλει στη ΡΑΕ μέχρι το τέλος της εβδομάδας W+1 το ελάχιστο μεταβλητό κόστος παραγωγής για τις θερμικές Κατανεμόμενες Μονάδες Παραγωγής για κάθε ημέρα της Εβδομάδας Εκκαθάρισης W. Το κόστος για κάθε θερμική Κατανεμόμενη Μονάδα Παραγωγής υπολογίζεται, βάσει των στοιχείων του πίνακα που ορίζεται στο Άρθρο 44 του παρόντος Κανονισμού, σύμφωνα με τα οριζόμενα στη «Μεθοδολογία Υπολογισμού Μεταβλητού Κόστους Κατανεμόμενων θερμικών Μονάδων Παραγωγής».

### Ζωνική Πρόβλεψη Φορτίου

Ο Διαχειριστής του ΕΣΜΗΕ καταρτίζει τη ζωνική Πρόβλεψη Φορτίου, λαμβάνοντας υπόψη, για τις υπό εξέταση Περιόδους Κατανομής, τις ακόλουθες πληροφορίες:

1. Ιστορικά δεδομένα Χαρτοφυλακίων Φορτίου και στατιστικά στοιχεία τα οποία προκύπτουν από την επεξεργασία των ιστορικών δεδομένων, όπως ενδεικτικά, η εξέλιξη του φορτίου ανά κατηγορία χρήσης ενέργειας,
2. μετεωρολογικές προβλέψεις, ιστορικά δεδομένα φορτίου σε παρόμοιες καιρικές συνθήκες, συγκρίσιμα στατιστικά στοιχεία, καθώς και τη συνδιακύμανση φορτίου και των παραμέτρων καιρικών συνθηκών,
3. γεγονότα τα οποία ο Διαχειριστής του ΕΣΜΗΕ γνωρίζει εκ των προτέρων ότι θα συμβούν,
4. χειρισμούς στο ΕΣΜΗΕ ή/και στο Δίκτυο Διανομής που επηρεάζουν την ημίωρη απορρόφηση ενέργειας σε ένα Μετρητή Μεταφοράς, για τους οποίους ο Διαχειριστής του ΕΣΜΗΕ έχει ενημερωθεί και
5. άλλες πληροφορίες που έχουν συλλεχθεί και κοινοποιηθεί στον Διαχειριστή του ΕΣΜΗΕ.

### Ζωνική Πρόβλεψη Μονάδων ΑΠΕ

Ο Διαχειριστής του ΕΣΜΗΕ καταρτίζει τη ζωνική Πρόβλεψη Μονάδων ΑΠΕ, λαμβάνοντας υπόψη, για τις υπό εξέταση Περιόδους Κατανομής, τις ακόλουθες πληροφορίες:

1. ιστορικά δεδομένα εγχύσεων Μονάδων ΑΠΕ, καθώς και στατιστικά στοιχεία τα οποία προκύπτουν από την επεξεργασία των ιστορικών δεδομένων,
2. μετεωρολογικές προβλέψεις (ταχύτητα ανέμου, ηλιοφάνειας, κ.λπ.), ιστορικά δεδομένα εγχύσεων Μονάδων ΑΠΕ σε παρόμοιες καιρικές συνθήκες, συγκρίσιμα στατιστικά στοιχεία, καθώς και την συνδιακύμανση εγχύσεων Μονάδων ΑΠΕ και των παραμέτρων καιρικών συνθηκών,
3. γεγονότα τα οποία ο Διαχειριστής του ΕΣΜΗΕ γνωρίζει εκ των προτέρων ότι θα συμβούν,
4. άλλες πληροφορίες που έχουν συλλεχθεί και κοινοποιηθεί στον Διαχειριστή του ΕΣΜΗΕ.

### Καθορισμός Ζωνικών / Συστημικών Αναγκών Ισχύος Εξισορρόπησης

Ο Διαχειριστής του ΕΣΜΗΕ καθορίζει τις ζωνικές και συστημικές ανάγκες για Ισχύ Εξισορρόπησης για (α) ΕΔΣ, (β) αυτόματη ΕΑΣ και (γ) χειροκίνητη ΕΑΣ, προκειμένου να εξασφαλίζει επαρκή απόκριση / ρύθμιση / εφεδρεία του ΕΣΜΗΕ εντός αποδεκτών ορίων που καθορίζονται στον Κώδικα Διαχείρισης ΕΣΜΗΕ, λαμβάνοντας υπόψη τα ιδιαίτερα χαρακτηριστικά του ΕΣΜΗΕ σύμφωνα με τα οριζόμενα στην «Μεθοδολογία Καθορισμού Ζωνικών / Συστημικών Αναγκών Ισχύος Εξισορρόπησης», η οποία εγκρίνεται από τη ΡΑΕ μετά από εισήγηση του Διαχειριστή ΕΣΜΗΕ σύμφωνα με τα οριζόμενα στην παρ. 4 του άρθρου 18 του ν. 4425/2016.

## ΚΕΦΑΛΑΙΟ 9

## ΥΠΟΧΡΕΩΣΕΙΣ ΠΑΡΟΧΩΝ ΥΠΗΡΕΣΙΩΝ ΕΞΙΣΟΡΡΟΠΗΣΗΣ

### Γενικές Υποχρεώσεις Παρόχων Υπηρεσιών Εξισορρόπησης

1. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες Μονάδες Παραγωγής έχουν υποχρέωση να υποβάλλουν στον Διαχειριστή του ΕΣΜΗΕ:
2. Προσφορές Ενέργειας Εξισορρόπησης ΔΕΠ,
3. Προσφορές Ισχύος Εξισορρόπησης,
4. Δηλώσεις Τεχνοοικονομικών Στοιχείων,
5. Δηλώσεις μη Διαθεσιμότητας και
6. Δηλώσεις Μείζονος Βλάβης.
7. Οι Πάροχοι Υπηρεσιών Εξισορρόπησης που εκπροσωπούν Χαρτοφυλάκια Κατανεμόμενων Μονάδων ΑΠΕ ή Χαρτοφυλάκια Κατανεμόμενου Φορτίου έχουν δικαίωμα να υποβάλλουν στον Διαχειριστή του ΕΣΜΗΕ:
8. Προσφορές Ενέργειας Εξισορρόπησης ΔΕΠ και
9. Προσφορές Ισχύος Εξισορρόπησης.
10. Στην περίπτωση που οι Πάροχοι Υπηρεσιών Εξισορρόπησης που εκπροσωπούν Χαρτοφυλάκια Κατανεμόμενων Μονάδων ΑΠΕ ή Χαρτοφυλάκια Κατανεμόμενου Φορτίου υποβάλλουν στον Διαχειριστή του ΕΣΜΗΕ Προσφορές Ενέργειας Εξισορρόπησης ΔΕΠ ή/και Προσφορές Ισχύος Εξισορρόπησης είναι υποχρεωμένοι να υποβάλλουν για την συγκεκριμένη Ημέρα Κατανομής:
11. Δηλώσεις Τεχνοοικονομικών Στοιχείων,
12. Δηλώσεις μη Διαθεσιμότητας και
13. Δηλώσεις Μείζονος Βλάβης.
14. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες Μονάδες Παραγωγής σε κατάσταση Δοκιμαστικής Λειτουργίας έχουν υποχρέωση να υποβάλλουν στον Διαχειριστή του ΕΣΜΗΕ Δηλώσεις Προγραμμάτων Λειτουργίας Μονάδων σε Δοκιμαστική Λειτουργία.
15. Οι Πάροχοι Υπηρεσιών Εξισορρόπησης που εκπροσωπούν μονάδες παραγωγής σε κατάσταση Δοκιμών Παραλαβής ή Κατανεμόμενες Μονάδες Παραγωγής σε Δοκιμαστική Λειτουργία έχουν το δικαίωμα να υποβάλλουν στον Διαχειριστή του ΕΣΜΗΕ επικαιροποιημένα προγράμματα Δοκιμών Παραλαβής ή Δοκιμαστικής Λειτουργίας για τις Μονάδες τους για κάθε Περίοδο Κατανομής της Ημέρας Κατανομής το αργότερο μία (1) ώρα πριν από την εκτέλεση της ΔΕΠ. Οι Αποκλίσεις που προκύπτουν μεταξύ των επικαιροποιημένων προγραμμάτων και του Προγράμματος Αγοράς για αυτές τις Μονάδες, ενσωματώνονται στην Απόκλιση του ΕΣΜΗΕ.
16. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής έχουν υποχρέωση να υποβάλλουν στον Διαχειριστή του ΕΣΜΗΕ δηλώσεις διαχείρισης υδάτινων πόρων σύμφωνα με το ΚΕΦΑΛΑΙΟ 5 του παρόντος Κανονισμού.
17. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες υδροηλεκτρικές Μονάδες Παραγωγής υποβάλλουν, εάν απαιτείται, στον Διαχειριστή του ΕΣΜΗΕ δηλώσεις περιορισμού μέγιστης ημερήσιας έγχυσης ενέργειας σύμφωνα με το ΚΕΦΑΛΑΙΟ 5 του παρόντος Κανονισμού. Η ΡΑΕ στο πλαίσιο ενάσκησης των αρμοδιοτήτων της ελέγχει τις ανωτέρω δηλώσεις.

### Διαθέσιμη Ισχύς

1. Ως Διαθέσιμη Ισχύς νοείται η Ισχύς της Οντότητας Υπηρεσιών Εξισορρόπησης που προκύπτει με βάση τη Δήλωση Τεχνοοικονομικών Στοιχείων μειούμενη κατά την τυχόν μη Διαθέσιμη Ισχύ, που δηλώνεται σύμφωνα με το παρόν Κεφάλαιο.
2. Η Διαθέσιμη Ισχύς των Κατανεμόμενων Μονάδων Παραγωγής χρησιμοποιείται στη ΔΕΠ και στην Αγορά Ενέργειας Εξισορρόπησης.
3. Ως Ελάχιστη Διαθέσιμη Ισχύς νοείται η Τεχνικά Ελάχιστη Παραγωγή, όπως αυτή έχει τροποποιηθεί από την Οντότητα Υπηρεσιών Εξισορρόπησης
4. Ως Μέγιστη Διαθέσιμη Ισχύς νοείται η Μέγιστη Καθαρή Ισχύς, όπως αυτή έχει τροποποιηθεί με βάση τις Δηλώσεις μη Διαθεσιμότητας και τις Δηλώσεις Μείζονος Βλάβης της Οντότητας Υπηρεσιών Εξισορρόπησης. Στην περίπτωση Ολικής μη Διαθεσιμότητας, η Μέγιστη Διαθέσιμη Ισχύς είναι μηδέν. Στην περίπτωση Μερικής μη Διαθεσιμότητας, η Μέγιστη Διαθέσιμη Ισχύς τροποποιείται βάσει της Δήλωσης Μερικής μη Διαθεσιμότητας.

### Δηλώσεις Τεχνοοικονομικών Στοιχείων

1. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες Μονάδες Παραγωγής, Χαρτοφυλάκια Κατανεμόμενων Φορτίων ή Χαρτοφυλάκια Κατανεμόμενων Μονάδων ΑΠΕ και έχουν αντίστοιχη υποχρέωση σύμφωνα με το Άρθρο 42 του παρόντος Κανονισμού, υποβάλλουν στον Διαχειριστή του ΕΣΜΗΕ Δηλώσεις Τεχνοοικονομικών Στοιχείων ξεχωριστά για κάθε Οντότητα Υπηρεσιών Εξισορρόπησης που εκπροσωπούν.
2. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες Μονάδες Παραγωγής με Εναλλακτικό Καύσιμο υποχρεούνται να υποβάλλουν διακριτά Δηλώσεις Τεχνοοικονομικών Στοιχείων για τη λειτουργία τόσο με το πρωτεύον όσο και με το εναλλακτικό καύσιμο.
3. Οι Παραγωγοί που εκπροσωπούν Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων υποχρεούνται επιπλέον να υποβάλλουν Δηλώσεις Τεχνοοικονομικών Στοιχείων διακριτά για όλες τις πιθανές διατάξεις λειτουργίας (συνδυασμοί λειτουργίας αεριοστρόβιλων και ατμοστροβίλων) των Κατανεμόμενων Μονάδων Παραγωγής τους.
4. Οι Δηλώσεις Τεχνοοικονομικών Στοιχείων περιλαμβάνουν τα στοιχεία των πινάκων που ακολουθούν. Τα οικονομικά στοιχεία της Δήλωσης Τεχνοοικονομικών Στοιχείων πρέπει να αντανακλούν τις πραγματικές δαπάνες λειτουργίας των Οντοτήτων Υπηρεσιών Εξισορρόπησης.

|  |  |  |  |  |  |
| --- | --- | --- | --- | --- | --- |
| **Α. Τεχνικές παράμετροι** | | | | | |
| **Περιγραφή** | | **Αριθμητική τιμή** | | **Μονάδα**  **μέτρησης** | |
| Μέγιστη ημερήσια έγχυση ενέργειας | |  | | MWh | |
| **Β. Παράμετροι Μεταβλητού Κόστους θερμικών Κατανεμόμενων Μονάδων Παραγωγής** | | | | | |
| Κόστος καυσίμου ανά τύπο καυσίμου | Καύσιμο Α |  | | €/μονάδα ποσοτικής μέτρησης | |
| Καύσιμο Β |  | |
| Καύσιμο Γ |  | |
| Κατώτερη θερμογόνος δύναμη καυσίμου ανά τύπο καυσίμου | Καύσιμο Α |  | | GJ/μονάδα ποσοτικής μέτρησης | |
| Καύσιμο Β |  | |
| Καύσιμο Γ |  | |
| Ποσοστιαία σύνθεση καυσίμων σε κάθε σημείο ισχύος της συνάρτησης Ειδικής Κατανάλωσης Θερμότητας. | **Επίπεδο Καθαρής Παραγωγής (MW)** | **Καύσιμο Α (%)** | **Καύσιμο Β (%)** | | **Καύσιμο Γ (%)** |
| 1. |  |  | |  |
| 2. |  |  | |  |
| 3. |  |  | |  |
| 4. |  |  | |  |
| 5. |  |  | |  |
| 6. |  |  | |  |
| 7. |  |  | |  |
| 8. |  |  | |  |
| 9. |  |  | |  |
| 10. |  |  | |  |
| Μέσο Ειδικό κόστος πρώτων υλών εκτός καυσίμου για όλα τα επίπεδα ισχύος της συνάρτησης Ειδικής Κατανάλωσης Θερμότητας. | **Επίπεδο Καθαρής Παραγωγής (MW)** | | **Κόστος**  **(ευρώ/MWh)** | | |
|  | |  | | |
| Μέσο Ειδικό κόστος πρόσθετων δαπανών συντήρησης λόγω λειτουργίας, (εκτός δαπανών συντήρησης παγίου χαρακτήρα) για όλα τα επίπεδα ισχύος της συνάρτησης Ειδικής Κατανάλωσης Θερμότητας. | **Επίπεδο Καθαρής Παραγωγής (MW)** | | **Κόστος**  **(ευρώ/MWh)** | | |
|  | |  | | |
| Μέσο Ειδικό κόστος εκπομπών διοξειδίου του άνθρακα για όλα τα επίπεδα ισχύος της συνάρτησης Ειδικής Κατανάλωσης Θερμότητας. | **Επίπεδο Καθαρής Παραγωγής (MW)** | | **Κόστος**  **(ευρώ/MWh)** | | |
|  | |  | | |

1. Το κόστος καυσίμου που αναφέρεται στις Δηλώσεις Τεχνοοικονομικών Στοιχείων αντιστοιχεί σε πάσης φύσεως δαπάνες που υφίσταται ο Πάροχος Υπηρεσιών Εξισορρόπησης για την προμήθεια του καυσίμου ανεξάρτητα από το είδος των επιμέρους κοστολογικών στοιχείων. Το κόστος ανά μονάδα της ποσότητας καυσίμου υπολογίζεται ως εάν ο Πάροχος Υπηρεσιών Εξισορρόπησης προμηθευόταν το καύσιμο από έναν ανεξάρτητο τρίτο, με ομοιόμορφη τιμή καυσίμου για κάθε μονάδα της ποσότητας καυσίμου. Σε περίπτωση που το κόστος καυσίμου δεν προκύπτει από παραστατικά, αυτό υπολογίζεται ως ο λόγος των συνολικών δαπανών ή του συνολικού κόστους για την προμήθεια του καυσίμου, όπως αυτά καταγράφονται κατά τη διάρκεια ικανού χρονικού διαστήματος, προς τη συνολική ποσότητα καυσίμου την οποία προμηθεύεται ο Πάροχος Υπηρεσιών Εξισορρόπησης για την Κατανεμόμενη Μονάδα Παραγωγής κατά το ίδιο χρονικό διάστημα.
2. Δήλωση Τεχνοοικονομικών Στοιχείων η οποία υποβάλλεται για Κατανεμόμενη Μονάδα Αυτοπαραγωγού, αφορά μόνο το τμήμα της ισχύος της Μονάδας το οποίο αντιστοιχεί στην Καταχωρημένη Ισχύ της Μονάδας, όπως αυτή ορίζεται στο Μητρώο Μονάδων Παραγωγής Αγοράς Εξισορρόπησης.

### Διαδικασία Υποβολής Δήλωσης Τεχνοοικονομικών Στοιχείων

1. Η Δήλωση Τεχνοοικονομικών Στοιχείων υποβάλλεται για κάθε Ημέρα Κατανομής εντός της Προθεσμίας Υποβολής Προσφορών της ΔΕΠ. Σε αυτό το διάστημα, οι Πάροχοι Υπηρεσιών Εξισορρόπησης μπορούν να υποβάλλουν Δηλώσεις, για τις Οντότητες Υπηρεσιών Εξισορρόπησης που εκπροσωπούν, όσες φορές επιθυμούν. Μόνο οι τελευταίες επικυρωμένες Δηλώσεις λαμβάνονται υπόψη στην εκτέλεση της ΔΕΠ.
2. Η Δήλωση Τεχνοοικονομικών Στοιχείων μπορεί να αναφέρεται σε μία ή περισσότερες Ημέρες Κατανομής. Νεότερη Δήλωση Τεχνοοικονομικών Στοιχείων εφόσον υποβληθεί σύμφωνα με την παράγραφο 1 του παρόντος Άρθρου αντικαθιστά προηγούμενη.
3. Οι Δηλώσεις, οι οποίες υποβάλλονται στη ΔΕΠ, λαμβάνονται υπόψη για την εκτέλεση των ΔΕΠ1, ΔΕΠ2 και ΔΕΠ3, καθώς και για οποιαδήποτε κατ’ απαίτηση ΔΕΠ. Η υποβολή της Δήλωσης Τεχνοοικονομικών Στοιχείων μετά τη Λήξη Προθεσμίας Υποβολής Προσφορών της ΔΕΠ (για την πρώτη Ημέρα Κατανομής, στην οποία αναφέρεται η Δήλωση) δεν είναι αποδεκτή.

### Αποδοχή και Απόρριψη Δήλωσης Τεχνοοικονομικών Στοιχείων από τον Διαχειριστή του ΕΣΜΗΕ

Ο Διαχειριστής του ΕΣΜΗΕ αποδέχεται τις Δηλώσεις Τεχνοοικονομικών Στοιχείων εφόσον υποβλήθηκαν εμπρόθεσμα και είναι σύμφωνες με τα καθοριζόμενα στο Άρθρο 44 και Άρθρο 45 του παρόντος Κανονισμού. Σε περίπτωση κατά την οποία Δήλωση Τεχνοοικονομικών Στοιχείων δεν πληροί τις ως άνω προϋποθέσεις, ισχύει η τελευταία νομίμως υποβληθείσα Δήλωση που αφορά την αντίστοιχη Ημέρα Κατανομής.

### Δηλώσεις μη Διαθεσιμότητας

1. Ο Πάροχος Υπηρεσιών Εξισορρόπησης υποχρεούται να υποβάλει άμεσα στον Διαχειριστή του ΕΣΜΗΕ Δήλωση Ολικής ή Μερικής μη Διαθεσιμότητας για κάθε Κατανεμόμενη Μονάδα Παραγωγής ή Χαρτοφυλάκιο Κατανεμόμενων Μονάδων ΑΠΕ ή Χαρτοφυλάκιο Κατανεμόμενου Φορτίου που εκπροσωπεί και έχει αντίστοιχη υποχρέωση σύμφωνα με το Άρθρο 42 του παρόντος Κανονισμού, για κάθε Ημέρα Κατανομής κατά την οποία υφίσταται μειωμένη Διαθέσιμη Ισχύς της Οντότητας Υπηρεσιών Εξισορρόπησης σε σχέση με αυτή που προκύπτει με βάση τα Δηλωμένα Χαρακτηριστικά. Μειωμένη Διαθέσιμη Ισχύς μπορεί να υφίσταται στην περίπτωση βλάβης η οποία οφείλεται σε τεχνικά αίτια, που σχετίζονται με τη λειτουργία ή την ασφάλεια των εγκαταστάσεων της ή σε άλλους λόγους, λόγοι οι οποίοι καθιστούν αδύνατη την παραγωγή ηλεκτρικής ενέργειας ή/και την παροχή Υπηρεσιών Εξισορρόπησης στο επίπεδο της Μέγιστης Καθαρής Ισχύς.
2. Οι Παραγωγοί που εκπροσωπούν Κατανεμόμενες Μονάδες Παραγωγής με Εναλλακτικό Καύσιμο υποχρεούνται να υποβάλλουν διακριτά Δηλώσεις μη Διαθεσιμότητας για τη λειτουργία των Κατανεμόμενων Μονάδων Παραγωγής τους τόσο με το πρωτεύον όσο και με το εναλλακτικό καύσιμο.
3. Οι Παραγωγοί που εκπροσωπούν Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων υποχρεούνται να υποβάλλουν διακριτά Δηλώσεις μη Διαθεσιμότητας για κάθε διάταξη λειτουργίας των Κατανεμόμενων Μονάδων Παραγωγής τους.
4. Οι Δηλώσεις Ολικής ή Μερικής μη Διαθεσιμότητας περιλαμβάνουν τουλάχιστον τα παρακάτω:
5. τις Περιόδους Κατανομής εντός της Ημέρας Κατανομής ή των Ημερών Κατανομής για τις οποίες αναμένεται να υφίσταται η μη διαθεσιμότητα,
6. τη μη Διαθέσιμη Ισχύ για κάθε Περίοδο Κατανομής της Ημέρας Κατανομής ή των Ημερών Κατανομής, και
7. αναλυτική τεχνική περιγραφή των αιτιών, στα οποία οφείλεται η ολική ή μερική μη διαθεσιμότητα.
8. Με την επιφύλαξη των διατάξεων του Άρθρο 49 του παρόντος, οι Δηλώσεις μη Διαθεσιμότητας παραμένουν σε ισχύ για όλες τις Περιόδους Κατανομής στις οποίες αναφέρονται, εκτός εάν ανακληθούν ή τροποποιηθούν από τους Παρόχους Υπηρεσιών Εξισορρόπησης που τις υπέβαλαν.

### Δηλώσεις Μείζονος Βλάβης

1. Ο Πάροχος Υπηρεσιών Εξισορρόπησης υποχρεούται να υποβάλει άμεσα στον Διαχειριστή του ΕΣΜΗΕ Δήλωση Μείζονος Βλάβης για κάθε Κατανεμόμενη Μονάδα Παραγωγής ή Χαρτοφυλάκιο Κατανεμόμενων Μονάδων ΑΠΕ ή Χαρτοφυλάκιο Κατανεμόμενου Φορτίου που εκπροσωπεί και έχει αντίστοιχη υποχρέωση σύμφωνα με το Άρθρο 42 του παρόντος Κανονισμού, εφόσον η αντίστοιχη Οντότητα Υπηρεσιών Εξισορρόπησης τελεί σε αδυναμία λειτουργίας για τεχνικούς λόγους, για διάστημα που αναμένεται να υπερβεί συνεχόμενο διάστημα δέκα (10) ημερών κατά τις περιόδους μεγάλης ζήτησης (από 15 Ιουνίου έως 15 Αυγούστου και από 10 Δεκεμβρίου έως 31 Ιανουαρίου) και δύο μηνών για τις υπόλοιπες περιόδους του έτους, για κάθε Ημέρα Κατανομής κατά την οποία υφίσταται η αδυναμία.
2. Οι Παραγωγοί που εκπροσωπούν Κατανεμόμενες Μονάδες Παραγωγής με Εναλλακτικό Καύσιμο υποχρεούνται να υποβάλλουν διακριτά Δηλώσεις Μείζονος Βλάβης για τη λειτουργία των Κατανεμόμενων Μονάδων Παραγωγής τους τόσο με το πρωτεύον όσο και με το εναλλακτικό καύσιμο.
3. Οι Παραγωγοί που εκπροσωπούν Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων υποχρεούνται να υποβάλλουν διακριτά Δηλώσεις Μείζονος Βλάβης για κάθε διάταξη λειτουργίας των Κατανεμόμενων Μονάδων Παραγωγής τους.
4. Οι Δηλώσεις Μείζονος Βλάβης περιλαμβάνουν τουλάχιστον τα παρακάτω:
5. τις Ημέρες Κατανομής για τις οποίες αναμένεται να υφίσταται η αδυναμία
6. αναλυτική τεχνική περιγραφή των αιτίων στα οποία οφείλεται η αδυναμία και τον προβλεπόμενο χρόνο αποκατάστασης της βλάβης.
7. Οι Δηλώσεις Μείζονος Βλάβης παραμένουν σε ισχύ για όλες τις Ημέρες Κατανομής στις οποίες αναφέρονται, εκτός εάν ανακληθούν ή τροποποιηθούν από τους Παρόχους Υπηρεσιών Εξισορρόπησης που τις υπέβαλαν.

### Αποδοχή και Απόρριψη Δηλώσεων μη Διαθεσιμότητας και Δηλώσεων Μείζονος Βλάβης

1. Ο Διαχειριστής του ΕΣΜΗΕ αποδέχεται τις υποβληθείσες Δηλώσεις μη Διαθεσιμότητας ή Μείζονος Βλάβης εφόσον πληρούν τις προϋποθέσεις του παρόντος Κεφαλαίου. Σε περίπτωση, που οι υποβληθείσες Δηλώσεις δεν πληρούν τις προϋποθέσεις του παρόντος Κεφαλαίου, οι Δηλώσεις δεν γίνονται δεκτές, με αιτιολογημένη απόφαση του Διαχειριστή, η οποία κοινοποιείται στον Πάροχο Υπηρεσιών Εξισορρόπησης και στη ΡΑΕ.
2. Ο Πάροχος Υπηρεσιών Εξισορρόπησης έχει το δικαίωμα ένστασης έναντι της απόφασης του Διαχειριστή του ΕΣΜΗΕ εντός πέντε (5) ημερών από την κοινοποίηση της απόφασης. Ο Διαχειριστής του ΕΣΜΗΕ εκδίδει οριστική αιτιολογημένη απόφαση σχετικά με την εν λόγω ένσταση εντός πέντε (5) ημερών από την κοινοποίηση της ένστασης. Εάν η περίοδος αυτή παρέλθει άπρακτη θεωρείται ότι η ένσταση έχει απορριφθεί σιωπηρά.
3. Σε περίπτωση απόρριψης της Δήλωσης Μερικής μη Διαθεσιμότητας ή της Δήλωσης Ολικής μη Διαθεσιμότητας ή της Δήλωσης Μείζονος Βλάβης για μια Περίοδο Κατανομής, η Διαθέσιμη Ισχύς της Κατανεμόμενης Μονάδας Παραγωγής ισούται με τη Μέγιστη Διαθέσιμη Ισχύ.

## ΚΕΦΑΛΑΙΟ 10

## ΠΡΟΣΦΟΡΕΣ ΙΣΧΥΟΣ ΕΞΙΣΟΡΡΟΠΗΣΗΣ ΣΤΗ ΔΕΠ

### Υποβολή Προσφορών Ισχύος Εξισορρόπησης στη ΔΕΠ

1. Οι Προσφορές Ισχύος Εξισορρόπησης αντιστοιχούν στην πρόθεση παροχής εφεδρειών για τα προϊόντα Ισχύος Εξισορρόπησης που αναφέρονται στο Άρθρο 36, παράγραφος 7, του παρόντος Κανονισμού:
2. Ανοδική και καθοδική ΕΔΣ,
3. Ανοδική και καθοδική αυτόματη ΕΑΣ, και
4. Ανοδική και καθοδική χειροκίνητη ΕΑΣ.
5. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες Μονάδες Παραγωγής του Μητρώου Μονάδων Παραγωγής Αγοράς Εξισορρόπησης υποχρεούνται να υποβάλλουν για κάθε προϊόν Ισχύος Εξισορρόπησης στη ΔΕΠ, υπό την προϋπόθεση ότι έχουν τη σχετική τεχνική ικανότητα:
6. μια ανοδική Προσφορά Ισχύος Εξισορρόπησης ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική ανοδική ποσότητα Ισχύος Εξισορρόπησης σύμφωνα με τα Καταχωρημένα Χαρακτηριστικά της και
7. μια καθοδική Προσφορά Ισχύος Εξισορρόπησης ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική καθοδική ποσότητα Ισχύος Εξισορρόπησης σύμφωνα με τα Καταχωρημένα Χαρακτηριστικά της.
8. Οι Παραγωγοί που εκπροσωπούν Κατανεμόμενες Μονάδες Παραγωγής με Εναλλακτικό Καύσιμο υποχρεούνται να υποβάλλουν διακριτά Προσφορές Ισχύος Εξισορρόπησης για τη λειτουργία τόσο με το πρωτεύον όσο και με το εναλλακτικό καύσιμο.
9. Οι Παραγωγοί που εκπροσωπούν Κατανεμόμενες υδροηλεκτρικές Μονάδες Παραγωγής με δυνατότητα άντλησης υποχρεούνται να υποβάλλουν διακριτά Προσφορές Ισχύος Εξισορρόπησης για την παραγωγή και για την άντληση. Η υποβολή Προσφορών Ισχύος Εξισορρόπησης για την λειτουργία της άντλησης δεν είναι υποχρεωτική.
10. Οι Παραγωγοί που εκπροσωπούν Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων υποχρεούνται να υποβάλλουν διακριτά Προσφορές Ισχύος Εξισορρόπησης για κάθε διάταξη λειτουργίας των Μονάδων τους.
11. Οι Πάροχοι Υπηρεσιών Εξισορρόπησης που εκπροσωπούν Χαρτοφυλάκια Κατανεμόμενων Μονάδων ΑΠΕ έχουν το δικαίωμα να υποβάλλουν στη ΔΕΠ:
12. μια ανοδική Προσφορά Ισχύος Εξισορρόπησης ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική ανοδική ποσότητα Ισχύος Εξισορρόπησης σύμφωνα με τα Καταχωρημένα Χαρακτηριστικά της (Μέγιστη συνεισφορά σε ΕΔΣ, Μέγιστη συνεισφορά σε αυτόματη ΕΑΣ, Μέγιστη συνεισφορά σε χειροκίνητη ΕΑΣ) και
13. μια καθοδική Προσφορά Ισχύος Εξισορρόπησης ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική καθοδική ποσότητα Ισχύος Εξισορρόπησης σύμφωνα με τα Καταχωρημένα Χαρακτηριστικά της (Μέγιστη συνεισφορά σε ΕΔΣ, Μέγιστη συνεισφορά σε αυτόματη ΕΑΣ, Μέγιστη συνεισφορά σε χειροκίνητη ΕΑΣ).
14. Οι Πάροχοι Υπηρεσιών Εξισορρόπησης, οι οποίοι εκπροσωπούν Χαρτοφυλάκια Κατανεμόμενου Φορτίου, έχουν το δικαίωμα να υποβάλλουν στη ΔΕΠ:
15. μια ανοδική Προσφορά Ισχύος Εξισορρόπησης ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής για ποσότητα κατά μέγιστο ίση προς τη συνολική τεχνική ικανότητα παροχής ανοδικής Ισχύος Εξισορρόπησης και
16. μια καθοδική Προσφορά Ισχύος Εξισορρόπησης ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής για ποσότητα κατά μέγιστο ίση προς την συνολική τεχνική ικανότητα παροχής καθοδικής Ισχύος Εξισορρόπησης.
17. Οι Προσφορές οι οποίες υποβάλλονται στη ΔΕΠ λαμβάνονται υπόψη για την εκτέλεση των ΔΕΠ1, ΔΕΠ2 και ΔΕΠ3, καθώς και για οποιαδήποτε κατ’ απαίτηση ΔΕΠ. Επανυποβολή των Προσφορών πριν από τη ΔΕΠ2 και τη ΔΕΠ3 ή για την οποιαδήποτε κατ’ απαίτηση ΔΕΠ δεν επιτρέπεται.

### Περιεχόμενο των Προσφορών Ισχύος Εξισορρόπησης

1. Οι Προσφορές Ισχύος Εξισορρόπησης για κάθε Οντότητα Υπηρεσιών Εξισορρόπησης και για κάθε Περίοδο Κατανομής αποτελούνται από επιμέρους βήματα, για όλους τους τύπους Ισχύος Εξισορρόπησης, για τους οποίους οι Οντότητες Υπηρεσιών Εξισορρόπησής τους έχουν την αντίστοιχη τεχνική ικανότητα βάσει των Καταχωρημένων Χαρακτηριστικών τους. Κάθε βήμα περιέχει τιμή Προσφοράς Ισχύος Εξισορρόπησης σε €/MW-ώρα με ακρίβεια δύο (2) δεκαδικών ψηφίων και ποσότητα Προσφοράς Ισχύος Εξισορρόπησης σε MW με ακρίβεια ενός (1) δεκαδικού ψηφίου. Η ελάχιστη ποσότητα Προσφοράς Ισχύος Εξισορρόπησης ισούται με ένα (1) MW.
2. Η ανοδική Προσφορά Ισχύος Εξισορρόπησης περιλαμβάνει από ένα (1) έως δέκα (10) βήματα. Η τιμή της Προσφοράς Ισχύος Εξισορρόπησης που αντιστοιχεί σε κάθε ένα από τα διαδοχικά βήματα δεν επιτρέπεται να μειώνεται σε σχέση με την τιμή Προσφοράς για προηγούμενο κατά σειρά βήμα.
3. Η καθοδική Προσφορά Ισχύος Εξισορρόπησης περιλαμβάνει από ένα (1) έως δέκα (10) βήματα. Η τιμή της Προσφοράς Ισχύος Εξισορρόπησης που αντιστοιχεί σε κάθε ένα από τα διαδοχικά βήματα δεν επιτρέπεται να μειώνεται σε σχέση με την τιμή Προσφοράς για προηγούμενο κατά σειρά βήμα.
4. Στις βηματικές Προσφορές Ισχύος Εξισορρόπησης των Χαρτοφυλακίων Κατανεμόμενου Φορτίου, οι Πάροχοι Υπηρεσιών Εξισορρόπησης έχουν το δικαίωμα να περιλάβουν συγκεκριμένη ποσότητα Ισχύος Εξισορρόπησης ανά βήμα, η οποία προσφέρεται ως ενιαίο σύνολο και συνεπώς, μπορεί είτε να γίνει αποδεκτή στο σύνολό της είτε να απορριφθεί στο σύνολό της από τη ΔΕΠ.
5. Οι Προσφορές Ισχύος Εξισορρόπησης για κάθε Περίοδο Κατανομής μιας Ημέρας Κατανομής υποβάλλονται διακριτά για ανοδική και καθοδική Ισχύ Εξισορρόπησης ΕΔΣ, για ανοδική και καθοδική Ισχύ Εξισορρόπησης αυτόματης ΕΑΣ και για ανοδική και καθοδική ισχύ εξισορρόπησης χειροκίνητης ΕΑΣ. Η τιμή για κάθε βήμα των ανωτέρω Προσφορών είναι μεγαλύτερη ή ίση με το Κατώτατο Όριο Προσφοράς Ισχύος Εξισορρόπησης και μικρότερη ή ίση με το Ανώτατο Όριο Προσφοράς Ισχύος Εξισορρόπησης για κάθε τύπο εφεδρείας. Οι εν λόγω τιμές Προσφοράς Ισχύος Εξισορρόπησης υποβάλλονται σε €/MW-ώρα ανά Περίοδο Κατανομής, με ακρίβεια δύο (2) δεκαδικών ψηφίων.
6. Οι αριθμητικές τιμές του Ανώτατου και Κατώτατου Ορίου Προσφοράς Ισχύος Εξισορρόπησης καθορίζονται στην Τεχνική Απόφαση «Τεχνικά όρια τιμών υποβολής προσφοράς και τιμών εκκαθάρισης στην Αγορά Εξισορρόπησης». Η εν λόγω Τεχνική Απόφαση εκδίδεται τουλάχιστον δύο (2) μήνες πριν από την ημερομηνία εφαρμογής των νέων τιμών των προαναφερθέντων ορίων.

### Τροποποίηση και Αποδοχή των Προσφορών Ισχύος Εξισορρόπησης

1. Σε περίπτωση που η Προσφορά Ισχύος Εξισορρόπησης δεν υποβάλλεται σύμφωνα με το Άρθρο 50 και το Άρθρο 51, η Προσφορά Ισχύος Εξισορρόπησης για όλες τις Περιόδους Κατανομής της Ημέρας Κατανομής απορρίπτεται αυτομάτως από το Σύστημα Αγοράς Εξισορρόπησης. Σε αυτή την περίπτωση, ο λόγος της απόρριψης γνωστοποιείται στους Παρόχους Υπηρεσιών Εξισορρόπησης μέσω του Συστήματος Αγοράς Εξισορρόπησης. Ο Πάροχος Υπηρεσιών Εξισορρόπησης μπορεί να υποβάλει εκ νέου Προσφορά Ισχύος Εξισορρόπησης μέχρι τη Λήξη της Προθεσμίας Υποβολής Προσφορών της ΔΕΠ. Σε περίπτωση που η Προσφορά Ισχύος Εξισορρόπησης υποβάλλεται σύμφωνα με το Άρθρο 50 και το Άρθρο 51, η Προσφορά Ισχύος Εξισορρόπησης επικυρώνεται. Μόνο οι τελευταίες επικυρωμένες Προσφορές Ισχύος Εξισορρόπησης λαμβάνονται υπόψη για την εκτέλεση των ΔΕΠ.
2. Σε περίπτωση που οι Πάροχοι Υπηρεσιών Εξισορρόπησης που εκπροσωπούν Χαρτοφυλάκια Κατανεμόμενων Μονάδων ΑΠΕ ή Χαρτοφυλάκια Κατανεμόμενου Φορτίου δεν υποβάλλουν Προσφορές Ενέργειας Εξισορρόπησης για ποσότητα που αντιστοιχεί τουλάχιστον στην προσφερόμενη ποσότητα Ισχύος Εξισορρόπησης για μια Περίοδο Κατανομής, οι προσφορές Ισχύος Εξισορρόπησης για την αντίστοιχη Περίοδο Κατανομής απορρίπτονται αυτομάτως από το Σύστημα Αγοράς Εξισορρόπησης.
3. Μετά τη Λήξη της Προθεσμίας Υποβολής Προσφορών της ΔΕΠ, οι Προσφορές Ισχύος Εξισορρόπησης δεν μπορούν να τροποποιηθούν και χρησιμοποιούνται αυτούσιες για την επίλυση των ΔΕΠ1, ΔΕΠ2 και ΔΕΠ3.

### Συνέπειες μη υποβολής Προσφορών Ισχύος Εξισορρόπησης

1. Σε περίπτωση μη υποβολής ή μη αποδοχής Προσφορών Ισχύος Εξισορρόπησης για μια Ημέρα Κατανομής από έναν Πάροχο Υπηρεσιών Εξισορρόπησης ο οποίος υποχρεούται να υποβάλλει Προσφορά Ισχύος Εξισορρόπησης, σύμφωνα με το Άρθρο 50, ο Διαχειριστής του ΕΣΜΗΕ επιβάλει σε αυτόν για την εν λόγω Ημέρα Κατανομής Χρέωση μη Συμμόρφωσης, όπως περιγράφεται στο ΚΕΦΑΛΑΙΟ 21.
2. Πέραν της επιβολής της αναφερόμενης στην παράγραφο 1 του παρόντος Άρθρου, Χρέωσης μη Συμμόρφωσης το Σύστημα Αγοράς Εξισορρόπησης δημιουργεί αυτόματα Προσφορές Ισχύος Εξισορρόπησης για την αντίστοιχη Κατανεμόμενη Μονάδα Παραγωγής και για όλες τις Περιόδους Κατανομής της Ημέρας Κατανομής, καθορίζοντας τιμές ίσες με τις αντίστοιχες τιμές που περιλαμβάνονται στην τελευταία επικυρωμένη Προσφορά Ισχύος Εξισορρόπησης κατά την προηγούμενη ημέρα. Οι Προσφορές που δημιουργούνται αυτόματα από το Σύστημα Αγοράς Εξισορρόπησης θεωρούνται ως υποβληθείσες από τον Συμμετέχοντα και επιφέρουν όλα τα αποτελέσματα που προβλέπονται στον παρόντα Κανονισμό, ωσάν οι Προσφορές αυτές να είχαν υποβληθεί από τον Συμμετέχοντα.

## ΚΕΦΑΛΑΙΟ 11

## ΠΡΟΣΦΟΡΕΣ ΕΝΕΡΓΕΙΑΣ ΕΞΙΣΟΡΡΟΠΗΣΗΣ ΣΤΗ ΔΕΠ

### Υποβολή Προσφορών Ενέργειας Εξισορρόπησης στη ΔΕΠ

1. Οι Προσφορές Ενέργειας Εξισορρόπησης ΔΕΠ αντιστοιχούν στην πρόθεση παροχής ανοδικής ή καθοδικής Ενέργειας Εξισορρόπησης σε σχέση με το Πρόγραμμα Αγοράς που αφορά την αντίστοιχη Οντότητα Υπηρεσιών Εξισορρόπησης.
2. Η ανοδική Προσφορά Ενέργειας Εξισορρόπησης ΔΕΠ συνίσταται:
3. για τις Κατανεμόμενες Μονάδες Παραγωγής και τα Χαρτοφυλάκια Κατανεμόμενων Μονάδων ΑΠΕ σε δυνατότητα αύξησης του επιπέδου παραγωγής της Μονάδας σε σχέση με το Πρόγραμμα Αγοράς,
4. για τα Χαρτοφυλάκια Κατανεμόμενου Φορτίου σε δυνατότητα μείωσης του επιπέδου κατανάλωσης του Χαρτοφυλακίου σε σχέση με το Πρόγραμμα Αγοράς.
5. Η καθοδική Προσφορά Ενέργειας Εξισορρόπησης ΔΕΠ συνίσταται:
6. για τις Κατανεμόμενες Μονάδες Παραγωγής και τα Χαρτοφυλάκια Κατανεμόμενων Μονάδων ΑΠΕ σε δυνατότητα μείωσης του επιπέδου παραγωγής της Μονάδας σε σχέση με το Πρόγραμμα Αγοράς,
7. για τα Χαρτοφυλάκια Κατανεμόμενου Φορτίου σε δυνατότητα αύξησης του επιπέδου κατανάλωσης του Χαρτοφυλακίου σε σχέση με το Πρόγραμμα Αγοράς.
8. Οι Πάροχοι Υπηρεσιών Εξισορρόπησης που εκπροσωπούν Κατανεμόμενες Μονάδες Παραγωγής του Μητρώου Μονάδων Παραγωγής Αγοράς Εξισορρόπησης υποχρεούνται να υποβάλλουν στη ΔΕΠ:
9. μια ανοδική Προσφορά Ενέργειας Εξισορρόπησης ΔΕΠ ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική ανοδική ποσότητα Ενέργειας Εξισορρόπησης που αντιστοιχεί στην Μέγιστη Καθαρή Ισχύ της Οντότητας Υπηρεσιών Εξισορρόπησης σύμφωνα με τα Καταχωρημένα Χαρακτηριστικά της και
10. μια καθοδική Προσφορά Ενέργειας Εξισορρόπησης ΔΕΠ ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική καθοδική ποσότητα Ενέργειας Εξισορρόπησης που αντιστοιχεί στην Μέγιστη Καθαρή Ισχύ της Οντότητας Υπηρεσιών Εξισορρόπησης σύμφωνα με τα Καταχωρημένα Χαρακτηριστικά της.
11. Οι Παραγωγοί που εκπροσωπούν Κατανεμόμενες Μονάδες Παραγωγής με Εναλλακτικό Καύσιμο υποχρεούνται να υποβάλλουν διακριτά Προσφορές Ενέργειας Εξισορρόπησης για τη λειτουργία τους τόσο με το πρωτεύον όσο και με το εναλλακτικό καύσιμο.
12. Οι Παραγωγοί που εκπροσωπούν Κατανεμόμενες υδροηλεκτρικές Μονάδες Παραγωγής με δυνατότητα άντλησης υποχρεούνται να υποβάλλουν διακριτά Προσφορές Ενέργειας Εξισορρόπησης για τη παραγωγή και για την άντληση. Η υποβολή Προσφορών Ενέργειας Εξισορρόπησης για την άντληση δεν είναι υποχρεωτική.
13. Οι Παραγωγοί που εκπροσωπούν Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων υποχρεούνται να υποβάλλουν διακριτά Προσφορές Ενέργειας Εξισορρόπησης για κάθε διάταξη λειτουργίας των Κατανεμόμενων Μονάδων Παραγωγής τους.
14. Οι Πάροχοι Υπηρεσιών Εξισορρόπησης που εκπροσωπούν Χαρτοφυλάκια Κατανεμόμενων Μονάδων ΑΠΕ έχουν το δικαίωμα να υποβάλλουν στη ΔΕΠ:
15. μια ανοδική Προσφορά Ενέργειας Εξισορρόπησης ΔΕΠ ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική ανοδική ποσότητα Ενέργειας Εξισορρόπησης κατά μέγιστο ίση με την Καταχωρημένη Ισχύ της Οντότητας Υπηρεσιών Εξισορρόπησης σύμφωνα με τα Καταχωρημένα Χαρακτηριστικά της και
16. μια καθοδική Προσφορά Ενέργειας Εξισορρόπησης ΔΕΠ ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, για συνολική καθοδική ποσότητα Ενέργειας Εξισορρόπησης κατά μέγιστο ίση με την Καταχωρημένη Ισχύ της Οντότητας Υπηρεσιών Εξισορρόπησης σύμφωνα με τα Καταχωρημένα Χαρακτηριστικά της.
17. Οι Πάροχοι Υπηρεσιών Εξισορρόπησης οι οποίοι εκπροσωπούν Χαρτοφυλάκια Κατανεμόμενου Φορτίου, έχουν το δικαίωμα να υποβάλλουν στη ΔΕΠ:
18. μια ανοδική Προσφορά Ενέργειας Εξισορρόπησης ΔΕΠ ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής για συνολική ανοδική ποσότητα Ενέργειας Εξισορρόπησης κατά μέγιστο ίση προς την πλήρη τεχνική ικανότητα παροχής ανοδικής Ενέργειας Εξισορρόπησης, και
19. μια καθοδική Προσφορά Ενέργειας Εξισορρόπησης ΔΕΠ ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής για συνολική καθοδική ποσότητα Ενέργειας Εξισορρόπησης κατά μέγιστο ίση προς την πλήρη τεχνική ικανότητα παροχής καθοδικής Ενέργειας Εξισορρόπησης.
20. Οι Πάροχοι Υπηρεσιών Εξισορρόπησης που εκπροσωπούν Χαρτοφυλάκια Κατανεμόμενων Μονάδων ΑΠΕ ή Χαρτοφυλάκια Κατανεμόμενου Φορτίου έχουν υποχρέωση υποβολής ανοδικών και καθοδικών Προσφορών Ενέργειας Εξισορρόπησης στη ΔΕΠ, εφόσον υποβάλλουν και αντίστοιχες Προσφορές Ισχύος Εξισορρόπησης.
21. Οι Προσφορές οι οποίες υποβάλλονται στη ΔΕΠ λαμβάνονται υπόψη για την εκτέλεση των ΔΕΠ1, ΔΕΠ2 και ΔΕΠ3, καθώς και για οποιαδήποτε κατ’ απαίτηση ΔΕΠ. Επανυποβολή των Προσφορών δεν επιτρέπεται μετά τη Λήξη Προθεσμίας Υποβολής Προσφορών της ΔΕΠ.
22. Σε περίπτωση που για μία Περίοδο Κατανομής της Ημέρας Κατανομής η κάλυψη των προβλεπόμενων αποκλίσεων ή/και των ζωνικών/συστημικών απαιτήσεων Ισχύος Εξισορρόπησης είναι αδύνατη, ο Διαχειριστής του ΕΣΜΗΕ δικαιούται να υποβάλλει, για κάθε μια από τις Συμβεβλημένες Μονάδες για κάθε Περίοδο Κατανομής της Ημέρας Κατανομής, Προσφορά Ενέργειας Εξισορρόπησης ΔΕΠ. Η τιμή Προσφοράς (€/MWh) καθορίζεται με βάση τη σχετική Σύμβαση Συμπληρωματικής Ενέργειας Συστήματος.

### Περιεχόμενο Προσφορών Ενέργειας Εξισορρόπησης ΔΕΠ

1. Οι ανοδικές και καθοδικές Προσφορές Ενέργειας Εξισορρόπησης ΔΕΠ για κάθε Οντότητα Υπηρεσιών Εξισορρόπησης και για κάθε Περίοδο Κατανομής αποτελούνται από επιμέρους βήματα. Κάθε βήμα περιέχει τιμή Προσφοράς Ενέργειας Εξισορρόπησης σε €/MWh με ακρίβεια δύο (2) δεκαδικών ψηφίων και ποσότητα που αντιστοιχεί στο επίπεδο φόρτισης της Οντότητας Υπηρεσιών Εξισορρόπησης σε MW με ακρίβεια ενός (1) δεκαδικού ψηφίου. Η ελάχιστη ποσότητα Προσφοράς ισούται με ένα (1) MW.
2. Η ανοδική Προσφορά Ενέργειας Εξισορρόπησης ΔΕΠ περιλαμβάνει από ένα (1) έως δέκα (10) βήματα. Η τιμή Προσφοράς Ενέργειας Εξισορρόπησης ΔΕΠ που αντιστοιχεί σε κάθε ένα από τα διαδοχικά βήματα δεν επιτρέπεται να μειώνεται σε σχέση με την τιμή προσφοράς για προηγούμενο κατά σειρά βήμα.
3. Η ποσότητα της ανοδικής Προσφοράς Ενέργειας Εξισορρόπησης ΔΕΠ η οποία λαμβάνεται υπόψη στη ΔΕΠ αντιστοιχεί στη διαφορά μεταξύ της Διαθέσιμης Ισχύος του Παρόχου Υπηρεσιών Εξισορρόπησης από την ισχύ που προκύπτει σύμφωνα με το Πρόγραμμα Αγοράς του Παρόχου Υπηρεσιών Εξισορρόπησης, όπως ισχύει κατά το χρόνο υποβολής της Προσφοράς.
4. Η καθοδική Προσφορά Ενέργειας Εξισορρόπησης ΔΕΠ περιλαμβάνει από ένα (1) έως δέκα (10) βήματα. Η τιμή Προσφοράς Ενέργειας Εξισορρόπησης ΔΕΠ που αντιστοιχεί σε κάθε ένα από για τα διαδοχικά βήματα δεν επιτρέπεται να αυξάνεται σε σχέση με την τιμή Προσφοράς για προηγούμενο κατά σειρά βήματα.
5. Η ποσότητα της καθοδικής Προσφοράς Ενέργειας Εξισορρόπησης ΔΕΠ αντιστοιχεί στη διαφορά μεταξύ μηδενικής ποσότητας μέχρι την ισχύ που προκύπτει σύμφωνα με το Πρόγραμμα Αγοράς του Παρόχου Υπηρεσίας Εξισορρόπησης όπως ισχύει κατά το χρόνο υποβολής της Προσφοράς.
6. Οι τιμές Προσφοράς Ενέργειας Εξισορρόπησης ΔΕΠ πρέπει να βρίσκονται εντός των Ανωτάτων και Κατωτάτων Ορίων Προσφοράς Ενέργειας Εξισορρόπησης, όπως αυτά ισχύουν για την Περίοδο Κατανομής στην οποία αντιστοιχεί η Προσφορά Ενέργειας Εξισορρόπησης.
7. Οι αριθμητικές τιμές του Κατώτατου Ορίου Προσφοράς Ενέργειας Εξισορρόπησης και του Ανώτατου Ορίου Προσφοράς Ενέργειας Εξισορρόπησης καθορίζονται στην Τεχνική Απόφαση «Τεχνικά όρια τιμών υποβολής προσφοράς και τιμών εκκαθάρισης στην Αγοράς Εξισορρόπησης». Η εν λόγω Τεχνική Απόφαση εκδίδεται τουλάχιστον δύο (2) μήνες πριν από την ημερομηνία εφαρμογής των νέων τιμών των προαναφερθέντων ορίων.
8. Στις βηματικές Προσφορές Ενέργειας Εξισορρόπησης ΔΕΠ των Χαρτοφυλακίων Κατανεμόμενου Φορτίου, οι Πάροχοι Υπηρεσιών Εξισορρόπησης έχουν το δικαίωμα να περιλάβουν συγκεκριμένη ποσότητα ανά βήμα, η οποία προσφέρεται ως ενιαίο σύνολο και συνεπώς, μπορεί είτε να γίνει αποδεκτή στο σύνολό της είτε να απορριφθεί στο σύνολό της από τη ΔΕΠ.

### Τροποποίηση και Αποδοχή των Προσφορών Ενέργειας Εξισορρόπησης ΔΕΠ

1. Σε περίπτωση που η Προσφορά Ενέργειας Εξισορρόπησης ΔΕΠ δεν υποβάλλεται σύμφωνα με το Άρθρο 54 και το Άρθρο 55, η Προσφορά Ενέργειας Εξισορρόπησης ΔΕΠ για όλες τις Περιόδους Κατανομής της Ημέρας Κατανομής απορρίπτεται αυτομάτως από το Σύστημα Αγοράς Εξισορρόπησης. Σε περίπτωση απόρριψης, ο λόγος της απόρριψης γνωστοποιείται στους Παρόχους Υπηρεσιών Εξισορρόπησης μέσω του Συστήματος Αγοράς Εξισορρόπησης. Ο Πάροχος Υπηρεσιών Εξισορρόπησης δύναται να υποβάλλει εκ νέου Προσφορά Ενέργειας Εξισορρόπησης ΔΕΠ, μέχρι τη Λήξη της Προθεσμίας Υποβολής Προσφορών της ΔΕΠ. Σε περίπτωση που η Προσφορά Ενέργειας Εξισορρόπησης ΔΕΠ υποβάλλεται σύμφωνα με το Άρθρο 54 και το Άρθρο 55, η Προσφορά Ενέργειας Εξισορρόπησης ΔΕΠ επικυρώνεται. Μόνο οι τελευταίες επικυρωμένες Προσφορές Ενέργειας Εξισορρόπησης ΔΕΠ λαμβάνονται υπόψη για την εκτέλεση της ΔΕΠ.
2. Μετά τη Λήξη της Προθεσμίας Υποβολής Προσφορών της ΔΕΠ, οι Προσφορές Ενέργειας Εξισορρόπησης ΔΕΠ δεν μπορούν να τροποποιηθούν και χρησιμοποιούνται αυτούσιες για την επίλυση των ΔΕΠ2 και ΔΕΠ3.

### Συνέπειες μη υποβολής Προσφορών Ενέργειας Εξισορρόπησης ΔΕΠ

1. Σε περίπτωση μη υποβολής Προσφορών Ενέργειας Εξισορρόπησης ΔΕΠ για μια Ημέρα Κατανομής από έναν Πάροχο Υπηρεσιών Εξισορρόπησης ο οποίος υποχρεούται να υποβάλλει Προσφορά Ενέργειας Εξισορρόπησης ΔΕΠ, σύμφωνα με τα οριζόμενα στο Άρθρο 54, ο Διαχειριστής του ΕΣΜΗΕ επιβάλλει σε αυτόν για την εν λόγω Ημέρα Κατανομής Χρέωση μη Συμμόρφωσης, όπως περιγράφεται στο ΚΕΦΑΛΑΙΟ 21.
2. Πέραν της επιβολής της αναφερόμενης στην παράγραφο 1 του παρόντος Άρθρου Χρέωσης μη Συμμόρφωσης, το Σύστημα Αγοράς Εξισορρόπησης δημιουργεί αυτόματα Προσφορές Ενέργειας Εξισορρόπησης ΔΕΠ για την αντίστοιχη Κατανεμόμενη Μονάδα Παραγωγής και για όλες τις Περιόδους Κατανομής της Ημέρας Κατανομής, ορίζοντας τιμές προσφοράς ίσες με τις αντίστοιχες τιμές της τελευταίας επικυρωμένης Προσφοράς Ενέργειας Εξισορρόπησης ΔΕΠ της Οντότητας Υπηρεσιών Εξισορρόπησης κατά την προηγούμενη ημέρα. Οι Προσφορές που δημιουργούνται αυτόματα από το Σύστημα Αγοράς Εξισορρόπησης θεωρούνται ως υποβληθείσες από τον Συμμετέχοντα και επιφέρουν όλα τα αποτελέσματα που προβλέπονται στον παρόντα Κανονισμό, ωσάν οι Προσφορές αυτές να είχαν υποβληθεί από τον Συμμετέχοντα.

## ΚΕΦΑΛΑΙΟ 12

## ΕΚΤΕΛΕΣΗ ΤΗΣ ΔΙΑΔΙΚΑΣΙΑΣ ΕΝΟΠΟΙΗΜΕΝΟΥ ΠΡΟΓΡΑΜΜΑΤΙΣΜΟΥ

### Δεδομένα Διαδικασίας Ενοποιημένου Προγραμματισμού

1. Ο Διαχειριστής του ΕΣΜΗΕ εκτελεί τη ΔΕΠ με βάση τα ακόλουθα δεδομένα, για κάθε Περίοδο Κατανομής που αυτή αφορά:
2. Τα ζεύγη τιμής – ποσότητας των βηματικών Προσφορών Ενέργειας Εξισορρόπησης ΔΕΠ.
3. Τα ζεύγη τιμής – ποσότητας των Προσφορών Ισχύος Εξισορρόπησης για ανοδική και καθοδική ΕΔΣ, ανοδική και καθοδική αυτόματη ΕΑΣ και ανοδική και καθοδική χειροκίνητη ΕΑΣ.
4. Τα Καταχωρημένα Χαρακτηριστικά των Οντοτήτων Υπηρεσιών Εξισορρόπησης.
5. Τις Δηλώσεις Τεχνοοικονομικών Στοιχείων που υποβάλλουν οι Πάροχοι Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν.
6. Τις Δηλώσεις Ολικής και Μερικής μη Διαθεσιμότητας και τις Δηλώσεις Μείζονος Βλάβης που υποβάλλουν οι Πάροχοι Υπηρεσιών Εξισορρόπησης για τις Οντότητές Υπηρεσιών Εξισορρόπησης που εκπροσωπούν.
7. Την κατάσταση λειτουργίας των Οντοτήτων Υπηρεσιών Εξισορρόπησης στην αρχή της περιόδου προγραμματισμού, δηλαδή τον αριθμό των ημιώρων που βρίσκονται ήδη εντός ή εκτός λειτουργίας και την προγραμματισμένη έγχυση ή κατανάλωση κατά την έναρξη της περιόδου προγραμματισμού της ΔΕΠ.
8. Τα Προγράμματα Αγοράς όλων των Οντοτήτων Υπηρεσιών Εξισορρόπησης.
9. Τυχόν επικαιροποιημένα προγράμματα της προγραμματισμένης λειτουργίας των μονάδων παραγωγής σε κατάσταση Δοκιμών Παραλαβής.
10. Τυχόν επικαιροποιημένα προγράμματα της προγραμματισμένης λειτουργίας των Κατανεμόμενων Μονάδων Παραγωγής σε Δοκιμαστική Λειτουργία.
11. Τα υποχρεωτικά προγράμματα παραγωγής υδροηλεκτρικής ενέργειας, όπως υποβάλλονται από τους αντίστοιχους Παραγωγούς στον Διαχειριστή του ΕΣΜΗΕ μέσω των ημερήσιων δηλώσεων υποχρεωτικών εγχύσεων υδάτινων πόρων.
12. Τις ζωνικές Αποκλίσεις Φορτίου.
13. Τις ζωνικές Αποκλίσεις Μονάδων ΑΠΕ.
14. Τις διαθέσιμες ροές στους Διαζωνικούς Διαδρόμους.
15. Τις Αποκλίσεις στα προγράμματα εισαγωγών / εξαγωγών στις διασυνδέσεις που καθορίζονται από τον Διαχειριστή του ΕΣΜΗΕ.
16. Τις ζωνικές και συστημικές ανάγκες του ΕΣΜΗΕ σε Ισχύ Εξισορρόπησης.
17. Γεγονότα που κοινοποιούνται στον Διαχειριστή του ΕΣΜΗΕ, σύμφωνα με τον Κώδικα Διαχείρισης ΕΣΜΗΕ.
18. Τις δηλώσεις περιορισμού μέγιστης ημερήσιας έγχυσης ενέργειας.
19. Άλλες πληροφορίες που συλλέγονται ή/και κοινοποιούνται στον Διαχειριστή του ΕΣΜΗΕ σύμφωνα με τον Κώδικα Διαχείρισης ΕΣΜΗΕ, καθώς και άλλα τεχνικά δεδομένα και δεδομένα προσομοίωσης σχετικά με τη λειτουργία του ΕΣΜΗΕ.
20. Με βάση τα δεδομένα που αποστέλλει το Χρηματιστήριο Ενέργειας, ο Διαχειριστής του ΕΣΜΗΕ προσδιορίζει:
21. τα Τελικά Εσωτερικά Προγράμματα ανά Περίοδο Κατανομής της Ημέρας Κατανομής, τα οποία αντιστοιχούν σε Οντότητες Υπηρεσιών Εξισορρόπησης και Οντότητες με Ευθύνη Εξισορρόπησης εντός της ελληνικής επικράτειας και είναι ίσα με τα Προγράμματα Αγοράς που έχουν αποσταλεί από το Χρηματιστήριο Ενέργειας, και
22. τα Τελικά Εξωτερικά Προγράμματα ανά Περίοδο Κατανομής της Ημέρας Κατανομής, τα οποία αντιστοιχούν σε προγράμματα εισαγωγών/εξαγωγών στις διασυνδέσεις, και λαμβάνουν υπόψη τα Προγράμματα Αγοράς, τα προγράμματα μεταξύ Διαχειριστών Συστημάτων Μεταφοράς, τυχόν αποκλίσεις λόγω τεχνικών περιορισμών στις γραμμές διασυνδέσεων και τις αποκλίσεις εισαγωγών/εξαγωγών που περιλαμβάνονται στις τελευταίες Δηλώσεις Φυσικών Δικαιωμάτων Μεταφοράς Ηλεκτρικής Ενέργειας των Συμμετεχόντων, που προκαλούνται:
23. είτε από τη διαφορά μεταξύ της εισαγόμενης ποσότητας που περιλαμβάνεται στο Πρόγραμμα Αγοράς ενός Συμμετέχοντα και της δήλωσης μακροπρόθεσμων Φυσικών Δικαιωμάτων Μεταφοράς Ηλεκτρικής Ενέργειας, για εισαγωγές ηλεκτρικής ενέργειας μέσω διασύνδεσης στην οποία υπάρχει υποχρέωση για φυσική παράδοση,
24. είτε από τη διαφορά μεταξύ των ποσοτήτων ενέργειας που πωλούνται/αγοράζονται στην Αγορά Επόμενης Ημέρας και αντιστοιχούν στα βραχυπρόθεσμα Φυσικά Δικαιώματα Μεταφοράς Ηλεκτρικής Ενέργειας και των ποσοτήτων ενέργειας που πωλούνται/αγοράζονται στην(-ις) Αγορά(-ές) Επόμενης Ημέρας των γειτονικών χωρών και αντιστοιχούν στα ίδια βραχυπρόθεσμα Φυσικά Δικαιώματα Μεταφοράς Ηλεκτρικής Ενέργειας.

### Μεθοδολογία και Αλγόριθμος Βελτιστοποίησης της Διαδικασίας Ενοποιημένου Προγραμματισμού

1. Η ΔΕΠ εκτελείται ως ένα μοντέλο Μικτού Ακεραίου Γραμμικού Προγραμματισμού.
2. Εάν συμπίπτουν οι τιμές Ενέργειας Εξισορρόπησης των Προσφορών Ενέργειας Εξισορρόπησης ΔΕΠ για την ίδια Περίοδο Κατανομής και οι αντίστοιχες ποσότητες Ενέργειας Εξισορρόπησης αυτών των Προσφορών Ενέργειας Εξισορρόπησης ΔΕΠ δεν περιλαμβάνονται στο σύνολό τους στα αποτελέσματα της ΔΕΠ, τότε επιλέγονται κατά προτεραιότητα τα τμήματα προσφορών με την ακόλουθη σειρά: (α) Χαρτοφυλάκιο Κατανεμόμενων Μονάδων ΑΠΕ, (β) Κατανεμόμενες υδροηλεκτρικές Μονάδες Παραγωγής, (γ) Χαρτοφυλάκιο Κατανεμόμενου Φορτίου, και (δ) Κατανεμόμενες θερμικές Μονάδες Παραγωγής. Μεταξύ των τμημάτων προσφορών που ανήκουν στην ίδια κατηγορία επιλέγονται κατά προτεραιότητα τα τμήματα των προσφορών που αντιστοιχούν στην Οντότητα Υπηρεσιών Εξισορρόπησης με το μεγαλύτερο Ρυθμό Ανόδου. Μεταξύ των τμημάτων προσφορών που ανήκουν στην ίδια κατηγορία και έχουν τον ίδιο Ρυθμό Ανόδου γίνεται τυχαία επιλογή.
3. Εάν συμπίπτουν οι τιμές της Ισχύος Εξισορρόπησης των Προσφορών Ισχύος Εξισορρόπησης και για την ίδια Περίοδο Κατανομής και οι αντίστοιχες ποσότητες Ισχύος Εξισορρόπησης αυτών των Προσφορών Ισχύος Εξισορρόπησης δεν περιλαμβάνονται στο σύνολό τους στα αποτελέσματα της ΔΕΠ, τότε επιλέγονται κατά προτεραιότητα τα τμήματα προσφορών με την ακόλουθη σειρά: (α) Χαρτοφυλάκιο Κατανεμόμενων Μονάδων ΑΠΕ, (β) Κατανεμόμενες υδροηλεκτρικές Μονάδες Παραγωγής, (γ) Χαρτοφυλάκιο Κατανεμόμενου Φορτίου, και (δ) Κατανεμόμενες θερμικές Μονάδες Παραγωγής. Μεταξύ των τμημάτων προσφορών που ανήκουν στην ίδια κατηγορία επιλέγονται κατά προτεραιότητα τα τμήματα των προσφορών που αντιστοιχούν στην Οντότητα Υπηρεσιών Εξισορρόπησης με το μεγαλύτερο Ρυθμό Ανόδου. Μεταξύ των τμημάτων προσφορών που ανήκουν στην ίδια κατηγορία και έχουν τον ίδιο Ρυθμό Ανόδου γίνεται τυχαία επιλογή.
4. Ο Αλγόριθμος Βελτιστοποίησης της Διαδικασίας Ενοποιημένου Προγραμματισμού περιγράφεται συνοπτικά ως εξής:
5. Από την εκτέλεση της ΔΕΠ προκύπτουν:
6. η κατάσταση ένταξης (συγχρονισμός ή αποσυγχρονισμός) κάθε Οντότητας Υπηρεσιών Εξισορρόπησης, για κάθε Περίοδο Κατανομής της Ημέρας Κατανομής,
7. η ανοδική και καθοδική Ισχύς Εξισορρόπησης για ΕΔΣ σε MW ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής,
8. η ανοδική και καθοδική Ισχύς Εξισορρόπησης για αυτόματη ΕΑΣ σε MW ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής,
9. η ανοδική και καθοδική Ισχύς Εξισορρόπησης για χειροκίνητη ΕΑΣ σε MW ανά Οντότητα Υπηρεσιών Εξισορρόπησης για κάθε Περίοδο Κατανομής της Ημέρας Κατανομής, και
10. οι διαζωνικές ροές.
11. Ο αλγόριθμος λειτουργεί κατά τρόπο που το συνολικό κόστος παροχής Ενέργειας και Ισχύος Εξισορρόπησης ελαχιστοποιείται. Στο συνολικό κόστος παροχής Ενέργειας Εξισορρόπησης δύναται να περιλαμβάνεται το εκτιμώμενο κόστος από την ενεργοποίηση σε πραγματικό χρόνο της Ισχύος Εξισορρόπησης. Ως συνολικό κόστος παροχής Ενέργειας και Ισχύος Εξισορρόπησης νοείται το άθροισμα του κόστους παροχής Ενέργειας και Ισχύος Εξισορρόπησης για όλες τις Περιόδους Κατανομής της Ημέρας Κατανομής D στην περίπτωση της ΔΕΠ1 και της ΔΕΠ2, ή για τις εναπομένουσες Περιόδους Κατανομής της Ημέρας Κατανομής D σε περίπτωση της ΔΕΠ3 και οποιασδήποτε άλλης επίλυσης της κατ’ απαίτηση ΔΕΠ κατά τη διάρκεια της Ημέρας Κατανομής.
12. Ο αλγόριθμος τηρεί υποχρεωτικά τους ακόλουθους περιορισμούς:
13. τον περιορισμό Αποκλίσεων του ΕΣΜΗΕ, βάσει του οποίου το άθροισμα της απονεμηθείσας ανοδικής και καθοδικής Ενέργειας Εξισορρόπησης ΔΕΠ ισούται με τις προβλεπόμενες Αποκλίσεις του ΕΣΜΗΕ, ανά Ζώνη Προσφορών και συνολικά,
14. τους διαζωνικούς περιορισμούς,
15. το άθροισμα της Ισχύος Εξισορρόπησης για ΕΔΣ όλων των Οντοτήτων Υπηρεσιών Εξισορρόπησης που έχουν επιλεγεί να παρέχουν Ισχύ Εξισορρόπησης για ΕΔΣ, πρέπει να είναι μεγαλύτερο ή ίσο των συνολικών απαιτήσεων ανά Ζώνη Προσφορών ή/και συνολικά του ΕΣΜΗΕ σε ανοδική και καθοδική Ισχύ Εξισορρόπησης για ΕΔΣ,
16. το άθροισμα της Ισχύος Εξισορρόπησης για αυτόματη ΕΑΣ όλων των Οντοτήτων Υπηρεσιών Εξισορρόπησης που έχουν επιλεγεί να παρέχουν Ισχύ Εξισορρόπησης για αυτόματη ΕΑΣ, πρέπει να είναι μεγαλύτερο ή ίσο των συνολικών απαιτήσεων ανά Ζώνη Προσφορών ή/και συνολικά του ΕΣΜΗΕ, ή της ζώνης προσφορών, σε ανοδική και καθοδική Ισχύ Εξισορρόπησης για αυτόματη ΕΑΣ,
17. το άθροισμα των Ρυθμών Ανόδου ή Καθόδου των Οντοτήτων Υπηρεσιών Εξισορρόπησης που έχουν επιλεγεί να παρέχουν Ισχύ Εξισορρόπησης για αυτόματη ΕΑΣ, πρέπει να είναι μεγαλύτερο ή ίσο της συνολικής απαίτησης του ΕΣΜΗΕ σε Ρυθμό Ανόδου ή Καθόδου αντίστοιχα για αυτόματη ΕΑΣ,
18. το άθροισμα της Ισχύος Εξισορρόπησης για χειροκίνητη ΕΑΣ όλων των Οντοτήτων Υπηρεσιών Εξισορρόπησης που έχουν επιλεγεί να παρέχουν Ισχύ Εξισορρόπησης για χειροκίνητη ΕΑΣ, πρέπει να είναι μεγαλύτερο ή ίσο των απαιτήσεων ανά Ζώνη Προσφορών ή/και συνολικά του ΕΣΜΗΕ σε ανοδική και καθοδική Ισχύ Εξισορρόπησης για χειροκίνητη ΕΑΣ,
19. τα επικαιροποιημένα προγράμματα λειτουργίας των μονάδων παραγωγής σε κατάσταση Δοκιμών Παραλαβής,
20. τα επικαιροποιημένα προγράμματα λειτουργίας των Κατανεμόμενων Μονάδων Παραγωγής σε Δοκιμαστική Λειτουργία,
21. τις δηλώσεις ημερήσιας διαχείρισης υποχρεωτικών νερών,
22. τους τεχνικούς περιορισμούς των Κατανεμόμενων Μονάδων Παραγωγής οι οποίοι περιλαμβάνονται στα Δηλωμένα Χαρακτηριστικά τους, όπως είναι οι περιορισμοί παροχής Ισχύος Εξισορρόπησης, οι περιορισμοί Ενέργειας Εξισορρόπησης, η Τεχνικά Ελάχιστη Παραγωγή, η Μέγιστη Καθαρή Ισχύς και οι περιορισμοί Διαθέσιμης Ισχύος υπό κανονική λειτουργία ή υπό ΑΡΠ, ο χρόνος συγχρονισμού, ο χρόνος παραμονής στο ενδιάμεσο φορτίο και ο χρόνος αποσυγχρονισμού, ο χρόνος και η έξοδος της Κατανεμόμενης Μονάδας Παραγωγής μεταξύ του συγχρονισμού και της Τεχνικά Ελάχιστης Παραγωγής, η λογική κατάσταση των περιορισμών ένταξης, οι περιορισμοί ελάχιστου χρόνου εντός/εκτός λειτουργίας, οι περιορισμοί ρυθμού μεταβολής ισχύος εξόδου και Ισχύος Εξισορρόπησης των Μονάδων,
23. τους περιορισμούς στην μέγιστη ημερήσια έγχυση ενέργειας από Κατανεμόμενες Μονάδες Παραγωγής με καύσιμο Φυσικό Αέριο
24. τους περιορισμούς στην μέγιστη ημερήσια έγχυση ενέργειας από Κατανεμόμενες υδροηλεκτρικές Μονάδες Παραγωγής βάσει των δηλώσεων περιορισμού μέγιστης ημερήσιας έγχυσης ενέργειας από Κατανεμόμενες υδροηλεκτρικές Μονάδες Παραγωγής,
25. σε κάθε Περίοδο Κατανομής oι Κατανεμόμενες υδροηλεκτρικές Μονάδες Παραγωγής με ταυτόχρονη δυνατότητα άντλησης λειτουργούν είτε ως Κατανεμόμενες Μονάδες Παραγωγής είτε ως αντλητικά φορτία,
26. σε κάθε Περίοδο Κατανομής οι Κατανεμόμενες Μονάδες Παραγωγής με Εναλλακτικό Καύσιμο παράγουν είτε με το πρωτεύον είτε με το δευτερεύον καύσιμο,
27. σε κάθε Περίοδο Κατανομής οι Κατανεμόμενες Μονάδες Παραγωγής Συνδυασμένου Κύκλου Πολλαπλών Αξόνων βρίσκονται σε μια και μοναδική διάταξη λειτουργίας.
28. Σε περίπτωση που για μία Περίοδο Κατανομής της Ημέρας Κατανομής η κάλυψη των προβλεπόμενων αποκλίσεων ή/και των ζωνικών / συστημικών απαιτήσεων Ισχύος Εξισορρόπησης είναι αδύνατη, ο Διαχειριστής του ΕΣΜΗΕ προβαίνει στις παρακάτω ενέργειες:
29. συμπεριλαμβάνει Προσφορές Ενέργειας Εξισορρόπησης ΔΕΠ για Συμβεβλημένες Μονάδες Παραγωγής, και
30. επιλύει εκ νέου το πρόβλημα της ΔΕΠ ώστε να επιτευχθεί εφικτή λύση.
31. Σε περίπτωση που, μετά την εκ νέου επίλυση της ΔΕΠ, βάσει της παραγράφου 5 του παρόντος Άρθρου, η κάλυψη των προβλεπόμενων αποκλίσεων ή/και των ζωνικών / συστημικών απαιτήσεων Ισχύος Εξισορρόπησης παραμένει αδύνατη, τότε οι περιορισμοί αίρονται σταδιακά και η ΔΕΠ εκτελείται ξανά. Η σειρά άρσης των περιορισμών είναι η κάτωθι:
32. Αρχικά, δεν εφαρμόζεται ο περιορισμός των απαιτήσεων Ισχύος Εξισορρόπησης για ανοδική ή/και καθοδική χειροκίνητη ΕΑΣ,
33. Ακολούθως, δεν εφαρμόζεται ο περιορισμός των απαιτήσεων Ισχύος Εξισορρόπησης για ανοδική ή/και καθοδική αυτόματη ΕΑΣ,
34. Περαιτέρω, δεν εφαρμόζεται ο περιορισμός των απαιτήσεων ισχύος Εξισορρόπησης για ανοδική ή/και καθοδική ΕΔΣ,
35. Τέλος, δεν εφαρμόζεται ο περιορισμός Αποκλίσεων του ΕΣΜΗΕ.
36. Οι Κατανεμόμενες Μονάδες Παραγωγής με Εναλλακτικό Καύσιμο δύνανται να λειτουργούν με το εναλλακτικό καύσιμο για τις Ημέρες Κατανομής για τις οποίες ο Διαχειριστής του ΕΣΦΑ έχει θέσει το ΕΣΦΑ σε επίπεδο επιφυλακής (κατάσταση συναγερμού 2) ή σε επίπεδο έκτακτης ανάγκης (κατάσταση συναγερμού 3) σύμφωνα με τα οριζόμενα στο Σχέδιο Έκτακτης Ανάγκης. Το καύσιμο, πρωτεύον ή εναλλακτικό, των Κατανεμόμενων Μονάδων Παραγωγής με Εναλλακτικό Καύσιμο στις ανωτέρω περιπτώσεις αποφασίζεται βάσει των αποτελεσμάτων της ΔΕΠ. Οι Κατανεμόμενες Μονάδες Παραγωγής με Εναλλακτικό Καύσιμο δύνανται να λειτουργούν μόνο με έναν από τους δύο τύπους καυσίμου σε κάθε Περίοδο Κατανομής. Ο αλγόριθμος της ΔΕΠ λαμβάνει υπόψη τα Δηλωμένα Χαρακτηριστικά που αντιστοιχούν στο καύσιμο που επιλέγεται για κάθε Περίοδο Κατανομής.
37. Ο Διαχειριστής του ΕΣΜΗΕ συμπεριλαμβάνει στα δεδομένα της ΔΕΠ τις δηλώσεις περιορισμού μέγιστης ημερήσιας έγχυσης ενέργειας από Κατανεμόμενες Μονάδες Παραγωγής με καύσιμο Φυσικό Αέριο. Η ποσότητα έγχυσης ηλεκτρικής ενέργειας που περιλαμβάνεται στη ΔΕΠ για τις Κατανεμόμενες Μονάδες Παραγωγής με καύσιμο Φυσικό Αέριο, στις οποίες αφορούν οι υποβληθείσες δηλώσεις περιορισμού μέγιστης ημερήσιας έγχυσης ενέργειας από Κατανεμόμενες Μονάδες Παραγωγής με καύσιμο Φυσικό Αέριο, δεν μπορεί να υπερβαίνει την ποσότητα που προσδιορίζεται στις ανωτέρω δηλώσεις.
38. Ο Διαχειριστής του ΕΣΜΗΕ συμπεριλαμβάνει στα δεδομένα της ΔΕΠ τις δηλώσεις περιορισμού μέγιστης ημερήσιας έγχυσης ενέργειας από Κατανεμόμενες υδροηλεκτρικές Μονάδες Παραγωγής. Η ποσότητα έγχυσης ηλεκτρικής ενέργειας που περιλαμβάνεται στη ΔΕΠ για τις Κατανεμόμενες υδροηλεκτρικές Μονάδες Παραγωγής, στις οποίες αφορούν οι υποβληθείσες δηλώσεις περιορισμού μέγιστης ημερήσιας έγχυσης ενέργειας από Κατανεμόμενες υδροηλεκτρικές Μονάδες Παραγωγής, δεν μπορεί να υπερβαίνει την ποσότητα που προσδιορίζεται στις ανωτέρω δηλώσεις.

### Αποτελέσματα της Διαδικασίας Ενοποιημένου Προγραμματισμού

1. Τα αποτελέσματα της ΔΕΠ παρέχουν:
2. το πρόγραμμα ένταξης / απένταξης των Οντοτήτων Υπηρεσιών Εξισορρόπησης,
3. την Ισχύ Εξισορρόπησης για ΕΔΣ, για χειροκίνητη ΕΑΣ και αυτόματη ΕΑΣ για κάθε κατεύθυνση (ανοδική και καθοδική), για κάθε Οντότητα Υπηρεσιών Εξισορρόπησης και για κάθε Περίοδο Κατανομής της Ημέρας Κατανομής.
4. Από τη ΔΕΠ προκύπτει επίσης ενδεικτικό πρόγραμμα παραγωγής για κάθε Οντότητα Υπηρεσιών Εξισορρόπησης και για κάθε Περίοδο Κατανομής της Ημέρας Κατανομής («Πρόγραμμα ΔΕΠ»). Οι διαφορές μεταξύ του Προγράμματος ΔΕΠ και του αυτόματου μηχανισμού έκδοσης Εντολών Κατανομής (Αγορά Ενέργειας Εξισορρόπησης) δεν νοούνται ως παρεκκλίσεις από την ΔΕΠ.
5. Με την επιφύλαξη της παραγράφου 4 του παρόντος Άρθρου, όσον αφορά τα αποτελέσματα της ΔΕΠ για την Ισχύ Εξισορρόπησης ισχύουν τα παρακάτω:
6. Τα αποτελέσματα της ΔΕΠ1 δεν είναι δεσμευτικά.
7. Τα αποτελέσματα της ΔΕΠ2 είναι δεσμευτικά για τις πρώτες είκοσι τέσσερις (24) Περιόδους Κατανομής της Ημέρας Κατανομής D.
8. Τα αποτελέσματα της ΔΕΠ3 είναι δεσμευτικά για τις τελευταίες είκοσι τέσσερις (24) Περιόδους Κατανομής της Ημέρας Κατανομής D.
9. Τα αποτελέσματα των κατ’ απαίτηση ΔΕΠ είναι δεσμευτικά για τις Περιόδους Κατανομής που αυτές αφορούν.
10. Τα αποτελέσματα όλων των εκτελέσεων ΔΕΠ είναι δεσμευτικά όσο αφορά το πρόγραμμα ένταξης των Οντοτήτων Υπηρεσιών Εξισορρόπησης.
11. Οι Πάροχοι Υπηρεσιών Εξισορρόπησης υποχρεούνται να συμμορφώνονται με τα δεσμευτικά αποτελέσματα των εκτελέσεων της ΔΕΠ. Σε περίπτωση μη συμμόρφωσης, οι Πάροχοι Υπηρεσιών Εξισορρόπησης δεν δικαιούνται αμοιβής και υπόκεινται σε Χρεώσεις μη Συμμόρφωσης, σύμφωνα με το ΚΕΦΑΛΑΙΟ 21 του παρόντος Κανονισμού.
12. Ο Διαχειριστής του ΕΣΜΗΕ δημοσιεύει τα αποτελέσματα σαράντα πέντε (45) λεπτά μετά την εκτέλεση κάθε ΔΕΠ. Μέσα στην ίδια προθεσμία, ενημερώνει τους Παρόχους Υπηρεσιών Εξισορρόπησης που υπέβαλαν αποδεκτές Προσφορές Ενέργειας και Ισχύος Εξισορρόπησης ΔΕΠ για τα αποτελέσματα της ΔΕΠ που τους αφορούν.
13. Ο Διαχειριστής του ΕΣΜΗΕ μπορεί να παρεκκλίνει από τα αποτελέσματα της ΔΕΠ σε όλες τις περιπτώσεις κατά τις οποίες κρίνει τεκμηριωμένα ότι αυτό είναι απαραίτητο για τη διασφάλιση της ασφαλούς λειτουργίας του ΕΣΜΗΕ και της ομαλής λειτουργίας της Αγοράς Εξισορρόπησης.

### Εποπτεία των Αποτελεσμάτων της Διαδικασίας Ενοποιημένου Προγραμματισμού

Μέχρι τις 11:00 ΕΕΤ κάθε ημερολογιακής ημέρα D+1, ο Διαχειριστής του ΕΣΜΗΕ κοινοποιεί στη ΡΑΕ σε επεξεργάσιμη μορφή, όλα τα δεδομένα, τις παραμέτρους και τα αποτελέσματα των ΔΕΠ που εκτελέστηκαν για την ημέρα Κατανομής D, προκειμένου η Αρχή να εποπτεύει την κανονική λειτουργία της ΔΕΠ και να εντοπίζει πιθανές στρεβλώσεις στα αποτελέσματα της ΔΕΠ και του προγραμματισμού των Οντοτήτων Υπηρεσιών Εξισορρόπησης.

# ΤΜΗΜΑ ΙΙΙ

# ΑΓΟΡΑ ΕΝΕΡΓΕΙΑΣ ΕΞΙΣΟΡΡΟΠΗΣΗΣ

## ΚΕΦΑΛΑΙΟ 13

## ΓΕΝΙΚΕΣ ΔΙΑΤΑΞΕΙΣ

### Πεδίο Εφαρμογής

Το παρόν Τμήμα παρουσιάζει:

1. τις υποχρεώσεις του Διαχειριστή του ΕΣΜΗΕ στο πλαίσιο της Αγοράς Ενέργειας Εξισορρόπησης,
2. τις υποχρεώσεις των Παρόχων Υπηρεσιών Εξισορρόπησης στο πλαίσιο της Αγοράς Ενέργειας Εξισορρόπησης,
3. τη μεταφορά στοιχείων μεταξύ της Διαδικασίας Ενοποιημένου Προγραμματισμού και της Αγοράς Ενέργειας Εξισορρόπησης,
4. τις προϋποθέσεις και τη διαδικασία υποβολής Προσφορών Ενέργειας Εξισορρόπησης από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης,
5. λεπτομέρειες σχετικά με τα δεδομένα εισόδου, το μοντέλο βελτιστοποίησης, τη μεθοδολογία επίλυσης και τα αποτελέσματα της Αγοράς Ενέργειας Εξισορρόπησης, και
6. τις Εντολές Κατανομής που εκδίδονται για κάθε έναν από τους Παρόχους Υπηρεσιών Εξισορρόπησης.

### Γενικές διατάξεις

1. Η Αγορά Ενέργειας Εξισορρόπησης είναι η αγορά στην οποία προσδιορίζονται οι ποσότητες και τιμές για την ενεργοποίηση Ενέργειας Εξισορρόπησης από τους αντίστοιχους Παρόχους Υπηρεσιών Εξισορρόπησης, με σκοπό την εξισορρόπηση της προσφοράς και της ζήτησης ενέργειας, λαμβάνοντας υπόψη τα Προγράμματα Αγοράς και την κατάσταση του ΕΣΜΗΕ σε πραγματικό χρόνο. Η Αγορά Ενέργειας Εξισορρόπησης περιλαμβάνει τη διαδικασία χειροκίνητης ΕΑΣ και τη διαδικασία αυτόματης ΕΑΣ.
2. Στην Αγορά Ενέργειας Εξισορρόπησης, χρησιμοποιούνται τα ακόλουθα προϊόντα:
3. Η ανοδική και καθοδική Ενέργεια Εξισορρόπησης χειροκίνητης ΕΑΣ, η οποία ενεργοποιείται μέσω εκτέλεσης της διαδικασίας χειροκίνητης ΕΑΣ για κάθε Χρονική Μονάδα χειροκίνητης ΕΑΣ. Οι Πάροχοι Υπηρεσιών Εξισορρόπησης υποβάλλουν Προσφορές Ενέργειας Εξισορρόπησης χειροκίνητης ΕΑΣ, δηλαδή Προσφορές Ενέργειας Εξισορρόπησης που αντιστοιχούν στην ενεργοποίηση χειροκίνητης ΕΑΣ.
4. Η ανοδική και καθοδική Ενέργεια Εξισορρόπησης αυτόματης ΕΑΣ η οποία ενεργοποιείται μέσω της λειτουργίας της Αυτόματης Ρύθμισης Παραγωγής. Οι Πάροχοι Υπηρεσιών Εξισορρόπησης υποβάλλουν Προσφορές Ενέργειας Εξισορρόπησης αυτόματης ΕΑΣ, δηλαδή Προσφορές Ενέργειας Εξισορρόπησης που αντιστοιχούν στην ενεργοποίηση της αυτόματης ΕΑΣ
5. Η Χρονική Μονάδα χειροκίνητης ΕΑΣ ορίζεται ως το χρονικό διάστημα 15 λεπτών, αρχίζοντας από τις 01:00 ΕΕΤ της Ημέρας Κατανομής. Η διαδικασία χειροκίνητης ΕΑΣ εκτελείται περιοδικά για κάθε Χρονική Μονάδα χειροκίνητης ΕΑΣ.
6. Η διαδικασία χειροκίνητης ΕΑΣ υιοθετεί, χωρίς τροποποίηση ή επανεξέταση, τα δεσμευτικά αποτελέσματα της ΔΕΠ για την κάθε Οντότητα Υπηρεσιών Εξισορρόπησης εκτός εάν η σχετική Οντότητα υπόκειται σε εξαναγκασμένη διακοπή, που προκύπτει μετά από υποβολή Δήλωσης Μερικής ή Ολικής Μη Διαθεσιμότητας ή Δήλωση Μείζονος Βλάβης. Στην περίπτωση αυτή, η Οντότητα Υπηρεσιών Εξισορρόπησης θεωρείται μη διαθέσιμη και η ΔΕΠ δύναται να εκτελείται εκ νέου.
7. Η Ισχύς Εξισορρόπησης για ΕΔΣ, αυτόματη ΕΑΣ και χειροκίνητη ΕΑΣ, που καθορίζονται στη ΔΕΠ, με βάση το Άρθρο 59 του παρόντος Κανονισμού, παραμένουν σε ισχύ κατά τη διάρκεια κάθε Περιόδου Κατανομής της Ημέρας Κατανομής. Σε περίπτωση που μια Οντότητα Υπηρεσιών Εξισορρόπησης δεν είναι διαθέσιμη λόγω βλάβης, η ΔΕΠ δύναται να εκτελείται εκ νέου προκειμένου να κατακυρωθεί Ισχύς Εξισορρόπησης για ΕΔΣ, αυτόματη ΕΑΣ και χειροκίνητη ΕΑΣ που είναι πραγματικά διαθέσιμες.

### Αρμοδιότητες του Διαχειριστή του ΕΣΜΗΕ

1. Ο Διαχειριστής του ΕΣΜΗΕ:
2. συλλέγει σε πραγματικό χρόνο τις τηλεμετρούμενες τιμές παραγωγής / κατανάλωσης ηλεκτρικής ενέργειας των Οντοτήτων Υπηρεσιών Εξισορρόπησης,
3. πραγματοποιεί πολύ βραχυπρόθεσμες ζωνικές Προβλέψεις Φορτίου για τη Χρονική Μονάδα χειροκίνητης ΕΑΣ κάθε εκτέλεσης της διαδικασίας χειροκίνητης ΕΑΣ,
4. πραγματοποιεί πολύ βραχυπρόθεσμες ζωνικές Προβλέψεις Μονάδων ΑΠΕ για τη Χρονική Μονάδα χειροκίνητης ΕΑΣ κάθε εκτέλεσης της διαδικασίας χειροκίνητης ΕΑΣ,
5. λαμβάνει τις τυχόν επικαιροποιημένες Προσφορές Ενέργειας Εξισορρόπησης και τις Δηλώσεις μη Διαθεσιμότητας των Συμμετεχόντων,
6. λειτουργεί το Σύστημα Υποβολής Δηλώσεων Χρήσης του Διαχειριστή του ΕΣΜΗΕ,
7. υπολογίζει τις ζωνικές Αποκλίσεις που πρέπει να καλυφθούν με την ενεργοποίηση των Προσφορών Ενέργειας Εξισορρόπησης,
8. υπολογίζει τις υπολειπόμενες διαθέσιμες ροές των διαζωνικών διαδρόμων για την εκτέλεση της διαδικασίας χειροκίνητης ΕΑΣ,
9. εκτελεί τις διαδικασίες χειροκίνητης και αυτόματης ΕΑΣ,
10. εκδίδει και αποστέλλει τις Εντολές Κατανομής στις Οντότητες Υπηρεσιών Εξισορρόπησης,
11. εκδίδει και αποστέλλει Εντολές Αυτόματης Ρύθμισης Παραγωγής στις Οντότητες Υπηρεσιών Εξισορρόπησης,
12. παρακολουθεί τη συμμόρφωση των Οντοτήτων Υπηρεσιών Εξισορρόπησης με τις Εντολές Κατανομής,
13. διαχειρίζεται και χρησιμοποιεί το Σύστημα Διαχείρισης Πληροφοριών Κατανομής, και
14. υποβάλλει πληροφορίες στην Πλατφόρμα Διαφάνειας (Transparency platform) του Ευρωπαϊκού Δικτύου Διαχειριστών Συστημάτων Μεταφοράς Ηλεκτρικής Ενέργειας (ENTSO-e) και στον Οργανισμό Συνεργασίας Ρυθμιστικών Αρχών Ενέργειας (ACER).
15. Ο Διαχειριστής του ΕΣΜΗΕ υποχρεούται να διατηρεί πλήρη βάση δεδομένων σχετικά με τη διαδικασία κατανομής, συμπεριλαμβάνοντας:
16. ένα αρχείο Προγράμματος ΔΕΠ,
17. ένα αρχείο Εντολών Κατανομής,
18. ένα αρχείο αποδεικτικών παραλαβής των Εντολών Κατανομής.
19. Οι πληροφορίες που περιέχονται στα παραπάνω αρχεία διατηρούνται από τον Διαχειριστή του ΕΣΜΗΕ για τουλάχιστον πέντε (5) έτη από την εισαγωγή τους. Οι Πάροχοι Υπηρεσιών Εξισορρόπησης έχουν το δικαίωμα πρόσβασης στις ανωτέρω πληροφορίες για τις Οντότητες Υπηρεσιών Εξισορρόπησής τους, καθώς και για άλλες Οντότητες Υπηρεσιών Εξισορρόπησης μόνο στο πλαίσιο της επίλυσης διαφορών σύμφωνα με τη διαδικασία που ορίζεται στον Κώδικα Διαχείρισης ΕΣΜΗΕ, κατόπιν σχετικού αιτιολογημένου αιτήματός τους.

### Εντολές Κατανομής

1. Ο Διαχειριστής του ΕΣΜΗΕ εκδίδει Εντολές Κατανομής προς τις Κατανεμόμενες Μονάδες Παραγωγής με τις οποίες καθορίζει την παραγωγή Ενεργού Ισχύος, τον συγχρονισμό ή αποσυγχρονισμό τους με το ΕΣΜΗΕ, την παροχή Εφεδρειών και λοιπών Επικουρικών Υπηρεσιών και γενικά τον τρόπο λειτουργίας τους. Ο Διαχειριστής του ΕΣΜΗΕ εκδίδει Εντολές Κατανομής προς τις λοιπές Οντότητες Υπηρεσιών Εξισορρόπησης με τις οποίες καθορίζει την έγχυση ή απορρόφηση Ενεργού Ισχύος, την παροχή Εφεδρειών και λοιπών Επικουρικών Υπηρεσιών και γενικά τον τρόπο λειτουργίας τους.
2. Ειδικότερα, οι Εντολές Κατανομής που εκδίδονται στο πλαίσιο της Αγοράς Εξισορρόπησης από τον Διαχειριστή του ΕΣΜΗΕ είναι οι εξής:
3. Εντολές Κατανομής ένταξης (δηλαδή Εντολές Κατανομής συγχρονισμού για τις Κατανεμόμενες Μονάδες Παραγωγής) ή απένταξης (δηλαδή Εντολές Κατανομής αποσυγχρονισμού για τις Κατανεμόμενες Μονάδες Παραγωγής) στο πλαίσιο των ΔΕΠ.
4. Εντολές Κατανομής χειροκίνητης ΕΑΣ.
5. Εντολές Κατανομής αυτόματης ΕΑΣ.
6. Ο Διαχειριστής του ΕΣΜΗΕ, εκτός των παραπάνω Εντολών Κατανομής, εκδίδει και άλλες εντολές για ενεργοποίηση Προσφορών Ενέργειας Εξισορρόπησης χειροκίνητης ΕΑΣ για σκοπούς εκτός της εξισορρόπησης, έτσι ώστε να διασφαλίζει την αξιόπιστη λειτουργία του ΕΣΜΗΕ, ιδίως σε ό, τι αφορά τη συχνότητα του ΕΣΜΗΕ, την τάση και το ρεύμα σε σημαντικούς κόμβους ή στοιχεία του ΕΣΜΗΕ. Οι Προσφορές Ενέργειας Εξισορρόπησης χειροκίνητης ΕΑΣ που ενεργοποιούνται για σκοπούς εκτός της εξισορρόπησης επισημαίνονται με ενδείξεις.
7. Οι Εντολές Κατανομής εκδίδονται από τον Διαχειριστή του ΕΣΜΗΕ προς τις Οντότητες Υπηρεσιών Εξισορρόπησης μέσω του Συστήματος Διαχείρισης Πληροφοριών Κατανομής ή προφορικά.
8. Σε περίπτωση διακοπής λειτουργίας ή βλάβης του Συστήματος Διαχείρισης Πληροφοριών Κατανομής η οποία καθιστά αδύνατη την έκδοση Εντολών Κατανομής, χρησιμοποιούνται εναλλακτικά μέσα επικοινωνίας, όπως τηλέφωνο, ηλεκτρονικό ταχυδρομείο και τηλεομοιοτυπία.
9. Με την επιφύλαξη των ειδικότερα οριζόμενων στις επόμενες παραγράφους, οι Εντολές Κατανομής είναι υποχρεωτικές για τους Παρόχους Υπηρεσιών Εξισορρόπησης. Οι Πάροχοι Υπηρεσιών Εξισορρόπησης διασφαλίζουν ότι ο τρόπος λειτουργίας των Οντοτήτων Υπηρεσιών Εξισορρόπησής τους είναι σύμφωνος με τις Εντολές Κατανομής και αλλάζουν τη λειτουργία τους μόνο κατόπιν νεότερης Εντολής Κατανομής. Σε περίπτωση μη συμμόρφωσης, οι Πάροχοι Υπηρεσιών Εξισορρόπησης υπόκεινται σε Χρεώσεις μη Συμμόρφωσης, σύμφωνα με το Άρθρο 99 του παρόντος Κανονισμού.
10. Όταν η συμμόρφωση με μια Εντολή Κατανομής είναι αδύνατη λόγω περιορισμών στη λειτουργία μίας Οντότητας Υπηρεσιών Εξισορρόπησης, οι οποίοι περιορισμοί περιλαμβάνονται στα Δηλωμένα Χαρακτηριστικά της Οντότητας Υπηρεσιών Εξισορρόπησης, τότε ο αντίστοιχος Πάροχος Υπηρεσιών Εξισορρόπησης ενημερώνει αμέσως τον Διαχειριστή του ΕΣΜΗΕ τόσο τηλεφωνικά όσο και με αποστολή μηνύματος ηλεκτρονικού ταχυδρομείου ή τηλεομοιοτυπίας. Σε αυτή την περίπτωση, ο Διαχειριστής του ΕΣΜΗΕ δύναται να ανακαλέσει την αρχική Εντολή Κατανομής και να εκδώσει νέα.
11. Όταν η συμμόρφωση με μια Εντολή Κατανομής καθίσταται αδύνατη για λόγους που οφείλονται αποκλειστικά στην ασφάλεια του προσωπικού ή των εγκαταστάσεων μίας Οντότητας Υπηρεσιών Εξισορρόπησης, τότε ο αντίστοιχος Πάροχος Υπηρεσιών Εξισορρόπησης οφείλει να ενημερώσει αμέσως τον Διαχειριστή του ΕΣΜΗΕ. Σε αυτή την περίπτωση, ο Διαχειριστής του ΕΣΜΗΕ δύναται να εκδώσει νέα Εντολή Κατανομής λαμβάνοντας υπόψη τα τροποποιημένα χαρακτηριστικά της αντίστοιχης Οντότητας Υπηρεσιών Εξισορρόπησης.
12. Οι Πάροχοι Υπηρεσιών Εξισορρόπησης θεωρείται ότι συμμορφώνονται με τις Εντολές Κατανομής που αφορούν τον συγχρονισμό ή αποσυγχρονισμό των Οντοτήτων Υπηρεσιών Εξισορρόπησής τους, εάν τις εκτελούν με απόκλιση έως δέκα (10) λεπτών από την ώρα που ορίζεται στις εντολές, όπως περιγράφεται στην Τεχνική Απόφαση «Εντολές Κατανομής».
13. Σε περίπτωση μη συμμόρφωσης του Παρόχου Υπηρεσιών Εξισορρόπησης με Εντολή Κατανομής, ο Διαχειριστής του ΕΣΜΗΕ επισημαίνει το γεγονός στον αντίστοιχο Πάροχο Υπηρεσιών Εξισορρόπησης αναφέροντας την αντίστοιχη Οντότητα Υπηρεσιών Εξισορρόπησης, την Εντολή Κατανομής και τη χρονική στιγμή της έκδοσής της. Ο Πάροχος Υπηρεσιών Εξισορρόπησης, σε καμία περίπτωση, δεν απαλλάσσεται από τις υποχρεώσεις του έναντι της Εντολής Κατανομής, και τις συνέπειες που μπορεί να προκύψουν λόγω της μη συμμόρφωσής του με τις Εντολές αυτές.
14. Στις Εντολές Κατανομής που εκδίδονται για Κατανεμόμενες Μονάδες Παραγωγής με Εναλλακτικό Καύσιμο προσδιορίζεται επιπλέον ο τύπος καυσίμου.

### Υποχρεώσεις των Παρόχων Υπηρεσιών Εξισορρόπησης στο πλαίσιο της Αγοράς Ενέργειας Εξισορρόπησης

1. Η συμμετοχή στη διαδικασία χειροκίνητης ΕΑΣ είναι υποχρεωτική για όλες τις Κατανεμόμενες Μονάδες Παραγωγής που έχουν αντίστοιχη υποχρέωση, σύμφωνα με τον Κώδικα Διαχείρισης ΕΣΜΗΕ, για το σύνολο της Διαθέσιμης Ισχύος τους, ανεξάρτητα από την κατακύρωση Ισχύος Εξισορρόπησης στις ΔΕΠ.
2. Η συμμετοχή στη διαδικασία χειροκίνητης ΕΑΣ για τα Χαρτοφυλάκια Κατανεμόμενων Μονάδων ΑΠΕ και τα Χαρτοφυλάκια Κατανεμόμενου Φορτίου είναι προαιρετική, με εξαίρεση την ποσότητα της ισχύος τους που αντιστοιχεί στην Ισχύ Εξισορρόπησης χειροκίνητης ΕΑΣ που έχει κατακυρωθεί στις ΔΕΠ για την οποία η συμμετοχή είναι υποχρεωτική.
3. Η συμμετοχή στη διαδικασία αυτόματης ΕΑΣ είναι υποχρεωτική για όλες τις Κατανεμόμενες Μονάδες Παραγωγής που έχουν αντίστοιχη υποχρέωση, σύμφωνα με τον Κώδικα Διαχείρισης ΕΣΜΗΕ, ανεξάρτητα από την κατακύρωση Ισχύος Εξισορρόπησης στις ΔΕΠ.
4. Η συμμετοχή στη διαδικασία αυτόματης ΕΑΣ για τα Χαρτοφυλάκια Κατανεμόμενων Μονάδων ΑΠΕ και τα Χαρτοφυλάκια Κατανεμόμενου Φορτίου είναι προαιρετική, με εξαίρεση την ποσότητα της ισχύος τους που αντιστοιχεί στην Ισχύ Εξισορρόπησης αυτόματης ΕΑΣ που έχει κατακυρωθεί στις ΔΕΠ για την οποία η συμμετοχή είναι υποχρεωτική.
5. Η συμμετοχή στη διαδικασία χειροκίνητης ΕΑΣ επιφέρει στους Παρόχους Υπηρεσιών Εξισορρόπησης τις εξής υποχρεώσεις:
6. υποβολή Δηλώσεων Ολικής ή Μερικής Μη Διαθεσιμότητας και Δηλώσεων Μείζονος Βλάβης, άμεσα μετά την εμφάνιση γεγονότος που επηρεάζει τη διαθεσιμότητά τους,
7. υποβολή ανοδικών Προσφορών Ενέργειας Εξισορρόπησης χειροκίνητης ΕΑΣ από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν,
8. υποβολή καθοδικών Προσφορών Ενέργειας Εξισορρόπησης χειροκίνητης ΕΑΣ από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν,
9. διαθεσιμότητα για λειτουργία σύμφωνα με τα Δηλωμένα Χαρακτηριστικά τους, και
10. συμμόρφωση με τις Εντολές Κατανομής που εκδίδονται από τον Διαχειριστή του ΕΣΜΗΕ.
11. Η συμμετοχή στη διαδικασία αυτόματης ΕΑΣ επιφέρει στους Παρόχους Υπηρεσιών Εξισορρόπησης τις εξής υποχρεώσεις:
12. υποβολή Δηλώσεων Ολικής ή Μερικής Μη Διαθεσιμότητας, άμεσα μετά την εμφάνιση γεγονότος που επηρεάζει τη διαθεσιμότητά τους,
13. υποβολή ανοδικών Προσφορών Ενέργειας Εξισορρόπησης αυτόματης ΕΑΣ από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν,
14. υποβολή καθοδικών Προσφορών Ενέργειας Εξισορρόπησης αυτόματης ΕΑΣ από τους Παρόχους Υπηρεσιών Εξισορρόπησης για τις Οντότητες Υπηρεσιών Εξισορρόπησης που εκπροσωπούν
15. διαθεσιμότητα για λειτουργία σύμφωνα με τα Δηλωθέντα Χαρακτηριστικά τους, και
16. συμμόρφωση με τις Εντολές Κατανομής που εκδίδονται από τον Διαχειριστή του ΕΣΜΗΕ.
17. Οι Πάροχοι Υπηρεσιών Εξισορρόπησης δεν υποχρεούνται να υποβάλλουν ανοδικές και καθοδικές Προσφορές Ενέργειας Εξισορρόπησης χειροκίνητης ΕΑΣ και ανοδικές και καθοδικές Προσφορές Ενέργειας Εξισορρόπησης αυτόματης ΕΑΣ, για τις Οντότητες Υπηρεσιών Εξισορρόπησης που εκπροσωπούν και για τις οποίες έχουν αντίστοιχη υποχρέωση σύμφωνα με τις παραγράφους 1 έως και 4 του παρόντος Άρθρου, μόνο στις ακόλουθες περιπτώσεις:
18. για το χρονικό διάστημα κατά το οποίο η Οντότητα Υπηρεσιών Εξισορρόπησης βρίσκεται σε προγραμματισμένη συντήρηση, σύμφωνα με τον Κώδικα Διαχείρισης ΕΣΜΗΕ, και
19. για το χρονικό διάστημα κατά το οποίο βρίσκεται σε ισχύ αντίστοιχη Δήλωση Ολικής Μη Διαθεσιμότητας της Οντότητας Υπηρεσιών Εξισορρόπησης ή Δήλωση Μείζονος Βλάβης.

### Υποβολή Προσφορών Ενέργειας Εξισορρόπησης στην Αγορά Ενέργειας Εξισορρόπησης

1. Οι Προσφορές Ενέργειας Εξισορρόπησης για χειροκίνητη και αυτόματη ΕΑΣ δύναται να υποβάλλονται το αργότερο μέχρι τη Λήξη της Προθεσμίας Υποβολής Προσφορών της Αγοράς Ενέργειας Εξισορρόπησης. Η Λήξη της Προθεσμίας Υποβολής Προσφορών της Αγοράς Ενέργειας Εξισορρόπησης είναι δέκα πέντε (15) λεπτά πριν από την κάθε Χρονική Περίοδο χειροκίνητης ΕΑΣ.
2. Η τιμή των Προσφορών Ενέργειας Εξισορρόπησης για χειροκίνητη και αυτόματη ΕΑΣ που υποβάλουν οι Πάροχοι Υπηρεσίας Εξισορρόπησης σύμφωνα με την παράγραφο 1 του παρόντος Άρθρου, πρέπει να είναι βελτιωμένη σε σχέση με την τιμή της Προσφοράς Ενέργειας Εξισορρόπησης ΔΕΠ που υποβλήθηκε στην ΔΕΠ για την Περίοδο Κατανομής που περιλαμβάνει την Χρονική Περίοδο χειροκίνητης ΕΑΣ. Με τον όρο βελτιωμένη τιμή εννοείται μικρότερη τιμή για τις ανοδικές Προσφορές Ενέργειας Εξισορρόπησης και μεγαλύτερη τιμή για τις καθοδικές Προσφορές Ενέργειας Εξισορρόπησης.
3. Στην περίπτωση που οι Προσφορές Ενέργειας Εξισορρόπησης για χειροκίνητη ΕΑΣ για τις Κατανεμόμενες Μονάδες Παραγωγής δεν υποβληθούν ή δεν υποβληθούν εμπρόθεσμα ή δεν γίνουν αποδεκτές τότε οι Προσφορές Ενέργειας Εξισορρόπησης ΔΕΠ ανά Περίοδο Κατανομής μετατρέπονται αυτομάτως σε αντίστοιχες 15-λεπτες Προσφορές Αγοράς Ενέργειας χειροκίνητης ΕΑΣ. Κάθε Προσφορά Ενέργειας Εξισορρόπησης ΔΕΠ ανά Περίοδο Κατανομής μετατρέπεται σε δύο (2) ισοδύναμες 15-λεπτες Προσφορές Ενέργειας Εξισορρόπησης χειροκίνητης ΕΑΣ, με την ίδια μορφή και τις ίδιες ποσότητες και τιμές Ενέργειας Εξισορρόπησης όπως στην αρχική προσφορά. Οι ως άνω αυτόματες Προσφορές θεωρούνται ως υποβληθείσες από τον Συμμετέχοντα και επιφέρουν όλα τα αποτελέσματα που προβλέπονται στον παρόντα Κανονισμό, ωσάν οι Προσφορές αυτές να είχαν υποβληθεί από τον Συμμετέχοντα.
4. Στην περίπτωση που δεν υποβληθούν εμπρόθεσμα ή δεν γίνουν αποδεκτές οι Προσφορές Ενέργειας Εξισορρόπησης για αυτόματη ΕΑΣ για τις Οντότητες Υπηρεσιών Εξισορρόπησης για τις οποίες υπήρχε αντίστοιχη υποχρέωση τότε οι Προσφορές Ενέργειας Εξισορρόπησης ΔΕΠ ανά Περίοδο Κατανομής μετατρέπονται αυτομάτως σε αντίστοιχες 15-λεπτες Προσφορές Αγοράς Ενέργειας αυτόματη ΕΑΣ. Κάθε Προσφορά Ενέργειας Εξισορρόπησης ΔΕΠ ανά Περίοδο Κατανομής μετατρέπεται σε δύο (2) ισοδύναμες 15-λεπτες Προσφορές Ενέργειας Εξισορρόπησης αυτόματη ΕΑΣ, με την ίδια μορφή και τις ίδιες ποσότητες και τιμές Ενέργειας Εξισορρόπησης όπως στην αρχική προσφορά. Οι ως άνω αυτόματες Προσφορές θεωρούνται ως υποβληθείσες από τον Συμμετέχοντα και επιφέρουν όλα τα αποτελέσματα που προβλέπονται στον παρόντα Κανονισμού, ωσάν οι Προσφορές αυτές να είχαν υποβληθεί από τον Συμμετέχοντα.
5. Οι ποσότητες ενέργειας που περιλαμβάνονται στις ανοδικές και καθοδικές Προσφορές Ενέργειας Εξισορρόπησης οι οποίες υποβάλλονται στην Αγορά Ενέργειας Εξισορρόπησης από τις Οντότητες παραγωγής θεωρούνται ότι παράγονται / απορροφώνται στο σημείο σύνδεσης του Μετρητή Κατανεμόμενης Μονάδας Παραγωγής.

## ΚΕΦΑΛΑΙΟ 14

## ΔΙΑΔΙΚΑΣΙΑ ΧΕΙΡΟΚΙΝΗΤΗΣ ΕΑΣ

### Δεδομένα Εισόδου της Διαδικασίας χειροκίνητης ΕΑΣ

Ο Διαχειριστής του ΕΣΜΗΕ καταρτίζει τα αποτελέσματα μιας συγκεκριμένης 15-λεπτης επίλυσης της Αγοράς Ενέργειας Εξισορρόπησης λαμβάνοντας υπόψη τα ακόλουθα δεδομένα εισόδου:

1. το Πρόγραμμα Αγοράς για κάθε Οντότητα Υπηρεσιών Εξισορρόπησης όπως καταχωρήθηκε από το Σύστημα Υποβολής Δηλώσεων Χρήσης του Διαχειριστή του ΕΣΜΗΕ,
2. τα προγράμματα λειτουργίας των Κατανεμόμενων Μονάδων Παραγωγής / Χαρτοφυλακίων Κατανεμόμενων και μη Κατανεμόμενων Μονάδων ΑΠΕ σε Δοκιμαστική Λειτουργία που υποβάλλονται από τους αντίστοιχους Παραγωγούς, μέσω των Δηλώσεων προγραμμάτων λειτουργίας μονάδων σε δοκιμαστική κατάσταση,
3. τα προγράμματα λειτουργίας των μονάδων παραγωγής / Χαρτοφυλακίων μη Κατανεμόμενων Μονάδων ΑΠΕ σε κατάσταση Δοκιμών Παραλαβής που υποβάλλονται από τους αντίστοιχους Παραγωγούς, μέσω των Δηλώσεων προγραμμάτων λειτουργίας μονάδων σε κατάσταση Δοκιμών Παραλαβής,
4. τα υποχρεωτικά προγράμματα παραγωγής των Κατανεμόμενων υδροηλεκτρικών Μονάδων Παραγωγής, όπως υποβάλλονται από τους αντίστοιχους Παραγωγούς μέσω των ημερήσιων δηλώσεων υποχρεωτικών εγχύσεων υδάτινων πόρων,
5. τις Αποκλίσεις στα προγράμματα εισαγωγών / εξαγωγών στις διασυνδέσεις που χρησιμοποιούνται στην επίλυση της ΔΕΠ, καθώς και οποιαδήποτε πραγματική αποσύνδεση διασυνδέσεων, εάν υπάρχει,
6. τις ήδη καθορισμένες ροές των διαζωνικών διαδρόμων μεταξύ των Ζωνών Προσφορών που προέρχονται από το Πρόγραμμα Αγοράς όλων των Οντοτήτων, προκειμένου να υπολογιστούν οι υπολειπόμενες διαθέσιμες ροές των διαζωνικών διαδρόμων για την επίλυση της Αγοράς Ενέργειας Εξισορρόπησης,
7. τις πληροφορίες για τις Οντότητες Υπηρεσιών Εξισορρόπησης που λαμβάνονται από το Σύστημα Διαχείρισης Ενέργειας (π.χ. μονάδα εντός ή εκτός λειτουργίας, μετρήσεις SCADA της παραγωγής των Κατανεμόμενων Μονάδων Παραγωγής),
8. την κατάσταση της Αυτόματης Ρύθμισης Παραγωγής των Οντοτήτων Υπηρεσιών Εξισορρόπησης οι οποίες παρέχουν αυτόματη ΕΑΣ, η οποία λαμβάνεται από το Σύστημα Διαχείρισης Ενέργειας του Διαχειριστή του ΕΣΜΗΕ,
9. την κατακυρωθείσα Ισχύ Εξισορρόπησης των Οντοτήτων Υπηρεσιών Εξισορρόπησης για ανοδική και καθοδική ΕΔΣ, αυτόματη ΕΑΣ και χειροκίνητη ΕΑΣ όπως λαμβάνεται από την τελευταία επίλυση της ΔΕΠ,
10. τις Προσφορές Ενέργειας χειροκίνητης ΕΑΣ σύμφωνα με το Άρθρο 67,
11. τη Διαθέσιμη Ισχύ όλων των Οντοτήτων Υπηρεσιών Εξισορρόπησης, με βάση τις πιο πρόσφατες υποβληθείσες Δηλώσεις μη Διαθεσιμότητας,
12. το τελευταίο επικαιροποιημένο πρόγραμμα λειτουργίας των Οντοτήτων Υπηρεσιών Εξισορρόπησης οι οποίες έχουν υποβάλει στην Δήλωση Τεχνοοικονομικών Στοιχείων περιορισμό στην ποσότητα μέγιστης ημερήσιας έγχυσης ενέργειας,
13. τα Δηλωμένα Χαρακτηριστικά των Οντοτήτων Υπηρεσιών Εξισορρόπησης,
14. το αρχικό επίπεδο παραγωγής / κατανάλωσης των Οντοτήτων Υπηρεσιών Εξισορρόπησης πριν και όσο το δυνατόν πιο κοντά στην έναρξη της Χρονικής Μονάδας χειροκίνητης ΕΑΣ της συγκεκριμένης επίλυσης της διαδικασίας χειροκίνητης ΕΑΣ,
15. τις ζωνικές Αποκλίσεις Φορτίου,
16. τις ζωνικές Αποκλίσεις Μονάδων ΑΠΕ.

### Διαδικασία Εκτέλεσης της Διαδικασίας χειροκίνητης ΕΑΣ

1. Η διαδικασία χειροκίνητης ΕΑΣ εκτελείται ως ένα μοντέλο μικτού ακεραίου γραμμικού προγραμματισμού για κάθε Χρονική Περίοδο χειροκίνητης ΕΑΣ.
2. Η αντικειμενική συνάρτηση επίλυσης της χειροκίνητης ΕΑΣ ελαχιστοποιεί το κόστος για την κάλυψη των ζωνικών αποκλίσεων για όλες τις Ζώνες Προσφορών, χρησιμοποιώντας τις υποβληθείσες ανοδικές και καθοδικές Προσφορές Ενέργειας χειροκίνητης ΕΑΣ των Οντοτήτων Υπηρεσιών Εξισορρόπησης. Το κόστος κάλυψης των ζωνικών αποκλίσεων του ΕΣΜΗΕ προκύπτει από τις Προσφορές Ενέργειας χειροκίνητης ΕΑΣ που γίνονται αποδεκτές.
3. Οι περιορισμοί του προβλήματος επίλυσης της χειροκίνητης ΕΑΣ περιλαμβάνουν τουλάχιστον:
4. τον περιορισμό της ζωνικής Απόκλισης για κάθε Ζώνη Προσφορών,
5. τους περιορισμούς στις ροές ηλεκτρικής ενέργειας μεταξύ των Ζωνών Προσφορών,
6. τους τεχνικούς περιορισμούς των Οντοτήτων Υπηρεσιών Εξισορρόπησης,
7. τους περιορισμούς που εξασφαλίζουν ότι οι συνολικές απαιτήσεις του ΕΣΜΗΕ σε Ισχύ Εξισορρόπησης για ΕΔΣ και αυτόματη ΕΑΣ διατηρούνται,
8. τυχόν περιορισμούς υποχρεωτικών εγχύσεων, και
9. τυχόν περιορισμούς μέγιστης ημερήσιας έγχυσης ενέργειας από Κατανεμόμενες Μονάδες Παραγωγής.
10. Στη περίπτωση που για δύο ή περισσότερες Προσφορές Ενέργειας Εξισορρόπησης που αφορούν την ίδια Χρονική Μονάδα χειροκίνητης ΕΑΣ οι τιμές των προσφορών ταυτίζονται και ταυτόχρονα οι αντίστοιχες ποσότητες Ενέργειας Εξισορρόπησης των ανωτέρω προσφορών δεν περιλαμβάνονται στο σύνολό τους στα αποτελέσματα της επίλυσης της χειροκίνητης ΕΑΣ, τότε επιλέγονται κατά προτεραιότητα τα τμήματα προσφορών με την ακόλουθη σειρά: (α) Χαρτοφυλάκιο Κατανεμόμενων Μονάδων ΑΠΕ, (β) Κατανεμόμενες υδροηλεκτρικές Μονάδες Παραγωγής, (γ) Χαρτοφυλάκιο Κατανεμόμενου Φορτίου, και (δ) Κατανεμόμενες θερμικές Μονάδες Παραγωγής. Μεταξύ των τμημάτων προσφορών που ανήκουν στην ίδια κατηγορία επιλέγονται κατά προτεραιότητα τα τμήματα των προσφορών που αντιστοιχούν στην Οντότητα Υπηρεσιών Εξισορρόπησης με το μεγαλύτερο Ρυθμό Ανόδου. Μεταξύ των τμημάτων προσφορών που ανήκουν στην ίδια κατηγορία και έχουν τον ίδιο Ρυθμό Ανόδου γίνεται τυχαία επιλογή.
11. Σε περίπτωση που για μια Χρονική Μονάδα χειροκίνητης ΕΑΣ δεν προκύπτει εφικτή λύση κατά την επίλυση της διαδικασίας χειροκίνητης ΕΑΣ, δηλαδή δεν είναι δυνατό να καλυφθούν οι βραχυπρόθεσμες προβλεπόμενες αποκλίσεις τηρουμένων των περιορισμών της παραγράφου 3 του παρόντος Άρθρου, ο Διαχειριστής του ΕΣΜΗΕ εκτελεί εκ νέου τη διαδικασία χειροκίνητης ΕΑΣ έχοντας, ενδεικτικά:
12. συμπεριλάβει τις Προσφορές Ενέργειας Εξισορρόπησης από Συμβεβλημένες Μονάδες Παραγωγής,
13. χαλαρώσει τους περιορισμούς της παραγράφου 3(δ) του παρόντος Άρθρου ώστε να επιτευχθεί εφικτή λύση.

Σε περίπτωση που μετά τα ανωτέρω εξακολουθεί να μην προκύπτει εφικτή λύση τότε η διαδικασία χειροκίνητης ΕΑΣ εκτελείται ξανά σύμφωνα με τις διατάξεις που αφορούν τις Καταστάσεις Έκτακτης Ανάγκης, όπως αυτές καθορίζονται στον Κώδικα Διαχείρισης ΕΣΜΗΕ.

1. Κατά την επίλυση της διαδικασίας χειροκίνητης ΕΑΣ είναι δυνατό η βελτιστοποίηση να πραγματοποιείται για τρία διαδοχικά 15-λεπτα έτσι ώστε να λαμβάνεται αποτελεσματικά υπόψη για κάθε Χρονική Μονάδα χειροκίνητης ΕΑΣ, η επίδραση των συνθηκών του ΕΣΜΗΕ κατά την διάρκεια των επόμενων Χρονικών Μονάδων χειροκίνητης ΕΑΣ. Σε αυτή την περίπτωση, μόνο τα αποτελέσματα της πρώτης Χρονικής Μονάδας χειροκίνητης ΕΑΣ είναι δεσμευτικά. Τα αποτελέσματα που αφορούν στις επόμενες Χρονικές Μονάδες χειροκίνητης ΕΑΣ είναι ενδεικτικά.

### Άμεση Ενεργοποίηση χειροκίνητης ΕΑΣ

1. Ως άμεση ενεργοποίηση της χειροκίνητης ΕΑΣ νοείται η ενεργοποίηση της Ενέργειας Εξισορρόπησης χειροκίνητης ΕΑΣ σε χρονική στιγμή που δεν συμπίπτει με τις προγραμματισμένες περιοδικές εκτελέσεις της διαδικασίας της χειροκίνητης ΕΑΣ σε κύκλους των 15 λεπτών.
2. Ο Διαχειριστής του ΕΣΜΗΕ έχει το δικαίωμα να προβαίνει σε άμεση ενεργοποίηση της Ενέργειας Εξισορρόπησης χειροκίνητης ΕΑΣ και να αποστέλλει Εντολές Κατανομής προς τις Οντότητες Υπηρεσιών Εξισορρόπησης, με σκοπό την εξισορρόπηση του ΕΣΜΗΕ ή την αντιμετώπιση τεχνικών περιορισμών, ανά πάσα στιγμή μεταξύ των προγραμματισμένων επιλύσεων της διαδικασίας χειροκίνητης ΕΑΣ.
3. Για τον σκοπό αυτό, ο Διαχειριστής του ΕΣΜΗΕ δύναται ενδεικτικά να εκτελεί τη διαδικασία χειροκίνητης ΕΑΣ εντός του κύκλου των 15 λεπτών και/ή να χρησιμοποιεί δύο σειρές ένταξης που έχει δημιουργήσει βάσει των υποβληθεισών τιμών Προσφορών Ενέργειας Εξισορρόπησης, μία για την ανοδική και μία για την καθοδική κατεύθυνση.
4. Στην περίπτωση χρησιμοποίησης δύο σειρών κατά τα οριζόμενα στην παράγραφο 3 του παρόντος Άρθρου, η ποσότητα Ενέργειας Εξισορρόπησης χειροκίνητης ΕΑΣ που δύναται να παρασχεθεί από κάθε Οντότητα Υπηρεσιών Εξισορρόπησης υπολογίζεται με βάση την ποσότητα των Προσφορών Ενέργειας Εξισορρόπησής της και τα τεχνικά της χαρακτηριστικά. Ο Διαχειριστής του ΕΣΜΗΕ έχει το δικαίωμα να επιλέγει και να ενεργοποιεί διαδοχικά την Ενέργεια Εξισορρόπησης χειροκίνητης ΕΑΣ από τη σειρά ένταξης της αντίστοιχης κατεύθυνσης.
5. Οι Προσφορές Ενέργειας Εξισορρόπησης που σχετίζονται με την άμεση ενεργοποίηση της χειροκίνητης ΕΑΣ λαμβάνονται υπόψη κατά τον υπολογισμό της Τιμής Ενέργειας χειροκίνητης ΕΑΣ για τη συγκεκριμένη Χρονική Μονάδα χειροκίνητης ΕΑΣ στο πλαίσιο της Εκκαθάρισης Αγοράς Εξισορρόπησης.
6. Σε περίπτωση που ο Διαχειριστής του ΕΣΜΗΕ εκδώσει Εντολές Κατανομής διαφορετικές από το αποτέλεσμα της επίλυσης της χειροκίνητης ΕΑΣ, τότε ο Διαχειριστής του ΕΣΜΗΕ υποβάλλει αναφορά στη ΡΑΕ με την οποία αιτιολογεί την επιλογή των Οντοτήτων Υπηρεσιών Εξισορρόπησης οι οποίες καλύπτουν την Απόκλιση του ΕΣΜΗΕ. Η αναφορά υποβάλλεται για κάθε μήνα, εντός προθεσμίας ενός (1) μηνός από το τέλος του μήνα στον οποίο αναφέρεται.

### Εντολές Κατανομής χειροκίνητης ΕΑΣ

1. Τα αποτελέσματα της εκτέλεσης της διαδικασίας της χειροκίνητης ΕΑΣ περιλαμβάνουν τις ποσότητες ενεργοποίησης των ανοδικών και καθοδικών Προσφορών Ενέργειας Εξισορρόπησης των Οντοτήτων Υπηρεσιών Εξισορρόπησης, που χρησιμοποιούνται για την έκδοση των Εντολών Κατανομής προς τις Οντότητες Υπηρεσιών Εξισορρόπησης, προκειμένου να επιτευχθεί εξισορρόπηση του ΕΣΜΗΕ.
2. Ο Διαχειριστής του ΕΣΜΗΕ εκδίδει Εντολές Κατανομής για κάθε Χρονική Μονάδα χειροκίνητης ΕΑΣ προς τις Οντότητες Υπηρεσιών Εξισορρόπησης, σύμφωνα με τα αποτελέσματα της διαδικασίας της χειροκίνητης ΕΑΣ.
3. Κάθε μεταγενέστερη Εντολή Κατανομής αντικαθιστά κάθε προηγούμενη, όσον αφορά την ίδια Χρονική Μονάδα χειροκίνητης ΕΑΣ.
4. Σε έκτακτες περιστάσεις, ο Διαχειριστής του ΕΣΜΗΕ δύναται να εκδώσει Εντολές Κατανομής σε μια Κατανεμόμενη Μονάδα Παραγωγής (με τη σύμφωνη γνώμη του Παρόχου Υπηρεσιών Εξισορρόπησης) ώστε αυτή να λειτουργήσει με ισχύ μεγαλύτερη της Καταχωρημένης Ισχύος, όπως έχει καθοριστεί στα Καταχωρημένα Χαρακτηριστικά της. Σε αυτή την περίπτωση δεν υπάρχει πρόσθετη αμοιβή για την Κατανεμόμενη Μονάδα Παραγωγής.
5. Σε περίπτωση που ο Διαχειριστής του ΕΣΜΗΕ εκδώσει Εντολές Κατανομής διαφορετικές από το αποτέλεσμα της επίλυσης της χειροκίνητης ΕΑΣ, τότε ο Διαχειριστής του ΕΣΜΗΕ υποβάλλει αναφορά στη ΡΑΕ με την οποία αιτιολογεί την επιλογή των Οντοτήτων Υπηρεσιών Εξισορρόπησης οι οποίες καλύπτουν την Απόκλιση του ΕΣΜΗΕ. Η αναφορά υποβάλλεται για κάθε μήνα, εντός προθεσμίας ενός (1) μηνός από το τέλος του μήνα στον οποίο αναφέρεται.
6. Οι Οντότητες Υπηρεσιών Εξισορρόπησης που επιλέγονται για την παροχή Ενέργειας Εξισορρόπησης έχουν την υποχρέωση να ακολουθούν τις Εντολές Κατανομής που εκδίδονται από τον Διαχειριστή του ΕΣΜΗΕ και αφορούν τις ποσότητες και τη χρονική περίοδο που έχουν επιλεγεί.

### Περιεχόμενο των Εντολών Κατανομής χειροκίνητης ΕΑΣ

1. Ο Διαχειριστής του ΕΣΜΗΕ εκδίδει Εντολές Κατανομής οι οποίες καθορίζουν το επίπεδο παραγωγής/απορρόφησης των Οντοτήτων Υπηρεσιών Εξισορρόπησης.
2. Η Εντολή Κατανομής γνωστοποιείται από τον Διαχειριστή του ΕΣΜΗΕ προς την Οντότητα Υπηρεσιών Εξισορρόπησης πριν ή κατά την έναρξη κάθε Χρονικής Μονάδας χειροκίνητης ΕΑΣ με εξαίρεση τις περιπτώσεις Άμεσης Ενεργοποίησης της χειροκίνητης ΕΑΣ.
3. Η Εντολή Κατανομής λήγει στο τέλος της Χρονικής Μονάδας χειροκίνητης ΕΑΣ στην οποία εκδόθηκε η Εντολή Κατανομής, εκτός αν στο εντωμεταξύ εκδοθεί νέα Εντολή Κατανομής.
4. Η εκτέλεση της Εντολής Κατανομής από τον Πάροχο Υπηρεσιών Εξισορρόπησης που αφορά στην Ενέργεια Εξισορρόπησης μέσω της άμεσης ενεργοποίησης της χειροκίνητης ΕΑΣ αρχίζει αμέσως μετά την διαβίβαση της σχετικής Εντολής Κατανομής και λήγει στο τέλος της Χρονικής Μονάδας χειροκίνητης ΕΑΣ στην οποία εκδόθηκε η Εντολή Κατανομής.
5. Η Εντολή Κατανομής εφαρμόζεται ως εξής:
6. Ο Διαχειριστής του ΕΣΜΗΕ αποστέλλει σε κάθε Οντότητα Υπηρεσιών Εξισορρόπησης το επίπεδο παραγωγής / απορρόφησης (σε MW), που πρέπει να παράγεται / απορροφάται από την Οντότητα Υπηρεσιών Εξισορρόπησης στο τέλος της επόμενης Χρονικής Μονάδας χειροκίνητης ΕΑΣ.
7. Κάθε Οντότητα Υπηρεσιών Εξισορρόπησης αρχίζει να αυξάνει ή να μειώνει την παραγωγή / απορρόφησή της από την αρχή της Χρονικής Μονάδας χειροκίνητης ΕΑΣ μέχρι να φτάσει στο επίπεδο της Εντολής Κατανομής (σε ΜW) και, στη συνέχεια, παραμένει σε αυτό το επίπεδο έως το τέλος της Χρονικής Μονάδας χειροκίνητης ΕΑΣ.
8. Η μορφή του επιπέδου παραγωγής / απορρόφησης κατά τη διάρκεια της Χρονικής Μονάδας χειροκίνητης ΕΑΣ είναι τέτοια ώστε η παρεχόμενη ανοδική ή καθοδική Ενέργεια Εξισορρόπησης χειροκίνητης ΕΑΣ να ισούται με την αντίστοιχη Ενέργεια Εξισορρόπησης χειροκίνητης ΕΑΣ που προκύπτει από την εκτέλεση της διαδικασίας χειροκίνητης ΕΑΣ, όπως περιγράφεται στην Τεχνική Απόφαση «Χειροκίνητη ΕΑΣ».
9. Για κάθε Κατανεμόμενη Μονάδα Παραγωγής, το επίπεδο παραγωγής, που καθορίζεται από τις Εντολές Κατανομής, είναι σύμφωνο με τα Δηλωμένα Χαρακτηριστικά της εν λόγω Κατανεμόμενης Μονάδας Παραγωγής.

## ΚΕΦΑΛΑΙΟ 15

## ΔΙΑΔΙΚΑΣΙΑ ΑΥΤΟΜΑΤΗΣ ΕΑΣ

### Ενεργοποίηση της Ενέργειας Εξισορρόπησης αυτόματης ΕΑΣ

1. Η Ενέργεια Εξισορρόπησης αυτόματης ΕΑΣ ενεργοποιείται με τη χρήση της λειτουργίας Αυτόματης Ρύθμισης Παραγωγής του Διαχειριστή του ΕΣΜΗΕ για έλεγχο της συχνότητας, όπως ορίζεται στον Κανονισμό (ΕΕ) 2017/1485 της Επιτροπής της 2ας Αυγούστου 2017 σχετικά με τον καθορισμό κατευθυντήριων γραμμών για τη λειτουργία του συστήματος μεταφοράς ηλεκτρικής ενέργειας.
2. Όλες οι Οντότητες Υπηρεσιών Εξισορρόπησης για τις οποίες έχει κατακυρωθεί αυτόματη ΕΑΣ στην τελευταία ΔΕΠ ενεργοποιούνται σχεδόν ταυτόχρονα από το Διαχειριστή του ΕΣΜΗΕ για την παροχή Ενέργειας Εξισορρόπησης αυτόματης ΕΑΣ.
3. Τα κριτήρια για την ενεργοποίηση της Ενέργειας Εξισορρόπησης αυτόματης ΕΑΣ είναι οι τιμές Προσφορών Ενέργειας Εξισορρόπησης αυτόματης ΕΑΣ και οι ρυθμοί μεταβολής της ισχύος εξόδου των Οντοτήτων Υπηρεσιών Εξισορρόπησης.
4. Περισσότερες λεπτομέρειες σχετικά με την ενεργοποίηση της Ενέργειας Εξισορρόπησης αυτόματης ΕΑΣ περιλαμβάνονται στην Τεχνική Απόφαση «Αυτόματη ΕΑΣ».

# ΤΜΗΜΑ IV

# ΕΚΚΑΘΑΡΙΣΗ ΑΓΟΡΑΣ ΕΞΙΣΟΡΡΟΠΗΣΗΣ

## ΚΕΦΑΛΑΙΟ 16

## ΓΕΝΙΚΕΣ ΔΙΑΤΑΞΕΙΣ

### Περίοδος Εκκαθάρισης Αποκλίσεων

Η 15-λεπτη χρονική περίοδος για την οποία υπολογίζεται η Απόκλιση των Συμβαλλόμενων Μερών με Ευθύνη Εξισορρόπησης ορίζεται ως Περίοδος Εκκαθάρισης Αποκλίσεων. Η Ενέργεια Εξισορρόπησης και η Ισχύς Εξισορρόπησης εκκαθαρίζονται επίσης ανά Περίοδο Εκκαθάρισης Αποκλίσεων.

### Λογαριασμοί Αγοράς Εξισορρόπησης

1. Ο Διαχειριστής του ΕΣΜΗΕ τηρεί τους ακόλουθους λογαριασμούς Αγοράς Εξισορρόπησης:
2. Λογαριασμός Ενέργειας Εξισορρόπησης,
3. Λογαριασμός Ενέργειας παρεχόμενης για σκοπούς εκτός της εξισορρόπησης,
4. Λογαριασμός Αποκλίσεων,
5. Λογαριασμός Ισχύος Εξισορρόπησης,
6. Λογαριασμός Προσαυξήσεων,
7. Λογαριασμός Χρεώσεων Μη Συμμόρφωσης,
8. Λογαριασμός Τελών Αγοράς Εξισορρόπησης.
9. Οι Λογαριασμοί α έως και ε της παραγράφου 1 του παρόντος Άρθρου δεν είναι λογιστικοί και τηρούνται αποκλειστικά για την παρακολούθηση της Αγοράς Εξισορρόπησης από τον Διαχειριστή του ΕΣΜΗΕ.
10. Οι Λογαριασμοί στ και ζ της παραγράφου 1 του παρόντος Άρθρου είναι λογιστικοί.

### Αντικείμενο Εκκαθάρισης Αγοράς Εξισορρόπησης

1. Ως Εκκαθάριση της Αγοράς Εξισορρόπησης νοείται ο υπολογισμός με διαφανή τρόπο των ποσοτήτων ενέργειας και ισχύος και ο υπολογισμός της χρηματικής αξίας των χρεώσεων και πιστώσεων των Συμμετεχόντων στο πλαίσιο της Αγοράς Εξισορρόπησης, όπως αναλυτικά αναφέρεται στην παράγραφο 2 του παρόντος Άρθρου.
2. Η Εκκαθάριση της Αγοράς Εξισορρόπησης περιλαμβάνει τους ακόλουθους υπολογισμούς για κάθε Ημέρα Κατανομής:
3. υπολογισμός Ενέργειας Εξισορρόπησης για χειροκίνητη ΕΑΣ, για κάθε Οντότητα Υπηρεσιών Εξισορρόπησης και για κάθε Περίοδο Εκκαθάρισης Αποκλίσεων της Ημέρας Κατανομής,
4. υπολογισμός Ενέργειας Εξισορρόπησης για αυτόματη ΕΑΣ, για κάθε Οντότητα Υπηρεσιών Εξισορρόπησης, για κάθε Περίοδο Εκκαθάρισης Αποκλίσεων της Ημέρας Κατανομής,
5. υπολογισμός ενέργειας παρεχόμενης για σκοπούς εκτός της εξισορρόπησης, για κάθε Οντότητα Υπηρεσιών Εξισορρόπησης, για κάθε Περίοδο Εκκαθάρισης Αποκλίσεων της Ημέρας Κατανομής,
6. υπολογισμός Αποκλίσεων, για κάθε Οντότητα με Ευθύνη Εξισορρόπησης, για κάθε Περίοδο Εκκαθάρισης Αποκλίσεων της Ημέρας Κατανομής,
7. υπολογισμός Προσαρμογής Αποκλίσεων για κάθε Οντότητα με Ευθύνη Εξισορρόπησης, για κάθε Περίοδο Εκκαθάρισης Αποκλίσεων της Ημέρας Κατανομής,
8. υπολογισμός Ισχύος Εξισορρόπησης για ΕΔΣ, για κάθε Οντότητα Υπηρεσιών Εξισορρόπησης και για κάθε Περίοδο Εκκαθάρισης Αποκλίσεων της Ημέρας Κατανομής,
9. υπολογισμός Ισχύος Εξισορρόπησης για χειροκίνητη ΕΑΣ, για κάθε Οντότητα Υπηρεσιών Εξισορρόπησης και για κάθε Περίοδο Εκκαθάρισης Αποκλίσεων της Ημέρας Κατανομής,
10. υπολογισμός Ισχύος Εξισορρόπησης για αυτόματη ΕΑΣ, για κάθε Οντότητα Υπηρεσιών Εξισορρόπησης και για κάθε Περίοδο Εκκαθάρισης Αποκλίσεων της Ημέρας Κατανομής,
11. υπολογισμός χρεώσεων και πιστώσεων του Παρόχου Υπηρεσιών Εξισορρόπησης, για Ενέργεια Εξισορρόπησης και Ισχύ Εξισορρόπησης για κάθε μια από τις Οντότητες Υπηρεσιών Εξισορρόπησης που εκπροσωπεί και για κάθε Περίοδο Εκκαθάρισης Αποκλίσεων της Ημέρας Κατανομής,
12. υπολογισμός χρεώσεων και πιστώσεων του Παρόχου Υπηρεσιών Εξισορρόπησης, για ενέργεια παρεχόμενη για σκοπούς εκτός της εξισορρόπησης για κάθε μια από τις Οντότητες Υπηρεσιών Εξισορρόπησης που εκπροσωπεί και για κάθε Περίοδο Εκκαθάρισης Αποκλίσεων της Ημέρας Κατανομής,
13. υπολογισμός χρεώσεων και πιστώσεων του Συμβαλλόμενου Μέρους με Ευθύνη Εξισορρόπησης, για Αποκλίσεις για κάθε μια από τις Οντότητες με Ευθύνη Εξισορρόπησης που εκπροσωπεί, για κάθε Περίοδο Εκκαθάρισης Αποκλίσεων της Ημέρας Κατανομής,
14. υπολογισμός του κόστους Απωλειών του ΕΣΜΗΕ, για κάθε Περίοδο Εκκαθάρισης Αποκλίσεων της Ημέρας Κατανομής,
15. υπολογισμός των τυχόν επιβαλλόμενων Χρεώσεων Μη Συμμόρφωσης,
16. υπολογισμός χρεώσεων και πιστώσεων που αφορούν τους Λογαριασμούς Προσαυξήσεων,
17. υπολογισμός των Τελών Αγοράς Εξισορρόπησης για κάθε Συμμετέχοντα, και
18. υπολογισμός του ποσού διασφάλισης οικονομικής ουδετερότητας της Αγοράς Εξισορρόπησης.

### Απαιτούμενα στοιχεία για τη εκτέλεση της Εκκαθάρισης Αγοράς Εξισορρόπησης

Για την εκτέλεση της Εκκαθάρισης Αγοράς Εξισορρόπησης, ο Διαχειριστής του ΕΣΜΗΕ χρησιμοποιεί τα ακόλουθα στοιχεία:

1. το Πρόγραμμα Αγοράς κάθε Οντότητας με Ευθύνη Εξισορρόπησης, όπως αυτό διαμορφώνεται στην Αγορά Επόμενης Ημέρας και την Ενδοημερήσια Αγορά,
2. τις Προσφορές Ενέργειας Εξισορρόπησης για χειροκίνητη ΕΑΣ (ποσότητα και τιμή) ανά Χρονική Μονάδα χειροκίνητης ΕΑΣ, που κατακυρώθηκαν στην Αγορά Ενέργειας Εξισορρόπησης,
3. τις Προσφορές Ενέργειας Εξισορρόπησης για αυτόματη ΕΑΣ (ποσότητα και τιμή) ανά Χρονική Μονάδα χειροκίνητης ΕΑΣ, που κατακυρώθηκαν στην Αγορά Ενέργειας Εξισορρόπησης,
4. τις ενεργοποιημένες προσφορές ενέργειας για σκοπούς εκτός της εξισορρόπησης,
5. τις Εντολές Κατανομής,
6. τις μετρήσεις του Συστήματος Εποπτικού Ελέγχου και Απόκτησης Δεδομένων (SCADA) για τις Οντότητες Υπηρεσιών Εξισορρόπησης που παρέχουν Ενέργεια Εξισορρόπησης για αυτόματη ΕΑΣ,
7. τις Προσφορές Ενέργειας Εξισορρόπησης για χειροκίνητη ΕΑΣ και για αυτόματη ΕΑΣ των Οντοτήτων Υπηρεσιών Εξισορρόπησης που κατακυρώθηκαν στην Αγορά Ενέργειας Εξισορρόπησης,
8. τις ενδείξεις με τις οποίες επισημαίνεται η ενέργεια που παρασχέθηκε για σκοπούς εκτός της εξισορρόπησης,
9. τα πιστοποιημένα δεδομένα μέτρησης ενέργειας για τις Οντότητες Υπηρεσιών Εξισορρόπησης και τις διασυνδέσεις,
10. την ποσότητα ηλεκτρικής ενέργειας που απορροφήθηκε από καταναλωτές Χαμηλής και Μέσης Τάσης, όπως γνωστοποιούνται στον Διαχειριστή του ΕΣΜΗΕ από τους Διαχειριστές Δικτύου Διανομής,
11. τα ενεργειακά προφίλ ανά κατηγορία καταναλωτή για μη-τηλεμετρούμενες Οντότητες από τους Διαχειριστές Δικτύου Διανομής,
12. τις συνολικές εγχύσεις των Μονάδων ΑΠΕ που είναι συνδεδεμένες στο δίκτυο Χαμηλής Τάσης, όπως γνωστοποιούνται στον Διαχειριστή του ΕΣΜΗΕ από τους Διαχειριστές Δικτύου Διανομής,
13. τα Δηλωμένα Χαρακτηριστικά των Οντοτήτων Υπηρεσιών Εξισορρόπησης,
14. τις τυχόν υποβληθείσες Δηλώσεις Ολικής ή Μερικής μη Διαθεσιμότητας ή Δηλώσεις Μείζονος Βλάβης των Οντοτήτων Υπηρεσιών Εξισορρόπησης,
15. τα αποτελέσματα της ΔΕΠ για Ισχύ Εξισορρόπησης για ανοδική και καθοδική ΕΔΣ, αυτόματη ΕΑΣ και χειροκίνητη ΕΑΣ για τις Οντότητες Υπηρεσιών Εξισορρόπησης, σε MW,
16. τις Προσφορές Ισχύος Εξισορρόπησης για τις Οντότητες Υπηρεσιών Εξισορρόπησης, και
17. την πραγματική διαθεσιμότητα των Οντοτήτων Υπηρεσιών Εξισορρόπησης για παροχή κάθε τύπου Ισχύος Εξισορρόπησης.

### Σύμβαση με τον Φορέα Εκκαθάρισης

1. Ο Διαχειριστής του ΕΣΜΗΕ αναθέτει τις λειτουργίες Εκκαθάρισης Θέσεων, διαχείρισης κινδύνου και Χρηματικού Διακανονισμού των Θέσεων που προκύπτουν στο πλαίσιο της λειτουργίας της Αγοράς Εξισορρόπησης, σε Φορέα Εκκαθάρισης, σύμφωνα με τα προβλεπόμενα στα άρθρα 12 και 17 του ν. 4425/2016 και τον παρόντα Κανονισμό. Ο Φορέας Εκκαθάρισης διαθέτει Κανονισμό Εκκαθάρισης Θέσεων Αγοράς Εξισορρόπησης, ο οποίος εκδίδεται σύμφωνα με τα άρθρα 12 και 13 παρ. 2 του ν. 4425/2016.
2. Ο Φορέας Εκκαθάρισης διενεργεί την Εκκαθάριση Θέσεων, τη διαχείριση κινδύνου και το Χρηματικό Διακανονισμό των Θέσεων σύμφωνα με τον παρόντα Κανονισμό, τον Κανονισμό Εκκαθάρισης Θέσεων Αγοράς Εξισορρόπησης και τις Εκτελεστικές και Τεχνικές Αποφάσεις που εκδίδονται για την εφαρμογή αυτών, αναλαμβάνοντας έναντι του Διαχειριστή του ΕΣΜΗΕ και παντός σχετιζόμενου με την εφαρμογή τους τρίτου τις αρμοδιότητες και υποχρεώσεις που απορρέουν από αυτούς. Οι Συμμετέχοντες ευθύνονται για την εκπλήρωση των χρηματικών τους υποχρεώσεων που απορρέουν από τον παρόντα Κανονισμό σύμφωνα με τα οριζόμενα στον Κανονισμό Εκκαθάρισης Θέσεων Αγοράς Εξισορρόπησης και στο ΚΕΦΑΛΑΙΟ 22 και στο ΚΕΦΑΛΑΙΟ 23 του παρόντος Κανονισμού.

### Υποχρεώσεις των Διαχειριστών Δικτύου Διανομής στο πλαίσιο της διαδικασίας Εκκαθάρισης Αγοράς Εξισορρόπησης

1. Για τους σκοπούς της Αρχικής Εκκαθάρισης οι Διαχειριστές Δικτύου Διανομής αποστέλλουν στον Διαχειριστή του ΕΣΜΗΕ κάθε ημέρα, D, για την ημέρα D+2 τα εκ των προτέρων εκτιμώμενα ποσοστά εκπροσώπησης ανά Εκπρόσωπο Φορτίου και ανά Κατηγορία Προφίλ σχετικά με την κατανάλωση των μη τηλεμετρούμενων πελατών Χαμηλής Τάσης του ΕΣΜΗΕ σύμφωνα με τα προβλεπόμενα στον Κώδικα Διαχείρισης ΕΔΔΗΕ.
2. Για τους σκοπούς της Αρχικής Εκκαθάρισης οι Διαχειριστές Δικτύου Διανομής αποστέλλουν στον Διαχειριστή του ΕΣΜΗΕ κάθε ημέρα, D, για την προηγούμενη ημέρα D-1, ανά Περίοδο Εκκαθάρισης Αποκλίσεων:
3. τις μετρήσεις / εκτιμήσεις της συνολικής απορρόφησης ηλεκτρικής ενέργειας που αντιστοιχεί στους τηλεμετρούμενους καταναλωτές που συνδέονται στο δίκτυο Χαμηλής Τάσης του ΕΣΜΗΕ, ανηγμένη στο Όριο Συστήματος Μεταφοράς – Δικτύου Διανομής, ανά Εκπρόσωπο Φορτίου, σύμφωνα με τα προβλεπόμενα στον Κώδικα Διαχείρισης ΕΔΔΗΕ,
4. τις μετρήσεις / εκτιμήσεις της συνολικής απορρόφησης ηλεκτρικής ενέργειας που αντιστοιχεί στους καταναλωτές Μέσης Τάσης του ΕΣΜΗΕ, ανηγμένη στο Όριο Συστήματος Μεταφοράς – Δικτύου Διανομής, ανά Εκπρόσωπο Φορτίου, σύμφωνα με τα προβλεπόμενα στον Κώδικα Διαχείρισης ΕΔΔΗΕ,
5. τις μετρήσεις / εκτιμήσεις της συνολικής παραγωγής των Μονάδων ΑΠΕ που είναι συνδεδεμένες στο δίκτυο Χαμηλής Τάσης του ΕΣΜΗΕ, σύμφωνα με τα προβλεπόμενα στον Κώδικα Διαχείρισης ΕΔΔΗΕ.
6. Για τους σκοπούς της Διορθωτικής Εκκαθάρισης, οι Διαχειριστές Δικτύου Διανομής αποστέλλουν στον Διαχειριστή του ΕΣΜΗΕ μέχρι την Δευτέρα της Εβδομάδας Εκκαθάρισης W+6, για κάθε Εβδομάδα Εκκαθάρισης, W, ανά Περίοδο Εκκαθάρισης Αποκλίσεων τα εξής αναθεωρημένα δεδομένα:
7. τις μετρήσεις / εκτιμήσεις της συνολικής απορρόφησης ηλεκτρικής ενέργειας που αντιστοιχεί στους τηλεμετρούμενους καταναλωτές που συνδέονται στο δίκτυο Χαμηλής Τάσης του ΕΣΜΗΕ, ανηγμένη στο Όριο Συστήματος Μεταφοράς – Δικτύου Διανομής, ανά Εκπρόσωπο Φορτίου, σύμφωνα με τα προβλεπόμενα στον Κώδικα Διαχείρισης ΕΔΔΗΕ,
8. τις μετρήσεις / εκτιμήσεις της συνολικής απορρόφησης ηλεκτρικής ενέργειας που αντιστοιχεί στους καταναλωτές Μέσης Τάσης του ΕΣΜΗΕ, ανηγμένη στο Όριο Συστήματος Μεταφοράς – Δικτύου Διανομής, ανά Εκπρόσωπο Φορτίου, σύμφωνα με τα προβλεπόμενα στον Κώδικα Διαχείρισης ΕΔΔΗΕ,
9. τις μετρήσεις/εκτιμήσεις της συνολικής παραγωγής των Μονάδων ΑΠΕ που είναι συνδεδεμένες στο δίκτυο Χαμηλής Τάσης του Διασυνδεδεμένου Συστήματος, σύμφωνα με τα προβλεπόμενα στον Κώδικα Διαχείρισης ΕΔΔΗΕ.
10. Για τους σκοπούς της Οριστικής Εκκαθάρισης για το πρώτο Εξάμηνο Εκκαθάρισης του έτους Υ-1 οι Διαχειριστές Δικτύου Διανομής αποστέλλουν στον Διαχειριστή του ΕΣΜΗΕ μέχρι την εικοστή έκτη (26) Τρίτη του έτους Υ τις οριστικές μετρήσεις των πελατών Χαμηλής Τάσης και τυχόν διορθώσεις σε μετρήσεις πελατών Μέσης Τάσης.
11. Για τους σκοπούς της Οριστικής Εκκαθάρισης για το δεύτερο Εξάμηνο Εκκαθάρισης του έτους Υ-1 οι Διαχειριστές Δικτύου Διανομής αποστέλλουν στον Διαχειριστή του ΕΣΜΗΕ μέχρι την πεντηκοστή δεύτερη (52) Τρίτη του έτους Υ τις οριστικές μετρήσεις των πελατών Χαμηλής Τάσης και τυχόν διορθώσεις σε μετρήσεις πελατών Μέσης Τάσης.
12. Διορθώσεις στα δεδομένα που προβλέπονται στο παρόν Άρθρο, μετά την παρέλευση των προθεσμιών των παραγράφων 4 και 5 του παρόντος Άρθρου, δεν λαμβάνονται υπόψη όσο αφορά στην Εκκαθάριση Αγοράς Εξισορρόπησης βάσει του παρόντος Κανονισμού.

### Οικονομική ουδετερότητα του Διαχειριστή του ΕΣΜΗΕ

Η οικονομική ουδετερότητα του Διαχειριστή του ΕΣΜΗΕ από την διαχείριση της Αγοράς Εξισορρόπησης διασφαλίζεται μέσω των χρεοπιστώσεων των Συμβαλλόμενων Μερών με Ευθύνη Εξισορρόπησης, όπως περιγράφεται στο Άρθρο 95 του παρόντος Κανονισμού.

### Τεχνική Απόφαση «Εκκαθάριση Αγοράς Εξισορρόπησης».

Λεπτομέρειες και παραδείγματα υπολογισμών σχετικά με την Εκκαθάριση της Αγοράς Εξισορρόπησης περιγράφονται στην Τεχνική Απόφαση «Εκκαθάριση Αγοράς Εξισορρόπησης».

## ΚΕΦΑΛΑΙΟ 17

## ΑΠΩΛΕΙΕΣ ΤΟΥ ΣΥΣΤΗΜΑΤΟΣ ΜΕΤΑΦΟΡΑΣ

### Διαχείριση Απωλειών ΕΣΜΗΕ

1. Ο Διαχειριστής του ΕΣΜΗΕ προβλέπει τις Απώλειες ΕΣΜΗΕ και προβαίνει στις απαραίτητες ενέργειες για την κάλυψη των εν λόγω ποσοτήτων ενέργειας μέσω κατάθεσης Εντολών με Αποδοχή Τιμής και Προτεραιότητα Εκτέλεσης στην Αγορά Επόμενης Ημέρας ή/και στην Ενδοημερήσια Αγορά ή/και μέσω της Ενεργειακής Χρηματοπιστωτικής Αγοράς ή/και μέσω συμβάσεων που συνάπτει κατόπιν διαγωνισμού.
2. Ο Διαχειριστής του ΕΣΜΗΕ υπολογίζει τις πραγματικές Απώλειες ΕΣΜΗΕ, και υπολογίζει τη χρέωση/πίστωση της Εκκαθάρισης Αποκλίσεων αυτών των Απωλειών.
3. Το συνολικό κόστος των Απωλειών ΕΣΜΗΕ ανακτάται από τον Διαχειριστή του ΕΣΜΗΕ μέσω του αντίστοιχου Λογαριασμού Προσαυξήσεων όπως καθορίζεται στο Άρθρο 93 του παρόντος Κανονισμού.

### Πρόβλεψη Απωλειών ΕΣΜΗΕ

Οι Απώλειες ΕΣΜΗΕ εκτιμώνται με βάση την «Μεθοδολογία Υπολογισμού Απωλειών ΕΣΜΗΕ». Ο Διαχειριστής του ΕΣΜΗΕ χρησιμοποιεί την «Μεθοδολογία Υπολογισμού Απωλειών ΕΣΜΗΕ» για την ωριαία Πρόβλεψη των Απωλειών του ΕΣΜΗΕ που πρέπει να αγοραστούν σύμφωνα με το Άρθρο 82 του παρόντος Κανονισμού.

## ΚΕΦΑΛΑΙΟ 18

## ΕΚΚΑΘΑΡΙΣΗ ΕΝΕΡΓΕΙΑΣ ΕΞΙΣΟΡΡΟΠΗΣΗΣ ΚΑΙ ΑΠΟΚΛΙΣΕΩΝ

### Υπολογισμός Ενέργειας Εξισορρόπησης και Αποκλίσεων

1. Η ενεργοποιημένη ενέργεια υπολογίζεται για κάθε Περίοδο Εκκαθάρισης Αποκλίσεων διακριτά για τη χειροκίνητη ΕΑΣ, την αυτόματη ΕΑΣ και τους σκοπούς εκτός της εξισορρόπησης. Η ανοδική ενεργοποιημένη ενέργεια υπολογίζεται πάντα με θετική τιμή, ενώ η καθοδική ενεργοποιημένη ενέργεια υπολογίζεται πάντα με αρνητική τιμή.
2. Η ενεργοποιημένη Ενέργεια Εξισορρόπησης χειροκίνητης ΕΑΣ ορίζεται ως εξής:
3. Η ανοδική ενεργοποιημένη Ενέργεια Εξισορρόπησης χειροκίνητης ΕΑΣ μίας Οντότητας Υπηρεσίας Εξισορρόπησης *e* για μία Περίοδο Εκκαθάρισης Αποκλίσεων *t* ( είναι (α) όσον αφορά τις Κατανεμόμενες Μονάδες Παραγωγής και τα Κατανεμόμενα Χαρτοφυλάκια Μονάδων ΑΠΕ, η πρόσθετη ενέργεια που αντιστοιχεί στην Προσαρμοσμένη Εντολή Κατανομής χειροκίνητης ΕΑΣ σε σχέση με τα αντίστοιχα Προγράμματα Αγορών τους και (β) όσον αφορά Χαρτοφυλάκια Κατανεμόμενου Φορτίου, η μείωση της κατανάλωσης ενέργειας που αντιστοιχεί στην Προσαρμοσμένη Εντολή Κατανομής χειροκίνητης ΕΑΣ σε σχέση με τα αντίστοιχα Προγράμματα Αγορών τους και
4. Η καθοδική ενεργοποιημένη Ενέργεια Εξισορρόπησης χειροκίνητης ΕΑΣ μίας Οντότητας Υπηρεσίας Εξισορρόπησης *e* για μία Περίοδο Εκκαθάρισης Αποκλίσεων *t* ( είναι (α) όσον αφορά τις Κατανεμόμενες Μονάδες Παραγωγής και τα Κατανεμόμενα Χαρτοφυλάκια Μονάδων ΑΠΕ, η μείωση της ενέργειας που αντιστοιχεί στην Προσαρμοσμένη Εντολή Κατανομής χειροκίνητης ΕΑΣ σε σχέση με τα αντίστοιχα Προγράμματα Αγορών τους και (β) όσον αφορά Χαρτοφυλάκια Κατανεμόμενου Φορτίου, η αύξηση της κατανάλωσης ενέργειας που αντιστοιχεί στην Προσαρμοσμένη Εντολή Κατανομής χειροκίνητης ΕΑΣ σε σχέση με τα αντίστοιχα Προγράμματα Αγορών τους.
5. Η ενεργοποιημένη ενέργεια που παρέχεται για σκοπούς εκτός της εξισορρόπησης ορίζεται ως εξής:
6. Η ανοδική ενεργοποιημένη ενέργεια για σκοπούς εκτός της εξισορρόπησης μίας Οντότητας Υπηρεσίας Εξισορρόπησης *e* για μία Περίοδο Εκκαθάρισης Αποκλίσεων *t* ( είναι (α) όσον αφορά τις Κατανεμόμενες Μονάδες Παραγωγής και τα Κατανεμόμενα Χαρτοφυλάκια Μονάδων ΑΠΕ, η πρόσθετη ενέργεια που αντιστοιχεί στην Προσαρμοσμένη Εντολή Κατανομής για σκοπούς εκτός της εξισορρόπησης σε σχέση με τα αντίστοιχα Προγράμματα Αγορών τους, και (β) όσον αφορά Χαρτοφυλάκια Κατανεμόμενου Φορτίου, η μείωση κατανάλωση ενέργειας που αντιστοιχεί στην Προσαρμοσμένη Εντολή Κατανομής για σκοπούς εκτός της εξισορρόπησης σε σχέση με τα αντίστοιχα Προγράμματα Αγορών τους και
7. Η καθοδική ενεργοποιημένη ενέργεια για σκοπούς εκτός της εξισορρόπησης μίας Οντότητας Υπηρεσίας Εξισορρόπησης *e* για μία Περίοδο Εκκαθάρισης Αποκλίσεων *t* ( είναι (α) όσον αφορά τις Κατανεμόμενες Μονάδες Παραγωγής και τα Χαρτοφυλάκια Κατανεμόμενων Μονάδων ΑΠΕ, η μείωση της ενέργειας που αντιστοιχεί στην Προσαρμοσμένη Εντολή Κατανομής για σκοπούς εκτός της εξισορρόπησης σε σχέση με τα αντίστοιχα Προγράμματα Αγορών τους και (β) όσον αφορά τα Χαρτοφυλάκια Κατανεμόμενων Φορτίων η πρόσθετη κατανάλωση ενέργειας που αντιστοιχεί στην Προσαρμοσμένη Εντολή Κατανομής για σκοπούς εκτός της εξισορρόπησης σε σχέση με τα αντίστοιχα Προγράμματα Αγορών τους.
8. Η Προσαρμοσμένη Εντολή Κατανομής, και η ενεργοποιημένη ενέργεια υπολογίζονται σύμφωνα με τα οριζόμενα στη «Μεθοδολογία Υπολογισμού Ενεργοποιημένης Ενέργειας Εξισορρόπησης», η οποία λαμβάνει υπόψη τουλάχιστον την πραγματική διαθεσιμότητα των Οντοτήτων Υπηρεσίας Εξισορρόπησης.
9. Η Επιβεβλημένη Ενέργεια μίας Οντότητας Υπηρεσίας Εξισορρόπησης *e* για μια Περίοδο Εκκαθάρισης Αποκλίσεων *t* ισούται με το Πρόγραμμα Αγοράς συν την ανοδική ενεργοποιημένη Ενέργεια Εξισορρόπησης χειροκίνητης ΕΑΣ συν την καθοδική ενεργοποιημένη Ενέργεια Εξισορρόπησης χειροκίνητης ΕΑΣ συν την ανοδική ενεργοποιημένη ενέργεια για σκοπούς εκτός της εξισορρόπησης συν την καθοδική ενεργοποιημένη ενέργεια για σκοπούς εκτός της εξισορρόπησης, όπως αποδίδεται παρακάτω:

Στον ανωτέρω τύπο η ανοδική ενεργοποιημένη ενέργεια () έχει θετικό πρόσημο ενώ η καθοδική ενεργοποιημένη ενέργεια () έχει αρνητικό πρόσημο.

Για τον υπολογισμό της Επιβεβλημένης Ενέργειας μπορεί να οριστεί όριο ανοχής ανά κατηγορία Οντότητας Υπηρεσίας Εξισορρόπησης με απόφαση της ΡΑΕ, μετά από πρόταση του Διαχειριστή του ΕΣΜΗΕ.

1. Το ολοκλήρωμα των μετρήσεων του Συστήματος Εποπτικού Ελέγχου και Απόκτησης Δεδομένων (SCADA) μίας Οντότητας με Ευθύνη Εξισορρόπησης e εντός μίας Περιόδου Εκκαθάρισης Αποκλίσεων *t* που είναι μεγαλύτερες της Επιβεβλημένης Ενέργειας, , ορίζεται ως η SCADA Ανοδική Ποσότητα .
2. Το ολοκλήρωμα των μετρήσεων του Συστήματος Εποπτικού Ελέγχου και Απόκτησης Δεδομένων (SCADA) μίας Οντότητας με Ευθύνη Εξισορρόπησης *e* εντός μίας Περιόδου Εκκαθάρισης Αποκλίσεων *t* που είναι μικρότερες της Επιβεβλημένης Ενέργειας, , ορίζεται ως η SCADA καθοδική Ποσότητα .
3. Σε περίπτωση που μία Οντότητα Υπηρεσιών Εξισορρόπησης *e* λειτουργεί υπό ΑΡΠ κατά τη διάρκεια μίας Περιόδου Εκκαθάρισης Αποκλίσεων *t*, τότε:
4. η ανοδική ενεργοποιημένη Ενέργεια Εξισορρόπησης αυτόματης ΕΑΣ για Κατανεμόμενες Μονάδες Παραγωγής ή Χαρτοφυλάκιο Κατανεμόμενων Μονάδων ΑΠΕ έχει θετικό πρόσημο και ισούται με:

1. η καθοδική ενεργοποιημένη Ενέργεια Εξισορρόπησης αυτόματης ΕΑΣ για Κατανεμόμενες Μονάδες Παραγωγής ή Χαρτοφυλάκιο Κατανεμόμενων Μονάδων ΑΠΕ έχει αρνητικό πρόσημο και ισούται με:
2. η ανοδική ενεργοποιημένη Ενέργεια Εξισορρόπησης αυτόματης ΕΑΣ για Χαρτοφυλάκιο Κατανεμόμενου Φορτίου έχει θετικό πρόσημο και ισούται με:
3. η καθοδική ενεργοποιημένη Ενέργεια Εξισορρόπησης αυτόματης ΕΑΣ για Χαρτοφυλάκιο Κατανεμόμενου Φορτίου έχει αρνητικό πρόσημο και ισούται με:
4. Η Απόκλιση μιας Οντότητας με Ευθύνη Εξισορρόπησης e για μια Περίοδο Εκκαθάρισης Αποκλίσεων *t* ισούται με τη διαφορά μεταξύ της ποσότητας ενέργειας που προκύπτει με βάση τα πιστοποιημένα δεδομένα μέτρησης της Οντότητας και το Πρόγραμμα Αγοράς της Οντότητας όπως αποδίδεται παρακάτω:
5. για Κατανεμόμενες Μονάδες Παραγωγής ή Χαρτοφυλάκιο Κατανεμόμενων Μονάδων ΑΠΕ:

1. για Χαρτοφυλάκιο Κατανεμόμενου Φορτίου:

Στις παραπάνω σχέσεις θετικό πρόσημο αντιστοιχεί σε παροχή περισσότερης ενέργειας ή απορρόφηση λιγότερης ενέργειας από την Οντότητα με Ευθύνη Εξισορρόπησης, ενώ αρνητικό πρόσημο αντιστοιχεί σε παροχή λιγότερης ενέργειας ή απορρόφηση περισσότερης ενέργειας σε σχέση με το Πρόγραμμα Αγοράς της.

1. Η προσαρμογή Αποκλίσεων μίας Οντότητας Υπηρεσίας Εξισορρόπησης *e* που παρέχει Ενέργεια Εξισορρόπησης για χειροκίνητη ΕΑΣ ή ενέργεια για σκοπούς εκτός της εξισορρόπησης για μία Περίοδο Εκκαθάρισης Αποκλίσεων *t* αποδίδεται από τις σχέσεις παρακάτω:
2. για Κατανεμόμενες Μονάδες Παραγωγής ή Χαρτοφυλάκιο Κατανεμόμενων Μονάδων ΑΠΕ:
3. για Χαρτοφυλάκιο Κατανεμόμενου Φορτίου:
4. Η Τελική Απόκλιση μίας Οντότητας Υπηρεσίας Εξισορρόπησης *e* που δεν λειτουργούσε υπό ΑΡΠ για μία Περίοδο Εκκαθάρισης Αποκλίσεων *t* ισούται με την Απόκλιση συν τη προσαρμογή Αποκλίσεων, όπως δίνεται παρακάτω:
5. Η Τελική Απόκλιση μίας Οντότητας Υπηρεσίας Εξισορρόπησης *e* που λειτουργούσε υπό ΑΡΠ για μία Περίοδο Εκκαθάρισης Αποκλίσεων *t* ισούται με μηδέν.
6. Η Τελική Απόκλιση μίας Οντότητας με Ευθύνη Εξισορρόπησης e η οποία δεν παρέχει Υπηρεσίες Εξισορρόπησης ισούται με την Απόκλιση όπως υπολογίζεται βάσει της παραγράφου 9. Συγκεκριμένα:
7. για Χαρτοφυλάκιο μη Κατανεμόμενων Μονάδων ΑΠΕ, Χαρτοφυλάκιο Μονάδων ΑΠΕ χωρίς Υποχρέωση Συμμετοχής στην Αγορά και Εισαγωγές Ηλεκτρικής Ενέργειας από τις Διασυνδέσεις η Τελική Απόκλιση ισούται με
8. Για Χαρτοφυλάκιο μη Κατανεμόμενου Φορτίου και για Εξαγωγές Ηλεκτρικής Ενέργειας από τις Διασυνδέσεις η Τελική Απόκλιση ισούται με

Θετική Τελική Απόκλιση αντιστοιχεί (α) όσον αφορά τις Κατανεμόμενες Μονάδες Παραγωγής και τα Χαρτοφυλάκια Κατανεμόμενων Μονάδων ΑΠΕ, σε μεγαλύτερη μετρηθείσα έγχυση ενέργειας συγκρινόμενη με την αντίστοιχη Εντολή Κατανομής και (β) όσον αφορά Χαρτοφυλάκια Κατανεμόμενου Φορτίου σε μικρότερη μετρηθείσα κατανάλωση ενέργειας συγκρινόμενη με την αντίστοιχη Εντολή Κατανομής.

Θετική Τελική Απόκλιση αντιστοιχεί (α) όσον αφορά τα Χαρτοφυλάκιο μη Κατανεμόμενων Μονάδων ΑΠΕ και τα Χαρτοφυλάκια Μονάδων ΑΠΕ χωρίς Υποχρέωση Συμμετοχής στην Αγοράς, σε μεγαλύτερη μετρηθείσα έγχυση ενέργειας συγκρινόμενη με το αντίστοιχο Πρόγραμμα Αγοράς και (β) όσον αφορά Χαρτοφυλάκια μη Κατανεμόμενου Φορτίου σε μικρότερη μετρηθείσα κατανάλωση ενέργειας συγκρινόμενη με το αντίστοιχο Πρόγραμμα Αγοράς.

Αρνητική Τελική Απόκλιση αντιστοιχεί (α) όσον αφορά τις Κατανεμόμενες Μονάδες Παραγωγής και τα Χαρτοφυλάκια Κατανεμόμενων Μονάδων ΑΠΕ, σε μικρότερη μετρηθείσα έγχυση ενέργειας σε πραγματικό χρόνο συγκρινόμενη με την αντίστοιχη Εντολή Κατανομής, και (β) όσον αφορά Χαρτοφυλάκια Κατανεμόμενου Φορτίου σε μεγαλύτερη μετρηθείσα κατανάλωση ενέργειας σε πραγματικό χρόνο συγκρινόμενη με την αντίστοιχη Εντολή Κατανομής.

Αρνητική Τελική Απόκλιση αντιστοιχεί (α) όσον αφορά τα Χαρτοφυλάκιο μη Κατανεμόμενων Μονάδων ΑΠΕ και τα Χαρτοφυλάκια Μονάδων ΑΠΕ χωρίς Υποχρέωση Συμμετοχής στην Αγοράς, σε μικρότερη μετρηθείσα έγχυση ενέργειας συγκρινόμενη με το αντίστοιχο Πρόγραμμα Αγοράς και (β) όσον αφορά Χαρτοφυλάκια μη Κατανεμόμενου Φορτίου σε μεγαλύτερη μετρηθείσα κατανάλωση ενέργειας συγκρινόμενη με το αντίστοιχο Πρόγραμμα Αγοράς.

Λεπτομέρειες και παραδείγματα υπολογισμών σχετικά με τα παραπάνω περιγράφονται στην Τεχνική Απόφαση «Εκκαθάριση Αγοράς Εξισορρόπησης».

1. Για τα Χαρτοφυλάκια Κατανεμόμενου Φορτίου με εξαίρεση την άντληση και για τις Περιόδους Εκκαθάρισης Αποκλίσεων για τις οποίες παρέχουν Ενέργεια Εξισορρόπησης το Πρόγραμμα Αγοράς λαμβάνεται ίσο με το Φορτίο Αναφοράς τους το οποίο υπολογίζεται από τον Διαχειριστή του ΕΣΜΗΕ για την αντίστοιχη περίοδο, και αντιστοιχεί στην ηλεκτρική ενέργεια που θα καταναλωνόταν από το Χαρτοφυλάκιο Κατανεμόμενου Φορτίου σε περίπτωση μη ενεργοποίησης των σχετικών Προσφορών Ενέργειας Εξισορρόπησης. Οι λεπτομέρειες και οι κανόνες υπολογισμού του Φορτίου Αναφοράς περιλαμβάνονται στη «Μεθοδολογία Υπολογισμού Φορτίου Αναφοράς Απόκρισης Ζήτησης».

### Τιμές Ενέργειας Εξισορρόπησης χειροκίνητης ΕΑΣ

1. Σε περίπτωση που δεν υπάρχει συμφόρηση μεταξύ των Ζωνών Προσφορών, η Τιμή ανοδικής Ενέργειας Εξισορρόπησης χειροκίνητης ΕΑΣ (σε EUR/MWh), , για κάθε Περίοδο Εκκαθάρισης Αποκλίσεων, *t*, για την ενεργοποίηση ανοδικής Ενέργειας Εξισορρόπησης χειροκίνητης ΕΑΣ ισούται με το μέγιστο των τιμών των βημάτων των Προσφορών Ενέργειας Εξισορρόπησης χειροκίνητης ΕΑΣ που ενεργοποιήθηκαν για την κάλυψη των Αποκλίσεων του ΕΣΜΗΕ. Σε περίπτωση που υπάρχει συμφόρηση μεταξύ των Ζωνών Προσφορών, η Τιμή ανοδικής Ενέργειας Εξισορρόπησης χειροκίνητης ΕΑΣ για κάθε Περίοδο Εκκαθάρισης Αποκλίσεων, *t*, για την ενεργοποίηση ανοδικής Ενέργειας Εξισορρόπησης για κάθε Ζώνη Προσφορών ισούται με το μέγιστο των τιμών των βημάτων των Προσφορών Ενέργειας Εξισορρόπησης χειροκίνητης ΕΑΣ που ενεργοποιήθηκαν για την κάλυψη της απόκλισης της συγκεκριμένης Ζώνης Προσφορών, *z*.
2. Σε περίπτωση που δεν υπάρχει συμφόρηση μεταξύ των Ζωνών Προσφορών, η Τιμή καθοδικής Ενέργειας Εξισορρόπησης χειροκίνητης ΕΑΣ (σε EUR/MWh), , για κάθε Περίοδο Εκκαθάρισης Αποκλίσεων, *t*, για την ενεργοποίηση καθοδικής Ενέργειας Εξισορρόπησης χειροκίνητης ΕΑΣ ισούται με το ελάχιστο των τιμών των βημάτων των Προσφορών Ενέργειας Εξισορρόπησης χειροκίνητης ΕΑΣ που ενεργοποιήθηκαν για την κάλυψη των Αποκλίσεων του ΕΣΜΗΕ. Εάν υπάρχει συμφόρηση μεταξύ των Ζωνών Προσφορών, η Τιμή καθοδικής Ενέργειας Εξισορρόπησης χειροκίνητης ΕΑΣ για κάθε Περίοδο Εκκαθάρισης Αποκλίσεων, *t*, για την ενεργοποίηση καθοδικής Ενέργειας Εξισορρόπησης χειροκίνητης ΕΑΣ για κάθε Ζώνη Προσφορών ισούται με το ελάχιστο των τιμών των βημάτων των Προσφορών Ενέργειας Εξισορρόπησης χειροκίνητης ΕΑΣ που ενεργοποιήθηκαν για την κάλυψη της απόκλισης της συγκεκριμένης Ζώνης Προσφορών, *z*.
3. Οι ανοδικές και καθοδικές Προσφορές Ενέργειας Εξισορρόπησης χειροκίνητης ΕΑΣ που ενεργοποιούνται για σκοπούς εκτός της εξισορρόπησης επισημαίνονται και εξαιρούνται από τον υπολογισμό των τιμών ανοδικής και καθοδικής Ενέργειας Εξισορρόπησης χειροκίνητης ΕΑΣ. Οι σκοποί ενεργοποίησης που δεν αφορούν στην εξισορρόπηση καθορίζονται στη μεθοδολογία για την κατηγοριοποίηση των σκοπών για τους οποίους ενεργοποιούνται οι Προσφορές Ενέργειας Εξισορρόπησης σύμφωνα με την παράγραφο 3 του άρθρου 29 του Κανονισμού (ΕΕ) 2017/2195.
4. Οι ανοδικές και καθοδικές Προσφορές Ενέργειας Εξισορρόπησης χειροκίνητης ΕΑΣ για τις Οντότητες Υπηρεσιών Εξισορρόπησης και για τις Περιόδους Εκκαθάρισης Αποκλίσεων που προβλέπονται στην «Μεθοδολογία υπολογισμού μη εφικτού Προγράμματος Αγοράς» επισημαίνονται και εξαιρούνται από τον υπολογισμό των τιμών ανοδικής και καθοδικής Ενέργειας Εξισορρόπησης χειροκίνητης ΕΑΣ.
5. Στην περίπτωση που για μια Περίοδο Εκκαθάρισης Αποκλίσεων εγχύθηκε ενέργεια από Συμβεβλημένες Μονάδες ή Συμπληρωματική Ενέργεια από Έκτακτες Εισαγωγές ή έγιναν Περικοπές Φορτίων, η Τιμή ανοδικής Ενέργειας Εξισορρόπησης χειροκίνητης ΕΑΣ δύναται να προσαυξάνεται με την Προσαύξηση Ελλείμματος Ενέργειας Εξισορρόπησης σε €/MWh για την συγκεκριμένη Περίοδο Εκκαθάρισης Αποκλίσεων. Η τιμή της Προσαύξησης Ελλείμματος Ενέργειας Εξισορρόπησης σε €/MWh καθορίζεται με Απόφαση της ΡΑΕ, μετά από εισήγηση του Διαχειριστή του ΕΣΜΗΕ.
6. Σε περίπτωση που ο υπολογισμός των Τιμών Ενέργειας Εξισορρόπησης είναι αδύνατος, ιδίως λόγω Κατάστασης Έκτακτης Ανάγκης, ή βλάβης του Συστήματος Αγοράς Εξισορρόπησης ή των λοιπών ηλεκτρονικών συστημάτων του Διαχειριστή του ΕΣΜΗΕ, ο Διαχειριστής του ΕΣΜΗΕ εφαρμόζει τη διαδικασία που προβλέπεται στους «Κανόνες εκκαθάρισης σε περίπτωση αναστολής των δραστηριοτήτων της αγοράς».

### Υπολογισμός χρεώσεων και πιστώσεων για Ενέργεια Εξισορρόπησης

1. Η χρέωση ή πίστωση των Παρόχων Υπηρεσιών Εξισορρόπησης για κάθε Οντότητα Υπηρεσιών Εξισορρόπησης που εκπροσωπούν, ανά Περίοδο Εκκαθάρισης Αποκλίσεων, για την ενεργοποιημένη Ενέργεια Εξισορρόπησης χειροκίνητης ΕΑΣ ή για ενεργοποιημένη Ενέργεια για σκοπούς εκτός της εξισορρόπησης μετά από σχετική Εντολή Κατανομής, προσδιορίζεται για κάθε κατεύθυνση σύμφωνα με τον ακόλουθο πίνακα:

|  |  |  |
| --- | --- | --- |
|  | Θετική Τιμή Ενέργειας Εξισορρόπησης | Αρνητική Τιμή Ενέργειας Εξισορρόπησης |
| Ανοδική Ενέργεια Εξισορρόπησης | Πληρωμή από Φορέα Εκκαθάρισης σε Πάροχο Υπηρεσιών Εξισορρόπησης | Πληρωμή από Πάροχο Υπηρεσιών Εξισορρόπησης σε Φορέα Εκκαθάρισης |
| Καθοδική Ενέργεια Εξισορρόπησης | Πληρωμή από Πάροχο Υπηρεσιών Εξισορρόπησης σε Φορέα Εκκαθάρισης | Πληρωμή από Φορέα Εκκαθάρισης σε Πάροχο Υπηρεσιών Εξισορρόπησης |

1. Η χρέωση ή πίστωση των Παρόχων Υπηρεσιών Εξισορρόπησης για κάθε Οντότητα Υπηρεσιών Εξισορρόπησης, *e*, που εκπροσωπούν, ανά Περίοδο Εκκαθάρισης Αποκλίσεων, *t*, για την ενεργοποιημένη Ενέργεια Εξισορρόπησης χειροκίνητης ΕΑΣ υπολογίζεται ως εξής:
2. Για την ενεργοποιημένη Ανοδική Ενέργεια Εξισορρόπησης χειροκίνητης ΕΑΣ ως το γινόμενο της ποσότητας ενεργοποιημένης ανοδικής Ενέργειας Εξισορρόπησης χειροκίνητης ΕΑΣ με την Τιμή ανοδικής Ενέργειας Εξισορρόπησης για χειροκίνητη ΕΑΣ για την Ζώνη Προσφορών, *z*, στην οποία ανήκει Οντότητα Υπηρεσιών Εξισορρόπησης, *e*:

Όπου:

Η χρέωση ή πίστωση σε € για την ενεργοποιημένη ανοδική Ενέργεια Εξισορρόπησης χειροκίνητης ΕΑΣ για την Οντότητα Υπηρεσιών Εξισορρόπησης *e* και την Περίοδο Εκκαθάρισης Αποκλίσεων *t*.

Η ανοδική ενεργοποιημένη Ενέργεια Εξισορρόπησης χειροκίνητης ΕΑΣ σε MWh για την Οντότητας Υπηρεσίας Εξισορρόπησης *e* και την Περίοδο Εκκαθάρισης Αποκλίσεων *t*.

Η Τιμή ανοδικής Ενέργειας Εξισορρόπησης χειροκίνητης ΕΑΣ, της Ζώνης Προσφορών, *z*, σε €/MWh στην οποία ανήκει η Οντότητα Υπηρεσιών Εξισορρόπησης *e*.

1. Για την ενεργοποιημένη καθοδική Ενέργεια Εξισορρόπησης χειροκίνητης ΕΑΣ ως το γινόμενο της ποσότητας ενεργοποιημένης καθοδικής Ενέργειας Εξισορρόπησης χειροκίνητης ΕΑΣ με την Τιμή καθοδικής Ενέργειας Εξισορρόπησης για χειροκίνητη ΕΑΣ για την Ζώνη Προσφορών, z, στην οποία ανήκει Οντότητα Υπηρεσιών Εξισορρόπησης, e.

Όπου:

Η χρέωση ή πίστωση σε € για την ενεργοποιημένη καθοδική Ενέργεια Εξισορρόπησης χειροκίνητης ΕΑΣ για την Οντότητα Υπηρεσιών Εξισορρόπησης *e* και την Περίοδο Εκκαθάρισης Αποκλίσεων *t*.

Η καθοδική ενεργοποιημένη Ενέργεια Εξισορρόπησης χειροκίνητης ΕΑΣ σε MWh για την Οντότητας Υπηρεσίας Εξισορρόπησης e και την Περίοδο Εκκαθάρισης Αποκλίσεων *t*.

Η Τιμή καθοδικής Ενέργειας Εξισορρόπησης χειροκίνητης ΕΑΣ, της Ζώνης Προσφορών, *z*, σε €/MWh στην οποία ανήκει η Οντότητα Υπηρεσιών Εξισορρόπησης *e*.

1. Η χρέωση ή πίστωση των Παρόχων Υπηρεσιών Εξισορρόπησης για κάθε Οντότητα Υπηρεσιών Εξισορρόπησης που εκπροσωπούν, ανά Περίοδο Εκκαθάρισης Αποκλίσεων για την ενεργοποιημένη ανοδική Ενέργεια Εξισορρόπησης αυτόματης ΕΑΣ υπολογίζεται ως το γινόμενο:
2. της ποσότητας ενεργοποιημένης ανοδικής Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης κατά τη διάρκεια της Περιόδου Εκκαθάρισης Αποκλίσεων, και
3. του μεγίστου μεταξύ αφενός της τιμής ανοδικής Ενέργειας Εξισορρόπησης χειροκίνητης ΕΑΣ και αφετέρου της τιμής Προσφοράς Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης που αντιστοιχεί στην ποσότητα ενεργοποιημένης ανοδικής Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης κατά τη διάρκεια της Περιόδου Εκκαθάρισης Αποκλίσεων. Αν δεν έχει υπολογιστεί Τιμή Ανοδικής Ενέργειας Εξισορρόπησης χειροκίνητης ΕΑΣ χρησιμοποιείται η σχετική τιμή Προσφοράς Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης.

Όπου:

Η χρέωση ή πίστωση για την ενεργοποιημένη ανοδική Ενέργεια Εξισορρόπησης αυτόματης ΕΑΣ για την Οντότητα Υπηρεσιών Εξισορρόπησης *e* και την Περίοδο Εκκαθάρισης Αποκλίσεων *t*.

η Ανοδική ενεργοποιημένη Ενέργεια Εξισορρόπησης αυτόματης ΕΑΣ για την Οντότητα Υπηρεσιών Εξισορρόπησης *e* και την Περίοδο Εκκαθάρισης Αποκλίσεων *t*.

η Τιμή ανοδικής Ενέργειας Εξισορρόπησης χειροκίνητης ΕΑΣ για τη ζώνη προσφορών *z* και την Περίοδο Εκκαθάρισης Αποκλίσεων *t*. Η ζώνη προσφορών *z* είναι η ζώνη στην οποία βρίσκεται η Οντότητα Υπηρεσιών Εξισορρόπησης *e*.

η τιμή σε €/MWh του βήματος *s* της προσφοράς ανοδικής Ενέργειας Εξισορρόπησης για αυτόματη ΕΑΣ της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων *t*. Το βήμα s είναι αυτό που αντιστοιχεί στην ποσότητα .

1. Η χρέωση ή πίστωση των Παρόχων Υπηρεσιών Εξισορρόπησης για κάθε Οντότητα Υπηρεσιών Εξισορρόπησης που εκπροσωπούν, ανά Περίοδο Εκκαθάρισης Αποκλίσεων για την ενεργοποιημένη καθοδική Ενέργεια Εξισορρόπησης αυτόματης ΕΑΣ υπολογίζεται ως το γινόμενο:
2. της ποσότητας ενεργοποιημένης καθοδικής Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης κατά τη διάρκεια της Περιόδου Εκκαθάρισης Αποκλίσεων, και
3. του ελαχίστου μεταξύ αφενός της τιμής καθοδικής Ενέργειας Εξισορρόπησης χειροκίνητης ΕΑΣ και αφετέρου της τιμής Προσφοράς Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης που αντιστοιχεί στην ποσότητα ενεργοποιημένης καθοδικής Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης κατά τη διάρκεια της Περιόδου Εκκαθάρισης Αποκλίσεων. Αν δεν έχει υπολογιστεί Τιμή καθοδικής Ενέργειας Εξισορρόπησης χειροκίνητης ΕΑΣ χρησιμοποιείται η σχετική τιμή Προσφοράς Ενέργειας Εξισορρόπησης αυτόματης ΕΑΣ της Οντότητας Υπηρεσιών Εξισορρόπησης.

Όπου:

Η χρέωση ή πίστωση για την ενεργοποιημένη καθοδική Ενέργεια Εξισορρόπησης αυτόματης ΕΑΣ για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

η καθοδική ενεργοποιημένη Ενέργεια Εξισορρόπησης αυτόματης ΕΑΣ για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

η Τιμή καθοδικής Ενέργειας Εξισορρόπησης χειροκίνητης ΕΑΣ για τη ζώνη προσφορών z και την Περίοδο Εκκαθάρισης Αποκλίσεων t. Η ζώνη προσφορών z είναι η ζώνη στην οποία βρίσκεται η Οντότητα Υπηρεσιών Εξισορρόπησης e.

η τιμή σε €/MWh του βήματος s της προσφοράς καθοδικής Ενέργειας Εξισορρόπησης για αυτόματη ΕΑΣ της Οντότητας Υπηρεσιών Εξισορρόπησης e για την Περίοδο Εκκαθάρισης Αποκλίσεων t. Το βήμα s είναι αυτό που αντιστοιχεί στην ποσότητα .

1. Οι Συμβεβλημένες Μονάδες Παραγωγής που προσφέρουν Συμπληρωματική Ενέργεια Συστήματος πληρώνονται σύμφωνα με τους όρους και τις προϋποθέσεις της σχετικής Σύμβασης Συμπληρωματικής Ενέργειας Συστήματος, σύμφωνα με τα οριζόμενα στον Κώδικα Διαχείρισης ΕΣΜΗΕ.

### Υπολογισμός χρεώσεων και πιστώσεων για ενέργεια εκτός Εξισορρόπησης

Η χρέωση ή πίστωση των Παρόχων Υπηρεσιών Εξισορρόπησης για κάθε Οντότητα Υπηρεσιών Εξισορρόπησης, e, που εκπροσωπούν, ανά Περίοδο Εκκαθάρισης Αποκλίσεων, t, για την ενεργοποιημένη ενέργεια για σκοπούς εκτός της εξισορρόπησης υπολογίζεται:

1. ως το άθροισμα για κάθε βήμα των γινόμενων της ποσότητας ανοδικής ενεργοποιημένης ενέργειας του βήματος και της τιμής του αντίστοιχου βήματος Προσφοράς ανοδικής Ενέργειας Εξισορρόπησης για χειροκίνητη ΕΑΣ για την αντίστοιχη Οντότητα.

Όπου:

Η χρέωση ή πίστωση για την ενεργοποιημένη ανοδική Ενέργεια Εξισορρόπησης για σκοπούς εκτός της εξισορρόπησης για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

το τμήμα, as, του βήματος, s, σε MWh της Προσφοράς ανοδικής Ενέργειας Εξισορρόπησης χειροκίνητης ΕΑΣ που έχει επικυρωθεί στην Οντότητα Υπηρεσιών Εξισορρόπησης, e, για την Περίοδο Εκκαθάρισης Αποκλίσεων, t.

η τιμή σε €/MWh του βήματος s της Προσφοράς ανοδικής Ενέργειας Εξισορρόπησης χειροκίνητης ΕΑΣ της Οντότητας Υπηρεσιών Εξισορρόπησης e για την Περίοδο Εκκαθάρισης Αποκλίσεων t.

1. ως το άθροισμα για κάθε βήμα των γινόμενων της ποσότητας καθοδικής ενεργοποιημένης ενέργειας του βήματος και της τιμής του αντίστοιχου βήματος Προσφοράς καθοδικής Ενέργειας Εξισορρόπησης για χειροκίνητη ΕΑΣ για την αντίστοιχη Οντότητα.

Όπου:

Η χρέωση ή πίστωση για την ενεργοποιημένη καθοδική Ενέργεια Εξισορρόπησης για σκοπούς εκτός της εξισορρόπησης για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

το τμήμα, as, του βήματος, s, σε MWh της Προσφοράς καθοδική Ενέργειας Εξισορρόπησης χειροκίνητης ΕΑΣ που έχει επικυρωθεί στην Οντότητα Υπηρεσιών Εξισορρόπησης, e, για την Περίοδο Εκκαθάρισης Αποκλίσεων, t.

η τιμή σε €/MWh του βήματος s της Προσφοράς καθοδικής Ενέργειας Εξισορρόπησης χειροκίνητης ΕΑΣ της Οντότητας Υπηρεσιών Εξισορρόπησης e για την Περίοδο Εκκαθάρισης Αποκλίσεων t.

### Υπολογισμός Τιμής Αποκλίσεων

1. Η τιμή (σε EUR/MWh) με την οποία εκκαθαρίζονται οι Αποκλίσεις ανά Περίοδο Εκκαθάρισης Αποκλίσεων t υπολογίζεται ως εξής:
2. Η Τιμή Αποκλίσεων, , υπολογίζεται για μια Περίοδο Εκκαθάρισης Αποκλίσεων t ως η σταθμισμένη μέση τιμή της ενεργοποιημένης Ενέργειας Εξισορρόπησης της κυρίαρχης κατεύθυνσης (ανοδικής ή καθοδικής) για χειροκίνητη και αυτόματη ΕΑΣ για τη συγκεκριμένη Περίοδο Εκκαθάρισης Αποκλίσεων t. Η ανωτέρω σταθμισμένη μέση τιμή υπολογίζεται ως το πηλίκο του συνολικού ποσού σε € που αντιστοιχεί στην ενεργοποίηση Ενέργειας Εξισορρόπησης της κυρίαρχης κατεύθυνσης (ανοδικής χειροκίνητης και αυτόματης ΕΑΣ ή καθοδικής χειροκίνητης και αυτόματης ΕΑΣ) και του αλγεβρικού αθροίσματος των ποσοτήτων ενεργοποιημένης Ενέργειας Εξισορρόπησης της κυρίαρχης κατεύθυνσης. Η Τιμή Αποκλίσεων, υπολογίζεται ως:

Όπου:

Η χρέωση ή πίστωση σε € για την ενεργοποιημένη Ενέργεια Εξισορρόπησης χειροκίνητης ΕΑΣ της κυρίαρχης κατεύθυνσης για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

Η χρέωση ή πίστωση σε € για την ενεργοποιημένη Ενέργεια Εξισορρόπησης αυτόματης ΕΑΣ της κυρίαρχης κατεύθυνσης για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

Η ενεργοποιημένη Ενέργεια Εξισορρόπησης χειροκίνητης ΕΑΣ της κυρίαρχης κατεύθυνσης σε MWh για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

Η ενεργοποιημένη Ενέργεια Εξισορρόπησης αυτόματης ΕΑΣ της κυρίαρχης κατεύθυνσης σε MWh για την Οντότητα Υπηρεσιών Εξισορρόπησης e και την Περίοδο Εκκαθάρισης Αποκλίσεων t.

Η κυρίαρχη κατεύθυνση είναι ανοδική όταν για την συγκεκριμένη Περίοδο Εκκαθάρισης Αποκλίσεων t η ανοδική ενεργοποιημένη Ενέργεια Εξισορρόπησης από χειροκίνητη και αυτόματη ΕΑΣ είναι μεγαλύτερη από την καθοδική ενεργοποιημένη Ενέργεια Εξισορρόπησης από χειροκίνητη και αυτόματη ΕΑΣ. Αντίστοιχα η κυρίαρχη κατεύθυνση είναι καθοδική όταν για την συγκεκριμένη Περίοδο Εκκαθάρισης Αποκλίσεων t η καθοδική ενεργοποιημένη Ενέργεια Εξισορρόπησης από χειροκίνητη και αυτόματη ΕΑΣ είναι μεγαλύτερη από την ανοδική ενεργοποιημένη Ενέργεια Εξισορρόπησης από χειροκίνητη και αυτόματη ΕΑΣ.

1. Στην περίπτωση που για μία Περίοδο Εκκαθάρισης Αποκλίσεων t δεν ενεργοποιήθηκε ούτε ανοδική ούτε και καθοδική Ενέργεια Εξισορρόπησης η Τιμή Αποκλίσεων ισούται με την αξία της αποφευχθείσας ενεργοποίησης Ενέργειας Εξισορρόπησης, και υπολογίζεται ως η μέση τιμή των παρακάτω:
   1. της μικρότερης τιμής Προσφοράς ανοδικής Ενέργειας Εξισορρόπησης είτε για χειροκίνητη είτε για αυτόματη ΕΑΣ για την συγκεκριμένη Περίοδο Εκκαθάρισης Αποκλίσεων και
   2. της μεγαλύτερης τιμής Προσφοράς καθοδικής Ενέργειας Εξισορρόπησης είτε για χειροκίνητη είτε για αυτόματη ΕΑΣ για την συγκεκριμένη Περίοδο Εκκαθάρισης Αποκλίσεων.
2. Τυχόν έλλειμμα που προκύπτει κατά την Εκκαθάριση Αποκλίσεων διευθετείται μέσω του Λογαριασμού Προσαυξήσεων 3 και επιμερίζεται και επιβαρύνει τα Συμβαλλόμενα Μέρη με Ευθύνη Εξισορρόπησης, σύμφωνα με τα οριζόμενα στο Άρθρο 95 του παρόντος Κανονισμού.
3. Σε περίπτωση που ο υπολογισμός των Τιμών Αποκλίσεων είναι αδύνατος, ιδίως λόγω Κατάστασης Έκτακτης Ανάγκης, ή βλάβης του Συστήματος Αγοράς Εξισορρόπησης ή των λοιπών ηλεκτρονικών συστημάτων του Διαχειριστή του ΕΣΜΗΕ, ο Διαχειριστής του ΕΣΜΗΕ εφαρμόζει τη διαδικασία που προβλέπεται στους «Κανόνες εκκαθάρισης σε περίπτωση αναστολής των δραστηριοτήτων της αγοράς».

### Υπολογισμός Χρεώσεων και Πιστώσεων από την Εκκαθάριση Αποκλίσεων

1. Η Εκκαθάριση Αποκλίσεων αποτελεί τη διαδικασία με την οποία τα Συμβαλλόμενα Μέρη με Ευθύνη Εξισορρόπησης χρεώνονται ή πιστώνονται για τις Αποκλίσεις που προκαλούν. Η Εκκαθάριση Αποκλίσεων εκτελείται αρχικά ανά Οντότητα με Ευθύνη Εξισορρόπησης και στη συνέχεια ανά Συμβαλλόμενο Μέρος με Ευθύνη Εξισορρόπησης.
2. Το ποσό Απόκλισης σε € για μια Περίοδο Εκκαθάρισης Αποκλίσεων *t* και Οντότητα Υπηρεσιών Εξισορρόπησης ή Οντότητα με Ευθύνη Εξισορρόπησης *e* υπολογίζεται ως η Τελική Απόκλιση, σε MWh, όπως υπολογίζεται σύμφωνα με το Άρθρο 84, πολλαπλασιασμένη με σχετική, τιμή σε €/MWh όπως ακολούθως:
3. Στην περίπτωση που η Απόκλιση του Συστήματος είναι μη μηδενική:
4. Στην περίπτωση που για μια Περίοδο Εκκαθάρισης Αποκλίσεων t δεν ενεργοποιήθηκε ούτε ανοδική ούτε καθοδική Ενέργεια Εξισορρόπησης:

*Όπου:*

η χρέωση ή πίστωση Αποκλίσεων σε € για την Οντότητα Υπηρεσιών Εξισορρόπησης ή Οντότητα με Ευθύνη Εξισορρόπησης *e* και την Περίοδο Εκκαθάρισης Αποκλίσεων *t*.

η ποσότητα της Τελικής Απόκλισης, σε MWh για την Οντότητα Υπηρεσιών Εξισορρόπησης ή Οντότητα με Ευθύνη Εξισορρόπησης *e* και την Περίοδο Εκκαθάρισης Αποκλίσεων *t*.

ηΤιμή Απόκλισης σε €/MWh για την Περίοδο Εκκαθάρισης Αποκλίσεων *t*.

η μέση τιμή σε €/MWh της μικρότερης τιμής Προσφοράς ανοδικής Ενέργειας Εξισορρόπησης και της μεγαλύτερης τιμής Προσφοράς καθοδικής Ενέργειας Εξισορρόπησης είτε για αυτόματη είτε για χειροκίνητη ΕΑΣ για τη συγκεκριμένη Περίοδο Εκκαθάρισης Αποκλίσεων *t*.

1. Όταν το ποσό Απόκλισης υπολογίζεται αρνητικό, η Οντότητα με Ευθύνη Εξισορρόπησης υποχρεούται στην καταβολή του υπολογιζόμενου ποσού. Όταν το ποσό Απόκλισης υπολογίζεται θετικό, η Οντότητα με Ευθύνη Εξισορρόπησης δικαιούται να εισπράξει το υπολογιζόμενο ποσό.
2. Το ποσό Απόκλισης που υπολογίζεται για το Χαρτοφυλάκιο Μονάδων ΑΠΕ χωρίς Υποχρέωση Συμμετοχής στην Αγορά χρεοπιστώνεται στον ΔΑΠΕΕΠ.

## ΚΕΦΑΛΑΙΟ 19

## ΕΚΚΑΘΑΡΙΣΗ ΙΣΧΥΟΣ ΕΞΙΣΟΡΡΟΠΗΣΗΣ

### Υπολογισμός παρασχεθείσας ποσότητας Ισχύος Εξισορρόπησης

1. Η Περίοδος Εκκαθάρισης Ισχύος Εξισορρόπησης ορίζεται ίση με την Περίοδο Εκκαθάρισης Αποκλίσεων. Για την αντιστοίχιση της Περιόδου Κατανομής της ΔΕΠ σε Περιόδους Εκκαθάρισης Αποκλίσεων, τα ημίωρα αποτελέσματα για Ισχύ Εξισορρόπησης της ΔΕΠ επιμερίζονται σε δύο (2) ισοδύναμα 15-λεπτα αποτελέσματα.
2. Για κάθε Οντότητα Υπηρεσιών Εξισορρόπησης και για κάθε Περίοδο Εκκαθάρισης Αποκλίσεων η παρασχεθείσα ανοδική και καθοδική Ισχύς Εξισορρόπησης για ΕΔΣ, αυτόματη ΕΑΣ και χειροκίνητη ΕΑΣ προκύπτει λαμβάνοντας υπόψη:
3. Τα τμήματα των επιμέρους βημάτων της Προσφοράς Ισχύος Εξισορρόπησης που έχουν επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων.
4. την διαθεσιμότητα σε MW της Οντότητας Υπηρεσιών Εξισορρόπησης για την παροχή της υπηρεσίας σε πραγματικό χρόνο.
5. το ποσοστό της χρονικής περιόδου εντός μίας Περιόδου Εκκαθάρισης Αποκλίσεων κατά την οποία η Οντότητα Υπηρεσιών Εξισορρόπησης ήταν διαθέσιμη για την παροχή ΕΔΣ σε πραγματικό χρόνο.
6. Η παρασχεθείσα ανοδική και καθοδική Ισχύς Εξισορρόπησης για ΕΔΣ, από την Οντότητα Υπηρεσιών Εξισορρόπησης e για την Περίοδο Εκκαθάρισης Αποκλίσεων t υπολογίζεται ως εξής:

όπου:

η παρασχεθείσα ανοδική Ισχύς Εξισορρόπησης για ΕΔΣ, σε MW, από την Οντότητα Υπηρεσιών Εξισορρόπησης, *e,* για την Περίοδο Εκκαθάρισης Αποκλίσεων *t*.

το τμήμα, as, του βήματος, *s*, σε MW της Προσφοράς ανοδικής Ισχύος Εξισορρόπησης για ΕΔΣ που έχει επικυρωθεί στην Οντότητα Υπηρεσιών Εξισορρόπησης, *e*, για την Περίοδο Κατανομής που περιλαμβάνει την Περίοδο Εκκαθάρισης Αποκλίσεων, *t*, βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων *t* κατά την οποία η Οντότητα Υπηρεσιών Εξισορρόπησης *e* ήταν διαθέσιμη για την παροχή ανοδικής ΕΔΣ σε πραγματικό χρόνο.

η παρασχεθείσα καθοδική Ισχύς Εξισορρόπησης για ΕΔΣ, σε MW, από την Οντότητα Υπηρεσιών Εξισορρόπησης, *e,* για την Περίοδο Εκκαθάρισης Αποκλίσεων, *t*.

το τμήμα, *as*, του βήματος, *s*, σε MW της Προσφοράς καθοδικής Ισχύος Εξισορρόπησης για ΕΔΣ που έχει επικυρωθεί στην Οντότητα Υπηρεσιών Εξισορρόπησης, *e*, για την Περίοδο Κατανομής που περιλαμβάνει την Περίοδο Εκκαθάρισης Αποκλίσεων, *t*, βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων *t* κατά την οποία η Οντότητα Υπηρεσιών Εξισορρόπησης *e* ήταν διαθέσιμη για την παροχή καθοδικής ΕΔΣ σε πραγματικό χρόνο.

1. Η παρασχεθείσα ανοδική και καθοδική Ισχύς Εξισορρόπησης για χειροκίνητη ΕΑΣ, από την Οντότητα Υπηρεσιών Εξισορρόπησης e για την Περίοδο Εκκαθάρισης Αποκλίσεων t υπολογίζεται ως εξής:

όπου:

η παρασχεθείσα ανοδική Ισχύς Εξισορρόπησης για χειροκίνητη ΕΑΣ, σε MW, από την Οντότητα Υπηρεσιών Εξισορρόπησης, *e,* σε πραγματικό χρόνο για την Περίοδο Εκκαθάρισης Αποκλίσεων, *t*.

το τμήμα, *as*, του βήματος, *s*, σε MW της Προσφοράς ανοδικής Ισχύος Εξισορρόπησης χειροκίνητης ΕΑΣ που έχει επικυρωθεί στην Οντότητα Υπηρεσιών Εξισορρόπησης, *e*, για την Περίοδο Κατανομής που περιλαμβάνει την Περίοδο Εκκαθάρισης Αποκλίσεων, *t*, βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων, *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή ανοδικής χειροκίνητης ΕΑΣ σε πραγματικό χρόνο.

η παρασχεθείσα καθοδική Ισχύς Εξισορρόπησης για χειροκίνητη ΕΑΣ, σε MW, από την Οντότητα Υπηρεσιών Εξισορρόπησης, *e,* σε πραγματικό χρόνο για την Περίοδο Εκκαθάρισης Αποκλίσεων, *t*.

το τμήμα, *as*, του βήματος, *s*, σε MW της Προσφοράς καθοδικής Ισχύος Εξισορρόπησης χειροκίνητης ΕΑΣ που έχει επικυρωθεί στην Οντότητα Υπηρεσιών Εξισορρόπησης, *e*, για την Περίοδο Κατανομής που περιλαμβάνει την Περίοδο Εκκαθάρισης Αποκλίσεων, *t*, βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή καθοδικής χειροκίνητης ΕΑΣ σε πραγματικό χρόνο.

1. Η παρασχεθείσα ανοδική και καθοδική Ισχύς Εξισορρόπησης για αυτόματη ΕΑΣ, σε MW, από την Οντότητα Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, υπολογίζεται ως εξής:

όπου:

η παρασχεθείσα ανοδική Ισχύς Εξισορρόπησης για αυτόματη ΕΑΣ, σε MW, από την Οντότητα Υπηρεσιών Εξισορρόπησης, *e,* σε πραγματικό χρόνο για την Περίοδο Εκκαθάρισης Αποκλίσεων, *t*.

το τμήμα, *as*, του βήματος, *s*, σε MW της Προσφοράς ανοδικής Ισχύος Εξισορρόπησης αυτόματης ΕΑΣ που έχει επικυρωθεί στην Οντότητα Υπηρεσιών Εξισορρόπησης, *e*, για την Περίοδο Κατανομής που περιλαμβάνει την Περίοδο Εκκαθάρισης Αποκλίσεων, *t*, βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων, *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή ανοδικής αυτόματης ΕΑΣ σε πραγματικό χρόνο.

η παρασχεθείσα καθοδική Ισχύς Εξισορρόπησης για αυτόματη ΕΑΣ, σε MW, από την Οντότητα Υπηρεσιών Εξισορρόπησης, *e,* σε πραγματικό χρόνο για την Περίοδο Εκκαθάρισης Αποκλίσεων *t*.

το τμήμα, *as*, του βήματος, *s*, σε MW της Προσφοράς καθοδικής Ισχύος Εξισορρόπησης αυτόματης ΕΑΣ που έχει επικυρωθεί στην Οντότητα Υπηρεσιών Εξισορρόπησης, *e*, για την Περίοδο Κατανομής που περιλαμβάνει την Περίοδο Εκκαθάρισης Αποκλίσεων, *t*, βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή καθοδικής αυτόματης ΕΑΣ σε πραγματικό χρόνο.

### Υπολογισμός Αποζημίωσης Ισχύος Εξισορρόπησης

1. Για κάθε Οντότητα Υπηρεσιών Εξισορρόπησης και για κάθε Περίοδο Εκκαθάρισης Αποκλίσεων η αποζημίωση για την παρασχεθείσα ανοδική και καθοδική Ισχύ Εξισορρόπησης για ΕΔΣ, αυτόματη ΕΑΣ και χειροκίνητη ΕΑΣ προκύπτει λαμβάνοντας υπόψη την παρασχεθείσα ανοδική ή καθοδική Ισχύ Εξισορρόπησης και την τιμή του αντίστοιχου βήματος των Προσφορών Ισχύος Εξισορρόπησης που έχουν επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων.
2. Η αποζημίωση της Οντότητας Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για ανοδική και καθοδική ΕΔΣ, αυτόματη ΕΑΣ και χειροκίνητη ΕΑΣ στην Περίοδο Εκκαθάρισης Αποκλίσεων *t*, αντιστοίχως, υπολογίζονται ως εξής:

όπου:

η αποζημίωση σε € της Οντότητας Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για ανοδική ΕΔΣ κατά την Περίοδο Εκκαθάρισης Αποκλίσεων *t*.

η αποζημίωση σε € της Οντότητας Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για καθοδική ΕΔΣ κατά την Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων *t* κατά την οποία η Οντότητα Υπηρεσιών Εξισορρόπησης *e* ήταν διαθέσιμη για την παροχή ανοδικής ΕΔΣ σε πραγματικό χρόνο.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων *t* κατά την οποία η Οντότητα Υπηρεσιών Εξισορρόπησης *e* ήταν διαθέσιμη για την παροχή καθοδικής ΕΔΣ σε πραγματικό χρόνο.

η αποζημίωση σε € της Οντότητας Υπηρεσιών Εξισορρόπησης e για την παρασχεθείσα Ισχύ Εξισορρόπησης για ανοδική χειροκίνητη ΕΑΣ κατά την Περίοδο Εκκαθάρισης Αποκλίσεων *t*.

η αποζημίωση σε € της Οντότητας Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για καθοδική χειροκίνητη ΕΑΣ κατά την Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή ανοδικής χειροκίνητης ΕΑΣ σε πραγματικό χρόνο.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή καθοδικής χειροκίνητης ΕΑΣ σε πραγματικό χρόνο.

η αποζημίωση σε € της Οντότητας Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για ανοδική αυτόματη ΕΑΣ κατά την Περίοδο Εκκαθάρισης Αποκλίσεων *t*.

η αποζημίωση σε € της Οντότητας Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για καθοδική αυτόματη ΕΑΣ κατά την Περίοδο Εκκαθάρισης Αποκλίσεων *t*.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή ανοδικής αυτόματης ΕΑΣ σε πραγματικό χρόνο.

το ποσοστό της χρονικής περιόδου εντός μίας Περιόδου Εκκαθάρισης Αποκλίσεων, *t,* κατά την οποία η Οντότητα Υπηρεσιών Εξισορρόπησης, *e,* ήταν διαθέσιμη για την παροχή καθοδικής αυτόματης ΕΑΣ σε πραγματικό χρόνο.

η τιμή σε €/MW-ώρα του βήματος *s* της Προσφοράς ανοδικής Ισχύος Εξισορρόπησης για ΕΔΣ της Οντότητας Υπηρεσιών Εξισορρόπησης *e* που έχει επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*,

η τιμή σε €/MW-ώρα του βήματος *s* της Προσφοράς καθοδικής Ισχύος Εξισορρόπησης για ΕΔΣ της Οντότητας Υπηρεσιών Εξισορρόπησης e που έχει επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

η τιμή σε €/MW-ώρα του βήματος *s* της Προσφοράς ανοδικής Ισχύος Εξισορρόπησης για αυτόματη ΕΑΣ της Οντότητας Υπηρεσιών Εξισορρόπησης *e* που έχει επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

η τιμή σε €/MW-ώρα του βήματος *s* της Προσφοράς καθοδικής Ισχύος Εξισορρόπησης για αυτόματη ΕΑΣ της Οντότητας Υπηρεσιών Εξισορρόπησης *e* που έχει επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

η τιμή σε €/MW-ώρα του βήματος *s* της Προσφοράς ανοδικής Ισχύος Εξισορρόπησης για χειροκίνητη ΕΑΣ της Οντότητας Υπηρεσιών Εξισορρόπησης *e* που έχει επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

η τιμή σε €/MW-ώρα του βήματος *s* της Προσφοράς καθοδικής Ισχύος Εξισορρόπησης για χειροκίνητη της Οντότητας Υπηρεσιών Εξισορρόπησης *e* που έχει επικυρωθεί βάσει της τελευταίας εκτέλεσης της ΔΕΠ, ο χρονικός ορίζοντας επίλυσης της οποίας περιλαμβάνει την συγκεκριμένη Περίοδο Εκκαθάρισης Αποκλίσεων *t*.

1. Η συνολική αποζημίωση όλων των Οντοτήτων Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για ανοδική και καθοδική ΕΔΣ, αυτόματη ΕΑΣ και χειροκίνητη ΕΑΣ κατά την Περίοδο Εκκαθάρισης Αποκλίσεων *t*, υπολογίζεται ως εξής:

όπου:

η συνολική αποζημίωση όλων των Οντοτήτων Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για ανοδική και καθοδική ΕΔΣ, αυτόματη ΕΑΣ και χειροκίνητη ΕΑΣ στην Περίοδο Εκκαθάρισης Αποκλίσεων *t*.

1. Σε περίπτωση που ο υπολογισμός των τιμών των Προσφορών Ισχύος Εξισορρόπησης είναι αδύνατος, ιδίως λόγω Κατάστασης Έκτακτης Ανάγκης, ή βλάβης του Συστήματος Αγοράς Εξισορρόπησης ή των λοιπών ηλεκτρονικών συστημάτων του Διαχειριστή του ΕΣΜΗΕ, ο Διαχειριστής του ΕΣΜΗΕ εφαρμόζει τους «Κανόνες εκκαθάρισης σε περίπτωση αναστολής των δραστηριοτήτων της αγοράς», οι οποίοι εγκρίνονται από τη ΡΑΕ μετά από εισήγηση του Διαχειριστή σύμφωνα με τα οριζόμενα στην παρ. 4 του άρθρου 18 του ν. 4425/2016.

## ΚΕΦΑΛΑΙΟ 20

## ΛΟΓΑΡΙΑΣΜΟΙ ΠΡΟΣΑΥΞΉΣΕΩΝ

### Λογαριασμός Προσαυξήσεων του Διαχειριστή του ΕΣΜΗΕ

Ο Λογαριασμός Προσαυξήσεων περιλαμβάνει τους ακόλουθους επιμέρους λογαριασμούς:

1. ΛΠ-1: Λογαριασμός Προσαυξήσεων Απωλειών ΕΣΜΗΕ
2. ΛΠ-2: Λογαριασμός Προσαυξήσεων Ισχύος Εξισορρόπησης
3. ΛΠ-3: Λογαριασμός Προσαυξήσεων Οικονομικής Ουδετερότητας

### Λογαριασμός Προσαυξήσεων Απωλειών ΕΣΜΗΕ ΛΠ-1

1. Ο Λογαριασμός Προσαυξήσεων Απωλειών ΕΣΜΗΕ ΛΠ-1 χρησιμοποιείται για τον επιμερισμό του κόστους των Απωλειών ΕΣΜΗΕ, το οποίο υπολογίζεται ως το άθροισμα των ποσών που προκύπτουν από την εκκαθάριση της Αγοράς Επόμενης Ημέρας, την εκκαθάριση της Ενδοημερήσιας Αγοράς και την Εκκαθάριση Αποκλίσεων για τις Απώλειες αυτές.
2. Το κόστος των Απωλειών ΕΣΜΗΕ επιβαρύνει και επιμερίζεται στα Συμβαλλόμενα Μέρη με Ευθύνη Εξισορρόπησης ανάλογα με την μετρούμενη απορρόφηση των πελατών τους στο Διασυνδεδεμένο Σύστημα σε κάθε Περίοδο Εκκαθάρισης Αποκλίσεων *t*, ως εξής:

όπου:

το συνολικό κόστος των Απωλειών ΕΣΜΗΕ, σε €, όπως προκύπτει από την εκκαθάριση της Αγοράς Επόμενης Ημέρας, την εκκαθάριση της Ενδοημερήσιας Αγοράς και την Εκκαθάριση Αποκλίσεων για τις Απώλειες αυτές, για την Περίοδο Εκκαθάρισης Αποκλίσεων t,

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης p για την Περίοδο Εκκαθάρισης Αποκλίσεων *t*,

### Λογαριασμός Προσαυξήσεων Ισχύος Εξισορρόπησης ΛΠ-2

1. Ο Λογαριασμός Προσαυξήσεων Ισχύος Εξισορρόπησης ΛΠ-2 χρησιμοποιείται για τον επιμερισμό του κόστους παροχής Ισχύος Εξισορρόπησης από τους Παρόχους Υπηρεσιών Εξισορρόπησης.
2. Το κόστος για την παροχή Ισχύος Εξισορρόπησης σε κάθε Περίοδο Εκκαθάρισης Αποκλίσεων *t*, , επιβαρύνει και επιμερίζεται στα Συμβαλλόμενα Μέρη με Ευθύνη Εξισορρόπησης ανάλογα με την μετρούμενη απορρόφηση των πελατών τους στο Διασυνδεδεμένο Σύστημα σε κάθε Περίοδο Εκκαθάρισης Αποκλίσεων *t*, ως εξής:

όπου:

η συνολική αποζημίωση όλων των Οντοτήτων Υπηρεσιών Εξισορρόπησης *e* για την παρασχεθείσα Ισχύ Εξισορρόπησης για ανοδική και καθοδική ΕΔΣ, αυτόματη ΕΑΣ και χειροκίνητη ΕΑΣ για την Περίοδο Εκκαθάρισης Αποκλίσεων *t*.

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης *p* για την Περίοδο Εκκαθάρισης Αποκλίσεων *t*.

### Λογαριασμός Προσαυξήσεων Οικονομικής Ουδετερότητας ΛΠ-3

1. Ο Λογαριασμός Προσαυξήσεων Οικονομικής Ουδετερότητας ΛΠ-3 χρησιμοποιείται για τον επιμερισμό στα Συμβαλλόμενα Μέρη με Ευθύνη Εξισορρόπησης τυχόν υπολοίπου που παραμένει μετά τον υπολογισμό των χρεώσεων και πιστώσεων που υπολογίζει ο Διαχειριστής του ΕΣΜΗΕ για την ενεργοποιημένη Ενέργεια Εξισορρόπησης χειροκίνητης ΕΑΣ, Ενέργεια Εξισορρόπησης αυτόματης ΕΑΣ, ενέργεια για σκοπούς εκτός της εξισορρόπησης και την Εκκαθάριση Αποκλίσεων. Στον ανωτέρω λογαριασμό συμπεριλαμβάνονται έσοδα ή έξοδα που προκύπτουν από τις εκούσιες ανταλλαγές ενέργειας βάσει του άρθρου 50 του Κανονισμού (ΕΕ) 2017/2195 και τις ακούσιες ανταλλαγές ενέργειας βάσει του άρθρου 51 του Κανονισμού (ΕΕ) 2017/2195.
2. Στο Λογαριασμό Προσαυξήσεων Οικονομικής Ουδετερότητας ΛΠ-3 περιλαμβάνεται το ποσό που προκύπτει από την εκκαθάριση τυχόν αποκλίσεων της δήλωσης του Πράκτορα Μεταβίβασης για τις Διασυνοριακές Φυσικές Παραδόσεις που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας, όπως υπολογίστηκαν στα αποτελέσματα της Ενιαίας Σύζευξης Αγορών Επόμενης Ημέρας, εξαιρουμένων των ποσών που καταβάλλονται στον Διαχειριστή του ΕΣΜΗΕ σύμφωνα με τα προβλεπόμενα στη μεταξύ τους σύμβαση.
3. Το ποσό για την διασφάλιση της οικονομικής ουδετερότητας του Διαχειριστή του ΕΣΜΗΕ σε κάθε Περίοδο Εκκαθάρισης Αποκλίσεων *t*, NEUTRt, υπολογίζεται ως εξής:

+

όπου:

το ποσό για την διασφάλιση της οικονομικής ουδετερότητας του Διαχειριστή του ΕΣΜΗΕ για την Περίοδο Εκκαθάρισης Αποκλίσεων *t*,

η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη ανοδική Ενέργεια Εξισορρόπησης για χειροκίνητη ΕΑΣ.

η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη ανοδική Ενέργεια Εξισορρόπησης για αυτόματη ΕΑΣ.

η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη ανοδική ενέργεια που παρέχεται για σκοπούς εκτός της εξισορρόπησης.

η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη καθοδική Ενέργεια Εξισορρόπησης για χειροκίνητη ΕΑΣ.

η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη καθοδική Ενέργεια Εξισορρόπησης για αυτόματη ΕΑΣ.

η χρέωση ή πίστωση της Οντότητας Υπηρεσιών Εξισορρόπησης, *e*, για την Περίοδο Εκκαθάρισης Αποκλίσεων, *t*, για την ενεργοποιημένη καθοδική Ενέργεια που παρέχεται για σκοπούς εκτός της Εξισορρόπησης.

η χρέωση ή πίστωση για Αποκλίσεις της Οντότητας με Ευθύνη Εξισορρόπησης, *p*, για την Περίοδο Εκκαθάρισης Αποκλίσεων, *t*. Περιλαμβάνονται και οι Αποκλίσεις για τις Απώλειες ΕΣΜΗΕ.

η χρέωση ή πίστωση για εκούσιες ανταλλαγές ενέργειας βάσει του άρθρου 50 του Κανονισμού (ΕΕ) 2017/2195, για την Περίοδο Εκκαθάρισης Αποκλίσεων, *t*.

η χρέωση ή πίστωση για ακούσιες ανταλλαγές ενέργειας βάσει του άρθρου 51 του Κανονισμού (ΕΕ) 2017/2195, για την Περίοδο Εκκαθάρισης Αποκλίσεων, *t*.

η πίστωση που προκύπτει από την καταβληθείσα από τον Πράκτορα Μεταβίβασης αποζημίωση λόγω πλημμελούς εκπλήρωσης των υποχρεώσεών του σχετικά με τη δήλωση των Διασυνοριακών Φυσικών Παραδόσεων που αντιστοιχούν στις εισαγωγές και εξαγωγές ανά συζευγμένη διασύνδεση στο πλαίσιο της Ενιαίας Σύζευξης Αγορών Επόμενης Ημέρας.

Η πίστωση που προκύπτει από την καταβολή του διαθεσίμου υπολοίπου του Λογαριασμού Χρεώσεων Μη Συμμόρφωσης που τηρεί το Χρηματιστήριο Ενέργειας σύμφωνα με τον Κανονισμό Λειτουργίας Αγοράς Επόμενης Ημέρας και Ενδοημερήσιας Αγοράς προς κάλυψη του εναπομένοντος ελλείμματος που προκαλείται κατά την Εκκαθάριση Αποκλίσεων από την πλημμελή εκπλήρωση των υποχρεώσεων του Πράκτορα Μεταβίβασης.

1. Το ποσό για την διασφάλιση της οικονομικής ουδετερότητας του Διαχειριστή του ΕΣΜΗΕ, *NEUTRt*, για κάθε Περίοδο Εκκαθάρισης Αποκλίσεων t επιβαρύνει και επιμερίζεται στα Συμβαλλόμενα Μέρη με Ευθύνη Εξισορρόπησης, p, ανάλογα με την μετρούμενη απορρόφηση των πελατών τους στο Διασυνδεδεμένο Σύστημα σε κάθε Περίοδο Εκκαθάρισης Αποκλίσεων *t*, ως εξής:

όπου:

το ποσό για την διασφάλιση της οικονομικής ουδετερότητας του Διαχειριστή του ΕΣΜΗΕ σε κάθε Περίοδο Εκκαθάρισης Αποκλίσεων *t*.

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης *p* για την Περίοδο Εκκαθάρισης Αποκλίσεων *t*.

## ΚΕΦΑΛΑΙΟ 21

## ΧΡΕΩΣΕΙΣ ΜΗ ΣΥΜΜΟΡΦΩΣΗΣ

### Συνέπειες μη υποβολής Προσφορών Ενέργειας Εξισορρόπησης

1. Σε περίπτωση μη υποβολής ή μη νόμιμης υποβολής Προσφορών Ενέργειας Εξισορρόπησης χειροκίνητης ΕΑΣ ή αυτόματης ΕΑΣ για μία Οντότητα Υπηρεσιών Εξισορρόπησης , για μία Χρονική Μονάδα χειροκίνητης ΕΑΣ,,του μήνα , εφόσον ο αντίστοιχος Πάροχος Υπηρεσιών Εξισορρόπησης έχει τη σχετική υποχρέωση, ο Διαχειριστής του ΕΣΜΗΕ επιβάλλει στον Πάροχο Υπηρεσιών Εξισορρόπησης χρέωση για τον μήνα m, η οποία υπολογίζεται ως εξής:

όπου:

η μοναδιαία Χρέωση μη Συμμόρφωσης για μη νόμιμη υποβολή Προσφορών Ενέργειας Εξισορρόπησης σε €/MWh,

συντελεστής η τιμή του οποίου εξαρτάται από τον αριθμό των Χρονικών Μονάδων χειροκίνητης ΕΑΣ, , κατά τις οποίες ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορές Ενέργειας Εξισορρόπησης για την Οντότητα Υπηρεσιών Εξισορρόπησης κατά τη διάρκεια ενός μήνα,

ο αριθμός των Χρονικών Μονάδων χειροκίνητης ΕΑΣ, εντός του ημερολογιακού μήνα, κατά τις οποίες ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορές Ενέργειας Εξισορρόπησης για την Οντότητα Υπηρεσιών Εξισορρόπησής του και ο οποίος έχει μέγιστη τιμή ίση με

εκθετικός παράγοντας μεταξύ 0 και 1,

η ποσότητα Ενέργειας για την οποία ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως ανοδική Προσφορά Ενέργειας Εξισορρόπησης χειροκίνητης ΕΑΣ ή αυτόματης ΕΑΣ για την Οντότητα Υπηρεσιών Εξισορρόπησης για την Χρονική Μονάδα χειροκίνητης ΕΑΣ , αν και είχε τη σχετική υποχρέωση σε MWh, και

η ποσότητα Ενέργειας για την οποία ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως καθοδική Προσφορά Ενέργειας Εξισορρόπησης χειροκίνητης ΕΑΣ ή αυτόματης ΕΑΣ για την Οντότητα Υπηρεσιών Εξισορρόπησης για την Χρονική Μονάδα χειροκίνητης ΕΑΣ , αν και είχε τη σχετική υποχρέωση σε MWh.

1. Οι αριθμητικές τιμές της μοναδιαίας χρέωσης , της μέγιστης τιμής του αύξοντος μετρητή και του εκθετικού παράγοντα και του συντελεστή , καθορίζονται με απόφαση της ΡΑΕ, μετά από εισήγηση του Διαχειριστή του ΕΣΜΗΕ. Η απόφαση αυτή δημοσιεύεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.

### Συνέπειες σημαντικής απόκλισης στα Καταχωρημένα Χαρακτηριστικά

1. Σε περίπτωση κατά την οποία διαπιστώνεται από το Διαχειριστή του ΕΣΜΗΕ σημαντική δυσμενής απόκλιση μεταξύ των Καταχωρημένων Χαρακτηριστικών μίας Οντότητας Υπηρεσιών Εξισορρόπησης e και των αντίστοιχων πραγματικών τιμών τους, όπως αυτές εκτιμώνται από τη λειτουργία της εν λόγω Οντότητας, ο Διαχειριστής του ΕΣΜΗΕ επιβάλλει στον αντίστοιχο Πάροχο Υπηρεσιών Εξισορρόπησης χρέωση για κάθε ημέρα d του μήνα m*,* η οποία ισούταιμε και υπολογίζεται ως εξής:

όπου:

η μοναδιαία Χρέωση μη Συμμόρφωσης για τη σημαντική δυσμενή απόκλιση στα Καταχωρημένα Χαρακτηριστικά σε €/MW, η οποία μπορεί να διαφέρει ανά Καταχωρημένο Χαρακτηριστικό και ανά κατηγορία Οντότητας Υπηρεσιών Εξισορρόπησης.

συντελεστής προσαύξησης της Χρέωσης ο οποίος εξαρτάται από τον αριθμό των ημερών κατά την διάρκεια του μήνα για τις οποίες παρατηρείται σημαντική δυσμενής απόκλιση από τα Καταχωρημένα Χαρακτηριστικά.

συντελεστής ο οποίος εκφράζει το ποσοστιαίο όριο ανοχής για κάθε ένα εκ των Καταχωρημένων Χαρακτηριστικών και η αριθμητική τιμή του οποίου δύναται να διαφέρει ανά Καταχωρημένο Χαρακτηριστικό και ανά κατηγορία Οντότητας Υπηρεσιών Εξισορρόπησης.

ο ημερήσιος μέσος όρος των μεγεθών DC της υπόψη Ημέρας Κατανομής d για κάθε Καταχωρημένο Χαρακτηριστικό της Οντότητας Υπηρεσιών Εξισορρόπησης e, όπου DC είναι ο λόγος μεταξύ της απόλυτης τιμής της διαφοράς της αριθμητικής τιμής Καταχωρημένου Χαρακτηριστικού της Οντότητας Υπηρεσιών Εξισορρόπησης, για το οποίο διαπιστώνεται σημαντική δυσμενής απόκλιση, από την εκτιμούμενη τιμή αυτού από τον Διαχειριστή του ΕΣΜΗΕ, προς την αριθμητική τιμή του σχετικού Καταχωρημένου Χαρακτηριστικού της Οντότητας Υπηρεσιών Εξισορρόπησης και υπολογίζεται για κάθε Περίοδο Εκκαθάρισης Αποκλίσεων.

Η ως άνω ημερήσια χρέωση δεν επιβάλλεται στον Πάροχο Υπηρεσιών Εξισορρόπησης για τις πρώτες Ημέρες Κατανομής, ίσες με ένα μέγιστο αριθμό ημερών , για τις οποίες διαπιστώνεται σημαντική δυσμενής απόκλιση μεταξύ των Καταχωρημένων Χαρακτηριστικών της Οντότητας Υπηρεσιών Εξισορρόπησης e και των αντίστοιχων εκτιμωμένων τιμών της.

1. Ως σημαντική δυσμενής απόκλιση νοείται η περίπτωση κατά την οποία η αριθμητική τιμή ενός εκ των κατωτέρω Καταχωρημένων Χαρακτηριστικών μίας Οντότητας Υπηρεσιών Εξισορρόπησης, όπως αυτή εκτιμάται από το Διαχειριστή του ΕΣΜΗΕ, αποκλίνει τουλάχιστον κατά από τη δηλωθείσα αριθμητική τιμή:
   * 1. Μέγιστη Διαθέσιμη Ισχύς της Οντότητας Υπηρεσιών Εξισορρόπησης όπως αυτή προκύπτει από τα Καταχωρημένα Χαρακτηριστικά τις Δηλώσεις μη Διαθεσιμότητας και τις Δηλώσεις Μείζονος Βλάβης της Οντότητας Υπηρεσιών Εξισορρόπησης.
     2. Τεχνικά Ελάχιστη Παραγωγή της Οντότητας Υπηρεσιών Εξισορρόπησης σύμφωνα με τα Καταχωρημένα Χαρακτηριστικά της.
2. Οι αριθμητικές τιμές της μοναδιαίας χρέωσης , του συντελεστή προσαύξησης , ο μέγιστος αριθμός ημερών και του ορίου ανοχής καθορίζονται με απόφαση ΡΑΕ, μετά από εισήγηση του Διαχειριστή του ΕΣΜΗΕ. Η απόφαση αυτή δημοσιεύεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.

### Συνέπειες μη υποβολής Προσφορών Ισχύος Εξισορρόπησης

1. Σε περίπτωση μη υποβολής ή μη νόμιμης υποβολής Προσφορών Ισχύος Εξισορρόπησης για ΕΔΣ, αυτόματη ΕΑΣ και χειροκίνητη ΕΑΣ για μια Οντότητα Υπηρεσιών Εξισορρόπησης για μια Ημέρα Κατανομής , εφόσον ο αντίστοιχος Πάροχος Υπηρεσιών Εξισορρόπησης έχει τη σχετική υποχρέωση, ο Διαχειριστής του ΕΣΜΗΕ επιβάλλει στον Πάροχο Υπηρεσιών Εξισορρόπησης, για το μήνα , χρέωση η οποία υπολογίζεται ως εξής:

όπου:

η μοναδιαία Χρέωση μη Συμμόρφωσης για μη νόμιμη υποβολή Προσφορών Ισχύος Εξισορρόπησης σε €/MW,

συντελεστής η τιμή του οποίου εξαρτάται από τον αριθμό των Περιόδων Κατανομής, *t*, κατά τις οποίες ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορές Ισχύος Εξισορρόπησης για την Οντότητα Υπηρεσιών Εξισορρόπησης κατά τη διάρκεια ενός μήνα,

ο αριθμός των Περιόδων Κατανομής, εντός του ημερολογιακού μήνα, κατά τις οποίες ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορές Ισχύος Εξισορρόπησης για την Οντότητα Υπηρεσιών Εξισορρόπησής του *e* και ο οποίος έχει μέγιστη τιμή ίση με ,

η μέγιστη τιμή του ,

εκθετικός παράγοντας μεταξύ 0 και 1,

η ικανότητα παροχής Ενέργειας Εξισορρόπησης για ΕΔΣ από την Οντότητα Υπηρεσιών Εξισορρόπησης , σύμφωνα με τα Δηλωθέντα Χαρακτηριστικά της, για την οποία ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορά Ισχύος Εξισορρόπησης για ΕΔΣ, για την Ημέρα Κατανομής ,

η ικανότητα παροχής Ενέργειας Εξισορρόπησης για αυτόματη ΕΑΣ από την Οντότητα Υπηρεσιών Εξισορρόπησης , σύμφωνα με τα Δηλωθέντα Χαρακτηριστικά της, για την οποία ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορά Ισχύος Εξισορρόπησης για αυτόματη ΕΑΣ, για την Ημέρα Κατανομής , και

η ικανότητα παροχής Ενέργειας Εξισορρόπησης για χειροκίνητη ΕΑΣ από την Οντότητα Υπηρεσιών Εξισορρόπησης , σύμφωνα με τα Δηλωθέντα Χαρακτηριστικά της, για την οποία ο Πάροχος Υπηρεσιών Εξισορρόπησης δεν έχει υποβάλει ή δεν έχει υποβάλει νομίμως Προσφορά Ισχύος Εξισορρόπησης για χειροκίνητη ΕΑΣ, για την Ημέρα Κατανομής .

1. Οι αριθμητικές τιμές της μοναδιαίας χρέωσης , της μέγιστης τιμής του αύξοντος μετρητή και του εκθετικού παράγοντα και του συντελεστή , καθορίζονται με απόφαση της ΡΑΕ, μετά από εισήγηση του Διαχειριστή του ΕΣΜΗΕ. Η απόφαση αυτή εκδίδεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.

### Συνέπειες σημαντικής απόκλισης από τις Εντολές Κατανομής

1. Σε περίπτωση σημαντικής απόκλισης στην εκτέλεση Εντολής Κατανομής για ανοδική ή καθοδική Ενέργεια Εξισορρόπησης ή Ενέργεια για σκοπούς εκτός της εξισορρόπησης από μία Οντότητα Υπηρεσιών Εξισορρόπησης , δηλαδή σε περίπτωση που η παρασχεθείσα ενέργεια από την Οντότητα Υπηρεσιών Εξισορρόπησης διαφέρει σημαντικά από την Εντολή Κατανομής, o Διαχειριστής του ΕΣΜΗΕ επιβάλλει στον αντίστοιχο Πάροχο Υπηρεσιών Εξισορρόπησης για την Περίοδο Εκκαθάρισης Αποκλίσεων *t*χρέωση, η οποία ισούται με και υπολογίζεται ως εξής:

Αν τότε:

όπου:

η μοναδιαία Χρέωση μη Συμμόρφωσης για σημαντική απόκλιση στην παροχή ανοδικής ή καθοδικής Ενέργειας Εξισορρόπησης ή Ενέργειας για σκοπούς εκτός της Εξισορρόπησης από τις Οντότητες Υπηρεσιών Εξισορρόπησης που εκπροσωπούν σε €/MWh,

συντελεστής, η τιμή του οποίου εξαρτάται από τον αριθμό των Περιόδων Εκκαθάρισης Αποκλίσεων, *t*, κατά τις οποίες παρατηρήθηκε η σημαντική απόκλιση, κατά τη διάρκεια του ημερολογιακού μήνα,

η μετρούμενη ενέργεια της Οντότητας Υπηρεσιών Εξισορρόπησης *e* για την Περίοδο Εκκαθάρισης Αποκλίσεων *t* προσαρμοσμένη στις Απώλειες ΕΣΜΗΕ και στις Απώλειες Δικτύου Διανομής, σε MWh,

το όριο ανοχής για την επιβολή Χρεώσεων Μη Συμμόρφωσης σε Παρόχους Υπηρεσιών Εξισορρόπησης για σημαντική απόκλιση στην παροχή ανοδικής ή καθοδικής Ενέργειας Εξισορρόπησης ή Ενέργειας για άλλους σκοπούς, σε ποσοστό επί τοις εκατό (%). Το ανωτέρω όριο ανοχής μπορεί να είναι διαφορετικό ανά κατηγορία Οντότητας Υπηρεσιών Εξισορρόπησης,

η Μέγιστη Καθαρή Ισχύς της Οντότητας Υπηρεσιών Εξισορρόπησης *e* σε MW. Σε περίπτωση που η Οντότητα Υπηρεσιών Εξισορρόπησης είναι Μονάδα Συνδυασμένου Κύκλου Πολλαπλών Αξόνων τότε λαμβάνεται υπόψη η Μέγιστη Καθαρή Ισχύς που αντιστοιχεί στη διάταξη λειτουργίας η οποία λειτουργούσε την Περίοδο Εκκαθάρισης Αποκλίσεων *t*,

η Εντολή Κατανομής που έχει λάβει η Οντότητα Υπηρεσίας Εξισορρόπησης *e* για μια Περίοδο Εκκαθάρισης Αποκλίσεων *t*

1. Ως σημαντική απόκλιση θεωρείται η απόκλιση που υπερβαίνει το εκάστοτε ισχύον όριο ανοχής .
2. Οι αριθμητικές τιμές της μοναδιαίας χρέωσης , του συντελεστή και του ορίου ανοχής , καθορίζονται με απόφαση της ΡΑΕ, μετά από εισήγηση του Διαχειριστή του ΕΣΜΗΕ. Η απόφαση αυτή δημοσιεύεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.

### Συνέπειες σημαντικών συστηματικών αποκλίσεων της ζήτησης

1. Σε περίπτωση συστηματικών, εντός του ημερολογιακού μήνα m, σημαντικών αποκλίσεων μεταξύ της ποσότητας ενέργειας που καταμετράται σε όλους τους μετρητές ενέργειας που εκπροσωπούνται από έναν Προμηθευτή p σε μια Αγοραία Χρονική Μονάδα και τα αντίστοιχα Προγράμματα Αγορών του ίδιου Προμηθευτή, o Διαχειριστής του ΕΣΜΗΕ επιβάλλει στον Προμηθευτή χρέωση η οποία ισούται με και υπολογίζεται με βάση τις συνολικές απόλυτες Αποκλίσεις εντός του μήνα m και την ενεργό τιμή των αποκλίσεων εντός του μήνα m.
2. Ως σημαντική απόκλιση θεωρείται η κανονικοποιημένη απόλυτη απόκλιση για τον μήνα m, η οποία υπερβαίνει το όριο ανοχής ή η κανονικοποιημένη ενεργός τιμή των αποκλίσεων για τον μήνα υπερβαίνει το όριο ανοχής .
3. Η απόκλιση για κάθε Αγοραία Χρονική Μονάδα *t*, η μηνιαία απόλυτη απόκλιση για τον μήνα *m*, η κανονικοποιημένη απόλυτη απόκλιση για τον μήνα *m*, η μηνιαία ενεργός τιμή των αποκλίσεων και η κανονικοποιημένη ενεργός τιμή για τον μήνα *m* , για τον Προμηθευτή *p* ορίζονται ως εξής:

όπου:

η απόκλιση της μετρούμενης απορρόφησης από το Πρόγραμμα Αγοράς, για τον Προμηθευτή *p* για την Αγοραία Χρονική Μονάδα *t*,

το Πρόγραμμα Αγοράς του Προμηθευτή *p* για την Αγοραία Χρονική Μονάδα *t*,

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Προμηθευτή p για την Αγοραία Χρονική Μονάδα *t*.

1. Η μηνιαία χρέωση στον Προμηθευτή *p* για τον μήνα *m* υπολογίζεται ως το μέγιστο ποσό των κυρώσεων που προκύπτουν από τις μηνιαίες απόλυτες αποκλίσεις και τις ενεργές τιμές των αποκλίσεων:



όπου:

η μοναδιαία χρέωση που αντιστοιχεί σε Χρεώσεις μη Συμμόρφωσης σε Προμηθευτές για την μηνιαία κανονικοποιημένη απόλυτη απόκλιση,

η μοναδιαία χρέωση που αντιστοιχεί σε Χρεώσεις μη Συμμόρφωσης σε Προμηθευτές για την μηνιαία κανονικοποιημένη ενεργό τιμή των αποκλίσεων,

το όριο ανοχής για την επιβολή Χρεώσεων μη Συμμόρφωσης σε Προμηθευτές για την μηνιαία κανονικοποιημένη απόλυτη απόκλιση, και

το όριο ανοχής για την επιβολή Χρεώσεων μη Συμμόρφωσης σε Προμηθευτές για την μηνιαία κανονικοποιημένη ενεργό τιμή των αποκλίσεων.

1. Οι αριθμητικές τιμές των μοναδιαίων χρεώσεων και , και των ορίων ανοχής και , καθορίζονται με απόφαση της ΡΑΕ, μετά από εισήγηση του Διαχειριστή του ΕΣΜΗΕ. Τα ανωτέρω όρια ανοχής δύναται να εκφράζονται συναρτήσει της απορρόφησης (υπολογιζόμενη στο Όριο Συστήματος Μεταφοράς - Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Προμηθευτή p για την Αγοραία Χρονική Μονάδα t. Η απόφαση αυτή δημοσιεύεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.
2. Δεν επιβάλλονται Χρεώσεις μη Συμμόρφωσης λόγω σημαντικών συστηματικών αποκλίσεων της ζήτησης στον Προμηθευτή Τελευταίου Καταφυγίου και στον Προμηθευτή Καθολικής Υπηρεσίας και αποκλειστικά για τη ζήτηση που εκπροσωπούν υπό την ιδιότητά τους αυτή.
3. Κατά τον ανωτέρω υπολογισμό εξαιρούνται οι Αγοραίες Χρονικές Μονάδες που αντιστοιχούν σε Περιόδους Εκκαθάρισης Αποκλίσεων κατά τις οποίες εκδόθηκε Εντολή Κατανομής για παροχή Ενέργειας Εξισορρόπησης από Χαρτοφυλάκιο Κατανεμόμενου Φορτίου.

### Συνέπειες σημαντικών συστηματικών αποκλίσεων της παραγωγής των Χαρτοφυλακίων Μονάδων ΑΠΕ

1. Σε περίπτωση σημαντικής απόκλισης, εντός του ημερολογιακού μήνα m, μεταξύ της ποσότητας ενέργειας που παράγεται από Χαρτοφυλάκιο Μονάδων ΑΠΕ σε μία Αγοραία Χρονική Μονάδα και του αντίστοιχου Προγράμματος Αγοράς της Οντότητας με Ευθύνη Εξισορρόπησης *e*, ο Διαχειριστής του ΕΣΜΗΕ επιβάλλει στον αντίστοιχο Συμμετέχοντα χρέωση η οποία ισούται με και υπολογίζεται με βάση τις συνολικές απόλυτες Αποκλίσεις εντός του μήνα m και την ενεργό τιμή των αποκλίσεων εντός του μήνα *m*.
2. Ως σημαντική απόκλιση θεωρείται η περίπτωση όπου η κανονικοποιημένη απόλυτη απόκλιση για τον μήνα m υπερβαίνει το όριο ανοχής ή η κανονικοποιημένη ενεργός τιμή των αποκλίσεων για τον μήνα m υπερβαίνει το όριο ανοχής .
3. Η απόκλιση για κάθε Αγοραία Χρονική Μονάδα *t*, η μηνιαία απόλυτη απόκλιση για τον μήνα m, , η κανονικοποιημένη απόλυτη απόκλιση για τον μήνα m, , η μηνιαία ενεργός τιμή των αποκλίσεων, , και η κανονικοποιημένη ενεργός τιμή για τον μήνα m, για την Οντότητα με Ευθύνη Εξισορρόπησηςe ορίζονται ως εξής:

όπου:

η απόκλιση από το Πρόγραμμα Αγοράς της Οντότητας με Ευθύνη Εξισορρόπησης e για την Αγοραία Χρονική Μονάδα t,

το Πρόγραμμα Αγοράς της Οντότητας με Ευθύνη Εξισορρόπησης e για την Αγοραία Χρονική Μονάδα t, και

η μετρούμενη παραχθείσα ενέργεια της Οντότητας με Ευθύνη Εξισορρόπησης e για την Αγοραία Χρονική Μονάδα t.

1. Η μηνιαία χρέωση που αντιστοιχεί στην Οντότητα με Ευθύνη Εξισορρόπησης e για τον μήνα *m* υπολογίζεται ως το μέγιστο ποσό των κυρώσεων που προκύπτουν από τις μηνιαίες απόλυτες Αποκλίσεις και τις ενεργές τιμές των αποκλίσεων:



όπου:

η μοναδιαία χρέωση που αντιστοιχεί σε Χρεώσεις μη Συμμόρφωσης για το Χαρτοφυλάκιο Μονάδων ΑΠΕ για τη μηνιαία κανονικοποιημένη απόλυτη απόκλιση,

η μοναδιαία χρέωση που αντιστοιχεί σε Χρεώσεις μη Συμμόρφωσης για Χαρτοφυλάκιο Μονάδων ΑΠΕ για τη μηνιαία μη κανονικοποιημένη ενεργό τιμή των αποκλίσεων,

το όριο ανοχής για την επιβολή Χρεώσεων μη Συμμόρφωσης σε Χαρτοφυλάκιο Μονάδων ΑΠΕ για τη μηνιαία κανονικοποιημένη απόλυτη απόκλιση, και

το όριο ανοχής για την επιβολή Χρεώσεων μη Συμμόρφωσης σε Χαρτοφυλάκιο Μονάδων για τη μηνιαία κανονικοποιημένη ενεργό τιμή των αποκλίσεων.

1. Οι αριθμητικές τιμές των μοναδιαίων χρεώσεων και , και των ορίων ανοχής και , καθορίζονται με απόφαση της ΡΑΕ μετά από εισήγηση του Διαχειριστή του ΕΣΜΗΕ. Η απόφαση αυτή δημοσιεύεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.
2. Κατά τον ανωτέρω υπολογισμό εξαιρούνται οι Αγοραίες Χρονικές Μονάδες που αντιστοιχούν σε Περιόδους Εκκαθάρισης Αποκλίσεων κατά τις οποίες εκδόθηκε Εντολή Κατανομής για παροχή Ενέργειας Εξισορρόπησης από Χαρτοφυλάκιο Κατανεμόμενων Μονάδων ΑΠΕ.
3. Δεν επιβάλλονται Χρεώσεις μη Συμμόρφωσης βάσει του παρόντος Άρθρου για τις αποκλίσεις παραγωγής των Χαρτοφυλακίων Μονάδων ΑΠΕ σε Δοκιμαστική Λειτουργία ή σε κατάσταση Δοκιμών Παραλαβής.
4. Έως την ημερομηνία που καθορίζεται στο πρώτο εδάφιο του άρθρου 2 της υπ’ Αριθμ.ΥΠΕΝ/ΔΑΠΕΕΚ/25512/883 (ΦΕΚ Β’ 1020/27.03.2019) Υπουργικής Απόφασης δεν επιβάλλονται Χρεώσεις μη Συμμόρφωσης βάσει του παρόντος Άρθρου στον ΦοΣΕΤεΚ αποκλειστικά για τις Μονάδες ΑΠΕ που εκπροσωπεί υπό την ιδιότητά του αυτή.

### Συνέπειες συστηματικής πρόκλησης μη εφικτού Προγράμματος Αγοράς

1. Σε περίπτωση συστηματικής πρόκλησης μη εφικτού Προγράμματος Αγοράς, ο Διαχειριστής του ΕΣΜΗΕ επιβάλλει στον αντίστοιχο Συμμετέχοντα για κάθε Οντότητα Υπηρεσιών Εξισορρόπησης που εκπροσωπεί χρέωση η οποία ισούται με και υπολογίζεται ως εξής:

όπου:

η μοναδιαία Χρέωση μη Συμμόρφωσης για μη εφικτό Πρόγραμμα Αγοράς σε €/MWh η οποία δύναται να διαφέρει ανάλογα με τον λόγο παραβίασης, r.

συντελεστής προσαύξησης της χρέωσης ο οποίος εξαρτάται από τον αριθμό των ημερών κατά την διάρκεια του μήνα για τις οποίες παρατηρείται μη εφικτό Πρόγραμμα Αγοράς.

η ποσότητα παραβίασης σε MWh για την Οντότητα Υπηρεσιών Εξισορρόπησης, e, τον λόγο παραβίασης, r, και την Ημέρα Κατανομής d του μήνα m.

1. Κατά τον υπολογισμό της ποσότητας παραβίασης, , δύναται να εφαρμόζονται όρια ανοχής, *TOLr,e*, τα οποία μπορούν να διαφέρουν ανάλογα με το λόγο παραβίασης και τον τύπο Οντότητας Υπηρεσιών Εξισορρόπησης.
2. Οι αριθμητικές τιμές των μοναδιαίων χρεώσεων , του συντελεστή προσαύξησης χρέωσης και των ορίων ανοχής, *TOLr,e*, καθορίζονται με απόφαση της ΡΑΕ, μετά από εισήγηση του Διαχειριστή του ΕΣΜΗΕ. Η απόφαση αυτή δημοσιεύεται τουλάχιστον δύο μήνες πριν από την εφαρμογή των νέων τιμών των ανωτέρω παραμέτρων.
3. Λεπτομέρειες σχετικά με τον υπολογισμό της ποσότητας παραβίασης σε κάθε Ημέρα Κατανομής d περιγράφονται στη «Μεθοδολογία υπολογισμού μη εφικτού Προγράμματος Αγοράς».

### Διαχείριση του ποσού των Χρεώσεων μη Συμμόρφωσης

1. Το υπόλοιπο του Λογαριασμού Χρεώσεων μη Συμμόρφωσης, τα έσοδα του οποίου προέρχονται από την επιβολή Χρεώσεων μη Συμμόρφωσης σύμφωνα με το ΚΕΦΑΛΑΙΟ 21 του παρόντος Κανονισμού, διατίθεται για την κάλυψη τυχόν υπερημερίας εγγεγραμμένων στο Μητρώο Διαχειριστή του ΕΣΜΗΕ ή Εκκαθαριστικών Μελών, σύμφωνα με τα οριζόμενα στον Κώδικα Διαχείρισης ΕΣΜΗΕ, καθώς και στο παρόν Άρθρο, και το ΚΕΦΑΛΑΙΟ 23 του παρόντος Κανονισμού και τον Κανονισμό Εκκαθάρισης Θέσεων Αγοράς Εξισορρόπησης και ή εφόσον στην Αγορά Εξισορρόπησης δεν λειτουργεί Φορέας Εκκαθάρισης, σύμφωνα με το παρόν Άρθρο και το ΚΕΦΑΛΑΙΟ 24 του παρόντος Κανονισμού.
2. Το μέρος του Λογαριασμού Χρεώσεων μη Συμμόρφωσης που διατίθεται για την κάλυψη υπερημερίας των Εκκαθαριστικών Μελών συνιστά τους Προχρηματοδοτημένους Χρηματοοικονομικούς Πόρους κατά την έννοια του άρθρου 14 παρ. 3 του ν. 4425/2016 και του Κανονισμού Εκκαθάρισης Θέσεων Αγοράς Εξισορρόπησης. Το αρχικό ποσό των Προχρηματοδοτημένων Χρηματοοικονομικών Πόρων ορίζεται ως ποσοστό (α%) των διαθεσίμων του Λογαριασμού Χρεώσεων μη Συμμόρφωσης και επανυπολογίζεται σε τριμηνιαία βάση ή εκτάκτως σε περίπτωση χρήσης τους λόγω υπερημερίας Εκκαθαριστικού Μέλους. Κατά τον επανυπολογισμό, οι Προχρηματοδοτημένοι Χρηματοοικονομικοί Πόροι προσαυξάνονται κατά το α% του συνόλου των Χρεώσεων μη Συμμόρφωσης που έχουν εισπραχθεί κατά την περίοδο που μεσολάβησε από τον προηγούμενο υπολογισμό, ενώ συνυπολογίζονται τα πιθανά έσοδα ή κόστη για την διαχείρισή τους καθώς και οι πιθανές χρεώσεις ή πιστώσεις που προκύπτουν από την διαχείριση υπερημερίας Εκκαθαριστικού Μέλους. Το υπολογιζόμενο ύψος των Προχρηματοδοτημένων Χρηματοοικονομικών Πόρων δεν μπορεί να υπολείπεται του α% των διαθεσίμων του Λογαριασμού Χρεώσεων μη Συμμόρφωσης όπως διαμορφώνεται κατά τη δεύτερη (2η) εργάσιμη ημέρα που προηγείται της ημέρας υπολογισμού. Στην περίπτωση που αυτό υπολείπεται, το ύψος των Προχρηματοδοτημένων Χρηματοοικονομικών Πόρων ορίζεται στο α% των διαθεσίμων του Λογαριασμού Χρεώσεων μη Συμμόρφωσης. Ο Διαχειριστής του ΕΣΜΗΕ ενημερώνει το Φορέα Εκκαθάρισης για το διαθέσιμο υπόλοιπο του Λογαριασμού Χρεώσεων μη Συμμόρφωσης μία (1) εργάσιμη ημέρα πριν την ημέρα επανυπολογισμού. Το ποσό των Προχρηματοδοτημένων Πόρων, όπως κάθε φορά επανυπολογίζεται τίθεται στη διάθεση του Φορέα Εκκαθάρισης και τηρείται σε λογαριασμό του Φορέα Εκκαθάρισης στην Τράπεζα της Ελλάδος με δικαιούχο το Διαχειριστή του ΕΣΜΗΕ.
3. Κατά το χρόνο έναρξης ισχύος του παρόντος Κανονισμού, το υπόλοιπο του Λογαριασμού Αποθεματικού του Διαχειριστή του ΕΣΜΗΕ σύμφωνα με την υπ’ αρίθμ. 57/2012 απόφαση της ΡΑΕ μεταφέρεται στο Λογαριασμό Χρεώσεων μη Συμμόρφωσης, αφαιρουμένων τυχόν ποσών που είναι αναγκαία για την κάλυψη υπερημεριών που είχαν προκύψει πριν την έναρξη ισχύος του παρόντος Κανονισμού.
4. Το ποσοστό α% ορίζεται αρχικά σε 50%, ενώ δύναται να επικαιροποιείται σε ετήσια βάση με απόφαση της ΡΑΕ μετά από σχετική εισήγηση του Φορέα Εκκαθάρισης και του Διαχειριστή ΕΣΜΗΕ.
5. Τα παραπάνω ισχύουν αναλογικά και για την περίπτωση που στην Αγορά Εξισορρόπησης δεν λειτουργεί Φορέας Εκκαθάρισης.

## ΚΕΦΑΛΑΙΟ 22

## ΔΙΑΔΙΚΑΣΙΑ ΕΚΚΑΘΑΡΙΣΗΣ ΤΗΣ ΑΓΟΡΑΣ ΕΞΙΣΟΡΡΟΠΗΣΗΣ

### Διαδικασία Εκκαθάρισης Αγοράς Εξισορρόπησης

1. Η Διαδικασία Εκκαθάρισης της Αγοράς Εξισορρόπησης πραγματοποιείται σε εβδομαδιαία βάση. Εβδομάδα Εκκαθάρισης W ορίζεται η χρονική περίοδος από την Δευτέρα, ώρα 00:00 CET έως την επόμενη Δευτέρα ώρα 00:00 CET.
2. Η Αρχική Εκκαθάριση για την Eβδομάδα Εκκαθάρισης W πραγματοποιείται σύμφωνα με το ακόλουθο χρονοδιάγραμμα:
3. Μέχρι την Πέμπτη της εβδομάδας W+1, ώρα 12:00 ΕΕΤ o Διαχειριστής του ΕΣΜΗΕ ενημερώνει τους Συμμετέχοντες για τα αποτελέσματα της Αρχικής Εκκαθάρισης.
4. Μέχρι την Πέμπτη της εβδομάδας W+1, ώρα 12:00 ΕΕΤ o Διαχειριστής του ΕΣΜΗΕ ενημερώνει τον Φορέα Εκκαθάρισης για τα αναλυτικά στοιχεία των αποτελεσμάτων της Αρχικής Εκκαθάρισης, για την εκτέλεση των αρμοδιοτήτων του σύμφωνα με το Άρθρο 78 του παρόντος Κανονισμού και τον Κανονισμό Εκκαθάρισης Θέσεων Αγοράς Εξισορρόπησης.
5. Η Διορθωτική Εκκαθάριση για την Εβδομάδα Εκκαθάρισης W πραγματοποιείται σύμφωνα με το ακόλουθο χρονοδιάγραμμα:
6. Μέχρι την Τετάρτη της εβδομάδας W+6, ώρα 12:00 ΕΕΤ o Διαχειριστής του ΕΣΜΗΕ ενημερώνει τους Συμμετέχοντες για τα αποτελέσματα της Διορθωτικής Εκκαθάρισης.
7. Μέχρι την Δευτέρα της εβδομάδας W+7, ώρα 12:00 ΕΕΤ oι Συμμετέχοντες αποστέλλουν στον Διαχειριστή του ΕΣΜΗΕ τυχόν αιτιολογημένες ενστάσεις για τα αποτελέσματα της Διορθωτικής Εκκαθάρισης.
8. Μέχρι την Πέμπτη της εβδομάδας W+7, ώρα 12:00 ΕΕΤ o Διαχειριστής του ΕΣΜΗΕ ενημερώνει τους Συμμετέχοντες για τα αποτελέσματα της Διορθωτικής Εκκαθάρισης, αφού έχει λάβει υπόψη τις ενστάσεις των Συμμετεχόντων και έχει πραγματοποιήσει τις απαραίτητες διορθώσεις.
9. Μέχρι την Πέμπτη της εβδομάδας W+7, ώρα 12:00 ΕΕΤ ο Διαχειριστής του ΕΣΜΗΕ ενημερώνει τον Φορέα Εκκαθάρισης για τα αποτελέσματα της Διορθωτικής Εκκαθάρισης, αφού έχει λάβει υπόψη τις ενστάσεις των Συμμετεχόντων και έχει πραγματοποιήσει τις απαραίτητες διορθώσεις, για την εκτέλεση των αρμοδιοτήτων του σύμφωνα με το Άρθρο 78 του παρόντος Κανονισμού και τον Κανονισμό Εκκαθάρισης Θέσεων Αγοράς Εξισορρόπησης.
10. Για τις ανάγκες της Οριστικής Εκκαθάρισης κάθε έτος Y επιμερίζεται σε δύο «Εξάμηνα Εκκαθάρισης» ως εξής: Το πρώτο Εξάμηνο Εκκαθάρισης περιλαμβάνει 26 Εβδομάδες Εκκαθάρισης ξεκινώντας από την πρώτη Δευτέρα, ώρα 00:00 CET, του έτους Y. Το δεύτερο Εξάμηνο Εκκαθάρισης περιλαμβάνει τις Εβδομάδες Εκκαθάρισης ξεκινώντας από την εικοστή έβδομη Δευτέρα, ώρα 00:00 CET του έτους Y, μέχρι την Κυριακή, ώρα 24:00 CET που προηγείται της πρώτης Δευτέρας του έτους Y+1.
11. Η Οριστική Εκκαθάριση για το πρώτο Εξάμηνο Εκκαθάρισης πραγματοποιείται σύμφωνα με το ακόλουθο χρονοδιάγραμμα:
12. Μέχρι την εικοστή έκτη (26) Τρίτη του έτους Υ αποστέλλονται στον Διαχειριστή του ΕΣΜΗΕ από τους Διαχειριστές Δικτύου οι οριστικές μετρήσεις των πελατών Χαμηλής Τάσης και τυχόν διορθώσεις σε μετρήσεις πελατών Μέσης Τάσης για το πρώτο Εξάμηνο Εκκαθάρισης του έτους Υ-1.
13. Μέχρι την τριακοστή τέταρτη (34) Πέμπτη του έτους Υ, o Διαχειριστής του ΕΣΜΗΕ ενημερώνει τους Συμμετέχοντες για τα αποτελέσματα της Οριστικής Εκκαθάρισης για το πρώτο Εξάμηνο Εκκαθάρισης του έτους Y-1.
14. Μέχρι την τριακοστή έκτη (36) Πέμπτη του έτους Υ, οι Συμμετέχοντες αποστέλλουν στον Διαχειριστή του ΕΣΜΗΕ τυχόν αιτιολογημένες ενστάσεις επί της Οριστικής Εκκαθάρισης για το πρώτο Εξάμηνο Εκκαθάρισης του έτους Y-1.
15. Μέχρι την τεσσαρακοστή (40) Πέμπτη του έτους Υ, ώρα 12:00 ΕΕΤ o Διαχειριστής του ΕΣΜΗΕ ενημερώνει τους Συμμετέχοντας με τα αποτελέσματα της Οριστικής Εκκαθάρισης για το πρώτο Εξάμηνο Εκκαθάρισης του έτους Y-1, αφού έχει λάβει υπόψη τις ενστάσεις των Συμμετεχόντων και έχει πραγματοποιήσει τις απαραίτητες διορθώσεις.
16. Μέχρι την τεσσαρακοστή (40) Πέμπτη του έτους Υ, ώρα 12:00 ΕΕΤ o Διαχειριστής του ΕΣΜΗΕ ενημερώνει τον Φορέα Εκκαθάρισης για τα αποτελέσματα της Οριστικής Εκκαθάρισης για το πρώτο Εξάμηνο Εκκαθάρισης του έτους Y-1, αφού έχει λάβει υπόψη τις ενστάσεις των Συμμετεχόντων και έχει πραγματοποιήσει τις απαραίτητες διορθώσεις, για την εκτέλεση των αρμοδιοτήτων του σύμφωνα με το Άρθρο 78 του παρόντος Κανονισμού και με τον Κανονισμό Εκκαθάρισης Θέσεων Αγοράς Εξισορρόπησης.
17. Η Οριστική Εκκαθάριση για το δεύτερο Εξάμηνο Εκκαθάρισης πραγματοποιείται σύμφωνα με το ακόλουθο χρονοδιάγραμμα:
18. Μέχρι την πεντηκοστή δεύτερη (52) Τρίτη του έτους Υ αποστέλλονται στον Διαχειριστή του ΕΣΜΗΕ από τους Διαχειριστές Δικτύου οι οριστικές μετρήσεις των πελατών Χαμηλής Τάσης και τυχόν διορθώσεις σε μετρήσεις πελατών Μέσης Τάσης για το δεύτερο Εξάμηνο Εκκαθάρισης του έτους Υ-1.
19. Μέχρι την όγδοη (8) Πέμπτη του έτους Υ+1, o Διαχειριστής του ΕΣΜΗΕ ενημερώνει τους Συμμετέχοντες για τα αποτελέσματα της Οριστικής Εκκαθάρισης για το δεύτερο Εξάμηνο Εκκαθάρισης του έτους Y-1.
20. Μέχρι την δέκατη (10) Πέμπτη του έτους Υ+1, οι Συμμετέχοντες αποστέλλουν στον Διαχειριστή του ΕΣΜΗΕ τυχόν αιτιολογημένες ενστάσεις επί της Οριστικής Εκκαθάρισης για το δεύτερο Εξάμηνο Εκκαθάρισης του έτους Y-1.
21. Μέχρι την δέκατη τέταρτη (14) Πέμπτη του έτους Υ+1, ώρα 12:00 ΕΕΤ o Διαχειριστής του ΕΣΜΗΕ ενημερώνει τους Συμμετέχοντας για τα αποτελέσματα της Οριστικής Εκκαθάρισης για το δεύτερο Εξάμηνο Εκκαθάρισης του έτους Y-1, αφού έχει λάβει υπόψη τις ενστάσεις των Συμμετεχόντων και έχει πραγματοποιήσει τις απαραίτητες διορθώσεις.
22. Μέχρι την δέκατη τέταρτη (14) Πέμπτη του έτους Υ+1, ώρα 12:00 ΕΕΤ o Διαχειριστής του ΕΣΜΗΕ ενημερώνει τον Φορέα Εκκαθάρισης για τα αποτελέσματα της Οριστικής Εκκαθάρισης για το δεύτερο Εξάμηνο Εκκαθάρισης του έτους Y-1, αφού έχει λάβει υπόψη τις ενστάσεις των Συμμετεχόντων και πραγματοποιήσει τις απαραίτητες διορθώσεις, για την εκτέλεση των αρμοδιοτήτων του σύμφωνα με το Άρθρο 78 του παρόντος Κανονισμού και με τον Κανονισμό Εκκαθάρισης Θέσεων Αγοράς Εξισορρόπησης.
23. Κατά την εκτέλεση των Συμπληρωματικών Εκκαθαρίσεων, ο Διαχειριστής του ΕΣΜΗΕ:
24. προβαίνει σε τυχόν αναγκαία προσαρμογή ή αναθεώρηση δεδομένων μέτρησης,
25. προβαίνει σε τυχόν αναγκαία προσαρμογή ή αναθεώρηση δεδομένων που προκύπτουν μετά από επίλυση τυχόν Διαφορών,
26. χρησιμοποιεί επικαιροποιημένα ή αναθεωρημένα δεδομένα τα οποία υποβάλλονται από το Χρηματιστήριο Ενέργειας ή τους Διαχειριστές Δικτύου Διανομής,
27. χρησιμοποιεί αναθεωρημένα δεδομένα Υπηρεσιών Εξισορρόπησης.
28. Εκτέλεση Διορθωτικής Εκκαθάρισης για περίοδο και σε ημερομηνία που δεν προβλέπεται στο χρονοδιάγραμμα του παρόντος Άρθρου μπορεί να πραγματοποιηθεί μόνο μετά από απόφαση της ΡΑΕ σε συνέχεια αιτήματος του ενδιαφερόμενου μέρους που έχει έννομο συμφέρον, εφόσον αποδεικνύεται ότι η καθυστέρηση διενέργειας της εκκαθάρισης απειλεί την βιωσιμότητα του ενδιαφερόμενου μέρους.
29. Μετά την διενέργεια της Οριστικής Εκκαθάρισης, βάσει του χρονοδιαγράμματος των παραγράφων 5 και 6 του παρόντος Άρθρου, δεν πραγματοποιούνται διορθώσεις στα δεδομένα και τα αποτελέσματα Εκκαθάρισης, παρά μόνο κατόπιν αιτιολογημένου αιτήματος του Συμμετέχοντα ή των Συμμετεχόντων που έχουν σχετικό έννομο συμφέρον, εφόσον αποδεικνύεται ότι η μη εκτέλεση της επιπλέον Διορθωτικής Εκκαθάρισης απειλεί την βιωσιμότητα του ενδιαφερόμενου μέρους. Το αίτημα υποβάλλεται στη ΡΑΕ και η εκκαθάριση διενεργείται εκ νέου μόνο μετά από απόφασή της. Μετά την διενέργεια της Οριστικής Εκκαθάρισης, βάσει του χρονοδιαγράμματος των παραγράφων 5 και 6 του παρόντος Άρθρου, διορθώσεις στα δεδομένα και τα αποτελέσματα της Εκκαθάρισης μπορούν να γίνουν και σε περίπτωση που αυτό απαιτείται για την εκτέλεση δικαστικής ή διαιτητικής απόφασης.
30. Στις περιπτώσεις της παραγράφου 9 του παρόντος Άρθρου και εφόσον προκύπτουν ποσά χρεώσεων ή πιστώσεων για Συμμετέχοντες που δεν είναι πλέον εγγεγραμμένοι στο Μητρώο Διαχειριστή του ΕΣΜΗΕ, τότε τα ποσά αυτά επιμερίζονται στα Συμβαλλόμενα Μέρη με Ευθύνη Εξισορρόπησης, *p*, ανάλογα με την μετρούμενη απορρόφηση των πελατών τους στο Διασυνδεδεμένο Σύστημα για τις Εβδομάδες Εκκαθάρισης W-11 έως και W-8 από την Εβδομάδα Εκκαθάρισης που πραγματοποιείται η εκκαθάριση αυτή:

όπου:

Η περίοδος από W-11 έως W-8 από την Εβδομάδα Εκκαθάρισης που πραγματοποιείται η εκκαθάριση

το ποσό χρεώσεων ή πιστώσεων για Συμμετέχοντες που δεν είναι πλέον εγγεγραμμένοι στο Μητρώο Διαχειριστή του ΕΣΜΗΕ

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης *p* για την περίοδο WS

Στα χρηματικά ποσά που επιμερίζονται στα Συμβαλλόμενα Μέρη με Ευθύνη Εξισορρόπησης δεν πραγματοποιούνται διορθώσεις λόγω τυχόν αναθεωρημένων δεδομένων της μετρούμενης απορρόφησης των πελατών τους τα οποία υπολογίστηκαν από την εκτέλεση των Οριστικών Εκκαθαρίσεων.

1. Κατ’ εξαίρεση του χρονοδιαγράμματος των παραγράφων 1 έως και 6 του παρόντος Άρθρου, η Εκκαθάριση των Χρεώσεων μη Συμμόρφωσης πραγματοποιείται σε μηνιαία βάση. Οι μήνες Εκκαθάρισης αντιστοιχούν σε ημερολογιακούς μήνες. Η Εκκαθάριση του μήνα Μ πραγματοποιείται με το ακόλουθο χρονοδιάγραμμα:
2. Μέχρι την προτελευταία Τετάρτη του μήνα Μ+2 ο Διαχειριστής του ΕΣΜΗΕ ενημερώνει τους Συμμετέχοντες για τις Χρεώσεις Μη Συμμόρφωσης.
3. Μέχρι την Δευτέρα που έπεται της Τετάρτης του στοιχείου (α) οι Συμμετέχοντες αποστέλλουν στον Διαχειριστή του ΕΣΜΗΕ τυχόν αιτιολογημένες ενστάσεις.
4. Μέχρι την Πέμπτη που έπεται της Δευτέρας του στοιχείου (β) ο Διαχειριστής του ΕΣΜΗΕ ενημερώνει τον Φορέα Εκκαθάρισης με τα αποτελέσματα της Εκκαθάρισης των Χρεώσεων Μη Συμμόρφωσης αφού έχει λάβει υπόψη τις ενστάσεις των Συμμετεχόντων και έχει πραγματοποιήσει τις απαραίτητες διορθώσεις.

### Περιεχόμενο αποτελεσμάτων Εκκαθάρισης που κοινοποιούνται στους Συμμετέχοντες

1. Τα αποτελέσματα Εκκαθάρισης που κοινοποιούνται στους Παρόχους Υπηρεσιών Εξισορρόπησης περιλαμβάνουν τα ακόλουθα στοιχεία:
2. Την ταυτότητα (ID) του Παρόχου Υπηρεσιών Εξισορρόπησης,
3. Το Πρόγραμμα Αγοράς κάθε Οντότητας Υπηρεσιών Εξισορρόπησης,
4. Την Εντολή Κατανομής κάθε Οντότητας Υπηρεσιών Εξισορρόπησης ανά Χρονική Μονάδα χειροκίνητης ΕΑΣ,
5. Την καταμετρηθείσα ποσότητα ενέργειας της Οντότητας Υπηρεσιών Εξισορρόπησης ανά Περίοδο Εκκαθάρισης Αποκλίσεων,
6. Την ενεργοποιημένη Ενέργεια Εξισορρόπησης για αυτόματη και χειροκίνητη ΕΑΣ της Οντότητας Υπηρεσιών Εξισορρόπησης ανά Περίοδο Εκκαθάρισης Αποκλίσεων,
7. Την Ισχύ Εξισορρόπησης που παρέχει η Οντότητα Υπηρεσιών Εξισορρόπησης ανά Περίοδο Εκκαθάρισης Αποκλίσεων και ανά τύπο Ισχύος Εξισορρόπησης,
8. Τις ποσότητες Απόκλισης και Προσαρμογής Απόκλισης για την Οντότητα Υπηρεσιών Εξισορρόπησης ανά Περίοδο Εκκαθάρισης Αποκλίσεων,
9. Την χρέωση ή πίστωση για Ενέργεια Εξισορρόπησης και Ισχύ Εξισορρόπησης του Παρόχου Υπηρεσιών Εξισορρόπησης για την Οντότητα Υπηρεσιών Εξισορρόπησης ανά Περίοδο Εκκαθάρισης Αποκλίσεων,
10. Την χρέωση ή πίστωση του Παρόχου Υπηρεσιών Εξισορρόπησης για Αποκλίσεις για την Οντότητα Υπηρεσιών Εξισορρόπησης ανά Περίοδο Εκκαθάρισης Αποκλίσεων και
11. Την τυχόν επιβληθείσα στον Πάροχο Υπηρεσιών Εξισορρόπησης Χρέωση μη Συμμόρφωσης ανά τύπο κύρωσης και ανά Περίοδο Εκκαθάρισης Αποκλίσεων.
12. Τα αποτελέσματα Εκκαθάρισης που κοινοποιούνται στα Συμβαλλόμενα Μέρη με Ευθύνη Εξισορρόπησης περιλαμβάνουν τα ακόλουθα στοιχεία:
13. Την ταυτότητα (ID) του Συμβαλλομένου Μέρους με Ευθύνη Εξισορρόπησης,
14. Το Πρόγραμμα Αγοράς κάθε Οντότητας με Ευθύνη Εξισορρόπησης που εκπροσωπείται από τον Συμμετέχοντα ανά Περίοδο Εκκαθάρισης Αποκλίσεων,
15. Τη συνολική καταμετρηθείσα ποσότητα ενέργειας που απορροφήθηκε για όλες τις Οντότητες με Ευθύνη Εξισορρόπησης που εκπροσωπούνται από το Συμβαλλόμενο Μέρος με Ευθύνη Εξισορρόπησης ανά Περίοδο Εκκαθάρισης Αποκλίσεων,
16. Την ποσότητα Απόκλισης όλων των Οντοτήτων με Ευθύνη Εξισορρόπησης που εκπροσωπούνται από το Συμβαλλόμενο Μέρος με Ευθύνη Εξισορρόπησης ανά Περίοδο Εκκαθάρισης Αποκλίσεων, και
17. Την χρέωση ή πίστωση του Συμβαλλόμενου Μέρους με Ευθύνη Εξισορρόπησης ανά Περίοδο Εκκαθάρισης Αποκλίσεων.

### Τιμολόγηση Χρεώσεων μη Συμμόρφωσης

1. Ο Διαχειριστής του ΕΣΜΗΕ εκδίδει τα αναγκαία παραστατικά που προκύπτουν με βάση τα αποτελέσματα Εκκαθάρισης των Χρεώσεων μη Συμμόρφωσης για κάθε μήνα Μ την Παρασκευή που έπεται της Πέμπτης του στοιχείου (γ) της παραγράφου 11 του Άρθρο 104 του παρόντος Κανονισμού .
2. Τα ποσά που προκύπτουν από την Εκκαθάριση των Χρεώσεων μη Συμμόρφωσης διακανονίζονται από το Φορέα Εκκαθάρισης, σύμφωνα με τα οριζόμενα στον Κανονισμό Εκκαθάρισης Θέσεων Αγοράς Εξισορρόπησης.
3. Σε περίπτωση υπερημερίας Συμμετέχοντος σε σχέση με τις χρηματικές υποχρεώσεις του για Χρεώσεις μη Συμμόρφωσης, ο Διαχειριστής του ΕΣΜΗΕ προβαίνει σε κάθε αναγκαία ενέργεια για την έντοκη είσπραξη της ληξιπρόθεσμης οφειλής.
4. Πέραν των αρμοδιοτήτων του, σύμφωνα με το παρόν Άρθρο, ο Διαχειριστής του ΕΣΜΗΕ ουδεμία ευθύνη φέρει για την κάλυψη τυχόν ελλείμματος του Λογαριασμού Χρεώσεων μη Συμμόρφωσης εξαιτίας υπερημερίας Συμμετέχοντος έναντι των Συμμετεχόντων, των Εκκαθαριστικών Μελών ή του Φορέα Εκκαθάρισης.

## ΚΕΦΑΛΑΙΟ 23

## ΔΙΑΧΕΙΡΙΣΗ ΥΠΕΡΗΜΕΡΙΑΣ

### Ενέργειες του Διαχειριστή του ΕΣΜΗΕ και του Φορέα Εκκαθάρισης σε περίπτωση υπερημερίας

1. Σε περίπτωση υπερημερίας Εκκαθαριστικών Μελών σε σχέση με τις χρηματικές υποχρεώσεις τους που απορρέουν από τον παρόντα Κανονισμό εφαρμόζονται τα οριζόμενα στο παρόν Κεφάλαιο και στον Κανονισμό Εκκαθάρισης Θέσεων Αγοράς Εξισορρόπησης.
2. Σε περίπτωση υπερημερίας Εκκαθαριστικού Μέλους ως προς την εκπλήρωση των χρηματικών υποχρεώσεών του, που απορρέουν από τον παρόντα Κανονισμό:
3. ο Φορέας Εκκαθάρισης υποχρεούται να ενημερώσει άμεσα το Διαχειριστή του ΕΣΜΗΕ.
4. Σε περίπτωση που οι ζημίες που προκύπτουν από την υπερημερία υπερβαίνουν τις παρασχεθείσες ασφάλειες για τον σχετικό Λογαριασμό Εκκαθάρισης, τη μερίδα του υπερήμερου Εκκαθαριστικού Μέλους στο Κεφάλαιο Εκκαθάρισης, ως και αυτές των λοιπών Εκκαθαριστικών Μελών στο Κεφάλαιο Εκκαθάρισης σύμφωνα με τον Κανονισμό Εκκαθάρισης Θέσεων Αγοράς Εξισορρόπησης, ο Φορέας Εκκαθάρισης ενημερώνει τον Διαχειριστή του ΕΣΜΗΕ για το εναπομείναν μέρος της ζημίας και καλύπτει αυτό μέσω του υπολοίπου των Προχρηματοδοτημένων Χρηματοοικονομικών Πόρων σύμφωνα με τα ειδικότερα οριζόμενα στον Κανονισμό Εκκαθάρισης Θέσεων Αγοράς Εξισορρόπησης.
5. Σε περίπτωση μη επάρκειας του υπολοίπου των Προχρηματοδοτημένων Χρηματοοικονομικών Πόρων για την κάλυψη της ζημίας, ο Φορέας Εκκαθάρισης ενημερώνει άμεσα το Διαχειριστή του ΕΣΜΗΕ. Το εναπομείναν μέρος της ζημίας επιβαρύνει τα Συμβαλλόμενα Μέρη με Ευθύνη Εξισορρόπησης, *p*, και επιμερίζεται σε αυτά ανάλογα με την μετρούμενη απορρόφηση των πελατών τους στο Διασυνδεδεμένο Σύστημα για τις Εβδομάδες Εκκαθάρισης W-11 έως και W-8 από την Εβδομάδα Εκκαθάρισης που διαπιστώθηκε η υπερημερία από τον Φορέα Εκκαθάρισης:

όπου:

Η περίοδος από W-11 έως W-8 από την Εβδομάδα Εκκαθάρισης που διαπιστώθηκε η υπερημερία από τον Φορέα Εκκαθάρισης

το εναπομείναν μέρος της ζημίας για την Εβδομάδα Εκκαθάρισης W που διαπιστώθηκε η υπερημερία

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης *p* για την περίοδο WS

Στα χρηματικά ποσά, που επιβαρύνουν και επιμερίζονται στα Συμβαλλόμενα Μέρη με Ευθύνη Εξισορρόπησης, δεν πραγματοποιούνται διορθώσεις λόγω τυχόν αναθεωρημένων δεδομένων της μετρούμενης απορρόφησης των πελατών τους τα οποία υπολογίστηκαν από την εκτέλεση των Οριστικών Εκκαθαρίσεων μετά την υπερημερία, παρά μόνο λόγω τυχόν διόρθωσης από το Φορέα Εκκαθάρισης του εναπομείναντος μέρους της ζημίας.

1. Ο Διαχειριστής του ΕΣΜΗΕ ενημερώνει το Φορέα Εκκαθάρισης σχετικά με το προς καταλογισμό σε κάθε Συμβαλλόμενο Μέρος με Ευθύνη Εξισορρόπησης ποσό, ώστε ο Φορέας Εκκαθάρισης να προβεί στον Χρηματικό Διακανονισμό σύμφωνα με τα οριζόμενα στον Κανονισμό Εκκαθάρισης Θέσεων Αγοράς Εξισορρόπησης.
2. Εάν τα χρηματικά ποσά που διακανονίζονται από το Φορέα Εκκαθάρισης σύμφωνα με την περίπτωση (γ) της παρούσας παραγράφου δεν επαρκούν λόγω μη καταβολής από υπόχρεα με βάση τον ως άνω καταλογισμό Συμβαλλόμενα Μέρη με Ευθύνη Εξισορρόπησης, διενεργείται επανακαταλογισμός αυτών τόσες φορές όσες απαιτούνται μέχρι την πλήρη κάλυψη της ζημίας από τα Συμβαλλόμενα Μέρη με Ευθύνη Εξισορρόπησης, που είναι ενήμεροι στις υποχρεώσεις τους, τηρουμένης κατά τα λοιπά της διαδικασίας της περίπτωσης (γ). Ο Φορέας Εκκαθάρισης ενημερώνει τον Διαχειριστή του ΕΣΜΗΕ σε κάθε διαδικαστικό κύκλο καταλογισμού για τη σχετική υπερημερία και τα υπερήμερα Συμβαλλόμενα Μέρη με Ευθύνη Εξισορρόπησης προκειμένου για την ενεργοποίηση από τον Διαχειριστή του ΕΣΜΗΕ κάθε επόμενου διαδικαστικού κύκλου καταλογισμού, σύμφωνα με τα οριζόμενα στην παράγραφο 2 του παρόντος άρθρου.
3. Η είσπραξη των σχετικών χρηματικών υποχρεώσεων του υπερήμερου Εκκαθαριστικού Μέλους γίνεται βάσει των Παραστατικών – Τιμολογίων που εκδίδει ο Φορέας Εκκαθάρισης, τα οποία αποδεικνύουν υπέρ των δικαιούχων Εκκαθαριστικών Μελών και Συμμετεχόντων και κατά του υπερήμερου Εκκαθαριστικού Μέλους. Τα ως άνω Παραστατικά – Τιμολόγια περιλαμβανομένου και του αρχικού Τιμολογίου δεν αποδεικνύουν ούτε κατά ούτε υπέρ του Φορέα Εκκαθάρισης ή του Διαχειριστή του ΕΣΜΗΕ. Λεπτομέρειες σχετικά με τα ως άνω Παραστατικά – Τιμολόγια περιλαμβάνονται στον Κανονισμό Εκκαθάρισης Θέσεων Αγοράς Εξισορρόπησης.
4. Τα Συμβαλλόμενα Μέρη με Ευθύνη Εξισορρόπησης που κατέβαλαν ποσά που τους καταλογίσθηκαν σύμφωνα με τις διαδικασίες που περιγράφονται στις περιπτώσεις (ε) και (στ) της παραγράφου 1 της ενότητας 4.6. του Κανονισμού Εκκαθάρισης Θέσεων Αγοράς Εξισορρόπησης δύνανται με βάση το Παραστατικό Μη Είσπραξης από Διαδικασίες Καταλογισμού της περίπτωσης γ) της παραγράφου 2 της ενότητας 4.6. του Κανονισμού Εκκαθάρισης Θέσεων Αγοράς Εξισορρόπησης να αξιώνουν την επιστροφή των καταβληθέντων κατά τρόπο σύμμετρο, με βάση την αναλογία συμμετοχής τους στο σχετικό καταλογισμό εντέλλοντας τον Διαχειριστή του ΕΣΜΗΕ ως εκπρόσωπο αυτών για την άσκηση των σχετικών απαιτήσεών τους. Τα πάσης φύσεως δικαστικά ή άλλα συναφή έξοδα και τυχόν έξοδα ανάθεσης σε τρίτο νομικό σύμβουλο βαρύνουν τα δικαιούχα Συμβαλλόμενα Μέρη με Ευθύνη Εξισορρόπησης κατά την αναλογία συμμετοχής τους στο σχετικό διαδικαστικό κύκλο καταλογισμού και καλύπτονται από αυτούς με το σχετικό καταλογισμό τους από τον Διαχειριστή του ΕΣΜΗΕ κατά τη διαδικασία του Χρηματικού Διακανονισμού του Φορέα Εκκαθάρισης. Ο Διαχειριστής του ΕΣΜΗΕ ουδέν κίνδυνο φέρει ως προς την ανάθεση κατά τα ανωτέρω ή τη θετική τελεσφόρηση των ως άνω αξιώσεων.
5. Ο Διαχειριστής του ΕΣΜΗΕ καταγγέλλει τη Σύμβαση Παροχής Υπηρεσιών Εξισορρόπησης ή/και την Σύμβαση Συμβαλλόμενου Μέρους με Ευθύνη Εξισορρόπησης των Συμμετεχόντων που καθίστανται υπερήμεροι ως προς την εκπλήρωση των χρηματικών τους υποχρεώσεων στο πλαίσιο της Αγοράς Εξισορρόπησης.
6. Ειδικά για την κάλυψη ζημίας υπερήμερου Εκκαθαριστικού Μέλους σε σχέση με οφειλές του από Συμπληρωματικές Εκκαθαρίσεις που αφορούν περιόδους πριν από την υπερημερία Εκκαθαριστικού Μέλους αλλά υπολογίστηκαν μετά την υπερημερία, ισχύουν τα εξής:
7. Αν το τυχόν υπόλοιπο των ασφαλειών και της μερίδας του υπερήμερου Εκκαθαριστικού Μέλους στο Κεφάλαιο Εκκαθάρισης, που έχουν τυχόν παρακρατηθεί από το Φορέα Εκκαθάρισης σύμφωνα με τα οριζόμενα στον Κανονισμό Εκκαθάρισης Θέσεων Αγοράς Εξισορρόπησης δεν επαρκούν για την κάλυψη Συμπληρωματικών Εκκαθαρίσεων που ενδέχεται να προκύψουν σε σχέση με τις Θέσεις του ως άνω υπερήμερου Εκκαθαριστικού Μέλους ή αν δεν υφίσταται σχετικό υπόλοιπο, ο Φορέας Εκκαθάρισης ενημερώνει τον Διαχειριστή του ΕΣΜΗΕ για το εναπομείναν μέρος της ζημίας και καλύπτει αυτό μέσω του υπολοίπου των Προχρηματοδοτημένων Χρηματοοικονομικών Πόρων σύμφωνα με τα ειδικότερα οριζόμενα στον Κανονισμό Εκκαθάρισης Θέσεων Αγοράς Εξισορρόπησης.
8. Σε περίπτωση μη επάρκειας του υπολοίπου των Προχρηματοδοτημένων Χρηματοοικονομικών Πόρων για την κάλυψη της ως άνω ζημίας, ο Φορέας Εκκαθάρισης ενημερώνει άμεσα το Διαχειριστή του ΕΣΜΗΕ. Στην περίπτωση αυτή, ενεργοποιείται η διαδικασία καταλογισμών και επανακαταλογισμών των περιπτώσεων (γ), (δ) και (ε) της παραγράφου 2 του παρόντος Άρθρου, μέχρι την πλήρη κάλυψη αυτών.
9. Ο Διαχειριστής του ΕΣΜΗΕ δεν εκτίθεται σε πιστωτικό κίνδυνο για τις χρηματικές συναλλαγές που προκύπτουν από τον παρόντα Κανονισμό και τον Κώδικα Διαχείρισης του ΕΣΜΗΕ και ουδεμία ευθύνη φέρει για την κάλυψη της τυχόν εναπομείνασας ζημίας που προκύπτει έναντι των Συμμετεχόντων ή των Εκκαθαριστικών Μελών ή του Φορέα Εκκαθάρισης εξαιτίας υπερημερίας άλλου εγγεγραμμένου στο Μητρώο Διαχειριστή του ΕΣΜΗΕ ή άλλου Εκκαθαριστικού Μέλους ή άλλου Συμμετέχοντος, πέραν της εκτέλεσης των αρμοδιοτήτων του, σύμφωνα με το παρόν Κεφάλαιο και τον Κανονισμό Εκκαθάρισης Θέσεων Αγοράς Εξισορρόπησης. Το ίδιο ισχύει και για το Φορέα Εκκαθάρισης.
10. Τα ποσά του Λογαριασμού Χρεώσεων μη Συμμόρφωσης, περιλαμβανομένων και των Προχρηματοδοτημένων Πόρων που χρησιμοποιήθηκαν για την κάλυψη υπερημεριών από το Διαχειριστή του ΕΣΜΗΕ ή το Φορέα Εκκαθάρισης αναπληρώνονται μόνο εάν επιτευχθεί είσπραξη της ληξιπρόθεσμης οφειλής που καλύφθηκε από το Λογαριασμό από τον υπερήμερο οφειλέτη. Ο Διαχειριστής του ΕΣΜΗΕ και ο Φορέας Εκκαθάρισης, ενημερώνουν άμεσα τη ΡΑΕ για τις περιπτώσεις υπερημερίας ως και για τη λήψη μέτρων και το χρονοδιάγραμμα υλοποίησης αυτών μεριμνώντας για την αδιάλειπτη λειτουργία της Αγοράς Εξισορρόπησης.

## ΚΕΦΑΛΑΙΟ 24

## ΕΙΔΙΚΕΣ ΔΙΑΤΑΞΕΙΣ ΓΙΑ ΤΗΝ ΕΚΚΑΘΑΡΙΣΗ ΤΗΣ ΑΓΟΡΑΣ ΕΞΙΣΟΡΡΟΠΗΣΗΣ ΣΕ ΠΕΡΙΠΤΩΣΗ ΠΟΥ ΔΕΝ ΛΕΙΤΟΥΡΓΕΙ ΦΟΡΕΑΣ ΕΚΚΑΘΑΡΙΣΗΣ

### Εφαρμογή Ειδικών Διατάξεων

Σε περίπτωση που για την Αγορά Εξισορρόπησης δεν λειτουργεί, για οποιονδήποτε λόγο, Φορέας Εκκαθάρισης σύμφωνα με το άρθρο 12 του ν. 4425/2016 ισχύουν και εφαρμόζονται οι ειδικές διατάξεις σύμφωνα με το ΚΕΦΑΛΑΙΟ 24.

### Λογαριασμοί του Διαχειριστή του ΕΣΜΗΕ

Ο Διαχειριστής του ΕΣΜΗΕ τηρεί λογιστικούς λογαριασμούς αντίστοιχα με το Άρθρο 75 του παρόντος Κανονισμού.

### Τιμολόγηση και Διακανονισμός

Ο Διαχειριστής του ΕΣΜΗΕ και οι Συμμετέχοντες εκδίδουν τα αναγκαία παραστατικά που προκύπτουν με βάση τα Αποτελέσματα Εκκαθάρισης για κάθε μήνα Μ μέχρι την 7η εργάσιμη ημέρα του μήνα Μ+2. Για κάθε μήνα Μ οι πληρωμές προς τον Διαχειριστή του ΕΣΜΗΕ διενεργούνται μέχρι την 9η εργάσιμη ημέρα του μήνα Μ+2 και οι πληρωμές προς τους Συμμετέχοντες μέχρι την 10η εργάσιμη ημέρα του μήνα Μ+2.

### Ενέργειες του Διαχειριστή σε περίπτωση υπερημερίας Συμμετέχοντα

1. Σε περίπτωση υπερημερίας Συμμετέχοντος, σε σχέση με τις χρηματικές υποχρεώσεις του που απορρέουν από τον παρόντα Κανονισμό, ο Διαχειριστής του ΕΣΜΗΕ προβαίνει στις ακόλουθες ενέργειες:
2. Προβαίνει σε κάθε απαραίτητη ενέργεια ώστε να ικανοποιηθούν οι ληξιπρόθεσμες οφειλές του υπερήμερου Συμμετέχοντος μέσω των εγγυήσεων που έχει παράσχει, σύμφωνα με το Άρθρο 112 του παρόντος Κανονισμού. Σε περίπτωση που οι εγγυήσεις αυτές δεν επαρκούν για την πλήρη κάλυψη των οφειλών του υπερήμερου Συμμετέχοντος, η ικανοποίησή τους μέσω των εγγυήσεων γίνεται συμμέτρως.
3. Εάν οι εγγυήσεις δεν επαρκούν για την πλήρη κάλυψη των ληξιπρόθεσμων οφειλών του υπερήμερου Συμμετέχοντος, ο Διαχειριστής του ΕΣΜΗΕ καλύπτει το έλλειμμα μέσω του Λογαριασμού Χρεώσεων μη Συμμόρφωσης, και μέχρι του ποσοστό (α%) του υπολοίπου του Λογαριασμού Χρεώσεων μη Συμμόρφωσης σύμφωνα με το Άρθρο 103 του παρόντος Κανονισμού.
4. Σε περίπτωση που δεν επαρκούν οι εγγυήσεις και το υπόλοιπο του Λογαριασμού Χρεώσεων μη Συμμόρφωσης, σύμφωνα με τα προβλεπόμενα στοιχεία (α) και (β) της παρούσας παραγράφου, ο Διαχειριστής επιμερίζει το εναπομείναν μέρος της ζημίας στα Συμβαλλόμενα Μέρη με Ευθύνη Εξισορρόπησης, *p*, ανάλογα με την μετρούμενη απορρόφηση των πελατών τους στο Διασυνδεδεμένο Σύστημα για τους Μήνες Εκκαθάρισης Μ-3 έως και Μ-2 από την Μήνα Εκκαθάρισης που διαπιστώθηκε η υπερημερία από τον Διαχειριστή του ΕΣΜΗΕ:

όπου:

Η περίοδος από Μ-3 έως Μ-2 από την Μήνα Εκκαθάρισης που διαπιστώθηκε η υπερημερία από τον Διαχειριστή του ΕΣΜΗΕ

το εναπομείναν μέρος της ζημίας για τον Μήνα Εκκαθάρισης Μ που διαπιστώθηκε η υπερημερία

η απορρόφηση (υπολογιζόμενη στο Όριο Συστήματος Μεταφοράς-Δικτύου Διανομής) σε MWh που αντιστοιχεί στους καταναλωτές του Διασυνδεδεμένου Συστήματος ανά Συμβαλλόμενο Μέρος με Ευθύνη Εξισορρόπησης *p* για την περίοδο ΜS

Στα χρηματικά ποσά, που επιβαρύνουν και επιμερίζονται στα Συμβαλλόμενα Μέρη με Ευθύνη Εξισορρόπησης, δεν πραγματοποιούνται διορθώσεις λόγω τυχόν αναθεωρημένων δεδομένων της μετρούμενης απορρόφησης των πελατών τους τα οποία υπολογίστηκαν από την εκτέλεση των Οριστικών Εκκαθαρίσεων μετά την υπερημερία, παρά μόνο λόγω τυχόν διόρθωσης από τον Διαχειριστή του ΕΣΜΗΕ του εναπομείναντος μέρους της ζημίας.

1. Εάν τα χρηματικά ποσά που διακανονίζονται σύμφωνα με την περίπτωση (γ) της παρούσας παραγράφου δεν επαρκούν λόγω μη καταβολής από υπόχρεα με βάση τον ως άνω καταλογισμό Συμβαλλόμενα Μέρη με Ευθύνη Εξισορρόπησης, διενεργείται επανακαταλογισμός αυτών τόσες φορές όσες απαιτούνται μέχρι την πλήρη κάλυψη της ζημίας από τα Συμβαλλόμενα Μέρη με Ευθύνη Εξισορρόπησης, που είναι ενήμερα στις υποχρεώσεις τους, τηρουμένης κατά τα λοιπά της διαδικασίας της περίπτωσης (γ).
2. Η είσπραξη των σχετικών χρηματικών υποχρεώσεων του υπερήμερου Συμμετέχοντος ή και των υπερήμερων Συμμετεχόντων γίνεται βάσει των Παραστατικών / Τιμολογίων που εκδίδει ο Διαχειριστής του ΕΣΜΗΕ, τα οποία αποδεικνύουν υπέρ των δικαιούχων Συμμετεχόντων και κατά του υπερήμερου Συμμετέχοντος. Τα ως άνω Παραστατικά / Τιμολόγια περιλαμβανομένου και του αρχικού Τιμολογίου δεν αποδεικνύουν ούτε κατά ούτε υπέρ του Διαχειριστή του ΕΣΜΗΕ.
3. Τα Συμβαλλόμενα Μέρη με Ευθύνη Εξισορρόπησης που κατέβαλαν ποσά που τους καταλογίσθηκαν σύμφωνα με τις διαδικασίες που περιγράφονται στις περιπτώσεις (γ) και (δ) της παρούσας παραγράφου δύνανται να αξιώνουν την επιστροφή των καταβληθέντων με βάση το Παραστατικό Μη Είσπραξης από Διαδικασίες Καταλογισμού της περίπτωσης (ε) της παρούσας παραγράφου κατά τρόπο σύμμετρο, με βάση την αναλογία συμμετοχής τους στο σχετικό καταλογισμό εντέλλοντας τον Διαχειριστή του ΕΣΜΗΕ ως εκπρόσωπο αυτών για την άσκηση των σχετικών απαιτήσεών τους. Τα πάσης φύσεως δικαστικά ή άλλα συναφή έξοδα και τυχόν έξοδα ανάθεσης σε τρίτο νομικό σύμβουλο βαρύνουν τα δικαιούχα Συμβαλλόμενα Μέρη με Ευθύνη Εξισορρόπησης κατά την αναλογία συμμετοχής τους στο σχετικό διαδικαστικό κύκλο καταλογισμού και καλύπτονται από αυτούς με το σχετικό καταλογισμό τους από τον Διαχειριστή του ΕΣΜΗΕ κατά το διακανονισμό των απαιτήσεων και υποχρεώσεων τους σύμφωνα με το Άρθρο 114 του παρόντος Κανονισμού. Ο Διαχειριστής του ΕΣΜΗΕ ουδέν κίνδυνο φέρει ως προς την ανάθεση κατά τα ανωτέρω ή τη θετική τελεσφόρηση των ως άνω αξιώσεων.
4. Ο Διαχειριστής του ΕΣΜΗΕ καταγγέλλει τη Σύμβαση Παροχής Υπηρεσιών Εξισορρόπησης ή/και την Σύμβαση Συμβαλλόμενου Μέρους με Ευθύνη Εξισορρόπησης των Συμμετεχόντων που καθίστανται υπερήμεροι ως προς την εκπλήρωση των οικονομικών τους υποχρεώσεων στο πλαίσιο της Αγοράς Εξισορρόπησης.
5. Ειδικά για την κάλυψη ζημίας υπερήμερου Συμμετέχοντος σε σχέση με οφειλές του από Συμπληρωματικές Εκκαθαρίσεις που αφορούν περιόδους πριν από την υπερημερία Συμμετέχοντος αλλά υπολογίστηκαν μετά την υπερημερία, ισχύουν τα εξής:
6. Αν το τυχόν υπόλοιπο των εγγυήσεων του Άρθρου 116 του παρόντος Κανονισμού που έχουν τυχόν παρακρατηθεί από το Διαχειριστή του ΕΣΜΗΕ δεν επαρκούν επαρκούν για την κάλυψη οφειλών από Συμπληρωματικές Εκκαθαρίσεις ή αν δεν υφίσταται σχετικό υπόλοιπο, ο Διαχειριστής του ΕΣΜΗΕ καλύπτει αυτό μέσω του υπολοίπου του Λογαριασμού Χρεώσεων μη Συμμόρφωσης κατά τα οριζόμενα στην περίπτωση (β) της παραγράφου 1 του παρόντος Άρθρου.
7. Σε περίπτωση μη επάρκειας του υπολοίπου του Λογαριασμού Χρεώσεων μη Συμμόρφωσης κατά τα οριζόμενα στην περίπτωση (α) της παρούσας παραγράφου, για την κάλυψη της ως άνω ζημίας, ο Διαχειριστής του ΕΣΜΗΕ ενεργοποιείται τη διαδικασία καταλογισμών και επανακαταλογισμών των περιπτώσεων (γ) και (δ) της παρ. 1 του παρόντος Άρθρου, μέχρι την πλήρη κάλυψη αυτών.
8. Ο Διαχειριστής του ΕΣΜΗΕ δεν εκτίθεται σε πιστωτικό κίνδυνο για τις χρηματικές συναλλαγές που προκύπτουν από τον παρόντα Κανονισμό και ουδεμία ευθύνη φέρει για την κάλυψη της τυχόν εναπομείνασας ζημίας που προκύπτει έναντι των Συμμετεχόντων εξαιτίας υπερημερίας άλλου Συμμετέχοντος, πέραν της εκτέλεσης των αρμοδιοτήτων του, σύμφωνα με το παρόν Κεφάλαιο.
9. Τα ποσά του Λογαριασμού Χρεώσεων μη Συμμόρφωσης που χρησιμοποιήθηκαν για την κάλυψη υπερημεριών από το Διαχειριστή του ΕΣΜΗΕ αναπληρώνονται μόνο εάν επιτευχθεί είσπραξη της ληξιπρόθεσμης οφειλής που καλύφθηκε από το Λογαριασμό από τον υπερήμερο οφειλέτη.
10. Ο Διαχειριστής του ΕΣΜΗΕ ενημερώνει άμεσα τη ΡΑΕ για τις περιπτώσεις υπερημερίας ως και για τη λήψη μέτρων και το χρονοδιάγραμμα υλοποίησης αυτών μεριμνώντας για την αδιάλειπτη λειτουργία της Αγοράς Εξισορρόπησης.

### Παροχή Εγγυήσεων

1. Κάθε Συμμετέχων υποχρεούται, κατά τη διάρκεια ισχύος της Σύμβασης Παροχής Υπηρεσιών Εξισορρόπησης ή/και της Σύμβασης Συμβαλλόμενου Μέρους με Ευθύνη Εξισορρόπησης, να προσκομίζει πλήρεις εγγυήσεις για την εκπλήρωση του συνόλου των υποχρεώσεών του που πηγάζουν από τη συμμετοχή του στην Αγορά Εξισορρόπησης.
2. Η υποχρέωση παροχής πλήρους εγγύησης εκπληρώνεται είτε με την κατάθεση εγγυητικής επιστολής είτε με την κατάθεση ποσού σε ειδικό λογαριασμό που τηρεί ο Διαχειριστής του ΕΣΜΗΕ είτε με κάθε άλλο νόμιμο τρόπο στον οποίο συναινεί ο Διαχειριστής του ΕΣΜΗΕ.
3. Ειδικά για τις εγγυητικές επιστολές οι Συμμετέχοντες εκπληρώνουν τις ως άνω υποχρεώσεις τους μόνο εφόσον αυτές ανταποκρίνονται πλήρως στο υπόδειγμα που δημοσιεύει ο Διαχειριστής στην ιστοσελίδα του.
4. Η μεθοδολογία καθορισμού του ύψους των εγγυήσεων καθώς και λεπτομέρειες σχετικά με τις εγγυήσεις προβλέπονται στην «Μεθοδολογία Υπολογισμού Εγγυήσεων Συμμετοχής στην Αγορά Εξισορρόπησης».

# ΤΜΗΜΑ V

# ΜΕΤΑΒΑΤΙΚΕΣ ΔΙΑΤΑΞΕΙΣ

## ΚΕΦΑΛΑΙΟ 25

## ΜΕΤΑΒΑΤΙΚΕΣ ΔΙΑΤΑΞΕΙΣ ΓΙΑ ΤΙΣ ΧΡΕΩΣΕΙΣ ΜΗ ΣΥΜΜΟΡΦΩΣΗΣ

### Έναρξη εφαρμογής των Χρεώσεων μη Συμμόρφωσης

1. Οι αριθμητικές τιμές των παραμέτρων των Χρεώσεων μη Συμμόρφωσης όπως ορίζονται  από το Άρθρο 96 έως και το Άρθρο 102 του παρόντος Κανονισμού καθορίζονται για την πρώτη εφαρμογή τους με Απόφαση της ΡΑΕ, μετά από εισήγηση του Διαχειριστή του ΕΣΜΗΕ, η οποία υποβάλλεται στην ΡΑΕ έως τις 15 Ιουλίου 2020.
2. Οι Χρεώσεις μη Συμμόρφωσης που ορίζονται στο Άρθρο 96, στο Άρθρο 97, στο Άρθρο 98, στο Άρθρο 99 και στο Άρθρο 100, με την επιφύλαξη των οριζόμενων στο Άρθρο 114, εφαρμόζονται από την ημερομηνία έναρξης λειτουργίας της Αγοράς Εξισορρόπησης.
3. Οι Χρεώσεις μη Συμμόρφωσης που ορίζονται στο Άρθρο 101 και στο Άρθρο 102, με την επιφύλαξη των οριζόμενων στο Άρθρο 114, εφαρμόζονται μετά το πρώτο τρίμηνο λειτουργίας της Αγοράς Εξισορρόπησης. Οι εν λόγω Χρεώσεις υπολογίζονται προς ενημέρωση και μόνο των Συμμετεχόντων κατά το διάστημα του πρώτου τριμήνου λειτουργίας της Αγοράς Εξισορρόπησης χωρίς να καταλογίζονται.
4. Εντός τεσσάρων (4) μηνών από την έναρξη λειτουργίας της Αγοράς Εξισορρόπησης, ο Διαχειριστής του ΕΣΜΗΕ υποβάλλει εισήγηση για τις αριθμητικές τιμές των παραμέτρων των Χρεώσεων μη Συμμόρφωσης όπως ορίζονται από το Άρθρο 96 έως και το Άρθρο 102 του παρόντος Κανονισμού.

## ΚΕΦΑΛΑΙΟ 26

## ΜΕΤΑΒΑΤΙΚΕΣ ΔΙΑΤΑΞΕΙΣ ΓΙΑ ΤΙΣ ΑΠΕ

### Έναρξη υποχρεώσεων εξισορρόπησης των Μονάδων ΑΠΕ με Υποχρέωση Συμμετοχής στην Αγορά με ΣΕΔΠ

1. Οι Μονάδες ΑΠΕ με Υποχρέωση Συμμετοχής στην Αγορά για τις οποίες έχει συναφθεί Σύμβαση Ενίσχυσης Διαφορικής Προσαύξησης (ΣΕΔΠ) κατά τα οριζόμενα στον ν. 4414/2016 αποκτούν υποχρεώσεις εξισορρόπησης μετά το πέρας της μεταβατικής περιόδου. Η μεταβατική περίοδος λήγει με την έναρξη διενέργειας Συνεχούς Ενδοημερήσιας Συναλλαγής σε συζευγμένη λειτουργία, όπως αυτή ορίζεται σύμφωνα με τις διατάξεις του Κανονισμού Λειτουργίας της Αγοράς Επόμενης Ημέρας και Ενδοημερήσιας Αγοράς.
2. Μέχρι το πέρας της μεταβατικής περιόδου:
3. Εκτελείται η διαδικασία υπολογισμού του Αντιλογισμού της Απόκλισης των Εσόδων σύμφωνα με το Άρθρο 116 και το Άρθρο 117 του παρόντος Κανονισμού.
4. Δεν εφαρμόζεται για τις Μονάδες ΑΠΕ με Υποχρέωση Συμμετοχής στην Αγορά με ΣΕΔΠ το Άρθρο 101 του παρόντος Κανονισμού.

### Επεξήγηση συμβόλων

Για τους σκοπούς του Υπολογισμού των Αποκλίσεων Παραγωγής για Μονάδες ΑΠΕ με Υποχρέωση Συμμετοχής στην Αγορά με ΣΕΔΠ, κάθε Χαρτοφυλάκιο Κατανεμόμενων και μη Κατανεμόμενων Μονάδων ΑΠΕ συμβολίζεται γενικά ως , όπουόπου:

ο εκπρόσωπος του Χαρτοφυλακίου Μονάδων ΑΠΕ. Τα Χαρτοφυλάκια Κατανεμόμενων και μη Κατανεμόμενων Μονάδων ΑΠΕ εκπροσωπούνται είτε από ένα Παραγωγό ΑΠΕ είτε από έναν ΦοΣΕ ΑΠΕ είτε από τον ΦοΣΕΤεΚ.

*oper* η λειτουργική κατάσταση, η οποία αντιστοιχεί σε κανονική λειτουργία με ΣΕΔΠ ή σε Δοκιμαστική Λειτουργία με ΣΕΔΠ.

οι Ζώνες Προσφορών του ΕΣΜΗΕ.

### Υπολογισμός των Αποκλίσεων Παραγωγής για Μονάδες ΑΠΕ με Υποχρέωση Συμμετοχής στην Αγορά με ΣΕΔΠ

1. Η Τελική Απόκλιση για το Χαρτοφυλάκιο Κατανεμόμενων και μη Κατανεμόμενων Μονάδων ΑΠΕ με ΣΕΔΠ, , για μια Περίοδο Εκκαθάρισης Αποκλίσεων ισούται με την διαφορά μεταξύ της ποσότητας ενέργειας που προκύπτει με βάση τα πιστοποιημένα δεδομένα μέτρησης της Οντότητας και το Πρόγραμμα Αγοράς της Οντότητας όπως αποδίδεται παρακάτω:

Όπου,

η ποσότητα της Τελικής Απόκλισης σε MWh για το Χαρτοφυλάκιο Κατανεμόμενων και μη Κατανεμόμενων Μονάδων ΑΠΕ με ΣΕΔΠ και την Περίοδο Εκκαθάρισης Αποκλίσεων *t*.

η ποσότητα ενέργειας στο Σημείο Σύνδεσης με το ΕΣΜΗΕ ή το Δίκτυο Διανομής αντίστοιχα, σε MWh, που προκύπτει με βάση τα πιστοποιημένα δεδομένα μέτρησης του Χαρτοφυλακίου Κατανεμόμενων και μη Κατανεμόμενων Μονάδων ΑΠΕ με ΣΕΔΠγιατην Περίοδο Εκκαθάρισης Αποκλίσεων t

το Πρόγραμμα Αγοράς του Χαρτοφυλακίου Κατανεμόμενων και μη Κατανεμόμενων Μονάδων ΑΠΕ με ΣΕΔΠγια την Περίοδο Εκκαθάρισης Αποκλίσεων t

### Υπολογισμός Χρεώσεων και Πιστώσεων από την Εκκαθάριση Αποκλίσεων για Μονάδες ΑΠΕ με Υποχρέωση Συμμετοχής στην Αγορά με ΣΕΔΠ

1. Για κάθε Περίοδο Εκκαθάρισης Αποκλίσεων t υπολογίζονται από τον Διαχειριστή του ΕΣΜΗΕ η χρέωση / πίστωση σε € και η χρέωση / πίστωση σε € για κάθε Χαρτοφυλάκιο Κατανεμόμενων και μη Κατανεμόμενων Μονάδων ΑΠΕ με ΣΕΔΠ e, ως ακολούθως:

και

Όπου,

η ποσότητα της Τελικής Απόκλισης, σε MWh για Χαρτοφυλάκιο Κατανεμόμενων και μη Κατανεμόμενων Μονάδων ΑΠΕγια την Περίοδο Εκκαθάρισης Αποκλίσεων t.

η τιμή της Αγοράς Επόμενης Ημέρας σε MWh για κάθε Ζώνη Προσφορών *z* για την Αγοραία Χρονική Μονάδα.

1. Οι ανωτέρω χρεώσεις / πιστώσεις εισπράττονται ή αποδίδονται από τον Φορέα Εκκαθάρισης ως ακολούθως:
2. Για Χαρτοφυλάκιο Κατανεμόμενων και μη Κατανεμόμενων Μονάδων ΑΠΕ που εκπροσωπείται από Παραγωγό ΑΠΕ ή ΦοΣΕ ΑΠΕ, που βρίσκεται σε κανονική λειτουργία ή Δοκιμαστική Λειτουργία και ανήκει στην Ζώνη Προσφορών *z*,
   1. όταν το ποσό υπολογίζεται αρνητικό ο Παραγωγός ΑΠΕ ή ΦοΣΕ ΑΠΕ υποχρεούται στην καταβολή του υπολογιζόμενου ποσού ενώ όταν το ποσό υπολογίζεται θετικό, ο Παραγωγός ΑΠΕ ή ΦοΣΕ ΑΠΕ δικαιούται να εισπράξει το υπολογιζόμενο ποσό,
   2. όταν το ποσό υπολογίζεται αρνητικό, ο ΔΑΠΕΕΠ χρεώνεται το υπολογιζόμενο ποσό ενώ όταν το ποσό υπολογίζεται θετικό, ο ΔΑΠΕΕΠ πιστώνεται το υπολογιζόμενο ποσό.
3. Για Χαρτοφυλάκιο Κατανεμόμενων και μη Κατανεμόμενων Μονάδων ΑΠΕ που εκπροσωπείται από τον ΦοΣΕΤεΚ, που βρίσκεται σε κανονική λειτουργία ή Δοκιμαστική Λειτουργία και ανήκει στην Ζώνη Προσφορών z,
4. όταν τα ποσά και υπολογίζονται αρνητικά ο ΦοΣΕΤεΚ χρεώνεται τα υπολογιζόμενα ποσά,
5. όταν τα ποσά και υπολογίζονται θετικά ο ΦοΣΕΤεΚ πιστώνεται τα υπολογιζόμενα ποσά.
6. Λεπτομέρειες σχετικά με την Εκκαθάριση των Αποκλίσεων Χαρτοφυλακίων Μονάδων ΑΠΕ περιλαμβάνονται στην Τεχνική Απόφαση «Εκκαθάριση Αγοράς Εξισορρόπησης».

## ΚΕΦΑΛΑΙΟ 27

## ΜΕΤΑΒΑΤΙΚΕΣ ΔΙΑΤΑΞΕΙΣ ΓΙΑ ΤΗΝ ΑΓΟΡΑ ΕΞΙΣΟΡΡΟΠΗΣΗΣ

### Υποβολή Προσφορών Ενέργειας Εξισορρόπησης στην Αγορά Ενέργειας Εξισορρόπησης

1. Η ισχύς της παραγράφου 1 του Άρθρου 67 του παρόντος Κανονισμού άρχεται μετά το πέρας εννέα (9) μηνών από την έναρξη λειτουργίας των Αγορών Επόμενης Ημέρας, Ενδοημερήσιας Αγοράς και Αγοράς Εξισορρόπησης του ν. 4425/2016, όπως ισχύει.
2. Σχετικά με την υποβολή Προσφορών Ενέργειας Εξισορρόπησης στην Αγορά Εξισορρόπησης για το ανωτέρω μεταβατικό διάστημα εννέα (9) μηνών από την έναρξη λειτουργίας των Αγορών Επόμενης Ημέρας, Ενδοημερήσιας Αγοράς και Αγοράς Εξισορρόπησης του ν. 4425/2016, όπως ισχύει, εφαρμόζονται οι παράγραφοι 3 και 4 του παρόντος άρθρου.
3. Οι Προσφορές Ενέργειας Εξισορρόπησης για χειροκίνητη και αυτόματη ΕΑΣ για τις Χρονικές Μονάδες χειροκίνητης ΕΑΣ, οι οποίες περιλαμβάνονται σε μια Περίοδο Κατανομής, είναι ίδιες, δηλαδή έχουν την ίδια μορφή, τις ίδιες ποσότητες και τιμές Προσφοράς Ενέργειας Εξισορρόπησης.
4. Οι Προσφορές Ενέργειας Εξισορρόπησης για χειροκίνητη και αυτόματη ΕΑΣ δύναται να υποβάλλονται για κάθε Περίοδο Κατανομής το αργότερο μέχρι τη Λήξη της Προθεσμίας Υποβολής Προσφορών της Αγοράς Ενέργειας Εξισορρόπησης. Η Λήξη της Προθεσμίας Υποβολής Προσφορών της Αγοράς Ενέργειας Εξισορρόπησης είναι δέκα πέντε (15) λεπτά πριν από την κάθε Περίοδο Κατανομής.
5. Για τον υπολογισμό των Χρεώσεων μη Συμμόρφωσης που ορίζονται στο Άρθρο 96, για το μεταβατικό διάστημα της παραγράφου 1 του παρόντος Άρθρου, με την επιφύλαξη των οριζόμενων στο Άρθρο 113, οι συντελεστές και οι παράμετροι εφαρμόζονται ανά Περίοδο Κατανομής έναντι της Χρονικής Μονάδας χειροκίνητης ΕΑΣ. Μετά το πέρας του μεταβατικού διαστήματος, οι συντελεστές και οι παράμετροι εφαρμόζονται ανά Χρονική Μονάδα χειροκίνητης ΕΑΣ όπως ορίζεται στο Άρθρο 96.

### Εκτέλεση της Διαδικασίας Ενοποιημένου Προγραμματισμού

1. Η ισχύς των παραγράφων 5, 8 και 9 του Άρθρο 36 του παρόντος Κανονισμού άρχεται με την έναρξη της συζευγμένης λειτουργίας της Ενδοημερήσιας Αγοράς του ν. 4425/2016, όπως ισχύει.
2. Για το μεταβατικό διάστημα της μη συζευγμένης λειτουργίας της Ενδοημερήσιας Αγοράς του ν. 4425/2016, όπως ισχύει, εφαρμόζονται οι παράγραφοι 3, 4 και 5 του παρόντος άρθρου.
3. Η ΔΕΠ εκτελείται σε τρείς προγραμματισμένες χρονικές στιγμές:
4. μία (ΔΕΠ1), η οποία εκτελείται στις 16:15 ΕΕΤ της ημερολογιακής ημέρας D-1 και αφορά όλες τις Περιόδους Κατανομής της Ημέρας Κατανομής D,
5. μία (ΔΕΠ2), η οποία εκτελείται στις 00:00 ΕΕΤ της ημερολογιακής ημέρας D και αφορά όλες τις Περιόδους Κατανομής της Ημέρας Κατανομής D, και
6. μία (ΔΕΠ3), η οποία εκτελείται στις 12:00 ΕΕΤ της ημερολογιακής ημέρας D και αφορά τις τελευταίες είκοσι τέσσερις (24) Περιόδους Κατανομής της Ημέρας Κατανομής D.
7. Η υποβολή των Προσφορών Ισχύος Εξισορρόπησης και των Προσφορών Ενέργειας Εξισορρόπησης ΔΕΠ των Παρόχων Υπηρεσιών Εξισορρόπησης στη ΔΕΠ, για την Ημέρα Κατανομής D, ξεκινάει στις 14:00 ΕΕΤ της ημερολογιακής ημέρας D-1 και ολοκληρώνεται στις 16:15 ΕΕΤ της ημερολογιακής ημέρας D-1. Σε αυτό το διάστημα, οι Πάροχοι Υπηρεσιών Εξισορρόπησης μπορούν να υποβάλλουν Προσφορές, για τις Οντότητες Υπηρεσιών Εξισορρόπησης που εκπροσωπούν, όσες φορές επιθυμούν. Μόνο οι τελευταίες επικυρωμένες Προσφορές λαμβάνονται υπόψη στην εκτέλεση της ΔΕΠ.
8. Η ώρα 16:15 ΕΕΤ ορίζεται ως Λήξη Προθεσμίας Υποβολής Προσφορών της ΔΕΠ.

### Εγγραφή στο Μητρώο Διαχειριστή του ΕΣΜΗΕ κατά την έναρξη λειτουργίας της Αγοράς Εξισορρόπησης

1. Οι εγγεγραμμένοι στο Μητρώο Συμμετεχόντων που προβλέπεται στις υπ’ αριθμ. 56/2012 και 57/2012 αποφάσεις της ΡΑΕ (ΦΕΚ 104/Β’/31.01.2012 και ΦΕΚ 103/Β’/31.01.2012), θεωρείται ότι:
   1. έχουν εγγραφεί προσωρινά στο Μητρώο Παρόχων Υπηρεσιών ή/και στο Μητρώο Συμβαλλόμενων Μερών με Ευθύνη Εξισορρόπησης,
   2. έχουν αποδεχτεί ανεπιφύλακτα τις διατάξεις του παρόντος Κανονισμού και του Κώδικα Διαχείρισης ΕΣΜΗΕ και τις εκδιδόμενες σύμφωνα με αυτούς Μεθοδολογίες, παραμέτρους και άλλες ειδικές εγκρίσεις, Τεχνικές Αποφάσεις και Εγχειρίδια, όπως εκάστοτε τροποποιούνται και ισχύουν και υποχρεούνται να συμμορφώνονται με το περιεχόμενό τους,
   3. έχουν συνάψει αυτοδικαίως Σύμβαση Παρόχου Υπηρεσιών Εξισορρόπησης ή Σύμβαση Συμβαλλόμενου Μέρους με Ευθύνη Εξισορρόπησης, ανάλογα με την ιδιότητα που έχουν,
   4. έχουν συνάψει αυτοδικαίως Σύμβαση Συναλλαγών Διαχειριστή του ΕΣΜΗΕ, σύμφωνα με τα οριζόμενα στον Κώδικα Διαχείρισης ΕΣΜΗΕ.
2. Οι προσωρινώς εγγεγραμμένοι στο Μητρώο Διαχειριστή του ΕΣΜΗΕ σύμφωνα με την παράγραφο 1 του παρόντος Άρθρου, διαγράφονται αυτοδικαίως από το Μητρώο Διαχειριστή του ΕΣΜΗΕ, εφόσον δύο (2) εργάσιμες ημέρες πριν την έναρξη λειτουργίας των Αγορών Επόμενης Ημέρας, Ενδοημερήσιας Αγοράς και Αγοράς Εξισορρόπησης του ν. 4425/2016, όπως ισχύει:
3. δεν έχει περιέλθει στο Διαχειριστή του ΕΣΜΗΕ μέσω του Φορέα Εκκαθάρισης βεβαίωση του Φορέα Εκκαθάρισης ότι έχει δημιουργηθεί Λογαριασμός Εκκαθάρισης για τον Συμμετέχοντα ως Άμεσο Εκκαθαριστικό Μέλος, ή ότι έχει δημιουργηθεί Λογαριασμός Εκκαθάρισης από Γενικό Εκκαθαριστικό Μέλος για τον Συμμετέχοντα, και
4. δεν έχουν υποβάλει εγγυήσεις, σύμφωνα με τον Κώδικα Διαχείρισης ΕΣΜΗΕ. Από τη διαγραφή, θεωρείται ότι δεν υφίσταται Σύμβαση Παροχής Υπηρεσιών Εξισορρόπησης ή/και Σύμβαση Συμβαλλόμενου Μέρους με Ευθύνη Εξισορρόπησης με το Διαχειριστή του ΕΣΜΗΕ, με όλες τις συνέπειες που απορρέουν από την έλλειψη αυτή.
5. Οι Κατανεμόμενες Μονάδες Παραγωγής που είναι εγγεγραμμένες στο Μητρώο Μονάδων της υπ’ αριθμ. 57/2012 απόφασης της ΡΑΕ, εγγράφονται αυτόματα στο Μητρώο Μονάδων Παραγωγής Αγοράς Εξισορρόπησης. Για τις Μονάδες αυτές δεν διενεργούνται δοκιμές προεπιλογής για τα ήδη καταχωρημένα τεχνικά χαρακτηριστικά τους. Τα τεχνικά χαρακτηριστικά τα οποία δεν έχουν ελεγχθεί δηλώνονται κατ’ αρχήν από τον Πάροχο Υπηρεσιών Εξισορρόπησης το αργότερο έως την 1η Αυγούστου 2020, ενώ οι σχετικές δοκιμές πρέπει να πραγματοποιηθούν εντός διαστήματος ενός (1) έτους από τη θέση σε ισχύ του παρόντος Κανονισμού.
6. Έως την 30η Νοεμβρίου 2020, οι προσωρινώς εγγεγραμμένοι στο Μητρώο Διαχειριστή του ΕΣΜΗΕ υποχρεούνται να υποβάλουν αίτηση εγγραφής στο Μητρώο Διαχειριστή του ΕΣΜΗΕ σύμφωνα με τα οριζόμενα στην Τεχνική Απόφαση «Διαδικασίες Εγγραφής στο Μητρώο Διαχειριστή του ΕΣΜΗΕ». Ο Διαχειριστής του ΕΣΜΗΕ προβαίνει σε οριστική εγγραφή στο Μητρώο Διαχειριστή του ΕΣΜΗΕ των προσωρινώς εγγεγραμμένων που υπέβαλαν πλήρη αίτηση εγγραφής έως την 31η Ιανουαρίου 2021 και εκδίδει βεβαίωση εγγραφής. Σε περίπτωση που δεν υποβληθεί αίτηση εγγραφής εντός της παραπάνω προθεσμίας, ο προσωρινώς εγγεγραμμένος διαγράφεται αυτοδικαίως από το Μητρώο Διαχειριστή του ΕΣΜΗΕ και η Σύμβαση Παροχής Υπηρεσιών Εξισορρόπησης ή/και η Σύμβαση Συμβαλλόμενου Μέρους με Ευθύνη Εξισορρόπησης και η Σύμβαση Συναλλαγών του Διαχειριστή του ΕΣΜΗΕ λύεται, από την επομένη της ημέρας εκπνοής της προθεσμίας, με όλες τις συνέπειες που απορρέουν από την λύση αυτή.

## ΚΕΦΑΛΑΙΟ 29

## ΕΝΑΡΞΗ ΙΣΧΥΟΣ ΤΩΝ ΔΙΑΤΑΞΕΩΝ ΤΟΥ ΚΑΝΟΝΙΣΜΟΥ ΑΓΟΡΑΣ ΕΞΙΣΟΡΡΟΠΗΣΗΣ

### Έναρξη ισχύος των διατάξεων του Κανονισμού Αγοράς Εξισορρόπησης

1. Με την επιφύλαξη των οριζομένων στο Άρθρο 118, στο Άρθρο 119 και στην παράγραφο 2 του παρόντος Άρθρου, οι διατάξεις του παρόντος Κανονισμού τίθενται σε ισχύ από την έναρξη λειτουργίας των Αγορών Επόμενης Ημέρας, Ενδοημερήσιας Αγοράς και Αγοράς Εξισορρόπησης του ν. 4425/2016.
2. Οι διατάξεις που προβλέπονται στο ΚΕΦΑΛΑΙΟ 2, στο ΚΕΦΑΛΑΙΟ 3, στο Άρθρο 120 και στο Άρθρο 121 του παρόντος Κανονισμού, τίθενται σε ισχύ από την δημοσίευση της απόφασης της ΡΑΕ στην Εφημερίδα της Κυβερνήσεως, με την οποία εγκρίνεται ο παρών Κανονισμός.

# ΠΑΡΑΡΤΗΜΑ Ι

# ΚΑΤΑΛΟΓΟΣ ΤΕΧΝΙΚΩΝ ΑΠΟΦΑΣΕΩΝ

|  |  |  |
| --- | --- | --- |
| Α/Α | Ονομασία Τεχνικής Απόφασης | Περιεχόμενο Απόφασης |
| 1 | Διαδικασίες εγγραφής στο Μητρώο Διαχειριστή του ΕΣΜΗΕ | Λεπτομερής περιγραφή διαδικασιών αίτησης, υποβολής και εγγραφής στο Μητρώο Διαχειριστή του ΕΣΜΗΕ |
| 2 | Εντολές Κατανομής | Διαδικασία έκδοσης και αποστολής εντολών κατανομής |
| 3 | Χειροκίνητη ΕΑΣ | Λεπτομέρειες σχετικά με την εκτέλεση της διαδικασίας χειροκίνητης ΕΑΣ |
| 4 | Αυτόματη ΕΑΣ | Λεπτομέρειες σχετικά με την εκτέλεση της διαδικασίας αυτόματης ΕΑΣ |
| 5 | Εκκαθάριση Αγοράς Εξισορρόπησης | Λεπτομέρειες και παραδείγματα υπολογισμών σχετικά με την εκκαθάριση της Αγοράς Εξισορρόπησης |
| 6 | Διαδικασία Ενοποιημένου Προγραμματισμού | Λεπτομέρειες σχετικά με τη Διαδικασία Ενοποιημένου Προγραμματισμού |
| 7 | Τεχνικά όρια τιμών υποβολής προσφοράς και τιμών εκκαθάρισης στην Αγορά Εξισορρόπησης | Ορισμός των Ανώτατων και Κατώτατων Ορίων Τιμών στις Προσφορές Ενέργειας και Ισχύος Εξισορρόπησης και στις τιμές εκκαθάρισης |

# ΠΑΡΑΡΤΗΜΑ ΙΙ

# ΚΑΤΑΛΟΓΟΣ ΜΕΘΟΔΟΛΟΓΙΩΝ & ΕΙΔΙΚΩΝ ΕΓΚΡΙΣΕΩΝ

|  |  |  |
| --- | --- | --- |
| Α/Α | Ονομασία Μεθοδολογίας & Ειδικής Έγκρισης | Περιεχόμενο Μεθοδολογίας & Ειδικής Έγκρισης |
| 1 | Μεθοδολογία Καθορισμού Ζωνικών / Συστημικών Αναγκών Ισχύος Εξισορρόπησης | Μεθοδολογία Καθορισμού ζωνικών και συστημικών αναγκών για Ισχύ Εξισορρόπησης για (α) Εφεδρεία Διατήρησης της Συχνότητας, (β) αυτόματη Εφεδρεία Αποκατάστασης της Συχνότητας και (γ) χειροκίνητη Εφεδρεία Αποκατάστασης της Συχνότητας. |
| 2 | Μεθοδολογία Υπολογισμού Φορτίου Αναφοράς Απόκρισης Ζήτησης | Μεθοδολογία Υπολογισμού Φορτίου Αναφοράς Απόκρισης Ζήτησης για τα Χαρτοφυλάκια Κατανεμόμενων Φορτίων για την εκκαθάριση τους |
| 3 | Μεθοδολογία Συμψηφισμού | Μεθοδολογία συμψηφισμού για επιμερισμό κόστους λόγω υπερημεριών συμμετεχόντων, εφόσον στην αγορά δεν λειτουργεί Φορέας Εκκαθάρισης. |
| 4 | Μεθοδολογία Υπολογισμού Εγγυήσεων Συμμετοχής στην Αγορά Εξισορρόπησης | Μεθοδολογία Υπολογισμού των εγγυήσεων σε περίπτωση που στην αγορά δεν λειτουργεί φορέας εκκαθάρισης. |
| 5 | Μεθοδολογία Υπολογισμού Ενεργοποιημένης Ενέργειας Εξισορρόπησης | Μεθοδολογία Υπολογισμού Ενεργοποιημένης Ενέργειας Εξισορρόπησης και της Προσαρμοσμένης Εντολής Κατανομής. |
| 6 | Μεθοδολογία Υπολογισμού Μεταβλητού Κόστους Κατανεμόμενων θερμικών Μονάδων Παραγωγής | Μεθοδολογία Υπολογισμού Μεταβλητού Κόστους Κατανεμόμενων θερμικών Μονάδων Παραγωγής βάσει των Τεχνοοικονομικών στοιχείων |
| 7 | Μεθοδολογία Υπολογισμού Απωλειών ΕΣΜΗΕ | Μεθοδολογία βάσει της οποίας γίνεται η εκτίμηση των Απωλειών ΕΣΜΗΕ |
| 8 | Όροι και Προϋποθέσεις Παρόχων Υπηρεσιών Εξισορρόπησης | Όροι και Προϋποθέσεις σύμφωνα με το άρθρο 18 του Κανονισμού (ΕΕ) 2017/2195 της Επιτροπής. Λεπτομερής περιγραφή διαδικασιών Προεπιλογής Παρόχων Υπηρεσιών Εξισορρόπησης. |
| 9 | Όροι και Προϋποθέσεις Συμβαλλόμενων Μερών με Ευθύνη Εξισορρόπησης | Όροι και Προϋποθέσεις σύμφωνα με το άρθρο 18 του Κανονισμού (ΕΕ) 2017/2195 της Επιτροπής |
| 10 | Κανόνες για την αναστολή και την αποκατάσταση των δραστηριοτήτων της αγοράς | Κανόνες για την αναστολή και την αποκατάσταση των δραστηριοτήτων της αγοράς, σύμφωνα με το άρθρο 36 του Κανονισμού (ΕΕ) 2017/2196 της Επιτροπής |
| 11 | Κανόνες εκκαθάρισης σε περίπτωση αναστολής των δραστηριοτήτων της αγοράς | Κανόνες εκκαθάρισης σε περίπτωση αναστολής των δραστηριοτήτων της αγοράς, σύμφωνα με το άρθρο 39 του Κανονισμού (ΕΕ) 2017/2196 της Επιτροπής |
| 12 | Μεθοδολογία υπολογισμού μη εφικτού Προγράμματος Αγοράς | Μεθοδολογία υπολογισμού του μη εφικτού Προγράμματος Αγοράς |

# ΠΑΡΑΡΤΗΜΑ III

# ΚΑΤΑΛΟΓΟΣ ΑΚΡΟΝΥΜΙΩΝ

|  |  |
| --- | --- |
| ΑΠΕ | Ανανεώσιμες Πηγές Ενέργειας |
| ΑΡΠ | Αυτόματη Ρύθμιση Παραγωγής |
| ΔΑΠΕΕΠ | Διαχειριστής ΑΠΕ και Εγγυήσεων Προέλευσης |
| ΔΕΔΔΗΕ | Διαχειριστής του Ελληνικού Δικτύου Διανομής Ηλεκτρικής Ενέργειας |
| ΔΕΠ | Διαδικασία Ενοποιημένου Προγραμματισμού |
| ΔΕΣΦΑ | Διαχειριστής Εθνικού Συστήματος Φυσικού Αερίου |
| ΕΑΣ | Εφεδρεία Αποκατάστασης της Συχνότητας |
| ΕΔΣ | Εφεδρεία Διατήρησης Συχνότητας |
| EIC | Energy Identification Code |
| ΕΣΜΗΕ | Ελληνικό Σύστημα Μεταφοράς Ηλεκτρικής Ενέργειας |
| ΕΣΦΑ | Εθνικό Σύστημα Φυσικού Αερίου |
| ΡΑΕ | Ρυθμιστική Αρχή Ενέργειας |
| ΣΗΘΥΑ | Συμπαραγωγή Ηλεκτρισμού και Θερμότητας Υψηλής Απόδοσης |
| ΦοΣΕ | Φορέας Σωρευτικής Εκπροσώπησης |
| ΦοΣΕΤεΚ | Φορέας Σωρευτικής Εκπροσώπησης Τελευταίου Καταφυγίου |
| CET | Ώρα Κεντρικής Ευρώπης |
| EET | Ώρα Ανατολικής Ευρώπης |
| SCADA | Σύστημα Εποπτικού Ελέγχου και Απόκτησης Δεδομένων |